
DIMITRIE MACREA 


Portretul lui D. Macrea lipsea din seria portretelor lingviştilor care au însemnat 
ceva in viata mea'. Trebuie sá spun de la inceput cá am fost angajat in institut pe 
când eram student în anul II şi făceam un curs şi seminar cu Ше Stanciu, director 
adjunct al institutului. Eram foarte activ la seminare, mai ales în legătură cu 
regionalismele şi arhaismele din anumite pagini din cărţile pentru copii. Într-o 
pauză, Ilie Stanciu m-a întrebat dacă n-aş vrea să lucrez la institut. N-am ezitat să 
spun „da” şi astfel de la 1.11.1953 am fost angajat cu acte în regulă. Sunt convins cá 
şi-a dat acordul şi D. Macrea, atunci director al institutului şi profesor la catedra de 
limba română. N-am aflat niciodată dacă n-a contribuit la aceasta şi E. Petrovici 
care mă descoperise la sfârşitul primului an de studii. Mă face să cred că am 
dreptate faptul ca fata de ceilalți studenti chemaţi să lucreze la institut, repartizați 
cei mai multi la Sectorul de gramatică si lexicografie, eu am ajuns la Sectorul de 
dialectologie, condus de Al. Rosetti. 

D. Macrea se interesa ce am făcut în primele anchete, la Săcele sau în 
regiunea Dornelor, şi aproba cu zâmbetul lui bonom ceea ce îi „raportam”. L-am 
urmărit în perioada grea (1954—1958) când a fost director al institutului. Numit 
director într-o perioadă în care unii membri de seamă ai institutului (Iorgu Iordan 
fostul director, de exemplu) au fost înlăturați şi în locul lor au fost aduşi studenti, el 
a trebuit să facă fata „dulcilor” comentarii referitoare la contribuţia lui la Gramatica 
limbii române pentru care a primit premiul de stat clasa I, în timp ce zece dintre 
autorii efectivi au primit numai clasa a П-а a aceluiaşi premiu (el a ascultat doar 
lectura manuscrisului făcută de Mioara Avram). A reuşit în schimb să coordoneze 
cu succes Dicţionarul limbii române literare contemporane in 4 volume (1955—1957) 
şi Dicţionarul limbii române moderne (1958). 

Elev al lui S. Puşcariu, a colaborat la început la Muzeul Limbii Române din 
Cluj şi la Facultatea de Filologie, unde a ajuns profesor. Teza de doctorat Palatalizarea 
labialelor în limba română (1938) este prima monografie consacrată unui fenomen 
dialectal românesc. A publicat două studii în care analizează pe baza frecvenţei 
sunetele limbii române (1941) şi fizionomia lexicală a românei (1943). Un loc de 
seamă ocupă portretele de lingvişti români ,,uitati” în vremea lui şi pe care i-a adus 
în atenţia tinerilor din acea vreme. Cursul său de istoria limbii române a fost unul 
dintre cele mai clare pe care am avut ocazia să le urmez. 


* ^ ^ Я = . ^ - . + + m 
Este un portret întârziat pe care am vrut să-l scriu in urmă cu cinci ani, la centenarul naşterii. 

Pentru „bunătatea sa sufletească” de care vorbea I. Ghetie, să ne amintim că, 
în timpul cât era director, la institut au fost „adăpostite” personalităţi cunoscute în 
mişcarea culturală a timpului (Şerban Cioculescu, Tudor Vianu, Vladimir Streinu, 
Ion Creţu, I. D. Suchianu, C. Regman). Au rămas până în zilele noastre în lingvistica 
românească nume ale unor tineri aduşi de la Cluj de fostul lor profesor şi care fac 
cinste disciplinei noastre: Andrei Avram, Ion Ghetie, Flora şi Valeriu Suteu. 

A fost ales membru corespondent al Academiei Române în 1965. Cu puţin 
înainte de a se prăpădi m-a întâlnit undeva pe lângă magazinul Eva. M-a oprit şi 
mi-a spus cu vocea lui de ardelean: „Mai lasă spaniola asta şi ocupă-te mai mult de 
limba română”. Mi-a rămas multi ani în minte acest sfat, care venea din Transilvania 
lui în care se mănâncă multă slănină cu ceapă. 


Marius Sala 


FILOLOGIE 


Mircea Anghelescu 


PROFESORUL EMIL TURDEANU, ASA CUM L-AM CUNOSCUT 


L-am întâlnit prima dată pe profesorul Turdeanu la Paris, in 1991. Eram însă 
in corespondentá de multá vreme, cred cá din 1975, cánd i-am trimis cartea mea 
despre Literatura română şi Orientul, nu mai ştiu cum şi prin cine: este singura 
explicaţie posibilă pentru o dedicație scrisă pe un extras pe care mi 1-а trimis în 
octombrie 1975: „Dlui Mircea Anghelescu, o contribuţie la tema României între 
Orient şi Occident, cu cele mai bune sentimente”. Am rămas însă în corespondență 
de atunci, corespondență cu subiect ştiinţific desigur: el îmi trimetea câte un extras 
sau volum pe care îl prezentam, cum puteam, în mici note bibliografice mai ales în 
„Revue des Etudes Sud-Est Europeennes”, cu complicitatea regretatului Alexandru 
Duţu (fiind vorba de volume sau studii cu caracter strict de specialitate, de 
literatură veche şi de exilați cu vechime, care nu mai aveau activităţi politice foarte 
vizibile împotriva dictaturii din tara, cenzura permitea câteodată menţionarea lor). 
Profesorul Turdeanu îmi mulțumea protocolar, de fiecare dată. Aşa se face că după 
1991, când ne-am întâlnit, a fost de parcă ne-am fi revăzut după o lungă întrerupere, cu 
dânsul şi cu celălalt savant erudit din exil, cu care am avut privilegiul unor foarte 
bune raporturi: Al. Ciorănescu. Ne-am întîlnit la Paris, la un colocviu la Sorbona, 
după care a urmat invitaţia protocolară pentru cei pe care îi simpatiza — cum am 
aflat mai târziu — la „Procope”, restaurant celebru de două sau trei secole, în 
apropiere de rue Saint Andre des Arts, unde nu mi-a oferit doar o masă rafinată, dar 
mi-a şi explicat-o cu o plăcere care o întrecea cred pe aceea de a mânca şi de a mă 
vedea mâncând; am evocat momentul într-un volumaş de impresii apărut acum 
vreo doisprezece ani. Era un voluptuos într-o înfăţişare de schimnic, chinuit de 
reumatisme şi de o slăbiciune a picioarelor care îl făcea adesea să se oprească, 
sprijinit în baston, interzicându-şi astfel una dintre plăcerile familiare, plimbarea pe 
jos, în parc dacă se putea, discutând şi mai ales povestind; era mai ales un 
voluptuos al prieteniei şi al discuţiei, al raporturilor umane în general, pe саге 1-а$ 
apropia cât de cât de Grigore Simadiri, nedespártitul prieten al lui Eudoxiu Bărbat, 
sau de alti eroi ai lui Sadoveanu din aceeaşi familie. 

Cărțile îi prilejuiau însă voluptátile cele mai rafinate, şi prezentarea câte unei 
piese din propria bibliotecă (dar nu piese de colecţie, de bibliofilie scumpă, ci carte 
veche şi rară) îi prilejuia adevărate reprezentații, când devenea nu doar liric, ci se 
ilumina de-a dreptul de bucuria de a împărtăşi cu alții plăcerile spiritului. Am fost 
de două sau poate de trei ori să-l vizitez în micul său apartament din Fresnes, unde 

menajera portugheză îi lăsa pregătită masa şi ne impártágeam ca într-o abație de-a 
lui France din aceste bucurii, cărora nu le punea capăt decât ora când se retrăgea 
ultimul autobuz spre Paris. Într-una din aceste vizite am fost împreună cu Mihai 
Vornicu, fostul meu coleg de la Institutul „G. Călinescu”, atunci bibliotecar cu 
vechime la Departamentul de manuscrise de la Bibliothéque Nationale, mai demn 
comesean decât mine şi mai competent partener în probleme de bibliofilie. În 
15 sept. 1992 ne-am întâlnit toti trei probabil într-un bar, la o cafea, pentru cá am 
păstrat un carton, un sous-bock de colecţie cu semnăturile noastre. 

În vara anului 1991 eram director adjunct la Institutul „G. Călinescu” şi 
pregăteam aniversarea de optzeci de ani a celor doi savanţi; profesorul Turdeanu 
mi-a trimis o bibliografie a lucrărilor sale pentru numărul special din „Revista de 
istorie şi teorie literară” care se pregătea. Foarte sensibil la comparații, îmi scria la 
29 iulie în legătură cu aceasta: „Desigur, vă miră că nu am scris vreo mie sau chiar 
două de titluri bibliografice. Că nu impresionez prin cantitate. Dar, cum am scris şi 
doamnei Buşulenga, când faci « recherche fondamentale », cum se cere pe dreptate 
la CNRS, trebuie să sapi în adâncime, cu instrumente specializate (în cazul meu, 
limbi slave şi româna la stadiul medieval), nu te poti întinde pe tomuri vaste pentru 
publicul mare. Dacă aş pune fiecare notitá critică sau rezumativá din RER sub un 
titlu deosebit — cum văd că se face în unele bibliografii —m-aş putea impopotona şi 
eu cu vreo 600 de titluri şi m-aş face de râs în ochii oamenilor serioşi. În tot cazul, 
ne vom mai sfătui. Tin să păstrăm în bibliografie toate articolele necrologice, oricât 
de scurte, deoarece ele exprimă un act de dreptate şi de respect pentru cei care au 
trudit pe acelaşi ogor ca şi noi. Adevărata ştiinţă este continuitate, nu vanitatea de a 
ne considera neapărat ca promotori.” 

În această idee a continuității, marea durere a profesorului era că nu avea 
niciun urmaş direct în cercetările sale şi (nu ultima dintre dureri) că astfel extra- 
ordinara sa bibliotecă va ajunge cine ştie unde. Era o bibliotecă agonistă în întreaga 
existenţă a unui savant îndrăgostit de carte, bibliotecă de literatură veche, cu titluri 
fundamentale şi reviste nu numai de literatură română, ci şi slavă şi bizantină şi cu 
o întinsă colecţie de carte şi reviste româneşti din exil, cele mai multe inexistente în 
tara, cel putin pe atunci. După o încercare ratată de a intra în contact cu Biblioteca 
Academiei, dacă îmi amintesc bine, şi după mai multe discuţii în care am tatonat 
sentimentele profesorului, D-Sa a oferit biblioteca sa de specialitate Institutului de 
istorie şi teorie literară „G. Călinescu”. Mai mult, bucuros că biblioteca va servi 
unui grup întreg de cercetători cu bună reputaţie (colectivul de literatură veche, 
condus de regretatul I. C. Chitimia, îi număra printre membrii săi pe Mihai Moraru 
şi pe Cătălina Velculescu), profesorul s-a angajat să trimită cărțile în ţară pe 
cheltuiala lui. În 1993, curând după această decizie, am lipsit însă mai mult timp 
din ţară. În mai 1993, donatorul constata că nu avea nicio veste despre primirea 

pachetelor cu cărți pe care le trimisese şi má ruga ca, odată revenit dintr-o ultima 
călătorie („două săptămâni pe care le-aţi petrecut, rásfátat de soartă, în Statele 
Unite” zice profesorul), să-i dau veşti despre aceste importante trimiteri pentru că 
„mă simt ca un călător lăsat la marginea drumului, cu toate bagajele la picioare”. 
Mă ruga să-i scriu „cum au ajuns cele 50 de pachete de cărți pe care vi le-am 
expediat până la acea dată: toate şi intacte? Sau cu lipsuri? Pe vremea dictaturii 
anterioare, unele cărți trimise în tara mi s-au pierdut. Cenzurate? Furate? Probabil 
şi una, şi alta. Vreau să ştiu cum merg lucrurile acum, sub urmaşii direcţi ai regimului 
trecut. Si ce mijloace puteți lua ca să nu se «evaporeze» cărțile de pe rafturi, cum 
ştiu că se întâmplă uneori”. Într-adevăr, nimeni nu confirmase în lipsa mea 
primirea pachetelor, ceea ce m-am grăbit să fac; probabil pátit din alte întâmplări, 
profesorul Turdeanu mai rugase însă pe cineva să verifice dacă într-adevăr cărțile 
trimise se găseau în bibliotecă şi, asigurat, a reluat trimiterea pachetelor, câte unul 
pe săptămână. După câte ştiu, după ce am demisionat de la Institut, la începutul 
anului 1994, nimeni n-a mai ridicat pachetele de la poştă şi trimiterile — fireşte — au 
încetat. A fost probabil prima mare dezamăgire a acestui om de o bunătate şi o 
candoare din alte vremuri. 

Altă mare dezamăgire, de care ştiu doar de la dânsul, era aceea că nu putea 
recupera casa sau partea din casa soţiei sale (fiica profesorului Cartojan), situată 
undeva pe strada Paris, deşi făcuse o cerere în acest sens, nu mai ştiu la ce 
autoritate. El credea, cum crezusem noi toti după decembrie 1989, că bunurile 
însuşite de noua putere în 1948 vor fi restituite tot aşa cum au fost luate, printr-o 
decizie politică şi fără condiţii. Ideea de proces, de tergiversări birocratice ca să 
recupereze ceea ce era al lui, i se părea monstruoasă şi-i crea stări de iritare şi 
nedumerire. La fel l-a nemulţumit felul în care a apărut o carte la care ţinea foarte 
mult, o culegere de studii de literatură română veche dintre lucrările sale împreună 
cu cele ale soţiei, Laetitia Turdeanu-Cartojan, pe care o iubise foarte mult şi a cărei 
memorie a respecta cu o adevărată pioşenie. Era numai unul dintre cele trei volume 
pe care le proiectase pentru a relua în fata publicului din tara (el scria acest cuvânt, 
şi nu întâmplător, cu majusculă: ,,Tará"): primul, intitulat Studii literare, trebuia să 
cuprindă articole ale sale şi ale Laetitiei Turdeanu-Cartojan, al doilea trebuia să se 
numească Vechi manuscrise şi arte somptuare, cu „un capitol inedit despre 
manuscrisele moldoveneşti din perioada 1553—1607” iar al treilea, cuprinzând tot 
studii ale sale şi ale soţiei, era de Studii istorice, cuprinzând „şi 200 de pagini 
inedite, dactilografiate, sub titlul La Roumanie moderne: conquéte de l'indépendence 
et intégration européenne (1866—1914). Aceste studii, scrise in limba francezá, 
sunt orientate cu deosebire spre un public stráin" (citez dintr-o ,,Notá din iulie 
1991” în care îmi descria ce volume dorea să publice şi care era alcătuirea lor). Tot 
aici spunea în continuare: „La aceste trei volume s-ar putea adáoga un al IV-lea: 

ediția romanului Varlaam si Ioasaf, după manuscrisul A[cademiei] R[ománe] 588, 
cel mai bun şi încă inedit. Ediţia a şi fost pusă sub tipar, pentru colecţia Clasicii 
români comentaţi condusă de N. Cartojan, când, prăbuşirea ţării în august 1944 
urmată în curând de moartea Profesorului (decembrie 1944), a zădărnicit tipărirea. 
Au apărut numai 4 pagini, ca probă de tipar. Ediţia ar putea fi reluată, dat fiind că 
am adus cu mine la Paris fotocopia completă a manuscrisului AR 588 (şi multe 
fragmente din alte manuscrise), peste 300 de pagini, care pot servi pentru control şi 
corecturi... Dar oare va mai ajunge autorul eventualei ediţii să tina umbră 
pământului până când le va veni rândul (dacă va veni!) şi acestor publicaţii in spe?” 

Într-adevăr, nu era deloc uşor în acei ani să obţii publicarea unor volume 
dificile, cu caractere slave, greceşti sau cu diacritice rare, a căror vandabilitate 
(implicit recuperarea cheltuielilor) era mai mult decât problematică. Cu mare 
greutate Editura Minerva, cu regretatul prieten Zigu Ornea director, a acceptat să 
publice întâi volumul la care profesorul ţinea cel mai mult, cel de studii literare 
aparținând ambilor soți, idee fără precedent la noi cel putin şi privită cu mare 
rezervă. Volumul a fost publicat în vara anului 1995, după repetate amânări, cum 
era în acei ani de mare incertitudine. Din păcate, el nu s-a bucurat de nici un fel de 
corectură şi mişună de greşeli de tipar care, în studii care cuprind citate în greacă şi 
limbi slave, în afară de altele mai la îndemână, desfigurează textul şi-l fac uneori de 
neînțeles. Nu este greu de imaginat dezamăgirea şi chiar supărarea profesorului 
Turdeanu, începând cu faptul că nu i s-a trimis o corectură (cine a lucrat în edituri 
în acei ani, îşi aminteşte că listele de cărți subvenţionate veneau pe la mijlocul 
anului cel mai devreme şi editura se grăbea să le tipărească pentru a putea prezenta 
exemplarele înainte de încheierea exerciţiului fiscal şi a primi efectiv subventia, 
fără de care astfel de titluri nu aveau nici o şansă). Domnia Sa mi-a trimis mai 
multe erate cu rugămintea de a face editura să le tipărească şi să le pună în 
volumele aflate în librării, dar n-am putut obține satisfacție şi aceasta indreptatita 
dezamăgire a întunecat bucuria de a-şi vedea cartea apărută în formula fixată chiar 
de dânsul, cu sumarul şi aranjamentul textelor aşa cum mi l-a trimis cu repetate 
îndrumări. Ceva din această amărăciune a mai fost stinsă la apariţia, în condiții 
mult mai bune, a volumului său Oameni şi cărți de altădată, îngrijit de istoricul 
ieşean Ştefan S. Gorovei. 

Profesorul era demult pensionar când reluarea legăturilor normale cu tara a 
devenit posibilă, şi marea deschidere care se prefigura a fost un stimulent pentru a- 
şi gândi o reluare a activităţii care ar fi fost benefică pentru toată lumea şi în primul 
rând pentru noi, cei din ţară. În această idee am putut facilita contacte şi netezi 
asperitátile unui drum institutional care trebuia parcurs şi pentru profesorul Turdeanu, 
şi pentru profesorul Ciorănescu; ca vechi „corespondent” al celor doi prieteni şi 
cunoscător prin natura lucrurilor a activităţii lor ştiinţifice, am participat la pregătirea 
acestei apropieri. Prima a fost Universitatea, respectiv Facultatea de Litere, prin 

decanul de atunci, profesorul Paul Cornea, care le-a conferit la 22 noiembrie 1993 
titlul de Doctor honoris causa intr-o sedintá solemná a Senatului. Rectorul de 
atunci, viitorul preşedinte Emil Constantinescu, a rostit cuvántarea omagialá şi a 
organizat o sărbătorire unde i-a primit pe cei doi savanți, împreună cu un cerc 
destul de larg de invitaţi. Din păcate, acest gest reparator n-a avut şi alte consecințe 
pe plan instituțional, universitar: nici profesorul Turdeanu, cum nici profesorul 
Ciorănescu n-au mai fost de atunci invitati de Universitate. I-am putut lua însă cu 
acel prilej profesorului Turdeanu un destul de scurt interviu în care Domnia Sa îşi preciza 
şi crezul ultimilor ani de studiu şi cred că e important să-l citez aici pentru că el a 
fost preluat, probabil fără legătură cu cele spuse atunci, de cercetători care s-ar 
putea considera continuatori ai operei sale: „Aş dori să adaug câteva cercetări 
recente în legătură cu un domeniu putin luat în consideraţie. Ceea ce m-a preocupat 
întotdeauna a fost nu atât marea literatură românescă veche (am socotit că despre 
Miron Costin, Neculce şi alții s-a scris destul de mult), ci intersecțiile de legătură 
care există între marile figuri, oamenii mărunți care au creat acel humus din care 
s-au alimentat scriitorii importanţi. Acest humus e îngropat încă în manuscrise, în 
texte mărunte care furnizează totuşi, în ansamblu, o altă imagine a literaturii 
româneşti, mai bogată. Să comparăm textele majore cu un relief de munte: avem 
vârfurile pe care le cunoaştem, dar temelia lor şi văile care fac legătura între munţi 
sunt puţin studiate. În expunerea de la Facultatea de Litere am insistat mai mult 
asupra acestei comparații. Această explorare a terenului de legătură ne rezervă de 
multe ori surprize foarte plăcute, ne permite să stabilim centrele de activitate 
literară, lanţul de scriitori mărunți care şi-au transmis textele şi astfel ne explică 
chiar viaţa lor" (în „Literatorul” din 17—24 dec.1993). 

Un an mai târziu a venit din partea Academiei alegerea ca membri onorifici a 
celor doi savanţi, un lucru mult mai greu de acceptat pentru vechi exilați ca ei, care 
păstraseră puternice resentimente față de o instituţie în care prezența academicienilor 
admişi în timpul regimului anterior era încă determinantă. În fine, datorită şi 
spiritului persuasiv şi bunei credinţe a profesorului Eugen Simion, care era atunci 
preşedintele Secţiei de Ştiinţe filologice a Academiei, apropierea s-a realizat, cei 
doi şi-au dat acordul şi au fost aleşi în acest for care era reprezentat în gândul celor 
doi vechi exilați mai ales prin Biblioteca Academiei, principala bibliotecă a ţării în 
tinereţea lor, căreia ei i-au trimis în tot timpul petrecut în străinătate cărțile şi 
extrasele articolelor lor mai importante. Acolo le-am putut vedea şi citi toti cei care 
au cunoscut astfel, de departe dar de la cel mai bun profesor cu putință, istoria 
literaturii române vechi. 


Universitatea din Bucureşti, 
Facultatea de Litere, 
Str. Edgar Quinet nr. 5-7 

Cristina-Ioana Dima 


LEGENDA UNEI HÁRTI 


În ultima perioadă, studiul cărților populare în filologia românească a căpătat 
o amploare fără precedent, datorită în special colecţiei Cele mai vechi cărți populare în 
limba română, condusă de Ion Ghetie şi Al. Mareş, altor initiative, precum aceea a 
colecţiei Texte uitate, texte regăsite, care valorifica cercetările filologilor de la 
Institutul de Istorie şi Teorie Literară „G. Călinescu” întreruptă din păcate, şi 
datorită unor studii individuale. Dintre acestea din urmă cele mai reprezentative 
sunt acelea ale lui Mihai Moraru, concretizate într-o ediţie, Viteazul şi Moartea! şi 
într-un volum dedicat Vechilor legende apocrife” şi ale Cătălinei Velculescu, care, 
în anul 2008, a publicat o erudită ediţie a legendei Sfântului Andrei Salos’. 

Dată fiind o asemenea conjunctură fastă subiectului, apare, în mod inevitabil, 
problema sintezelor. Intuitia necesităţii acestui demers sintetic a avut-o Emil 
Turdeanu care, într-un limbaj ce pare mai degrabă a descrie în mod melancolic un 
ideal imposibil de atins, sugera ca soluţie alcătuirea unei, am îndrăzni să spunem, 
curioase cărți cu hărți: 

„Va trebui să se scrie, cândva o carte nouă despre cultura românească de 
altădată. O carte cu hărți, ca un fel de geografie spirituală a poporului român S-ar 
lua, de pildă o operă populară, cum e A/exándria. Plecând de la matca unde a fost 
tradusă pentru prima dată în limba română — de la satul Sámpetru din părțile 
Hațegului — s-ar urmări încrengătura textului, cum se întinde tot mai departe, ca un 
pom uriaş, până învăluie toate cuprinsurile vieţii româneşti. $i s-ar întocmi o hartă, 
pe care fiecare prezenţă a textului ar fi notată cu un cerc sau cu un punct: roşu 
pentru secolul al XVI-lea, verde pentru secolul al XVII-lea, castaniu pentru secolul 
al XVIII-lea, altă culoare pentru prima jumătatea secolului al XIX-lea. Nu s-ar 
cartografia decât manuscrisele şi cărțile vechi mai importante. Fiecare cerc ar arăta 
astfel o localitate şi totodată o epocă. Dar s-ar putea merge şi mai departe: s-ar 
putea stabili, cu linii cu vârf de săgeată, chiar filiatia textului între două puncte 
geografice, şi s-ar putea nota chiar şi anul prezenţei când acesta e cunoscut. Harta 
Alexăndriei ar fi harta unui arbore de viata culturală cu rădăcina în Ardeal şi cu 
ramurile desfăşurate peste toată Tara Românească şi peste toată Moldova, până la 
Orhei. S-ar lua, apoi, о altă operă”. 

După cum se poate observa, demersul pe care savantul îl propunea filologiei 
româneşti nu este unul simplu. El presupune mai multe etape preliminare în studiul 


! Mihai Moraru, O carte populară necunoscută: Viteazul şi Moartea, Bucureşti, 2005. 
? Mihai Moraru, Vechi legende apocrife, Bucureşti, 2006. 

3 Cătălina Velculescu, Nebuni întru Hristos, Bucureşti, 2008. 

^ Emil Turdeanu, în „Rumanian Studies”, Urbana-Leide, П, 1973, p. 176. 

textelor populare. În primul rând, trebuie stabilite, pentru fiecare versiune în parte, 
coordonatele spatio-temporale: unde şi când a fost alcătuită respectiva scriere. 
Fiecare dintre aceste distincții urmând să fie marcată pe harta respectivă. 

În al doilea rând, numai după ce copiile în care se găseşte o carte populară au 
fost împărţite pe redactii, respectivul text poate fi „cartografiat” corect. Altminteri, 
simpla înregistrare a versiunilor după locul în care au fost ele copiate nu ar avea o 
prea mare valoare. 

Ar trebui mai apoi ca, odată ce mai multe cărți au fost astfel aşezate, ele să fie 
valorizate prin corelarea informaţiilor pe care aceste hărți le pot înregistra. Bunăoară, 
s-ar putea ca un motiv care apare doar într-un număr oarecare de versiuni ale unei 
cărți populare să fie explicabil prin contaminare cu un alt text care a circulat în 
aceeaşi zonă, în aceeaşi perioadă. Evident, este valabil şi contrariul: putem pune pe 
seama unei contaminări o anumită trăsătură întâlnită într-o categorie anume de 
texte, dar ea să fi nu fost posibilă, dat fiind că cele două naratiuni nu au circulat in 
acelaşi timp şi în acelaşi loc. 

În fine, atunci când studiile o permit, ar trebui ca hărţile despre circulaţia 
manuscrisă a textelor populare în spaţiul românesc să fie doar o parte dintr-o imagine 
mult mai amplă, care ar stabili circulaţia lor din spaţiul în care îşi au obârşia, până 
în cele mai îndepărtate locuri în care va fi ajuns ecoul lor. Abia atunci am avea o 
imagine corectă a ceea ce Piero Boitani numea, cu o formulă inspirată, literatura 
europeană şi Evul Mediu vulgar”. 

Din păcate însă, ideea savantului român, altminteri cât se poate de originală, 
nu a avut până acum vreun ecou în cercetările filologice, nici de la noi, nici aiurea. 
De aceea, puţine sunt studiile care să dea dovadă de o atare minutiozitate, încât să 
permită alcătuirea unor astfel de hărți. 

Vom încerca în cele ce urmează, să aplicăm această metodă asupra a două 
texte, ale căror studii permit o astfel de cartografiere şi care ne permit evidențierea 
unor probleme pe care un astfel de demers le implică. 

Poate cel mai limpede şi complex studiu filologic al unei cărţi populare, 
elaborat în spațiul românesc, este acela scris de Al. Mareş referitor la Cele 
douăsprezece vise în tâlcuirea lui Mamer$. 

Autorul înregistrează aici treisprezece versiuni, pe care le clasifică în trei 
redactii, corespunzând celor trei traduceri din slavonă care au pătruns în momente 
diferite în spaţiul dacoromanic: redacţia Sahanci — Împărat, redacţia Saic — Împărat 
şi redacţia Sahis — Împărat. Din prima redacţie fac parte zece manuscrise, dintre 
care două din secolul al XVII-lea (CRV 31/43 BAR Cluj, ms. rom. 100 BAR Cluj), 
şapte din secolul al XVIII-lea (unul din colecția Bisericii Ortodoxe Korosszakal- 
Săcar din Ungaria, ms. rom. 5054 BAR, ms. rom. 4390 BCU Cluj, ms. 214 School 
of Slavonic and Est European Studies of the University of London, ms. rom. 3170 


? Este vorba despre titlul eruditului volum al lui Piero Boitani, Letteratura europea e Medioevo 
volgare, Bologna, 2007. 

* Vezi Al. Mares, Cele mai vechi cărți populare ín literatura română, vol. VIL, Cele douăsprezece 
vise ín tâlcuirea lui Mamer. Învăţătură despre vremea de apoi a prorocului Isaia, Bucuresti, 2003. 

BAR, ms. rom. 5321 BAR, ms. rom. 5208 BAR) si unul de la inceputul celui de-al 
XIX-lea veac (ms. rom. 5319 BAR). A doua redactie contine doar douá manuscrise 
unul din secolul al XVII-lea şi unul din cel de-al XVIII-lea (ms. nr. 6 din colecţia 
Institutului de Lingvisticá şi Istorie Literară „Sextil Puşcariu” din Cluj şi ms. nr. 34 
al aceluiaşi institut); iar cea de-a treia redactie/traducere este reprezentată printr-un 
singur exemplar din a doua parte a secolului al XVII-lea (quart. slav. 75 Biblioteca 
Széchény din Budapesta). 

Despre 11 dintre aceste manuscrise există — sau au putut fi deduse — informaţii 
exacte privind locul unde au fost scrise; în privinţa celorlalte două ele sunt 
localizate incert: unul în Muntenia, respectiv ms. rom. 5054 BAR, şi cel aflat în 
colecția Bisericii Ortodoxe din Korosszakal-Săcar, pe care autorul studiului îl 
localizează, imprecis, după fapte de limbă, în zona Ardealului”, dar despre care 
bănuieşte a fi fost copiat în sud-estul Ungariei. 

Reprezentarea lor pe hartă ar forma imaginea din figura 1. 

Precizia datelor pe care editorul le pune la dispoziţia cartografului, precum şi 
faptul că avem de-a face cu un text care a circulat la noi în puţine versiuni, fac din 
această hartă una exemplară, având pe de o parte avantajul exactitatii, dar pe de alta 
parte dezavantajul că nu lasă să se întrevadă câteva dintre dificultăţile demersului. 


A doua carte populară de care ne vom ocupa este Călătoria Maicii Domnului 
la iad. Sintetizând informațiile pe care manuscrisele româneşti ni le oferă în 
legătură cu acest apocrif, putem gândi mai multe feluri de hărți. 

Se pune totuşi problema numărului detaliilor care pot fi înfăţişate pe о hartă. 
Localizarea versiunilor este obligatorie. De asemenea, după cum am arătat mai sus, 
harta trebuie să ilustreze împărţirea versiunilor în redactii sau traduceri. 

În cazul Călătoriei Maicii Domnului la iad, faptul cá avem de-a face cu 
foarte multe manuscrise (peste 90) adaugă încă un criteriu necesar: în ce măsură un 
text este localizat cu precizie sau doar aproximativ, pe baza analizei trăsăturilor 
lingvistice. Pentru textul anterior discutat, avand doar două situaţii de acest tip, o 
simplă precizare în explicaţiile care însoțeau harta era suficientă. Însă când în 
această situație se află mai multe manuscrise, faptul trebuie să apară limpede, altfel 
informaţia pe care harta o oferă este eronată. 

Dacă folosim culorile pentru a reda diferenţele temporale, aşa cum just 
propunea Emil Turdeanu şi cum am încercat şi noi în exemplul de mai sus, unde 
nuanța mai deschisă a fost folosită pentru a exprima faptul că un anumit text vine din 
secolul al XVII-lea şi cea mai închisă pentru secolul al XVIII-lea (pentru singurul 
manuscris din secolul al XIX-lea, am încercat să redăm două nuanţe în aceeaşi 
figură), toate celelalte diferenţe trebuie redate prin forme adecvate. Din păcate, 
atunci când harta este alb-negru, nu de o dimensiune foarte mare şi cuprinde un 
număr însemnat de manuscrise, anevoie se pot diferenția mai mult de două 
perioade temporale. De aceea, în harta sinteză pe care o redăm în continuare ca 
exemplificare pentru versiunile Coborárii Maicii Domnului la iad, am renunţat la 


7 Vezi în acest sens Al. Mareş, Cele douăsprezece vise în tâlcuirea lui Mamer (versiunea 
Korosszakal-Sácal), în „Limba română”, LIII, 2003, nr. 4, p. 145. 

această distincţie cu totul, dat fiind cá manuscrisele se întindeau pe patru veacuri, 
din secolul al XVI-lea, până în secolul al XIX-lea. Pentru acelaşi motiv, am folosit 
forme foarte diferite una de alta, întrucât altminteri harta ar fi devenit greu de citit. 

În acest caz, singura soluţie pentru a adăuga un plus de informaţie este 
alcătuirea câte unei hărți pentru fiecare redacţie. Solutie pe care, de altfel, am 
adoptat-o în studiul nostru monografic. Doar astfel, ar putea fi puse în evidență 
subtipurile şi chiar familiile. Din lipsă de spațiu însă, aici am preferat să redăm 
doar harta finală, din care am extras şi o serie de concluzii. 

Într-un articol anterior", arătam felul în care versiunile pot fi clasificate în 
funcţie de criterii intratextuale, de felul în care motivele se organizează într-o 
structură coerentă. Propuneam atunci următoarea împărțire a manuscriselor în 
redactii, subtipuri şi familii: 

Redacţia A: Călătoria Maicii Domnului la iad 

Subtipul 1: Acordarea unui răgaz păcătoşilor 
Familia Răgazul de la Paşti până la Duminica tuturor Sfinţilor 
Familia Răgazul de la Paşti până la Rusalii 
Subtipul 2: Condamnarea păcătoşilor, fără niciun răgaz 
Familia Rugăciunea Maicii Domnului 
Familia Fără rugăciunea Maicii Domnului 
Subtipul 3: Jertarea pentru totdeauna a păcătoşilor 


Redacţia B: Călătoria Maicii Domnului la iad si la rai 
Familia Muntele Eleonului 
Familia Muntele Sionului 
Familia Muntele Măslinilor 
Familia Sfinții Arhangheli Mihail şi Gavril 
Familia Armenii cei afurisifi 


Redacţia C: Viziunea Sfântului Serafim 


Având în vedere criteriul geografic, redacția A a circulat aproape exclusiv in 
spaţiul Transilvaniei, până în Maramureş. Singurul subtip care face excepție este 
acela al iertării pentru totdeauna a păcatelor, din care nu avem decât două copii, 
ambele din Muntenia. Subtipul acordării unui răgaz păcătoşilor a fost copiat în 
Transilvania, a ajuns fără îndoială în Maramureş, dar nu îi putem preciza cu exactitate 
aria de răspândire, deoarece o bună parte din versiunile sale sunt dificil de localizat. În 
fine, despre cel de-al treilea subtip, în care păcătoşilor nu li se oferă iertare, putem 
spune doar că a cunoscut o bună răspândire în zona Bihorului, de unde provin trei 
dintre cele patru versiuni păstrate până în zilele noastre. 

Redacţia B a textului este ceva mai uşor de urmărit, datorită faptului că din ea 
ne-au parvenit cele mai multe versiuni. După cum am arătat, în funcţie de anumite 
detalii textuale, ele pot fi împărțite în mai multe familii. Dispunerea lor pe hartă 
arată că ele au fost scrise doar in Tara Românească si în Moldova, cu câteva excepții 


8 Vezi Cristina-Ioana Dima, Coborârea Maicii Domnului la iad. Criterii de clasificare, LR, LX, 
2011, nr. 1, p. 47-59. 

care provin din zonele limitrofe acestor arii: ms. rom. 2351 BAR, ms. rom. 44 BAR şi 
ms. rom. 1346 BAR din Braşov şi, poate, ms. rom. 3181 BAR din Maramureş. 

Acest din urmá fapt evidentiazá si felul in care poate fi urmáritá pe o hartá 
expansiunea circulaţiei unui text anume. 

Cele trei versiuni ale redacţiei C provin toate din aria Moldovei (fără a putea 
preciza locul exact în care a fost copiat vreunul dintre texte). 

Din perspectivă cronologică, analiza manuscriselor avute în vedere arată că 
un singur manuscris provine din secolul al XVI-lea (fiind localizat în nordul 
Hunedoarei), alte şase au fost scrise până la 1700 (toate aparţinând redacţiei A şi 
zonei transilvane), treizeci şi opt de manuscrise datează din secolul al XVIII-lea 
(provenind din toate ariile Dacoromaniei) şi patruzeci şi şase aparţin secolului 
al XIX-lea. 

Difuzarea manuscriselor este ilustrată de figura 2. 


Legenda: 
O Redacţia Sahanci — Împărat secolul al XVII-lea 
Bl Redacţia Sahanci — Împărat secolul al XVIII-lea 
E Redacţia Sahanci — Împărat secolul al XIX-lea 
O Redacţia Saic — Împărat secolul al XVII-lea 
@ Redacţia Saic — Împărat secolul al XVIII-lea 
A Redacţia Sahis — Împărat secolul al XVII-lea 


Figura 1. 

Legenda: 

ф Redacţia A, localizare incertă 

@ Redacţia A, localizare exactă 

(îi Redacţia B, localizare incertă 

E] Redacţia B, localizare exactă 
Redacția C, localizare incertă 

A Redacţia C, localizare exactă 


Figura 2. 


O problemă specială pe care ar putea-o ridica aceste hărţi este una de adecvare 
cronologică. Se pune adică întrebarea în ce măsură este just să operăm cu o hartă 
actuală, alternativa fiind reconstituirea unei hărți a spaţiului dacoromanic, cu împărțirile 
politice din fiecare perioadă istorică. Această din urmă soluție ar ingádui corelarea 
faptului că anumite texte au fost copiate în anumite zone, cu importanţa culturală a 
regiunii într-un moment dat. Însă, un astfel de demers ar fi deosebit de complex, 
depăşind resursele de lucru ale filologului şi presupunând investigații inter- 
disciplinare. Totuşi, ar rezulta, poate, un atlas al circulaţiei cărților populare în 
literatura română, bunăoară cartea cu hărţi despre care vorbea Emil Turdeanu. 

UNE CARTE ET SA LÉGENDE 


(Résumé) 


Le savant roumain Emil Turdeanu proposait, il y a déjà longtemps, une méthode inédite pour 
systématiser les informations concernant la circulation manuscrite des livres populaires. Il s'agissait de 
dresser une carte sur laquelle serait marqués, avec des formes et des couleurs différentes, le lieu et le 
siécle ou chaque texte a été copié. On a essayé, dans cet article, d'appliquer pour la premiere fois ce 
procédée sur deux livres populaires de l'ancienne littérature roumaine: Les douze réves à 
l'interprétation de Mamer et La descente de la Vierge aux Enfers. 


Cuvinte-cheie: Emil Turdeanu, cárti populare, hartá, Cele doudsprezece vise ín interpretarea 
lui Mamer, Coborárea Maicii Domnului la iad, manuscrise. 

Mots-clés: Emil Turdeanu, livres populaires, carte, Les douze réves à l'interprétation de 
Mamer, La descente de la Vierge aux Enfers, manuscrits. 


Institutul de Lingvistică „Iorgu Iordan — Al. Rosetti” 
Bucureşti, Calea 13 Septembrie nr. 13 


Alexandru Mares 


DOUĂ SCURTE SCRIERI CU CARACTER MONAHAL 
ATRIBUITE LUI NEAGOE BASARAB. CONSIDERAȚII FILOLOGICE 


1. În afara Învăţăturilor adresate fiului său Teodosie, lui Neagoe Basarab i 
s-au mai atribuit de către unii specialişti încă două scrieri: Cuvânt de învățătură al 
bunului creştin domn Neagoe voivod, domnul Ungrovlahii, cătră 2 slugi credincioase 
ale sale, carele se lepădară de lume şi să dederă vieții călugărești şi Alta 
învăţătură asemene cestiialalte'. Prima scriere este adresată călugărilor Varlaam si 
Ioasaf, iar a doua călugărilor din mănăstirea în care a fost îngropat Ioasaf. 

Cunoscute numai în versiune românească, cele două învățături au fost 
întâlnite în trei manuscrise aparținând Bibliotecii Academiei Române: ms. rom. 
464, unde acestea sunt precedate de Viaţa patriarhului Nifon şi de Pisaniile 
Mănăstirii Argeş şi urmate de un scurt fragment din Pildele lui Solomon, VI, v. 3—20, 
ms. rom. 2714, în care acelaşi grupaj de texte, mai puţin fragmentul din urmă, este 
anexat Învăţăturilor lui Neagoe Basarab cătră fiul său Teodosie, şi ms. rom. 1069, 


! În continuare, cele două scrieri vor fi consemnate sub titlurile: Cuvânt cătră 2 Slugi şi, 
respectiv, Altă învățătură. 

având acelaşi conţinut ca precedentul. Cea mai veche copie a celor două scrieri 
datează din 1682, fiind transcrisá la schitul Trivale de egumenul Ioan (ms. rom. 
464), următoarele două fiind scrise în 1816 (ms. rom. 2714) şi 1817 (ms. rom. 
1069). Conţinutul manuscrisului 464 a fost publicat în 1888 de mitropolitul 
Moldovei, Iosif Naniescu?” si in 1910 de Nicolae Iorga, care, preluând textele din 
această ediţie, le-a publicat împreună cu cel al Învăţăturilor lui Neagoe Basarab 
către fiul său Teodosie”. În sfârşit, în ediţiile scrierii din urmă, alcătuite de Dan 
Zamfirescu şi G. Mihăilă, textul celor două învățături este reprodus, de asemenea”. 

2. Considerând Cuvântul cătră 2 slugi şi Altă învățătură drept creații ale lui 
Neagoe Basarab, N. Iorga le-a socotit, totodată, o parte componentă („а zecea”) a 
Învăţăturilor către Teodosie. Publicându-le la rândul sáu, dar fără a le include în 
cuprinsul manuscrisului parenetic, Dan Zamfirescu atribuia scrierea lor tot voievodului 
român. Pe linia admiterii acestei paternitáti s-a situat şi Pavel Chihaia, care s-a 
remarcat deopotrivă prin încercarea de a-i identifica pe cei doi dregători care, sub 
numele Varlaam şi Ioasaf, imbratisasera rasa monahală. 

Au existat specialişti care au contestat atribuirea celor două scrieri lui Neagoe 
Basarab invocând unele aspecte din cuprinsul lor, mai greu a fi puse în seama unui 
domnitor. Cel dintâi care s-a manifestat în acest sens a fost Demostene Russo, 
urmat mai târziu de P.P. Panaitescu, iar acum în urmă de N. Ursu, toti trei unanimi 
în a socoti scrierile respective creația unui călugăr. 

Consistenta dovezilor aflate la baza celor două puncte de vedere diametral 
opuse (autor: Neagoe Basarab — autor: călugăr anonim) va fi examinată în continuare. 
Cu acest prilej, vom încerca să clarificăm şi statutul versiunii româneşti: traducere 
sau text original? 

3. Ipoteza alcătuirii celor două învățături de către Neagoe Basarab se referă în 
mod indiscutabil la scrierea lor în limba slavonă. Nu se cunoaşte o versiune slavonă 
a acestor două scrieri, dar lipsa ei nu poate constitui un argument suficient pentru a 
respinge ipoteza respectivă. 

În sprijinul paternităţii lui Neagoe Basarab au fost furnizate două argumente 
de critică textuală. Primul, invocat de Dan Zamfirescu, priveşte asemănarea, sub 
raportul stilului, ideilor si tonalitatii, dintre cele două învățături şi Învățăturile către 
Teodosie. Exemplele semnalate (vezi, de exemplu, imaginea minţii asemănată cu 


? Viaţa şi traiul sfintiei sale părintele nostru Nifon, patriarhul Tarigradului... publicată de Iosif 
Naniescu... S-a corectat la tipar de Constantin Erbiceanu, profesor, Bucureşti, p. 142-175 (textele 
celor două învățături). 

? Editura societății „Neamul românesc”, Vălenii de Munte, 1910, p. 197—206 (textele celor 
două învățături). 

^ Editura Minerva, Bucuresti, 1970, p. 340—352, Bucuresti, 1984, p. 249—256; cf. si editia Dan 
Zamfirescu, publicatá la Editura Roza vánturilor, Bucuresti, 2010, p. 299—309. Ín continuare, ne vom 
raporta numai la prima dintre ediţii, pe care o vom înregistra sub titlul /nváfáturi (ed. 1970). 

steagul in mijlocul luptei)” nu sunt singurele care se pot da“, ceea ce, de altfel, 
autorul nici nu pretinde. Ne îndoim însă că „accentele de sinceritate neîndoielnică” 
pe care le contine „plîngerea lui Petru" se regăsesc si în „plângerea lui Ioasaf”. 
Lamentatia din urmă (,,Preaiubitul mieu Ioasafe, tu ai fost lumina ochilor miei si 
lumânarea cea prealuminată a inimii méle”*) valorifică două clisee literare proprii 
unor texte de epocă: lumina ochilor întâlnită, de pildă, in Alexandria” şi Cazania 
lui Varlaam" şi lumânarea, în accepţia „lumină”, folosită figurat de Dosoftei in 
Psaltirea în versuri! 

Asemănările dintre cele două învățături, pe de o parte, şi Învățăturile către 
Teodosie, pe de altă parte, pot fi expresia unui autor comun sau, dimpotrivă, a doi 
autori diferiţi. În varianta din urmă, autorul Cuvântului cătră 2 slugi şi al Altei 
învățături a pus neîndoielnic la contribuţie textul Învăţăturilor către Teodosie, 
atribuind scrierile contrafăcute lui Neagoe Basarab. Pomenirea domnitorului în 
titlul primei învățături nu probează că el este creatorul acestei învățături. Chiar cei 
care îi atribuie lui Neagoe Basarab alcătuirea celor două învățături consideră 
titlurile adaosuri ulterioare elaborării acestora”. 

Al doilea argument în favoarea paternității lui Neagoe Basarab este dedus din 
indentificarea călugărilor Varlaam şi loasaf în persoana unor fete bisericeşti si 


5 Dan Zamfirescu, Neagoe Basarab şi Învățăturile către fiul său Theodosie. Problemele contro- 
versate, [Bucureşti], 1973, p. 147 (se va cita în continuare Zamfirescu, Problemele controversate); 
cf. pentru alte exemple, Învăţături (ed. 1970), p. 350, notele 2 si 3, p. 351, notele 1 şi 2. 

„Şi, mai întâiu de toate, fetii miei, să aveţi între voi incuibatá cu dragoste frica a lui 
Dumnezeu. Că frica a lui Dumnezeu iaste mumă tuturor bunátátilor. Cá den frica a lui Dumnezeu să 
naşte postul, iară den post curátiia, iar den curátie rugăciune, iară rugăciunea naşte smerenie, smerenia 
naşte dragostea, iar dragostea toată légea si proorocie razămă” (Cuvânt cătră 2 slugi, vezi Învățături 
(ed. 1970), p. 346) — „Са mai întâi de toate iaste tăcerea. Deci tăcerea face oprire, oprirea face 
umilință şi plângere, iar plângerea face frică, şi frica face smerenie. Smerenia face socoteală de céle 
ce vor să fie, iar acea socoteală face dragoste, şi dragostea face sufletele să vorbească cu îngerii” 
(Învăţături (ed. 1970), р. 226). 

7 Zamfirescu, Problemele controversate, p. 147. 

* Ibidem, p. 148. 

? „Scriş e[u, Olimbi]a[da]-[im]párátiasá, la dragul meu suflet şi inima me şi lume (= lumină; 
n.n., Al. Mareş) ochilor mei, dragul mamei, fătul meu, Alexandre” (Cele mai vechi cărți populare in 
literatura română, XI, Alexandria. Cea mai veche versiune păstrată. Studiu introductiv, ediţie şi glosar 
de Florentina Zgraon, Bucureşti, 2006, p. 205; cf. p. 212). 

10 O, iubitul mieu fiiu, dulce lumină ochilor miei, nedeajdea şi veseliia mea...” (Varlaam, 
Cazania. 1643. Ediţie îngrijită de J. Byck, Bucureşti, [1966], p. 86); cf. şi „Cum iaste lumina ochilor 
în multe chipuri, aşea simt in multe chipuri şi luminele şi umbrările ceale ce simt în suflet” (Leastvifa 
sau Scara raiului de Ioan Scărarul, Ediţie, notă asupra ediţiei şi glosar de Oana Panaite. Prefata şi 
revizuirea transcrierii interpretative de Eugen Munteanu, Iasi, 2007, p. 279). 

11 Lumânare iarăşi îi sfântul Ioan, c-au luminat pre toti cu lumina Domnului Hristos, arătându-l...” 
(Dosoftei Mitropolitul Moldovei, 1671-1688, Psaltirea în versuri publicată de pe manuscrisul 
original si de pe editiunea de la 1673 de prof. I. Bianu, Bucureşti, 1887, p. 452). 

0 Pavel Chihaia, Romanul „Varlaam si Ioasaf” în epoca voievodului Neagoe Basarab, în 
„Biserica Ortodoxă Română”, XCVI, 1978, nr. 5-6, p. 605. 

demnitari de curte din vremea acestui domnitor. N. Iorga îl socotea pe primul a fi 
una şi aceeaşi persoană cu acel Varlaam care în 1535 va urca pe scaunul mitro- 
politan al Țării Româneşti, identificându-l pe al doilea cu Iosif, egumenul Mănăstirii 
Curtea de Argeş". Identificarea din urmă a fost contestată de Dan Zamfirescu, 
care, fără a-şi motiva demersul, lasă impresia că Iosif i-ar fi supravieţuit lui Neagoe 
(mort la 15 decembrie 1521), ceea ce potrivit Altei învățături nu se poate spune despre 
Ioasaf". Dreptatea este de partea criticului, Iosif trăind încă la începutul anului 
1522 (7 ianuarie), când este trimis la Sibiu de Teodosie, proaspăt înscăunat". 

Dar încercările de identificare a celor doi călugări nu se opresc aici. Din textul 
primei învățături reiese că aceştia erau tineri'S. În plus, despre Varlaam, aşa-zisul 
autor, Neagoe Basarab, precizează că înainte de a se călugări deținuse „cheile domnii 
mele si cămara mea". Acest detaliu narativ l-a determinat pe Dan Zamfirescu să 
susţină, evident ipotetic, că, pe când era încă mirean, Varlaam ar fi fost chelar!*, cu 
alte cuvinte păstrătorul cheilor de la magaziile cu provizii ale curții domneşti. Or, 
în domnia lui Neagoe Basarab funcția de chelar a îndeplinit-o Manea Perşanu 
(1512-1520), devenit ulterior mare dvornic (1525-1527). Prin urmare, interpretarea 
Varlaam = în mirenie chelar domnesc nu se justifică. 

Nu stă mai bine, după cum a precizat Pavel Chihaia, nici încercarea de a 
interpreta pasajul sus-amintit prin raportarea la funcția de vistiernic, întrucât 
dregătoria respectivă a fost deținută de boierii Harvat şi Dimitrie pe toată durata 
domniei lui Neagoe Basarab”. Acelaşi autor considera, în schimb, că în pasajul 
respectiv ar fi vorba de funcţia de postelnic, adică de şambelan, în a cărui grijă se 
afla camera de culcare a domnitorului. Atribuind această dregătorie şi lui Ioasaf, 


B Istoria literaturii religioase a românilor până la 1688, Bucureşti, 1904, p. 53; ibidem, Istoria 
literaturii româneşti, 1, Bucuresti, 1925, p. 142-143. 

14 Studii şi articole de literatură română veche, [Bucureşti], 1967, p. 131, nota 1. 

15 рр, Panaitescu, Învățăturile lui Neagoe Basarab. Problemele autenticității, in „Balcania”, 
vol. Vi, 1942, p. 189 (retipărit în volumul autorului Contribuţii la istoria culturii româneşti. Ediţie 
îngrijită de Silvia Panaitescu. Prefatá, note şi bibliografie de Dan Zamfirescu, Bucureşti, 1971, p. 218; 
ne vom raporta în continuare la studiul publicat în „Balcania”), Gr. G. Tocilescu, 534 documente 
istorice slavo-române din Tara Românească şi Moldova privitoare la legăturile cu Ardealul (1346— 
1603), Bucuresti, 1931, p. 265, nr. 273. După această dată nu mai ştim nimic despre Iosif; cf. Pavel 
Chihaia care afirmă nejustificat că Iosif ar mai fi trăit în timpul lui Radu de la Afumaţi (Romanul 
„Varlaam şi Ioasaf” în epoca voievodului Neagoe Basarab), p. 598. La conducerea Mănăstirii Curtea 
de Argeş îl aflăm la 3 februarie 1522 pe egumenul Gherasim (Documenta Romaniae historica, 
B. Tara Românească, Volumul II (1501-1525), volum îngrijit de Ştefan Ştefănescu şi Olimpia 
Diaconescu, Bucureşti, 1972, p. 405.) 

16 Pavel Chihaia, ор. cit., p. 598. 

17 Zamfirescu, Problemele controversate, p. 148. 

'5 Ibidem. 

I? N. Stoicescu, Dicţionar al marilor dregători din Tara Românească şi Moldova. Sec. XIV-XVII, 
Bucureşti, 1971, p. 69. 

? Pavel Chihaia, op. cit., p. 600. 

Pavel Chihaia ajunge în final să-i idenfice pe cei doi călugări cu marii postelnici 
Stroe si Vladislav, care apar mentionati impreuná intr-o serie de documente emise 
între 8 mai 1514 si 6 iulie 15167. Ambii demnitari ar fi îmbrăcat rasa monahală Іа 
schitul Corbii de Piatra”, iar cele două învățături ar fi fost scrise de Neagoe 
Basarab în cursul anului 1517”. Ipoteza de faţă are slăbiciuni evidente. În primul 
rând, desprinderea funcţiei de postelnic din pasajul amintit este nesigură, câtă 
vreme acesta se pretează şi la alte interpretări (chelar, vistiernic). În al doilea rând, 
nu suntem indreptatiti să socotim că Ioasaf ar fi deţinut la curtea domnească, 
înainte de călugărie, aceeaşi funcţie ca şi Varlaam, atâta timp cât numai despre 
ultimul se precizează că a fost păstrătorul cheilor si al cămării domneşti. În al 
treilea rând, este greu de imaginat că doi demnitari care dețineau împreună dregătoria 
de mare postelnic au hotărât la unison să se călugărească. Cât priveşte data atribuită 
scrierii celor două învățături, aceasta a fost dedusă în urma depistării unor 
asemănări între textul acestora şi cel al Pisaniilor Mănăstirii Argeş (ultimele datate 
conjectural 1517). Si în cazul în care admitem pentru Pisanii datarea 1517, 
neacceptată de toti specialiştii”, nimic nu ne obligă să plasăm elaborarea Cuvântului 
cătră 2 slugi şi a Altei învățături în cursul acestui an. La fel de bine, cele două 
învățături puteau să fi fost scrise în ultimii ani ai domniei lui Neagoe (1518-1521) 
sau chiar după moartea acestuia. 

4. Contestarea paternităţii domnitorului asupra scrierilor respective s-a realizat 
prin trei argumente, menite să impună drept autor persoana unui călugăr. 

În ordinea emiterii lor, cel dintâi argument a fost extras de D. Russo din Altă 
învăţătură, scriere în care Neagoe Basarab se adresează lui Ioasaf, care murise între 
timp. Or, afirmă bizantinologul „mi se pare greu de admis că Neagoe ar fi scris o 
învățătură pentru cineva care nu mai trăia, că ar fi putut să ţie corespondență cu 
morţii aflaţi în împărăţia cerurilor”’®. În consecinţă, el atribuie scrierea respectivă 
unui „călugăr naiv, cu misticismul dus până la aiureală”?. Aceeaşi disponibilitatea 
de a se adresa celor trecuţi în neființă ne întâmpină si în Învățăturile către 
Teodosie, unde Neagoe grăieşte către doi morti dragi: mama sa, Neaga, şi fiul său, 
Petru. Unele neconcordante din Scrisoarea lui Neagoe către oasele mamei sale, 
semnalate de D. Russo (lipsa dovezilor privind înmormântarea Neagăi la Curtea de 
Argeş, nementionarea în text a Despinei, soţia lui Neagoe) nu au putut fi explicate 


?! Ibidem, p. 600—601. 

? Ibidem, p. 601—605. 

? Ibidem, p. 606. 

24 Pavel Chihaia, De la „Negru Vodă” la Neagoe Basarab. Interferente literar-artistice în 
cultura românească a evului de mijloc, Bucureşti, 1976, p. 196, nota 38. 

25 Petre $. Năsturel, Învățăturile lui Neagoe Basarab in lumina pisaniilor de pe biserica 
mănăstirii de la Arges, în „Mitropolia Olteniei”, XII, 1960, nr. 1-2, p. 19. 

?6 Studii istorice greco-române, Tomul I, Bucureşti, 1939, p. 211. 

27 Thidem. 

in mod satisfácátor de cei care sustin paternitatea lui Neagoe Basarab asupra 
Invataturilor către Teodosie”. O altă nepotrivire se întâlneşte în pasajul: „O, iubitul 
mieu fiiu Petru, eu gândeam şi cugetam să fii domn şi să veseleşti bátránétele mele 
oarecând cu tinerétele tale...””’, din care rezultă, în opoziţie cu realitatea, că Petru 
ar fi fost mai mare decât Teodosie, urmând, după moartea lui Neagoe, să-i 
succeadă la tron. În sfârşit, neparticiparea lui Neagoe la ceremonia de inhumare, 
considerată un detaliu narativ de neimaginat pentru un plăsmuitor, absență care 
potrivit lui Dan Zamfirescu s-ar fi datorat îmbolnăvirii domnitorului”, poate primi 
şi o altă explicaţie. Cuvântarea în care se face elogiul Neagăi nu putea îmbrăca 
forma scrisorii, atât de îndrăgită autorilor de etopei ( ЁР] Tin versiunea slavonă), 
decât în situaţia în care emitentul nu participa la ceremonia respectivă. Cu alte cuvinte 
genul epistolar abordat impunea această absenţă, care făcea posibilă enuntarea unui 
discurs funebru ,special", adică foarte depărtat de ceea ce va fi rostit Neagoe la 
înmormântarea lui Petru, dacă va fi rostit într-adevăr ceva. 

Alt argument, furnizat de P.P. Panaitescu, se întemeiază pe „lipsa de imaginaţie” 
a autorului Cuvântului cătră 2 slugi, care nu a găsit alte nume pentru cei doi 
călugări decât pe cele ale eroilor din romanul Varlaam si Ioasaf". Unde mai punem cá 
aceste nume sunt adoptate de doi tineri care ar fi trebuit să ajungă la monahism în 
mod independent unul de celălalt. Dan Zamfirescu a încercat să contracareze acest 
raționament susținând că „cine cunoaşte voga acestor personaje în vremea lui 
Neagoe, nu numai din extrasele din Învățături, ci si din marea icoană de la Curtea 
de Argeş care-i reprezintă, nu se miră deloc de faptul că voievodul, care se dă drept 
părintele lor spiritual («coconii miei, carii v-am născut prin Duhul Sfânt»), le-a 
sugerat să-şi ia in călugărie aceste nume". Contrargumentarea de fata are destule 
lacune. Căci faima de care s-au bucurat în Tara Românească în vremea lui Neagoe 
Basarab cei doi eroi ai romanului amintit nu poate fi apreciată pe baza extraselor 
din Învățăturile către Teodosie, scriere care nu a circulat in prea multe copii 
manuscrise”, şi nici pe baza invocării unei icoane despre care nu stim când a ajuns 
la Curtea de Argeş (se presupune că a fost pictată în prima jumătate a secolului 
al XVI-lea, in mod cert înainte de 161075). Sá mai reținem pentru deplina edificare 


?* Cf. Dan Zamfirescu: „Absența pietrei de mormânt a Neagăi din Mănăstirea Argeş poate fi 
explicată în mai multe feluri, deşi vom rămâne, până la noi descoperiri, în pură ipoteză” (Problemele 
controversate, p. 56). Despre lipsa Despinei, constatată şi în Pisaniile de la Curtea de Argeş, acelaşi 
autor afirmă: „Explicaţia nu suntem datori să o propunem no?" (ibidem). 

? Învățăturile (ed. 1970), p. 239. 

30 Zamfirescu, op. cit., p. 57. 

21 Învățăturile lui Neagoe Barasab. Problema autenticităţii, p. 178. 

2 Zamfirescu, op. cit., p. 147. 

33 G. Mihăilă în Învățăturile (ed. 1970), p. 345. 

? Emil Lăzărescu, O icoană cunoscută din secolul al XVI-lea si problema pronaosului bisericii 
Mănăstirii Argeşului, în „Studii şi cercetări de istoria artei”, seria Artă plastică, tom. 14, 1967, nr. 2, 
p. 198. 

a cititorului şi faptul cá pe durata secolelor al XV-lea şi al XVI-lea în acestă 
provincie istorică nu a fost atestată nici o copie a romanului Varlaam si Ioasaf”. 
Cât priveşte implicarea lui Neagoe în alegerea numelor purtate de cei doi călugări, 
aceasta rămâne o simplă ipoteză, în dezacord oricum cu ceea ce se consemnează în 
preambulul Cuvântului cătră 2 slugi, unde abandonarea lui Neagoe de către cei doi 
tineri demnitari este prezentată în antiteză cu intenția sa de a-i cinsti şi milui în 
calitatea lor de curteni". Pe de altă parte, este cazul să ne întrebăm dacă Neagoe, 
tată natural a şase copii, putea să-şi aroge rolul de părinte spiritual al celor doi 
neofiti. Apelări de genul ,,fetii miei" şi „coconii miei” la adresa lui Varlaam şi 
Ioasaf, precum şi declaraţia expresă că ar fi tatăl lor („cela ce sânt oaia cea ratacita 
şi tatăl vostru”) sună ciudat în gura domnitorului, dar devin întrutotul explicabile 
când le raportăm la un autor din mediul monahal. 

Ultimul argument a fost desprins de N.A. Ursu dintr-un enunţ al Cuvântului 
cătră 2 slugi („După aceia, fetii miei, de va vrea Dumnezeu să má împreune cu voi, 
câte voiu sti, noi vom vorbi şi mi-o voi învăţa, iară nu den mintea mea, ce den 
învățătura Domnului Dumnezeului, Isus Hristos”**), din care rezultă că Neagoe ar 
fi nutrit gânduri de călugărie””. Atitudinea favorabilă despărțirii de lumea deşartă, 
care se desprinde din textele celor două învățături, nu se împacă în nici un fel cu 
ceea ce ştim din documentele vremii referitor la prețuirea acordată de Neagoe 
vestimentatiei scumpe şi pietrelor preţioase“. Faptul că în Învățăturile către Teodosie 
se recomandă ca slugile domneşti să fie frumos îmbrăcate „spre lauda şi cinstea 
domnului” nu vine să confirme, cum s-a afirmat, aplecarea lui Neagoe spre lux şi 
fast”. Recomandarea respectivă are tot un substrat teologic, întrucât celui ce 
strânge avutie numai pentru sine, fără a împărţi, în cazul de fata, şi slugilor, îi „va fi 
în ceia lume sufletul pierdut în periciune””. În realitate, Neagoe nu s-a condus după 
îndemnul pe care Ioan Hrisostom 1-а dat in prima parte а Învăţăturilor către 
Teodosie: „Aşa şi tu, imbracá-ti trupul în veşmânt mult mai slab”. 

Ar mai fi de consemnat un fapt care la rândul lui nu sprijină paternitatea lui 
Neagoe asupra celor două învățături, şi anume: neindicarea în text a mănăstirii în 


55 Dan Horia Mazilu, Varlaam şi Ioasaf. Istoria unei cărți, Bucuresti, 1981, р. 57-62. 

36 Învățăturile (ed. 1970), р. 345. 

27 Ibidem, p. 351. 

38 Ibidem. 

Când şi de cine a putut fi inițiată elaborarea Ínvátáüturilor lui Neagoe Barasab către fiul 
său Teodosie?, în volumul autorului Contribuţii la istoria literaturii române. Studii şi note filologice, 
[I], laşi, 1997, p. 17. 

? p. P. Panaitescu, Învățăturile lui Neagoe Barasab. Problema autenticităţii, p. 150-151, 160. 

41 Învățăturile (ed. 1970), p. 297. 

? Zamfirescu, op. cit., p. 93. 

43 Învățăturile (ed. 1970), p. 297. 

^ Învățăturile lui Neagoe Barasab către fiul sáu Theodosie. Ediţie facsimilată după unicul 
manuscris păstrat, transcriere, traducere în limba română şi studiu introductiv de G. Mihăilă. Cu o 
prefaţă de Dan Zamfirescu, Bucureşti, 1996, p. 195. 

care s-au călugărit Varlaam şi Ioasaf si în care ultimul dintre ei a fost înmormântat. 
Numai un autor care a imaginat povestea celor doi demnitari trecuţi la monahism 
putea, ba chiar trebuia, să procedeze astfel. O localizare precisă a mănăstirii (şi nu 
una invocată prin substitute palide de genul „la acel loc", „acolea”, întâlnite în text) 
ar fi compromis întreaga contrafacere, membrii unei comunități monastice cunos- 
cându-se între ei şi având, totodată, cunoştinţă de cei care le-au premers în lăcaşul 
respectiv. 

5. Am amintit mai sus, p. 17—18, că s-au constatat asemănări în privinţa ideilor şi a 
stilului între cele două învățături, pe de o parte, şi Învățăturile către Teodosie, pe 
de altă parte. Sub raport lingvistic, există, de asemenea, asemănări izbitoare între 
cele două categorii de texte. Din rândul acestora spicuim câteva exemple“: acolea 
adv. „acolo” (AI 352 — IT 151, 169, 173), argat s.m. „slugă” (CI 351 — IT 241, 255), 
cineşi pron. nehot. „oricine” (CI 349 — IT 263), domiri vb. „a se lămuri” (CI 345 — 
IT 201), fiestece pron. nehot. „fiecare” (AI 352 — IT 128, 194, 314), întristăciune s.f. 
„întristare” (CI 350 — IT 196, 204, 233 etc.), lenevos s.m. „leneş” (CI 351 — IT 200, 
286, 290 etc.), mertic s.n. ,portie de hrană” (AI 351, 352 — IT 294), năpusti vb. 
„a părăsi” (CI 345, 347 — IT 145, 282, 309), neclătit adj. „nemişcat” (CI 347 — IT 127, 
183, 272), nevointá s.f. „trudă, strădanie” (CI 348 — IT 128, 133, 147 etc.), osteninta 
s.f. „osteneală” (CI 349 — IT 206, 221, 236), priveghea vb. „a veghea” (CI 346, 348 — 
IT 221, 227, 251), propaste s.f. „prăpastie” (CI 351 — IT 148, 242, 306 etc.), 
uráciune s.f. „ură” (CI 348 — IT 313), zvăpăiat adj. „neastâmpărat” (CI 347 — IT 132, 
220, 247). Sá mai notăm in rândul asemănărilor si trei sintagme: dor şi pohtá 
(CI 350 — cu dor şi pohta IT 181, 197), hrana raiului (CI 350 — IT 218, 219, 238 etc.) 
şi necaz şi dosadă (CI 345, 347 — IT 325). În sfârşit, scrierile amintite se apropie 
între ele şi prin apelul pe care îl fac la construcțiile cu dativul etic, o particularitate 
morfologică mai rar atestată în trecut: „Dirept acéia, să mi-ti deşchiză Domnul 
Dumnezeu cămara ceriului, şi să mi-ti fie uşile deşchise...” (CI 345), „O învăţătură 
oarece mi-ti scrisésem...; ce Domnul nostru Isus Hristos să mi te priimească şi să 
mi te înveţe...” (AI 352) — „Pentr-aceia cu nevointá şi cu umilință mi te scoală şi te 
închină...” (IT 243), „Şi să mi te închini, fătul mieu, şi să sáruti rana cea cinstită...” 
(IT 243). 

Pe lângă asemănări, între cele două categorii de texte există şi unele deosebiri. Le 
semnalám, în primul rând, pe cele din domeniul lexical: fata fățiș loc. adv. „faţă in 
fata”: „Că Moisi cu postul grăi cu Dumnezeu Savaoth în Muntele Sinai, fata fatis, 
ca cum ar grăi cineva cu о soţie a lui...” (CI 348) — față la fata (IT 280), fmpáclat 
adj. „acoperit cu pâclă, întunecat”: „şi-i iaste trupul aruncat în tunérecul cel 
împâclat si în focul cel vécinic" (CI 347) — (intunérecul) cel osebit (IT 248, 290, 
332), (intunérecele) cele osibite (IT 331), împiedicătoriu s. m. „cel care împiedică; 


^5 Pentru textele supuse comparatiei folosim următoarele sigle: AI (= Altă învățătură, asemene 
ceştiialalte), CI (= Cuvânt de învățătură al bunului creştin domn Neagoe voivod, domnul 
Ungrovlahiei, cătră 2 slugi credincioase...), IT (= Învățăturile lui Neagoe Basarab către fiul sáu 
Theodosie). 

diavol”: „că sânt unile sfaturi ca acelea ale impiedicátoriului nostru, ale diavolului” 
(CI 348), învrâsta vb. „a impodobi cu vraste”: „Сасе cu cununa, de ce se învrâstează 
cu de tot feliul de flori, deci iaste mai frumoase” (CI 347), nimea рг. neg. „nimeni”: 
„că cela ce aude glasul acela, mult plânge..., şi nimea nu-i foloseşte” (CI 349) — 
nimenea (IT 136, 152, 264), nimeni (IT 150, 154, 212 etc.), pácurariu s. m. ,,cioban”: 
„Şi va împărţi pre cei direpti den cei păcătoşi, cum imparte pácurariul oile den 
capre” (CI 349; cf. păstor 350) — păstoriu (IT 242, 291, 294 etc.), preapodobnic s. m. 
„preacucernic”: „Şi vor intra atuncea în bucuria Domnului lor, tot câte, céte: 
apostoli... şi gloatele de preapodobnici” (CI 349) — preacuvioşi (IT 306); trámbá s. f. 
„val (de pânză), sul”: „Atunci să va strânge ceriul ca o trâmbă...” (CI 349), ugodnic 
s. m. „plăcut; binecuvântat” (AI 352) — îngăduitoriu (IT 322). Consemnăm, de 
asemenea, două diferente de natură fonetică: prezenţa lui f in infrimsetate (CI 349) — 
ne-au infrumsetat (IT 125), înfrumsițezi (IT 195), să infrumsiteaza (IT 198), păstrarea 
lui d moale in deslupi (CI 349) — nu să dăzlupi (IT 164), va dăzlupi (IT 251), să nu 
fiu dăzlupit (IT 220) si una de natură morfologică: forma verbală scurtă să mánce 
(CI 345; cf. să nu mănânce 345) — să mănânce (IT 224), mănâncă (IT 225), să nu 
mănânce (IT 262). 

Unele dintre deosebiri, indeosebi cele de ordin fonetic, pot fi puse in seama 
copistilor care ne-au transmis cele două grupaje de texte“. Altele, cum ar fi cele 
lexicale, par să-şi datoreze prezența unor maniere diferite de traducere. Ne referim 
îndeosebi la următoarele exemple“: față fatis (CI) — fata la fata (IT; cf. [XRIV ) Zw 
LXRV în versiunea slavonă, p. 314), nimea (CI) — nimenea, nimeni (IT; cf. *]XAC”S), 
păcurariu (CI) — păstoriu (IT; cf. РІЇ аҳ p. 384), preapodobnic (CI) — preacuvios 
(IT; cf. a 194 X p. 260, 408), ugodnic (АТ) — îngăduitor (IT; cf. d VS|XA , 
ам] АХ p. 260, 368, 408). Considerăm, prin urmare, că traducătorul Cuvântului 
cătră 2 slugi şi al Altei învățături nu poate fi identificat cu traducătorul Învăţăturilor 
către Teodosie”. În graiul primului dintre ei înregistrăm două particularităţi proprii 
graiurilor nordice (pronumele negativ nimea” şi substantivul păcurariu”"), pe саге 
nu le regăsim, în schimb, în manualul parenetic atribuit lui Neagoe Basarab. Lor li 
s-ar putea alătura, în cazul în care nu este rezultatul intervenţiei unui copist, şi 
forma verbală să mánce, de asemenea specifică acestor graiuri”. E posibil ca acest 


46 Despre copistul învățăturilor cu caracter monahal din ms. rom. 464 stim că, înainte de a 
deveni egumen la schitul Trivale, fusese ieromonah la Mănăstirea Bistriţa; vezi Gabriel Ştrempel, 
Catalogul manuscriselor româneşti B.A.R., 1—1600 [vol. I], Bucureşti, 1978, p. 118. 

47 Indicarea paginilor se face după Învățăturile lui Neagoe Basarab către fiul sáu Theodosie 
(ed. G. Mihăilă, 1996). 

48 Formă reconstituită, textul slavon fiind lacunar în porțiunile de text în care era de aşteptat să 
apară această formă. 

? Cf. N.A. Ursu, care împărtăşeşte părerea că „cele două învățături atribuite lui Neagoe au fost 
scrise de ieromonahul Daniil Panoneanul”, traducătorul Învățăturilor către Teodosie (op. cit., p. 18). 

50 Vezi Ion Ghetie, Baza dialectală a românei literare, Bucureşti, 1975, p. 163. 

>! Ibidem, p. 191. 

? Ibidem, p. 169. 

traducátor sá apartiná unei arii geografice aflate la confluenta graiurilor nordice cu 
graiurile sudice, undeva prin nordul Olteniei. 

6. Vom incerca in continuare sá ráspundem la intrebarea formulatá in preambulul 
investigatiei noastre: cele douá scrieri aduse in discutie sunt traduceri sau creatii 
originale? În favoarea primei alternative pledează desigur asemănările de conţinut 
şi stil între cele două scrieri şi Învățăturile către Teodosie. La o cercetare mai 
atentă a faptelor de care dispunem, a doua alternativă se dovedeşte a fi soluţia cea 
mai indreptatita să fie luată în considerație. Spre această alegere ne îndreaptă 
atenţia două variante de traducere din Învățăturile către Teodosie, întâlnite şi în 
Cuvântul cătră 2 slugi. 

Cuvântul sl. ale] Ас p „cu râvnă” (p. 228) a fost redat de traducătorul 
Învăţăturilor către Teodosie prin perifraza cu dor si cu pohtă, în care sunt cumulate 
cele două sensuri de bază ale cuvântului râvnă (,,dorinta” şi, respectiv, „poftă”). 
Acelaşi traducător a transpus sintagma 55] ^X Х Тал „supărare sau neîncredere” 
(p. 384) prin necaz şi dosadă, traducere care contine o dublă echivalare a sl. S'tP5] ^ 
lăsând, în schimb, netradus sl. ]TeVá] ^ Ambele exemple, reprezentând soluţii 
particulare de traducere, se regăsesc, cum am arătat mai sus, p. 23, şi în Cuvântul 
cătră 2 slugi. Or, în cazul in care admitem că scrierea din urmă reprezintă o 
traducere, e greu de explicat modul prin care traducătorul ei a ajuns la aceleaşi 
soluţii de echivalare pe care le-a adoptat si traducătorul Învățăturilor către Teodosie. 
Premisa (cele două învățături reprezintă o traducere) neputând fi susținută, urmează 
să admitem că ambele sintagme (dor si pohtă, respectiv necaz si dosadd) au pătruns în 
structura lingvistică a Cuvântului cătră 2 slugi prin imitație, modelul urmat 
reprezentându-l colecția de învățături destinată lui Teodosie. 

Acceptând acest punct de vedere, trebuie să recunoaştem că cele două învățături 
reprezintă o imitație foarte bună a prototipului indicat. Stilul Învățăturilor către 
Teodosie şi o serie din ideile cuprinse în respectiva lucrare sunt admirabil 
reproduse în cele două plásmuiri?. În ceea ce priveşte expresia lingvistică, autorul 
lor a încercat să urmeze cu fidelitate limba traducerii din manualul de învățături 
atribuit lui Neagoe (vezi asemănările semnalate) şi până la un punct a reuşit. Scăpările 
sunt puţine, dar importante (nimea, păcurariu, preapodobnic, ugodnic, eventual şi 
să mânce), în rândul lor putând fi inclus şi abuzul de construcții cu dativ etic: 21 de 
exemple în ambele învățături (18 in CI + 3 in AI) față de numai 2 exemple în textul 
Învăţăturilor către Teodosie. 

Cele două falsuri literare se explică prin dorința autorului lor, probabil un 
călugăr erudit, de a spori faima lui Neagoe, axată până atunci numai pe colecția de 
învățături adresate unui mirean, Teodosie. Prin noul demers, voievodul devenea, in 
egală măsură, şi un îndrumător al tinerilor călugări. Pentru a spori „adevărul 
istoric” al Cuvântului cătră 2 slugi, autorul a imaginat moartea lui Ioasaf, despre 
care aflăm dintr-o a doua învățătură adresată călugărilor din „acel loc”. Copierea 
ambelor învățături împreună cu Viaţa patriarhului Nifon şi cu Pisaniile de la 


53 Vezi şi Zamfirescu, op. cit., p. 147. 

Curtea de Argeş, scrieri care la rândul lor îl pun în lumină pe Neagoe Basarab, 
reprezintă, de asemenea, o stratagemă menită să asigure veracitatea plăsmuirilor. 
Alcătuirea acestora poate fi plasată în perioada traducerii Vieții lui Nifon, deci 
foarte probabil după 1660“, atunci când avem cunoştinţă că încep să circule şi 
copiile romanului Varlaam şi loasaf (traducerea lui Udrişte Năsturel), de unde sunt 
preluate numele celor doi călugări indrágiti de Neagoe Basarab. 


DEUX COURTS ÉCRITS À CARACTERE MONACAL ATTRIBUES A NEAGOE BASARAB. 
CONSIDERATIONS PHILOLOGIQUES 


(Résumé) 


Les deux écrits examinés sont les créations d'un moine érudit de la deuxième moitié du XVII“ 
siécle. L'auteur a pris Les Conseils de Neagoe Basarab à son fils Théodosie pour modele de ces 
falsifications. 


Cuvinte-cheie: paternitate, Neagoe Basarab, cálugár anonim, scrieri contrafácute. 
Mots-clés: paternité, Neagoé Basarab, moine anonyme, écrits contrefaits. 


Institutul de Lingvistică „Iorgu Iordan — Al. Rosetti” 
Bucureşti, Calea 13 Septembrie nr. 13 


Eugen Pavel 


TEXTUL EVANGHELIC ÍN CULTURA ROMÁNÁ 
(ÎNCERCARE DE SINTEZĂ) 


Carte referentialáà a creştinismului, Tetraevanghelul cuprinde cele patru 
evanghelii canonice ale Noului Testament, dispuse în ordinea consacrată a evan- 
gheliştilor cărora le sunt atribuite (Matei, Marcu, Luca şi loan), împărțite în pericope 
(zaceale), precedate de indicații tipiconale privind ziua şi săptămâna liturgică în 
care urmau să fie citite în cadrul serviciului divin. Atât Tetraevanghelul, cât şi 
Evangheliarul (Evanghelia) pornesc de la acelaşi text biblic, adaptat însă unor funcții 
diferite. Iniţial, cartea era folosită atât ca text de lectură, cât şi ca text de slujbă, 
datorită adnotărilor privind începutul şi sfârşitul fiecărei citiri de pe parcursul 
anului bisericesc. Ulterior, prin selecţia şi reordonarea materiei, textul a fost 
structurat sub forma Evangheliarului, care contine fragmentele biblice aşezate 
potrivit lectionarului liturgic grecesc, începând cu pericopa la Duminica Învierii 
din Evanghelia după loan. Păstrată pe masa altarului, Evanghelia este citită de 


5 Vezi articolul nostru Despre data traducerii româneşti a Vieţii patriarhului Nifon şi despre 
„momentul ” inserării ei în Letopiseţul cantacuzinesc, în volumul Scriere şi cultură românească 
veche, Bucureşti, 2005, p. 355. 

preot sau de diacon, în special la duminici si sărbători, la oficierea liturghiei si a 
slujbelor celor şapte Laude. 

Cele dintâi Tetraevanghele în slavonă care ne-au parvenit, fragmentar, au fost 
copiate la noi încă din secolele al XIII-lea si al XIV-lea. În 1404—1405, călugărul 
Nicodim de la Tismana, retras în Transilvania, probabil la Sihăstria Prislopului sau, 
mai degrabă, în Banatul de Severin, la Vodița, transcrie pe pergament textul celor 
patru evanghelii, cel dintâi manuscris cu dată certă realizat în spaţiul românesc, 
având o ferecătură cu plăci de argint aurit (păstrat în prezent la Muzeul Naţional de 
Artă al Romániei)'. În 1429, în scriptoriul de la Mănăstirea Neamt, Gavriil Uric 
copiază, la comanda soţiei lui Alexandru cel Bun, Doamna Marina, un Tetraevanghel 
slavon, o capodoperă artistică ilustrată cu miniaturi de factură bizantină ale celor 
patru evanghelişti, care vor fi reproduse cu fidelitate de o întreagă pleiadă de 
copişti care i-a urmat. În paralel cu textul slavon, pe o coloană mai îngustă, se află 
textul grecesc, scris la o dată mai târzie (manuscrisul se află la Bodleian Library a 
Universităţii din Oxford). Acelaşi talentat monah nemtean va mai executa, din porunca 
pârcălabului de origine ardeleană Latcu Cândea, în 1436, un alt Tetraevanghel 
(păstrat la Muzeul National de Artă al României), reuşind să creeze o adevărată 
şcoală de caligrafi miniaturisti şi să ofere modele nu numai pentru scrierea şi ilustratia 
medievală, ci şi pentru pictura murală bisericească din perioada următoare”. 
Tradiția caligrafică va fi continuată cu noi lucrări executate în epoca lui Ştefan cel 
Mare la mănăstirile de la Neamţ şi Putna, majoritatea fiind scrise pe pergament, 
împodobite cu o iconografie si o ornamentatie bogate, cu miniaturi pe o pagină 
întreagă, initiale ornate si frontispicii cu motivul cercurilor inlántuite şi îmbinate, 
decorate în aur şi chinovar, fiind ferecate în argint sau argint aurit, uneori bătut cu 
pietre preţioase. Este notabil faptul că operele create în aceste centre de copişti şi 
miniaturişti au condus la impunerea unui autentic stil moldovenesc, care va 
influența sub aspect grafic şi stilistic manuscrisele provenite din lumea ortodoxă, 
cu precădere cele ruseşti, începând din a doua jumătate a secolului al XV-lea. O 
statistică ne arată că, dintre cele 63 de manuscrise religioase care datează din 
timpul voievodului moldovean, 21 sunt Tetraevanghele?. Printre acestea se află 


! Jon-Radu Mircea, Cel mai vechi manuscris miniat din Tara Românească: Tetraevanghelul 
popii Nicodim (1404—1405), în RS, XIII, 1966, p. 203—221. 

? Vezi Sorin Ulea, Gavril Uric. Studiu paleografic, în „Studii şi cercetări de istoria artei”, seria 
artă plastică, 28, 1981, p. 35-62. 

30 primă retrospectivă a acestora, cvasiexhaustiva, a realizat Emil Turdeanu în studiul Manuscrise 
slave din timpul lui Stefan cel Mare, publicat în „Cercetări literare”, V, 1943, p. 101—240; idem, 
Oameni şi cărți de altădată, vol. I, ediţie îngrijită de Stefan S. Gorovei şi Maria Magdalena Szekely, 
Bucureşti, Editura Enciclopedică, 1997, p. 25-167, 286—322; a se vedea şi M. Berza, Miniaturi şi 
manuscrise, în Repertoriul monumentelor şi obiectelor de artă din timpul lui Ştefan cel Mare, 
Bucureşti, Editura Academiei, 1958, p. 361—371; idem, Trei tetraevanghele ale lui Teodor Mărişescul 
în Muzeul Istoric de la Moscova, în Cultura moldovenească în timpul lui Ştefan cel Mare, Bucureşti, 
Editura Academiei, 1964, p. 589—639; Constantin Rezachevici, Un Tetraevanghel necunoscut aparținând 
familiei dinspre mamă а lui Ştefan cel Mare, în SMIM, VIII, 1975, p. 163—182; Scarlat Porcescu, 
Tetraevanghelul de la Humor (1473) cu portretul lui Stefan cel Mare, în MMS, LVII, 1981, nr. 7-9, 
p. 498—529; Al. Mares, Consideraţii pe marginea a două valoroase tetraevanghele slavone, in SMIM, 
XXL, 2003, p. 209—221. 

manuscrisul copiat de ieromonahul Nicodim, in 1473, in care se aflá pe fila 266" 
portretul miniat al domnitorului, acesta dăruindu-l Mănăstirii de la Humor (manuscris 
aflat în prezent la Muzeul Naţional de Istorie a României), apoi cele caligrafiate de 
monahul Paladie, in 1488—1489, de Pahomie monahul, în 1490, destinat Mănăstirii 
Voroneţ (ultimul ajuns la Muzeul Istoric din Moscova). La cererea logofătului 
Mihu şi a fraților săi, aflaţi în pribegie, diacul Trif scria, in 1477, un Tetraevanghel 
la Lwów. În 1488, era scris la Mănăstirea Prislop din Tara Hațegului, pentru Episcopia 
Feleacului de lângă Cluj, din îndemnul arhiepiscopului Daniil, un Tetraevanghel 
slavon care va fi legat cu o ferecătură de argint, dăruită în 1498 de Isac, vistiernicul 
lui Stefan cel Mare. Alte manuscrise sunt executate de harnicul caligraf şi miniaturist 
Teodor Mărişescul de la Mănăstirea Neamţ, în 1491, pentru Biserica „Adormirea 
Maicii Domnului” din Bacău, în 1492, pentru Mănăstirea Zografu (ambele aflate în 
Muzeul Istoric din Moscova), în 1493, pentru biserica din Cetatea Hotinului 
(păstrat actualmente la Die Bayerische Staatsbibliothek din Miinchen), şi în 1498, 
pentru Mănăstirea Moldoviţa (existent în Muzeul Istoric din Moscova). Diacul 
Toader termină de scris, în 1493, în cetatea Sucevei, un Tetraevanghel din porunca 
Mariei Voichita, cea de-a treia soţie a domnitorului moldovean, care îl va dărui 
Mănăstirii de la Pătrăuți (manuscris păstrat la Morgan Library & Museum din New 
York). Ştefan cel Mare va mai înzestra şi Biserica „Adormirea Maicii Domnului” 
din Borzesti, de pe Trotuş, în 1495, cu un Tetraevanghel scris cu un an mai 
devreme, apoi Mănăstirea Zografu de la Muntele Athos, cu un manuscris copiat şi 
decorat de Filip monahul, în 1502 (exemplar conservat la Ostereichische National- 
bibliothek din Viena), iar unul scris de ieromonahul Spiridon de la Mănăstirea 
Putna, tot în 1502, va fi dăruit Bisericii „Sf. loan Botezătorul” din Piatra Neamţ. 
Un alt Tetraevanghel de la Mănăstirea Putna este comandat de domnitor, in 1504, 
cu câteva luni înainte de moartea sa, lucrarea fiind continuată apoi, sub patronajul 
fiului său, Bogdan al III-lea, şi ferecată în 1507. Modelul manuscriselor moldoveneşti 
este adoptat — e drept, izolat — şi în Muntenia, unde popa Dobromir scrie în 1471 un 
Tetraevanghel slavon, la comanda clucerului Furcă (exemplar păstrat în Biblioteca 
Publică de Stat din Sankt-Petersburg). Tradiţia manuscrisă se va prelungi şi în 
secolele următoare, concurată însă tot mai mult de ecloziunea cărții tipărite. 

Cel dintâi tipograf atestat pe teritoriul românesc, ieromonahul Macarie, va 
imprima un Tetraevanghel slavon, apărut in 25 iunie 1512, după ce scosese la lumină 
un Liturghier, in 1508, şi un Octoih, in 1510. O ediţie ştiinţifică a Tetraevanghelului 
macarian va fi publicată in 1999*. Locul de apariţie al cărţii nu este specificat în 
epilog, fiind plasat cu aproximaţie în Tara Românească, respectiv la Târgovişte sau 
Mănăstirea Dealu, cel mai frecvent, dar şi la Bucureşti sau la o mănăstire din jur, 
eventual la Snagov, la Mănăstirea Bistriţa sau la Râmnic. Nu au lipsit nici partizanii 
localizării tipăriturilor macariene la Veneţia, în celebra oficină a lui Andrea Torresani 
şi Aldo Manutius (Alexandru Odobescu, Virgil Molin), ipoteză puţin plauzibilă. 


^ Das Tetraevangelium des Makarije aus dem Jahre 1512. Der erste kirchenslavische Evan- 
geliendruck (ediţie facsimilatá de Heinz Miklas, cu colaborarea lui Stefan Godorogea şi Christian 
Hannick), Paderborn, Ferdinand Schóningh, 1999. 

Presupunerile privind aducerea materialului tipografic chirilic de la Venetia, 
Cracovia sau Cetinje au fost acceptate cu rezerve, unii istorici (B.P. Hasdeu, 
N. Iorga, P.P. Panaitescu) considerând tiparul macarian un produs intern. Încercările 
de identificare a lui Macarie cu diferite personaje omonime din epocă au fost 
numeroase, dintre care aceea cu tipograful muntenegrean Macarie, venit de la 
Cetinje în Ţara Românească, de unde s-a retras apoi la Mănăstirea Hilandar, pare a 
fi cea mai credibilă. Tipărit în două variante, o ediţie comună, pe hârtie, şi una de 
lux, pe pergament, Tetraevanghelul lui Macarie îl avea ca patron pe „domnul însuşi 
stăpânitor” Neagoe Basarab, care menționa în postfață că „Cel în Treime închinat a 
binevoit să umple biserica sa cu sfinte cărți pentru slăvirea şi folosul cititorilor”. 
Formulările din epilog, la fel ca în Octoihul din 1510, coincid cu cele din Octoihul 
scos de Macarie, in 1493—1494, la Cetinje. B.P. Hasdeu sesizase similitudinile 
frapante între vignetele şi inițialele ornate din manuscrisele executate în vremea lui 
Ştefan cel Mare şi cele din tipăriturile „periodulului” macarian, convins de „originea 
curat românească a ingenioaselor arabescuri”” create de ieromonahul din Muntenegru. 
Urmând modelul manuscriselor moldoveneşti, cartea din 1512 se distinge, la fel ca 
tipăriturile anterioare ale lui Macarie, prin eleganța tiparului bicolor, negru şi roşu, 
a caracterelor tăiate cu fineţe şi precizie, precum şi a frontispiciilor alcătuite din 
antrelacuri geometrice, cu stema Ţării Româneşti în mijloc. Cartea va exercita o 
puternică înrâurire asupra edițiilor slavone care i-au urmat, atât din spațiul românesc, 
cât şi din cel sud-dunárean, textul fiind reprodus in Tetraevanghelul slavon de la 
Sibiu, scos de Filip Mahler, în 1546, ca şi în ediţiile sârbeşti de la Belgrad, din 
1552, si de la Mănăstirea Mrkšina, din 1562. Frontispiciile sale specifice cu 
arabescuri au fost imitate, uneori cu stângăcie, şi în ediția sârbă de la Mănăstirea 
Rujan, din 1537, în Octoihul mic al lui Coresi din 1557, in Triod-Penticostarul 
coresian de la Târgovişte, din 1558, precum şi în unele ediţii ale Tetraevanghelului 
imprimate în deceniile următoare. 

Alte Tetraevanghele slavone vor mai tipări, în secolul al XVI-lea, Dimitrie 
Liubavici (c. 1548-1551), diaconul Coresi (1562, cu ajutorul diacului Tudor, 1579 
şi 1583, ambele împreună cu Mănăilă), diacul Călin (1565), ieromonahul Lavrentie 
(c. 1575, 1582) şi diacul Lorint (1579). Ediţia coresianá din 1562 derivă dintr-o 
versiune diferită de cea macariană, fiind preluată în reeditările ulterioare“. 

Există informaţii privind traducerea celor patru evanghelii şi a epistolelor 
pauline în Moldova în jurul anului 1532. Într-o scrisoare ce datează din acel an 
(publicată în vol. XIV al colecţiei polone Acta Tomiciana, apărut la Poznân, în 
1952), se face referire la un „învăţat bătrân” moldovean sosit la Wittemberg cu 
intenția de a-l audia pe Martin Luther şi de a tipări aceste cărți sfinte in română, 


5 B.P. Hasdeu, Un tezaur de tipo-xilografie română de pe la 1550, în „Traian”, I, nr. 27, 
29 iunie 1869, p. 107. 

6 Vezi şi Ion Ghetie, Al. Mareş, Diaconul Coresi şi izbânda scrisului în limba română, Bucureşti, 
Editura Minerva, 1994, p. 161—175. 

polonă si germană”. Abia în a doua jumătate a secolului al XVI-lea vor fi scrise sau 
tipărite câteva versiuni în limba română ale evangheliilor, care vor prefigura 
procesul complex de introducere a limbii naţionale în biserică. 

Prima tipăritură cunoscută care conţine şi un text în limba română este scoasă 
de Filip Moldoveanul (Philippus Pictor, alias Mahler), la Sibiu, în 1552—1553, fiind 
semnalată de I. Karataev si Émile Picot, şi descrisă apoi de I. Bogdant. Cunoscută 
sub numele (impropriu) de Evangheliarul slavo-român de la Sibiu sau Evangheliarul 
de la Petersburg (exemplarul descoperit se află în Biblioteca ,,M.E. Saltykov- 
Scedrin” din acest oraş), cartea a fost imprimată în acelaşi centru unde apăruse, în 
1544, Catehismul, cea mai veche tipăritură românească, astăzi pierdută. Textul bilingv, 
dispus pe două coloane, în slavonă şi în română, transmis fragmentar, cuprinde cap. 
3, v. 17—27, v. 55, din Evanghelia după Matei. E. Petrovici stabilea, pe baza 
particularitatilor de limbă, originea moldovenească a traducerii, pe care L. Demény 
o punea în legătură cu presupusa versiune a evangheliilor саге ar fi existat în 1532”. 
Examenul lingvistic minuţios privind proveniența dialectală a textului l-a condus 
pe I. Gheţie la concluzia prezenţei a două straturi de limbă: unul bănățean- 
hunedorean, majoritar, care ar aparţine traducătorului, şi altul moldovenesc, care 
poate fi atribuit revizorului şi tipografului!”. Această părere a fost împărtăşită si de 
Al. Mareş, care a adus noi argumente privind conservarea unor fonetisme din aceste 
arii dialectale''. Dacă N. Iorga credea că „tipăritorul” ediţiei sibiene, identificat, în mod 
greşit, cu diacul Lorint, „a luat numai ca bază forma coresiană”, pe care „a dat-o 
cuiva s-o îndrepte şi s-o schimbe"", N. Dráganu opina că „avem de a face cu o 
traducere din slavoneşte, deosebită de aceea a lui Coresi”!5. Existenţa unei dependențe 
între cele două versiuni nu poate fi totuşi respinsă. Traducerea, efectuată sub 
impulsul Reformei, cu unele insertii textuale de inspirație protestantă, s-a bazat pe 
o versiune asemănătoare cu cea tipărită de Macarie, în 1512, corelată cu textul 


7 Vezi Şerban Papacostea, Moldova în epoca Reformei. Contribuţii la istoria societăţii moldoveneşti 
în veacul al XVI-lea, în „Studii. Revistă de istorie”, XI, 1958, nr. 4, p. 62-63. 

8 Ioan Bogdan, O evanghelie slavonă cu traducere română din secolul al XVI-lea, în „Convorbiri 
literare”, XXV, 1891, nr. 1, p. 33-40; idem, Scrieri alese, ediţie îngrijită, studiu introductiv şi note de 
G. Mihăilă, cu o prefaţă de Emil Petrovici, Bucureşti, Editura Academiei, 1968, p. 512—516. 

? O ediţie facsimilată, însoţită de un studiu lingvistic şi de un studiu istoric, a fost publicată de 
Emil Petrovici şi L. Demeny în 1971. 

? Топ Ghetie, Consideraţii filologice asupra „Evangheliarului din Petersburg”, în SCL, ХУП, 
1966, nr. 1, p. 47—79; idem, Baza dialectală a românei literare, Bucureşti, Editura Academiei, 1975, 
p. 216-221. 

VAL Mares, Observatii cu privire la ,,Evangheliarul din Petersburg”, in LR, XVI, 1967, nr. 1, 
р. 65-75; idem, ,, Evangheliarul din Petersburg”, tipărirea unei mai vechi traduceri moldovenesti?, 
in LR, XVII, 1968, nr. 1, p. 85-87. 

2 N. Iorga, Istoria literaturii româneşti, ediţia a II-a revăzută şi larg întregită, vol. I, Bucuresti, 
Editura Librăriei Pavel Suru, 1925, p. 197. 

ÎN. Drăganu, „Istoria literaturii româneşti”, în DR, IV, 1924—1926, partea a II-a, p. 1147. 

german al Bibliei lui Luther". Ipoteze mai noi admit prezenta unor similitudini cu 
versiunile husite ceheşti (Biblia Olomoucká) şi cu cele vechi germane de la 
sfârşitul secolului al XV-lea ale textului biblic, editate de Johannes Mentelin". 

O altă versiune bilingvă, cu traducere interliniară, a Tetraevanghelului se află 
în fragmentele dintr-un vechi miscelaneu, Codicele Bratul 16 care constau în câteva 
pasaje din Evanghelia după Matei (pericopele 18—26, 108) şi din Evanghelia după 
Ioan (pericopele 44 şi 45). Portiunile în slavonă sunt scrise cu cerneală neagră, iar 
cele alternative în română cu cerneală roşie, fapt care facilitează lectura, constituind, în 
acelaşi timp, şi o modalitate de control a fidelității transpunerii. Textul, înrudit în 
unele parti cu cel al ediţiei sibiene, dar şi cu o versiune din care descinde şi ediția 
lui Coresi, a fost copiat în anul de la facerea lumii 7068, respectiv în intervalul 
1 septembrie 1559 — 31 august 1560, într-o zonă din sud-estul Transilvaniei, probabil 
chiar la Brasov. Particularitatile lingvistice ale textului sugerează fructificarea de 
către popa Bratul a unui manuscris redactat într-o zonă dialectală nordică, probabil 
în Moldova". 

Cea de-a treia versiune în română a Tetraevanghelului îi aparţine lui Coresi, 
care o va tipări la Braşov, împreună cu diacul Tudor, între 3 mai 1560 şi 30 ianuarie 
1561'5. Scoasă sub patronajul „judelui” Johannes Benkner, probabil din iniţiativa 
propagatorilor Reformei, cartea era destinată în exclusivitate mediilor ortodoxe, „să 
fie popilor rumánesti să înțeleagă, să inveate rumânii cine-s creştini”, cum se arată 
în epilog. Alcătuirea noii versiuni este plasată înaintea apariției Catehismului 
coresian din 1560, în care apar pasaje necorectate din bruionul Tetraevanghelului, 
înainte deci ca acesta să fi fost înaintat la tipar. Pornind de la denumirea monedelor 
amintite în text şi de la perioada circulației acestora în ţările române, P.P. Panaitescu 
opina că traducerea românească ar data din anii 1512-1518, cel mai târziu din 
1526, ea fiind premergătoare pătrunderii Reformei in Transilvania”. Acelaşi istoric 
împărtăşea, „în chip definitiv”, ideea că traducerea s-a efectuat după ediţia slavonă 
a lui Macarie din 1512, părere care şi-a câştigat multi aderenti. Chestiunea 
definitivării noii versiuni a Tetraevanghelului a fost clarificată printr-o analiză 
sursologică mai profundă, prin intermediul căreia Al. Mareş a ajuns la concluzia că 


4 О cercetare mai recentă ne-a oferit Liliane Tasmowski, Notes pour une étude de l'«Evangheliar 
slavo-román de la Sibiu», în Studii de lingvistică şi filologie romanică. Hommages offerts à Sanda 
Reinheimer Ripeanu, Bucureşti, Editura Universităţii din Bucureşti, 2007, p. 545—558. 

5 Vezi Ioan-Florin Florescu, Le Tétraévangile de Sibiu (1551-1553). Nouvelles informations 
sur les sources de la première traduction en roumain des Evangiles, in „Biblicum Jassyense". 
Romanian Journal for Biblical Philology and Hermeneutics, vol. I, 2010, p. 38—90. 

* Editat de Alexandru Gafton in 2003. 

7 Vezi Ion Ghetie, Al. Mareş, Originile scrisului în limba română, Bucureşti, Editura Ştiinţifică şi 
Enciclopedică, 1985, p. 342—344. 

5 O ediţie a textului transliterat, comparat cu Evangheliarul lui Radu de la Manicesti din 1574, a 
fost alcătuită de Florica Dimitrescu în 1963. 

? P.P. Panaitescu, Începuturile si biruinţa scrisului în limba română, Bucureşti, Editura 
Academiei, 1965, p. 119. 

traducátorii nu au apelat la textul slavon al lui Macarie, ci la o versiune slavoná a 
celor patru evanghelii care a stat şi la baza ediţiei din 1562”. Aceasta a fost versiunea 
de control cu care a fost confruntată ediţia sibiană din 1552—1553, colationata, la 
rândul ei, cu o traducere românească rotacizantă, localizabilă în nordul Moldovei. 
În funcţie de particularitátile de limbă depistate în textul coresian (un strat lingvistic 
sudic şi unul nordic), nu este exclusă nici folosirea unui copii intermediare 
bánátene-hunedorene a versiunii moldoveneşti sau proveniența unora dintre traducători 
din aceste zone dialectale. Cert este că, cu toate modelele la care se raportează, 
traducerea publicată in 1561 este inferioară celei din Tetraevanghelul slavo-român 
de la Sibiu. În privinţa influenţei Tetraevanghelului coresian asupra versiunii evan- 
gheliilor din Noul Testament din 1648, ea este mult mai redusă decât s-a crezut. 

Aceleiaşi versiuni îi aparține si Tetraevanghelul copiat între 3 iunie şi 4 iulie 
1574, în insula Rhodos, de grămăticul Radu de la Măniceşti, din porunca lui 
Pătraşco sau a lui Petru Cercel, fiii lui Pătraşcu cel Bun. Acelaşi copist transcrisese 
şi un Tetraevanghel slavon în 1572. Cunoscut şi sub numele de Evangheliarul de la 
Londra (fiind păstrat în colecția Harley de la British Library), manuscrisul a fost 
descris mai întâi de Hasdeu, în 1882, în „Columna lui Traian”. Textul a fost editat 
de M. Gaster, într-un volum tipărit prin anii 1892—1895, dar difuzat abia in 1929, 
fără ştirea autorului, cu titlul greşit de Tetraevanghelul diaconului Coresi din 1561. 
Asemănările izbitoare cu Tetraevanghelul coresian au tranşat de la început 
problema „izvodului”, multi cercetători împărtăşind ideea cá ar fi vorba de o copie 
directă a ediţiei din 1561. Deşi recunoştea că tipăritura coresiană şi copia pisarului 
Radu „sunt identice până în cele mai mici amănunte”, N. lorga se îndoia că acesta, 
plecat de multă vreme din tara, ar fi putut cunoaşte efectiv ediția din 15617. Alte 
opinii înclină în favoarea considerării textului drept o copie a traducerii originale a 
Tetraevanghelului. După Ştefan Paşca, de exemplu, transcrierea s-a efectuat după o 
copie intermediară de pe la 1557-1558 a traducerii originale plasate în jurul anului 
1550, Coresi folosindu-se de o altă copie făcută după acelaşi prototip”. În 
preambului ediţiei comparative pe care a realizat-o, Florica Dimitrescu crede totuşi 
că Radu de la Măniceşti a copiat direct de pe tipăritura braşoveană. Critica textuală 
i-a permis lui I. Ghetie să conchidá cá este vorba despre o copie directă sau mediată 
a unui exemplar din ediţia tipărită”. 

În fine, o versiune cu diferente textuale ale evangheliilor fata de cele din 
secolul al XVI-lea sau din Noul Testament de la Bălgrad şi din Biblia de la 
Bucureşti este cuprinsă în Tetraevanghelul de la Rázboieni-Neamt, copiat la mijlocul 


AAT Mares, Precizări în legătură cu traducerea ,, Tetraevanghelului" lui Coresi, in SCL, 
XVIII, 1967, nr. 6, p. 651—667; idem, Scriere şi cultură românească veche, Bucureşti, Editura 
Academiei Române, 2005, p. 267—275. 

1м. Iorga, op. cit., р. 108. 

22 $t. Разса, Activitatea lui Moses Gaster ín domeniul lingvisticii şi al filologiei române, in CL, 
I, 1956, nr. 1-4, p. 113-114. 

3 Ton Ghetie, Al. Mares, Originile, p. 353. 

secolului al XVII-lea (BAR, ms. rom. 296), care contine variante multiple de 
redactare/traducere pentru acelaşi context". 

Reticenta clerului ortodox fatá de inlocuirea limbii liturgice persista incá, 
astfel cá aceste traduceri ale celor patru evanghelii nu au avut un impact mai larg. 
Abia în ultimele decenii ale veacului al XVII-lea curentul national câştigă teren, 
prin publicarea la Bucureşti, în 1682, sub patronajul lui Şerban Cantacuzino, a 
Evangheliei, concepută, potrivit predosloviei, „precum umblă cea elinească şi întru 
toate aseamene, după orânduiala Besearecii Răsăritului, alcătuindu-se şi svintele 
cuvinte spre mai aleasă inteleagere a limbii rumâneşti”. Momentul de cotitură girat 
de mitropolitul Teodosie constă, aşadar, în prima restructurare a evangheliilor pe 
zile şi sărbători, în succesiunea citirii lor în biserică, renuntándu-se la vechea ordine 
canonică răsăriteană, deoarece până atunci, aşa cum se va arăta şi în predoslovia 
Apostolului din 1683, „această dară despărţire în patru parti a Noului Testament, 
fieştecare parte n-au avut osebirea capetelor, după rânduiala grecescului tipic, ce 
era răsipit şi amestecat şi cu nevoie a găsi a fieştecăriia zi capu ce era să-l citească”. 
Această mutație s-a soldat, de fapt, cu acceptarea Evangheliei în limba română ca o 
carte liturgică şi introducerea ei oficială în slujbă”. Ediţia din 1682 va fi reluată în 
Evanghelia greco-română tipărită de Antim Ivireanul, tot la Bucureşti, în 1693, în 
care textul original în paralel era menit „să să dezleage îndoirea” fata de exactitatea 
traducerii, pentru ca acelaşi ilustru ieromonah să o tipărească din nou în română, la 
Snagov, in 1697, de data aceasta „diortosită mai cu multă nevointá". Cartea este 
împărțită acum, pentru prima oară, pe capitole, „pentru ca să poată afla fieştecine 
mai lesne ce i-ar trebui la Tetraevanghel”, aşa cum se precizează într-o notă. Acesta va 
fi textul-etalon pentru reeditările viitoare ale Evangheliei, care s-a constituit prin 
conlucrarea, în diferite etape, a unor cărturari recunoscuți în epocă, traducători, 
revizori şi tipografi, între care stolnicul Iordache Cantacuzino, logofetii Radu şi 
Şerban Greceanu, ieromonahul Atanasie Moldoveanul, Antim Ivireanul şi, negreşit, 
dascălul Damaschin, tălmăcitorul prin excelenţă al cărților noastre de ritual. Într-un 
îndreptar dogmatic, liturgic şi canonic alcătuit de patriarhul Dositei al Ierusalimului, 
împreună cu mitropolitul Teodosie, pe care Atanasie Anghel îl va semna în 1698, 
cu prilejul hirotonirii sale, i se solicita ierarhului ardelean ca Evanghelia „să pui să 
să citească au sloveneaşte, au rumâneaşte””, făcându-se trimitere chiar la noua 
apariție de la Snagov. Recomandarea privind alegerea benevolă a limbii de cult 
indică, totodată, un anumit bilingvism ce a premers procesul de naţionalizare 
definitivă a serviciului religios. Evanghelia lui Antim Ivireanul din 1697, reprodusă 


24 Gheorghe Chivu, De la litera la spiritul textului sacru. Mărturia unui Evangheliar manuscris, in 
Text şi discurs religios, vol. П, laşi, Editura Universităţii „Alexandru Ioan Cuza”, 2010, p. 41-48. 

?5 Pentru problematica de faţă, vezi şi Ghenadie, Evangheliile. Studii istorico-literare, Bucureşti, 
Stabilimentul Grafic „I.V. Socec”, 1895; Tit Simedrea, Evanghelia — carte liturgică in limba română, in 
BOR, LXXVI, 1958, nr. 12, p. 1112-1119; Eugen Munteanu, Lexicologie biblică românească, Bucureşti, 
Editura Humanitas, 2008, p. 155-162. 

?6 Condica sântă, publicată dupre original de archiereul Ghenadie Craioveanu (Enáceanu), vol. 
I, Bucuresti, Tipo-Litografia Cártilor Bisericesti, 1886, p. 82. 

cu fidelitate, mai întâi în ediţia bucureşteană din 1723, se va impune ca un punct de 
reper pentru alte editii din secolul al XVIII-lea. O notá aparte o reprezintá 
Evanghelia de la Râmnic, din 1746, editată de ieromonahul Lavrentie de la Mănăstirea 
Hurez, realizată printr-o confruntare a tipăriturilor anterioare de la Bucureşti şi 
Snagov cu traducerea Tálcuirii Evangheliilor a lui Teofilact al Bulgariei, datorată 
lui Damaschin. Astfel, suntem avertizaţi în epilog că, dacă vom compara textul noii 
versiuni cu „niscari izvoade greceşti sau şi rumâneşti tipărite mai denainte, să ştii 
că pe multe locuri nu se va potrivi la cuvinte, pentru că eu am urmat tălmăciturii 
izvodului părintelui Damaschin Episcopul, dascălul cel mare, alcătuit după 
Tâlcuiala lui Teofilact, şi, până n-am cetit şi tâlcul, n-am aşezat fieştecare cuvânt”. 
Colationarea edițiilor din 1723 şi din 1746 ne relevă existenţa unor porțiuni identice 
întinse, dar şi a unor diferenţe textuale, cu un plus de înnoire la nivelul vocabularului în 
Evanghelia de la Râmnic. Cele două tipărituri au jucat, fiecare în parte, un rol 
decisiv în unificarea limbii române literare declanşată în jurul anului 1750. 

Unele paralelisme pot evidentia raporturile şi conexiunile existente între 
diferitele versiuni ale Evangheliilor, publicate începând de la mijlocul secolului 
al XVII-lea şi până la începutul secolului al XIX-lea. E suficient să comparăm, de 
pildă, două segmente din Matei 18, versetele 10 si 15”: socotiți să nu obiditi (NTB, 
Ev 1682) — socotiți să nu urgisiti (Ev 1697, 1723, 1762, 1765, BA; aceeaşi formă 
se întâlneşte şi in ВВ], dar primul termen este glosat prin: căutați, vedeți) — căutați 
să nu huliti (BB) — căutați să nu defaimati (Ev 1746, 1806, 1812); mergi şi-l 
vădeaşte (Ev 1682, 1697, 1723, 1762) — mergi şi-l ceartă (Ev 1746, 1765, 1806, 
1812, BA, BBI) — pasă şi ceartă pre el (NTB, BB). Observăm, mai întâi, câteva 
preluări din textul Noului Testament din 1648 în Evanghelia de la Bucureşti din 
1682 si in Biblia din 1688. Sesizăm, de asemenea, că, în timp ce ediţia de la Iaşi, 
din 1762, este tributară, cu mici excepţii, celor de la Bucureşti din 1723, 1742, 
1750 sau 1760, Evanghelia din 1746 va fi transpusă, fără intervenţii majore, în 
celelalte apariţii de la Râmnic, din 1784 şi 1794, precum şi în cele de la Sibiu, din 
1806, şi de la Buda, din 1812. Pe un palier puţin diferit de redactare se situează 
edițiile de la Blaj din 1765, 1776 şi 1817, care urmează textul stabilit în tipăriturile 
de la Bucureşti, cu unele corectii operate după cel de la Râmnic, ce pot fi puse pe 
seama tipografilor veniţi din acest centru. Textul corespunzător din cele două biblii 
blăjene din 1760-1761 şi 1795 este conceput tot pe aceeaşi linie, cu unele prelungiri 
din Noul Testament de la Bălgrad. 


27 Folosim, în continuare, următoarele abrevieri: CT = Coresi, T. etraevanghelul, Braşov, 1561 
(ed. 1963); NTB = Noul Testament sau împăcarea au Leagea Noao, Bălgrad, 1648 (ed. 1988); Ev 
1682 = Sfânta şi dumnezăiasca Evanghelie, Bucureşti, 1682; Ev 1697 = Sfânta şi dumnezăiasca 
Evanghelie, Snagov, 1697; Ev 1723 = Sfânta şi dumnezeiasca Evanghelie, Bucureşti, 1723; Ev 1746 
= Sfânta şi dumnezeiasca Evanghelie, Râmnic, 1746; Ev 1762 = Sfânta şi dumnezeiasca Evanghelie, 
Iaşi, 1762; Ev. 1765 = Sfânta şi dumnezeiasca a lui Isus Hristos Evanghelie, Blaj, 1765; Ev 1806 = 
Sfânta şi dumnezeiasca Evanghelie, Sibiu, 1806; Ev 1812 = Sfânta şi dumnezeiasca Evanghelie, 
Buda, 1812; BA = Biblia lui P. P. Aron, BAR Cluj, ms. rom. 22 (ed. 2005); BB = Bibliia, adecá 
dumnezeiasca Scriptură ale cei Vechi si ale cei Noao Leage, Bucuresti, 1688 (ed. 1988, 1997); BBI = 
Bibliia, adecă dumnezeiasca Scriptură a Legii Vechi şi a ceii Noao, Blaj, 1795 (ed. 2000). 

Trebuie să mai consemnám că versiunea Evangheliilor inclusă în monu- 
mentala tipăritură din 1648 se deosebeşte de restul textelor similare, ea rezultând 
din asimilarea noului model umanist occidental. Sursa latină de bază, asumată de 
traducători, a fost identificată, pe rând, fie în textul Vulgatei (,,izvodul lui Ieronim”), fie 
în textul noilor traduceri comentate ale Sf. Scripturi datorate criticismului luteran. 
Pornind de la identitățile care se constată între „şumele” fiecărui capitol al tipăriturii 
din 1648 şi textul scoliilor latine corespunzătoare, precum şi de la rolul gloselor 
marginale de a înregistra variante de traducere şi diferenţe de ordin semantico-lexical 
față de alte versiuni de control, am admis posibilitatea folosirii de către traducătorii 
de la Alba Iulia a unei ediţii greco-latine de tip poliglot”. Astfel de ediţii critice 
bilingve şi trilingve vor apărea în oficina familiei Estienne, începând de la mijlocul 
secolului al XVI-lea, care vor reda, în paralel cu textul grecesc şi vechea versiune 
din Vulgata, o nouă versiune în latină prelucrată de Théodore de Beze după 
traducerea lui Erasmus de Rotterdam, devenită ulterior textus receptus. O asemenea 
ediție greco-latină, publicată pe trei coloane, în 1611, la Geneva, conţine la fiecare 
capitol câte un argumentum, conform scoliilor alcătuite, în secolul anterior, de 
François du Jon (Junius), un erudit biblist hughenot”. O paralelă între rezumatele 
din ediţia genevezá şi cele postate la începutul fiecărui capitol al Noului Testament, 
tutelat de Simion Stefan, probează o relaţie certă de filiatie, aşa cum reiese din 
acest exemplu din Marcu, 5: /. Daemoniacus sanatur. 6. Daemon agnoscens Christum. 
9. Legio daemoniorum. 13. In porcos intrat. 22. lairi filia. 25. Mulier a fluxione 
sanguinis sanatur. 26. Medici. 34. Fides. 39. Dormire (NT 1611); 1. Îndrăcitul să 
vindicá. 6. Dracul cunoscu pre Hristos. 9. Un legheon de draci. 13. Íntrará ín porci. 
22. Fata lui lair. 25. Muiarea de cursul sângelui să vindecă. 26. Vracii. 34. Credinţa. 
39. Adurmirea (NTB). 

Similitudinile cu unele izvoare latine nu se limitează numai la nivelul 
rezumatelor introductive, inexistente in Vulgata, ci apar şi în alte porţiuni ale 
textului. Vom compara un verset din Rugăciunea domnească, în cele două ocurente 
evanghelice. În Luca 11,3, formularea din NTB (Pâinea noastră de toate zilele 
dă-ne noao astăzi) corespunde întocmai Vulgatei (Panem nostrum quotidianum da 
nobis hodie), dar şi, partial, versiunilor lui Théodore de Béze (Panem nostrum 
quotidianum da nobis in diem) şi Erasmus (Panem nostrum quotidianum da nobis 
quotidie). Ín schimb, in Matei 6,11, traducátorii de la Bálgrad opteazá trangant 
pentru noua variantá a lui Béze, identicá in acest loc cu cea din Erasmus: Panem 
nostrum quotidianum da nobis hodie, NTB Pâinea noastră de toate zilele dă-ni-o 
noao astăzi; cf. Vulgata Panem nostrum supersubstantialem da nobis hodie. Notám 


?* Vezi Eugen Pavel, Carte si tipar la Bálgrad (1567-1702), Cluj, Editura Clusium, 2001, 
p. 163-180. 

? Am utilizat următoarele ediţii: Novum Testamentum Jesu Christi graece et latine, primo 
quidem studio et industria Des. Erasmi Roter. accurate editum, Basileae, Per haeredes Nicolai Bryling, 
1571; Novum Jesu Christi Testamentum graece et latine: Theodoro Beza interprete, cum duplici 
interpretatione, [Geneva], Apud Samuelem Crispinum, MDCXI (abreviat: NT 1611). 

că, în acelaşi context, Petru Pavel Aron tradusese în 1760—1761 pasajul din Vulgata 
cu fidelitate şi o anumită adecvare stilistică: Pânea noastră ce mai presus de fire 
dă-ne noao astăzi. Translatia de la paradigma de sorginte slavonă (Pita noastră 
sățioasă dă-ne noao astăzi/în toate zilele), întâlnită la Coresi, la cea de inspiraţie 
occidentală s-a generalizat, prin urmare, în formula Rugăciunii domneşti, care 
circula în epocă“, ca şi în întreg cuprinsul primei traduceri a Noului Testament în 
limba română. 

Ediţia din 1648 a exercitat o influență covârşitoare asupra textelor neo- 
testamentare ulterioare, respectiv asupra Bibliei de la Bucureşti, a traducerii lui 
Petru Pavel Aron şi, într-o oarecare măsură, asupra Bibliei de la Blaj”. Punctele de 
convergenţă, ca şi cele divergente pot fi puse în evidență prin compararea unor serii 
lexicale: CT, BB, BA gloate — МТВ mulțime — BBl noroade (Matei 8, 1); CT stricat — 
NTB, BB, BA bubos — BBI lepros, glosat prin bubos (Matei 8, 2); CT národul — 
NTB, BB mulțimea — BA gloata — BBl norodul (Marcu 12, 41); CT stercul - NTB, 
BA ofapocul — BB atapocul / agchiia — ВВІ gozul (Luca 6, 42). Observăm dependenţa 
mai pronunțată, în cele două cazuri (BB, BA), fata de textul din 1648, ca şi tendința 
de distantare a lui Samuil Micu în privinţa unor opțiuni lexicale (norod, lepros). 
Cărturarul blájean glosează termenul gozul, în a doua ocurentá a sa, prin stercul, 
cuvânt de origine latină prezent la Coresi şi care se va impune, în ambele pasaje, şi 
în ediția sinodalá a Bibliei din 1914, o prelucrare, de altfel, a ediției din 1795. 
Oscilând între tradiţie şi inovaţie, textul evanghelic atinsese, la sfârşitul secolului al 
XVIII-lea, un stadiu semnificativ al evoluției sale, în consonantá cu procesul de 
modernizare a limbajului biblic românesc. 


THE GOSPEL TEXT IN ROMANIAN CULTURE (A SYNTHETIC PROJECT) 


(Abstract) 


The author has devised a retrospective philological study of the dissemination of evangelical 
texts in Romanian culture, since the Slavonic period until the early pre-modern era. The research 
points out that the works created in the fifteenth century in different centers of copyists and 
miniaturists led to the imposition of a genuine Moldavian style, which was affected the graphic and 
stylistic aspect of the manuscripts from the Orthodox world. Next century was marked by several 
Slavonic Gospels printed, at first, by Macarie, in 1512, and by several Romanian versions of the 
Gospels, realised by Philip Moldoveanul (Mahler), in 1552—1553, by the priest Bratul, in 1559-1560, 
by diac Coresi, in 1561, and by Radu from Măniceşti, in 1574. The replacement of the liturgical 
language and the introduction of national language in church occurred only in the last decades of the 
seventeenth century, by the publication of the Gospel, in Bucharest, in 1682, under the patronage of 
Serban Cantacuzino, the text being then reprinted by Antim Ivireanu in 1697, and becoming a 
standard text for all subsequent editions. The study contains some parallel analysis of texts, aimed to 


30 of Eugen Munteanu, op. cit., p. 427-442. 
?! Vezi Eugen Pavel, Între filologie si bibliofilie, Cluj, Editura „Biblioteca Apostrof”, 2007, 
p. 128-132. 

show the relationships and connections between the various editions and reprints of the Gospel. The 
research underlines that there is a different version of the Gospels to be found in the New Testament 
printed in 1648, in Alba Iulia, as a result of the uptake and processing of Western humanistic model, 
and illuminates the way in which the Bibles published in 1688 and 1795 relate to this particular version. 


Cuvinte-cheie: evanghelie, tradiţie manuscrisă, surse ale traducerii, înlocuirea limbii liturgice, 
modelul umanist occidental. 

Keywords: gospel, the manuscript tradition, sources of translation, the replacement of liturgical 
language, Western humanistic model. 

DERIVATE NEOBISNUITE ÎNTR-UN TEXT ROMÂNESC DIN 
A DOUA JUMĂTATE A SECOLULUI AL XVII-LEA” 


1. La jumătatea veacului al XVII-lea, în literatura română veche apărea prima 
traducere a unui roman care a lăsat urme adânci în mai toate literaturile europene. 
Traducătorul, logofătul Udrişte Năsturel din Fiereşti, fără a constitui o apariție 
singulară în epocă, îşi depăşea, prin erudiție, contemporanii. Bun cunoscător de 
slavonă, latină şi probabil greacă, a lăsat în urmă o moştenire literară impresionantă. 
Însă scrierile care i-au adus celebritatea au fost traducerile, cea mai cunoscută ŞI, în 
acelaşi timp, cea саге i-a asigurat nemurirea prin insistența cu care а fost scrisă si 
rescrisă în numeroase copii manuscrise fiind aceea a „celui mai renumit şi mai bun 
roman spiritual al Evului Mediu”, după cum l-a numit bizantinologul german Karl 
Krumbracher!. Este vorba despre Viaţa Sfinților Varlaam si Ioasaf, tălmăcită dintr-un 
izvod slavon în anul 1648. 

După opinia cercetătorilor români, valoarea artistică a tălmăcirii literare date 
de Năsturel este comparabilă cu aceea a Cazaniei lui Varlaam”. Manuscrisul 
autograf al traducerii s-a pierdut, iar scrierea, spre deosebire de toate celelalte opere 


" Această lucrare a fost realizată în cadrul proiectului „Valorificarea identitatilor culturale in 
procesele globale", cofinantat de Uniunea Europeană şi Guvernul României din Fondul Social 
European prin Programul Operaţional Sectorial Dezvoltarea Resurselor Umane 2007-2013, contractul 
de finanţare nr. POSDRU/89/1.5/S/59758. 

! Ap. Nicolae Cartojan, Cărţile populare in literatura românească, vol. 1, Bucuresti, 1929, p. 232. 

? Vezi Al. Piru, Istoria literaturii române de la origini până la 1830, Bucureşti, 1977, 
p. 82-86. 

ale logofátului din Fieresti, nu a fost tipáritá la vremea respectivá, cánd tipografiile 
erau patronate de domnitor si ceea ce se imprima reprezenta aproape exclusiv carte 
bisericească’. Nu ar fi exclus ca însuşi traducătorul să fi avut anumite retineri în 
privinţa imprimării, pornite din dorinţa de perfecționare şi autodepăşire. 

Deşi rămasă în manuscris, viata celor doi asceti s-a răspândit foarte repede, 
devenind cunoscută şi în celelalte provincii româneşti şi contribuind fundamental la 
formarea gustului pentru lectură al românilor. Potrivit Bibliografiei analitice a 
cărților populare laice”, s-au păstrat în jur de 33 de manuscrise româneşti care 
conţin celebrul roman, majoritatea având la bază traducerea lui Udrişte Năsturel. 
Cele mai apropiate copii de redacţia originară a acestei traduceri sunt considerate a 
fi trei manuscrise, despre care se afirmă că au fost copiate de grămăticul domnesc 
Fota, păstrate în prezent la B.A.R. Bucureşti. Cel mai vechi dintre acestea este ms. 
rom. 588, datat cca 16705, urmat de manuscrisul 2470, copiat în 1671 pentru arhi- 
mandritul Tismanei, Petronie“. Ambele manuscrise sunt slavo-române, prezentând, 
pe două coloane, versiunile slavonă şi românească ale scrierii. Diferenţele dintre 
ele sunt minime. Cea de-a treia copie, păstrată în ms. rom. 3339, datează, potrivit 
însemnării date de grămăticul Fota, din 1673 şi se caracterizează printr-o accentuată 
limpezire a stilului în raport cu celelalte două. 

La începutul secolului al XX-lea, în 1904, un urmaş al logofătului-traducător, 
P.V. Năsturel, general şi profesor de artilerie la Şcoala de Poduri si Sosele, cum 
însuşi se recomandă, a oferit prima ediție a romanului, reproducánd copia din 
1673’, o alegere neinspirată, întrucât critica de specialitate de mai târziu a constatat 
superioritatea incontestabilă a copiei din ms. 588°. De-a lungul timpului, celebrul 
roman a suscitat interesul ştiinţific al unor mari personalități româneşti, precum 
Nicolae Cartojan, Emil Turdeanu, Liviu Onu, Dan Horia Mazilu. Dintre aceştia, 
Liviu Onu şi Emil Turdeanu au intenţionat realizarea unei ediții a manuscrisului 
588, proiect, din păcate, nevalorificat. 

Importanţa scrierii pentru cercetările lingvistice a atras includerea sa în 
bibliografia Dicționarului limbii române (DLR). Manuscrisul consultat în vederea 
extragerii atestărilor este o copie realizată în anul 1786 a traducerii lui Udrişte 
Năsturel (ms. rom. 9 de la B.A.R. Bucureşti). 


? Vezi Dan Horia Mazilu, Viaţa Sfinţilor Varlaam şi Ioasaf. Autonomizarea parabolelor, în 
Studii de literatură română veche, Bucureşti, 2005, p. 93; vezi şi idem, Varlaam şi Ioasaf. Istoria 
unei cărți, Bucureşti, 1981, p. 88. 

^ Vezi Mihai Moraru şi Cătălina Velculescu, Bibliografia analitică a cărţilor populare laice, 
partea a II-a, Bucuresti, 1978, р. 437 — 495. 

? Gabriel Strempel, Catalogul manuscriselor româneşti BAR, 1—1600, vol. I, Bucureşti 1978, 
p. 147. 

Emil Turdeanu, Varlaam si Ioasaf. Versiunile traducerii lui Udrişte Năsturel, Bucuresti, p. 3. 

7 Vezi Vieafa Sfinţilor Varlaam si Ioasaf. Tradusá din limba elenă la anul 1648 de Udriste 
Násturel de Fieresti, al doilea logofát, Bucuresti, 1904. 

* Vezi Mihai Moraru si Cătălina Velculescu, op. cit., p. 498. 

2. În lucrarea de faţă пе vom opri atenţia asupra unor cuvinte mai putin sau 
deloc cunoscute, păstrate în ms. rom. 588, considerat a fi cel mai apropiat de 
redacţia originară. Unele dintre acestea constituie atestări-unicat, iar altele devansează 
atestările cunoscute. Noutatea unora dintre cuvintele pe care le vom analiza se 
poate deduce şi din nevoia resimţită de traducător de a oferi glose marginale sau 
interne, prin care defineşte ceea ce el însuşi consideră a fi puţin cunoscut sau chiar 
necunoscut în epoca în care scrie. Nu ar fi exclus ca Năsturel să fi avut în vedere 
valorificarea unora dintre aceste glose într-o ultimă redactarea a traducerii sale. 

Unele dintre cuvintele pe care le vom analiza, au fost abandonate în copia 
manuscrisă, realizată de grămăticul Fota în 1673. Acesta a preluat uneori glosele 
marginale sau interne ale traducătorului, iar alteori a operat substituiri proprii, 
adaptând textul la limba vorbită. Compararea contextelor din cele două copii 
manuscrise, 588 şi 3339”, în care termenii analizati apar, ni s-a părut astfel binevenită. 
În stabilirea modelului urmat în crearea anumitor termeni, am avut în vedere si 
textul slavon, prezent în manuscrisul 588 în paralel cu textul românesc. Această 
versiune, chiar dacă se depărtează, pe alocuri, de textul românesc, constituie un 
reper util în analiza pe care ne-am propus-o. 


3. Dintre derivatele în a căror structură apare sufixul adjectival -esc retin 
atenţia: singurească, călugărească şi muncitoresc. 

Singurească apare în următorul context în relaţie de sinonimie cu glosa 
internă, introdusă între paranteze rotunde: Așadară socotind, singureasca (ce se 
zice călugăreasca), negálcevitoarea viiatá vitejaşte o petrecea (101°); cf. în sl. sice 
ubo ra(z)smotrivse edinoceskoe i mlicalivoe žitie doblestiivne proidosa. Termenul 
românesc nu apare înregistrat in dicționare", sensul său putând fi ,solitar". 
Singurească se păstrează în versiunea din ms. rom. 3339: deci aşa socotind, 
ingureasca (ce se zice călugăreasca), negálcevitoare уйій vitejaşte o petrecea (f. 78^). 

În versiunea slavonă îi corespunde edinoceskoe, scris initial edinocistnoe si 
apoi corectat. Niciunul dintre cei doi termeni slavoni nu apare în dicţionarul lui 
Miklosich. Formal, rom. singurească calchiază adjectivul sl. edinoceskoe, în a cărui 
structură apare adjectivul jedin „singur” şi sufixul -eskij, -eskaja, -eskoe. Celălalt 
slavonism, edinocistnoe, poate fi pus în legătură cu substantivul jedinocistvo, 
glosat de Miklosich!! prin „vita solitaria" (Miklosich, 1963: s.v. jedinocistvo), 
compus format din adjectivul pronominal jedinú „singur” şi adjectivul cistivu 
pios" (Miklosich, 1963: s.v. cistivii „pius; qui veneratur sis"). Glosa explicativă, dată 
de Năsturel, cálugáreasca, este atestată pentru prima oară in DA la Dosoftei, în 
Vieţile sfinților”, prin urmare ulterior textului nostru. 


? În continuare, pentru trimiterile la această versiune vom indica în paranteză fila manuscrisului. 

10 N.A. Ursu îl consemnează într-un articol dedicat traducătorului Îndreptării legii din 1652, 
intitulat Activitatea literară necunoscută a lui Daniil Andrean Panoneanul, traducătorul „Îndreptării 
legii" (Târgovişte, 1652) (IV), in SCL, LIII, 2002, 1-2 ‚р. 203. 

Franz von Miklosich, Lexicon palaeoslovenico-graeco-latinum. Emendatum auctum, Wien 
1862—65 (editie anastaticá, 1963). 
2 Vezi DA, s.v. 

. n А . 13 . 
Un adjectiv singuresc, cu sensul „izolat” ~, apare la patru ani de la traducerea 


lui Năsturel, in Îndreptarea legii, tipărită in 1652: farinile ceale ce-s osebi de 
besearica, nice sînt de împreună, carele sînt cu totul pre la nişte sate sau oragure, 
carele acum se chiamă farine singuresti (p. 614 în СВУ 61; p. 503 în ediţie)”. 

Muncitoresc, derivat de la muncitor + -esc, păstrează în sfera sa semantică 
sensul învechit al cuvântului-bază, respectiv „persoană care torturează, chinuieşte”. 
DLR nu consemnează pentru acest adjectiv sensul „chinuitor, greu de suportat, 
căruia nu-i poti rezista”, propriu acestui adjectiv în următorul context: 57 se miră 
împăratul de cuvântul coconului şi socoti ce lucru iute şi muncitoresc (adecă 
putearnec) iaste dragostea muierilor (237^). În ms. 3339, copistul a înlocuit adjectivul 
prin sintagma de muncă: Jară împăratul se miră de cuvântul coconului şi socoti ce 
lucru de iute şi de muncă iaste dragostea muierilor (f. 107"). Scribul a renunţat si 
la glosa internă putearnec, în acest context un calc semantic după sl. silinti, care 
înseamnă atât „puternic, viguros, robust”, cât şi „constrângător, excesiv, greu de 
suportat”, iar prin extensie „căruia nu-i poti rezista”. În ceea ce-l priveşte pe 
muncitoresc, acesta a apărut prin calchierea fidelă a sl. mucite(l)no, prezent în 
versiunea slavonă, derivat de la munciteli „muncitor”. 


4. O particularitate a textului o constituie frecvenţa derivatelor cu sufixul -ură, 
înregistrat şi în variantele (-ătură, -iturá), fapt deloc surprinzător, întrucât este 
vorba despre unul dintre cele mai productive sufixe ale românei vechi'5. Printre 
acestea se numără: amăgitură, ereticitură, fericitură, începătură, micşurătură, 
strimtură. 

Textul contine două ocurente ale lui ereticiturá ,erezie", derivat de la eretic + 
-itură: Ceia ce se lepădară amu de tot şi nu-s ascultară nemica, sânt carii nu-ş se 
apropiiară nemica de credinţa lu Hristos, sau în slujba idolească, sau vre întru o 
ereticitură trăiesc (71°); Dici toată neghina ereticiturii să nu crească, ce păzeaşte 
sămânța lu Dumnezeu curată şi fără de amestecătură (276°). Potrivit DLR, 
termenul a fost atestat pentru prima oară în versiunea din 1786 a romanului Varlaam şi 
Ioasaf, un indiciu că ar fi putut fi creat de Năsturel. În ms. 3339 copistul l-a 
înlocuit în primul citat prin ereasă: Deci, ceia ce se lepădară de tot, şi nu ascultară 
nemic, sânt ceia ce nu se-au apropiiat nimic de credinţa lui Hristos, ce sau lăcuiesc 
întru slujba idolească, sau vre întru o ereasă, ceva (f. 56"). Pentru cel de-al doilea 


B Vezi N.A. Ursu, loc. cit., p. 203. 

14 Singurul exemplar păstrat al tipăriturii apărute la Târgovişte in 1652 se află astăzi in 
colecţiile speciale ale Bibliotecii Academiei Române din Bucureşti , înregistrat la cota CRV 61. La 
peste 300 de ani, colectivul de drept românesc, condus de acad. Andrei Rădulescu, a întocmit ediția 
modernă a textului, publicată în colecția Adunarea izvoarelor vechiului drept românesc scris, VII, sub 
titlul Îndreptarea Legii. 1652, Bucureşti, Editura Academiei Române, [1962]. 

P Vezi Formarea cuvintelor în limba română din secolele al XVI-lea — al XVIII-lea, Bucureşti, 
2007, p. 206. 

citat, termenul substituient din ms. rom. 3339 este eretecie: Jara mai nainte de toate 
si preste toate, să păzeşti să nu crească tocmeala ereteciei, ce să păzeşti sămânţa 
lui Dumnezeu curată şi fără amestecătură (f. 257"). DLR consemnează prima 
atestare pentru ereticie, cu sensul „faptul de a fi eretic”, în Letopiseţul lui Grigore 
Ureche şi-l consideră calc lingvistic după v. sl. ereticistvo. Subscriem la această 
etimologie, cu menţiunea că nu este vorba despre un cuvânt vechi slav, ci despre un 
termen specific slavonei. În versiunea slavonă din ms. rom. 588 lui ereticitură її 
corespunde eresi, însă, din punct de vedere structural, termenul românesc se 
apropie de sl. ereticistvo, după al cărui model considerăm că a fost calchiat, ca şi 
ereticie. Ambii termeni sunt glosati de Miklosich prin lat. „haeresis”. 

Fericiturá (« fericit + -urá) „fericire” nu apare în dictionarele româneşti, 
fiind, probabil, calchiat de Năsturel după modelul sl. blaZenistvo, prezent în versiunea 
slavonă: Decât care lucru, ce ară fi mai fericit si mai n[alt]? Să te învrednicească 
dară Domnul a nemeri fericitură ca aceaea (175"). În versiunea din ms. 3339 îi ia 
locul fericire: decât care ce lucru ar fi mai fericit, şi mai înalt, şi mai pre desupra, 
care să te invrednicesti fericire ca aceasta (f. 136"). Sl. blazenistvo este glosat în 
dicţionarul lui Miklosich prin „beatitudo”. În structura sa poate fi recunoscut adj. 
blazenu „beatus” (v. Miklosich s.v.) + -istvo, redat în română prin -iturá, cum am 
văzut cá s-a întâmplat şi in alte situații. 

Micsuráturá derivat de la micşura + -ătură nu apare in DLR: Acela dară zic 
еи să fie Dumnezeu, Carele au tocmit toate si le tine, acela iaste fárd-de-incepáturá, 
şi pururea fiind, şi fără-de-moarte, şi nimica de la nime nu-i tribuiaşte, iaste 
desupra a toate patemile şi a toate micşurăturile (2157). În ms. rom. 3339 îi ia 
locul micsorare, copistul înlocuind suf. -ătură, cu suf. -re: (...) iaste desupra a 
toate patimele, şi a toate micşorările (f. 181"). Formal, ambii termeni corespund sl. 
umalenije, întâlnit în varianta slavonă, derivat de la umaliti „a micşora”+ -enije. 
Inovația gramaticului Fota este atestată câțiva ani mai târziu la mitropolitul Dosoftei: 
Cum va suferi micşurarea singur-náscutului său fiiu cerescul împărat (DVS, 147')'°. 

Celelalte derivate amintite nu pun probleme deosebite. Amăgitură apare 
frecvent utilizat în limba veche, fiind ulterior înlocuit cu amágire, amăgeală. DA 
dă ca primă atestare Pravila moldovenească, apărută la laşi in 1646, cu doi ani mai 
devreme decât traducerea lui Năsturel. Următoarea înregistrare este pentru Psaltirea de 
la Bălgrad din 1651. În textul nostru îl găsim în următorul citat: Tu esti Varlaam, 
carele atâta fárá-de-milà şi fără-de-ruşine ocărăşti dumnezeii nostri şi pre iubit 
fecior al împăratului cu amăgitură ca aceasta l-ai învescut, de l-ai învăţat a sluji 
Rástignitului? (214); cf. în sl. prelistiju. 


5. Crudie « crud - -ie, neinregistrat in DA, apare de douá ori in traducerea 
lui Násturel, de fiecare datá insotit de glosa nemilosárdie: cu putearea ce le ajuta 
lor fiind intarit, pănă în Sfârşit biruiră crudiia (ce se zice nemilosárdiia) noastră 


16 Ap. DLR, s.v. 

(263°); 57-5 ispoveduiia păgânătatea lui cea mai denainte, vădindu-ş crudiia lui (ce 
se zice nemilosárdiia lui) ce-au fost având asupra creştinilor (2677). În versiunea 
slavonă îi corespunde surovistvo „arrogantia” (Miklosich, s.v.), derivat de la adj. sl. 
surovi ,crudus" (Miklosich, s.v.). Însă rom. crudie se poate explica cel mai bine 
prin sl. surovije „cruditas” (Miklosich, s.v.). Grămăticului Fota nu i-a fost prea clar 
sensul lui crudie. În primul citat Fota înlocuieşte în ms. pe crudie prin crudime, 
însă modifică eronat glosa: cu putearea carea ajuta lor până în sfârşit biruiră 
crudimea, ce se zice milostivniciia noastră (f. 241"). În celălalt context din ms. rom 
3339, Fota lasă termenul neschimbat: Și ispoveduiia păgânătatea sa cea mai 
denainte, văzându-ş crudiia lui, ce se zice nemilostivniciia sa, ce-au fost având 
asupra creştinilor (246^). 

Scădenie, format de la scădea cu suf. -enie, are ca primă atestare în DLR! 
anul 1716, când apare într-un document publicat de Iorga. Sensul derivatului este 
in DLR „reducere, micşorare”: Și multe ispite şi razboaie răbdă de la hitleanele 
duhuri şi multe durori purtă păntru scádeniia burianelor cari le priimiia el întru 
hrană sáie. Căce fiind pustiia aceaea seacă, rar creştea si de-acealea. (281 )*. in 
ms. 3339 scădenie a fost înlocuit cu lipsă: (...) şi multe dureri purtă pentru lipsa 
buruienilor care-i era lui de mâncare (...) (f. 263). 


6. Dintre derivatele pentru care se cunosc atestări mai târzii, amintim 
adverbele blástemáteaste si becestniceaşte. DELR, recent apărut”, dă ca primă 
atestare pentru blestemáteste (< blestemat) anul 1703, la peste 50 de ani, prin 
urmare, după ce Năsturel îl foloseşte în următorul context: Și nu mă plec a chema 
altă ceva bun, fără numai binele care iaste, de carele tu, o, imparate, blástemáteagte 
te-ai dezlipit şi te-ai delungat (8^). Pentru celălalt termen, becestniceşte, derivat de 
la becestnic, DELR întregistrează varianta becisniceşte ca fiind atestată pe la 1740, 
la aproape 100 de ani de actul traducerii lui Năsturel: Jara el, cu pizma furat fiind şi 
cu dulceata (vai de mine) înşelat, becestniceaşte căzu dentr-aceastea, den toate (9^). 

Un alt termen despre care se credea că a apărut mai târziu este becisnicie 
„ticăloşie, mizerie”, înregistrat în DA la Dosoftei, în Vieţile sfinților, dar prezent, 
de asemenea, la Năsturel: Blastemate de toate părțile, invátándu-te tu peirii tale, 
cătră carea mânat eşti de be<ci>stniciia ta, cumu se şi cade, ascufitu-fe-ai mintea, 
împreună şi limba (122). 


7. Existenţa a numeroase alte exemple de acest tip constituie un argument 

suficient în susținerea necesităţii editării versiunii din ms. 588. Există, de asemenea, 

. . . . ^ m . 2420 
cuvinte moştenite саге apar cu sensul etimologic doar în acest text (ex. vită ,,viata) 


U Vezi DLR, s.v. 

15 Ap. DLR, s.v. 

? DELR = Dicţionarul etimologic al limbii române, vol. I, А-В, redactori responsabili Marius 
Sala şi Andrei Avram, Bucureşti, 2011. 

20 Vezi Maria Stanciu Istrate, Raritàfi lexicale în romanul popular Varlaam si Ioasaf. versiunea 
Udrişte Năsturel, în vol. In honorem Gheorghe Mihăilă, Editura Universităţii din Bucureşti, Bucureşti, 
2010, p. 321. 

sau compuse ori derivate calchiate şi împrumuturi despre care se ştie că au intrat 
mai târziu in lexicul românesc”!. Includerea lor în lucrările lexicografice, la locul 
cuvenit, este nu numai binevenită, ci şi necesară. 


8. Compararea contextelor din cele două copii manuscrise, 588 şi 3339, în 
care termenii analizati apar, a scos la iveală intenția traducătorului de creare a unor 
termeni nespecifici limbii vorbite. Nevoia de diferenţiere a limbajului artistic de 
limbajul strict utilitar corespundea unei tendinţe a epocii, fapt constatat de noi într-o 
lucrare anterioară, dedicată construcțiilor manieriste întâlnite în traducerea lui Udrişte 
Năsturel”. Considerăm, prin urmare cá cea mai veche traducere a romanului Varlaam 
şi Ioasaf, realizată de Udrişte Năsturel, constituie o mostră a posibilităţilor lexicale 
ale românei literare de la jumătatea veacului al XVII-lea şi, totodată, o dovadă a 
preocupării traducătorului de a prelucra artistic expresia variantei literare a limbii. 


DERIVES INSOLITES DANS UN TEXTE ROUMAIN 
DE LA DEUXIEME MOITIE DU ХУП? SIECLE 


(Resume) 


L'ouvrage présente toute une série de termes inexistants dans les dictionnaires roumains mais 
qui figurent dans la traduction de Vie des Saints Varlaam et Josaphat de 1648 réalisée par Udriste 
Násturel. Dans cette traduction on signale des attestations singuliéres, mais aussi des mots dont on 
considérait avoir fait leur apparition dans le lexique roumain plus tard. Notre analyse, qui reprend 
aussi des considérations que nous avons faites ailleurs en marge du méme texte, porte sur la conclusion que 
la plus ancienne copie de la traduction de Udriste Násturel représente une expression des capacités 
lexicales du roumain littéraire de la moitie du ХУП siècle. Aussi, elle fait la preuve de la préoccupation du 
traducteur d'orienter la variante littéraire de la langue vers une expression plus artistique. 


Cuvinte-cheie: Evul Mediu, Udrişte Năsturel, literatura română veche, manuscris românesc, 
ediţie, cuvânt derivat, calc lingvistic, limba slavonă. 
Mots-clés: Moyen Age, Udriste Nasturel, littérature roumaine ancienne, manuscrit roumain, 
édition, mot dérivé, calque linguistique, le slavon. 
Institutul de Lingvistică „Iorgu Iordan — Al. Rosetti” 
Bucureşti, Calea 13 Septembrie nr. 13 


?! Ibidem, p. 315-320. 
22 Vezi Maria Stanciu Istrate, Un cărturar român în căutarea literarităţii: Udrişte Năsturel, in 
„Limba română”, LX, 2011, nr. 1, p. 86-94. 


VIATA CUVINTELOR 


Párvu Boerescu 


NOTE ETIMOLOGICE SI LEXICALE 


I. FULG 


Expr. *f7g- (‘fu + “fF + -g-), cf. a fufula, fal(-fal), cf. bulg(are) 


Cuvântul fulg, de uz general in dacoromána actuală, poate fi datat cu certitudine 
ca apartinánd perioadei limbii románe comune, prin comparatie cu forma sa 
arománeascá: fulgu. 

Este atestat pentru prima dată in vol. IV al Lexiconului romanesc-nemtesc de 
I. Budai-Deleanu, terminat în anul 1818 şi rămas în manuscris (BAR, ms. 3731, 
f. 1095"): 48ar8, scris şi cu litere latine: folgu, dar fără să fie însoţit de o traducere 
germană a acestuia. Ar fi interesant de ştiut de ce I. Budai-Deleanu a lăsat 
neterminat acest articol de dicționar. Pur şi simplu din lipsă de timp sau, poate, din 
neatentie? În caz contrar, presupunând că autorului Tiganiadei nu-i erau cunoscute 
cu precizie înțelesurile cuvântului fu/g, auzit probabil de la bucovinenii din Liov- 
Lemberg, acest amănunt, precum şi faptul că dicționarele scrise în Transilvania şi 
Banat înainte de anul 1850 nu îl înregistrează pe fulg, ar putea sugera ipoteza că 
aria inițială de răspândire a cuvântului s-ar fi aflat în afara arcului carpatic, în 
Moldova şi în Muntenia. 

Cea de a doua atestare o întâlnim în vol. VII din Condica limbii româneşti, 
alcătuită de Iordache Golescu (BAR, ms. 850, cca. 1832, p. 1568, f. 44), cu exem- 
plificarea familiei sale de cuvinte: «— fulg, -gi, — fulgime, -i adică mulţime dá 
fulgi, — fulgulef, -е, — fulgi dă zăpadă, dă ninsoare, — a fulgui, fulguieste zăpada 
adică, cade zăpadă cu fulgii, — fulguitor, -i, — fulguitoare, — fulguit, -ti, — fulguită, -e, 
— fulguind, — fulguire, -i, — fulguială, -eli, — fulguicios, -si, — fuleuicioasd, -e, 
— fulguielnic, -ci, — fulguielnică, -ce; — a fulgui, fulguială, vez: fulg.» Am subliniat 
derivatele care nu apar în DA, DI sau MDA. În schimb, Iordache Golescu nu 
înregistrează cuvântul fulguitură/fulgâitură, prezent in DA. 

În dicționarele tipărite, prima atestare a lui fulg se află în Vocabularul 
frantezo-romanesc de P. Poenar, F. Aaron, G. Hill (vol I, 1840, p. 695): Flocon: ...il 
tombait de la neige par flocons — cădea zăpadă ín flotaci, în fulgi. Următoarea 
atestare ar fi cea din Dicţionarul german-román de George Вагі si Gabriel 
Munteanu (vol. I, 1853, p. 691): «Schneeflocke — flocu, fulgi de néod». 

În texte, fulg apare destul de târziu, de exemplu în pastelurile Jarna si Sania 
de Vasile Alecsandri (1868) sau în Sánta Scriptură a Vechiului şi Noului Testament, 


LR, LXI, nr. 1, p. 45-60, Bucureşti, 2012 

publicată de Societatea Biblică pentru Britania şi Stráinátate, într-o versiune 
necanonică cu autor necunoscut, la Pesta în 1873 (p. 590), apoi la laşi în 1874 
(p. 465): El aruncă omátul ca fulgii de lână! (Ps. 147, 16 [5], citat de Fr. Dame, 
NDRE, II, p. 43). 

Fulg mai poate fi întâlnit într-o variantă a baladei Novac şi corbul, anume: 
Gruia fiul lui Baba Novac, căpitanul lui Mihai, culeasă de Teodor Burada (О 
călătorie în Dobrogea, 1880, ap. M. Gaster, Chrestomatie română, vol. IL, p. 303): 
Când Novac aşa auzea / se făcea că s-impiedica / desagii de fulg lua / şi galbenii-i 
risipea. Gaster il traducea pe fulg, în acest context neobişnuit, prin fr. lisière 
„margine”, ceea este de-a dreptul absurd. Putem fi siguri că, în realitate, T. Burada 
nu auzise bine cuvântul, înțelegând greşit fulg, în loc de fund. 

Sinonimele lui fulg sunt: 

1. (Înv.) Floc, floacă (de nea, de ninsoare, de omát, de zăpadă) « lat. floccus 
„smoc de lână etc.", cf. CDDE nr. 607. Cf. germ. «Flocke — floc, buc, flocken — (a) 
face floci, buci; (a) cádé în floci (omátul)», ap. T. Stamati, Dictionariu de limba 
germană şi română, lagi, 1852, p. 302. Vezi şi engl. «Snow-flake — (1.) fulg, floacá 
de zăpadă», ap. H.L. Lolliot, Dicţionar englez-român, Bucureşti, f.a. [1900], p. 488. 

2. (Reg.) Flotac şi flotag, probabil din floc + -ac, prin disimilare (DA). 

3.(Reg.) Flotoc şi flotog, probabil din flotac (MDA), sub influenţa lui 
flotocos « flocotos. 

4. (Spec.) Pană (mică/ uşoară) « lat. pinna ,idem" (uşor ca pana sau ca 
fulgul; pană sau fulg pentru ciupirea corzilor cobzei). 

5. Puf (de gâscă, de păpădie; analogic: puf de ninsoare, sens colectiv) « v. sl. 
*покҳъ , cf. bg. nyx „fulgii (păsărilor), firele de păr abia crescute (mătăsoase), puful 
(unor fructe)”. 

Sensul cel mai vechi şi generic care poate fi dedus din citatele existente în 
DA ar fi acela că penele mici şi moi de pe burta păsărilor, seminţele uşoare de 
păpădie, asocierile de mici cristale albe de apă ale zăpezii etc. — fulgii — sunt 
mulțimea obiectelor menţionate, foarte mici şi extrem de uşoare, care pot zbura 
fiind ridicate de vânt sau care cad destul de lent pentru a lăsa tot timpul impresia 
zborului: Dragostea, zburdalnica,... E ca pleava de uşoară/ Si ca fulgul ce-n vânt 
zboară (Teodorescu, P. P. 302^). Fulgii zbor, plutesc în aer, ca un roi de fluturi 
albi (Alecsandri, P. Ш, 9). Soluţiile etimologice mai vechi sunt neconvingátoare: 

* Lat. floccus — Pontbriant, p. 275. 

+ «Una transformatione sau d'in floccu in folcu, folgu, fulgu, sau d'in fluxu in 
fulxu, fulcu, fulgu; compara: it. floscio — isp. flojo — port. froxo, [lat.] fluxus — 


! Compară cu textul canonic: lat. qui dat nivem sicut lanam (Vulgata), slavon. дажцаго снегь 
свои тако влънж (Coresi 1577, f. 280'/8) sau He giveth snow like wool (King James Bible), tradus: al 
celui ce dă zăpada sa ca lâna, in Psaltirile moldoveneşti tipărite la laşi, Mânăstirea Neamţului, 
Chişinău sau Movilău între anii 1743 şi 1859. Doar în variantele mai vechi de tip moldovenesc 
întâlnim: cela ce dă omătul său ca lâna, la Dosoftei, 1680, ori: dând omătul lui ca lâna, în Biblia de 
la Bucureşti. 

molle; isp. flogel [flojel „puf (de pasáre)"] = port. frouxel [frouxo „Blutsturz”, froco 
„fulg de nea”] = fulgu» — Laurian-Massim, DLR, I, p. 1264. 

* Vgl. [Compará cu] lat. floccus, deutsch Flocke — Tiktin, DRG, p. 653. 

+ Compara cu floc — Scriban, D, p. 531; DEXL р. 772. 

+ Variantă de la floc (< lat. floccus), cu metateza (*folcus) şi cu aceeaşi 
schimbare a finalei, ca in stáng, vitreg — Cioránescu, DER, nr. 3512. 

* Lat. fluxus adj. „fluid, lichid” — Kórting, nr. 3864. 

* Lat. pop. "fulgus, adj. postverbal substantivat din lat. fulgere „a străluci” 
sau reconstruit din fulgidus „strălucitor” — Puşcariu, EW, nr. 665; DA ПЛ, p. 188; 
КЕМ”, nr. 3554a. 

+ Origine necunoscută, compara it. falhoco „fulg de zăpadă” (în dialectul 
vechi corsican) – SDEM, p. 463. 

+ Din v. germ. s. (longob.) *flugulu (> *fluguru > *fluglu > fulg), cf. germ. 
m. s. vitigel „aripă”;... treceri de sens: „lucru uşor, care zboară, aripi, pene, fulgi, 
puf”, cf. plimb < *plimblu < *primblu şi cu metateza lui /, cf. bold < sl. Боаії, 
purced < lat. procedo sau 

+ din v. germ. s. flug „zbor” + suf. dim. lat. -ulus, сЁ v. nord. flugr „idem ” — 
Giuglea, DR, III, 1923, p. 626; Giuglea, 1983, p. 170-171. 

+ Origine traco-dacá — G. Ivănescu, in vol. H. Mihăescu, La romanite..., 
p. 316. 

* Tr.-dac.[!] *folcus < rad. *flok-, i.-e. *bhloko-s (Walde, LEW 1, 517—518) 
sau 1.-е. *bhlok- „floc, pânză” (Pokorny, 161), cf. engl. flake „fulg”, let. plauki 
„fulg”, let. plaukas „floc”, cf. alb. flok [,,1. păr, fir de păr”; 4. „fulg de zăpadă, puf, 
scamá"] — Vinereanu, DEIE, p. 370. 

+ Fără etimologie sau cu „origină/ etimologie necunoscută” — Sáineanu, DU, 
ed. 1925 ş.u.; I-A. Candrea, CADE, 1931; DEX, 1975 ş.u.; MDA, II, 2002. 

Etimologia dată de S. Puşcariu, aparent corectă din punct de vedere fonetic, 
este cu totul neverosimilă ca evoluţie semantică. Ipoteza unui adjectiv derivat din 
lat. fulgere „a străluci” sau reconstruit din fulgidus „strălucitor, scăpărător” se 
bazează doar pe expresia citată în DA, după DDRF: spălat fulg, interpretată abuziv: 
„spălat astfel ca să strălucească”. În dicționarul său român-francez, Fr. Dame dădea 
aceleiaşi expresii o traducere mult mai firească: rendu blanc comme neige. Fulgii 
de zăpadă sunt albi, dar nu strălucesc. Dimpotrivă, atunci când ninge, fulgii zăpezii 
au cel mult o culoare albă mată, pe fondul cenuşiu al norilor care aduc ninsoarea. 
Doar zăpada aşternută poate străluci în lumina soarelui, când cerul e senin. 

Identitatea multora dintre sensurile lui fulg cu cele ale sinonimelor ieşite 
astăzi din uz: floc, floacă a provocat o neobişnuită convergență de păreri între К. de 
Pontbriant, A.Tr. Laurian, reprezentantul cel mai de seamă al latinismului întârziat, 
H. Tiktin, A. Scriban, Al. Ciorănescu, autorii DEXI si M. Vinereanu, exponentul 
traco-dacismului extremist contemporan, privind etimologia: < lat. floccus / 1.-e. 
*bhlok-, cf. r. floc. 

«Una transformatione d'in floccu in folcu, folgu, fulgu», aşa cum bine arăta 
Laurian, ar avea nevoie de trei accidente fonetice: metateza lichidei, sonorizarea 

ocluzivei velare şi închiderea vocalei medii rotunjite. Le considerăm „accidente” 
deoarece, în mod normal, conform legilor fonetice cunoscute, niciuna dintre aceste 
transformări fonetice n-ar trebui să se producă în mod obligatoriu. 

Metateza? lichidei / în cuvintele moştenite din latină este de obicei regresivă: 
cheag < *clagum < c(o)ag(u)lum, chingă < *clinga < cing(u)la, gheb < *glibbus < 
gibb(u)lus, glugá (Şi înv. clucă) < *clluca < cuc(u)lla (sau, cu etimologia tradițională, 
< bg. gugla), plămân « *plumonem « pulmonem, plop « *plop(p)us « populus etc. 
Acelaşi tip de metatezá îl întâlnim si in flăcâie < făclie, ori in aromână: blugur < 
bulgur. Exemplele de metateză progresivă a lui / în cuvintele moştenite sunt mai 
rare: paltin < platanus, în dacoromână şi aromână, dar platăn în meglenoromână, 
apoi pătlagină < plantaginem, purced < procedo, cf. bold < sl. bodli, tulpină < v. sl. 
*trupina şi culcer < clucer. Grupul consonantic initial f]-, latin şi românesc, în 
general de origine expresivă, este extrem de stabil în limbă şi nu cunoaştem exemple 
de metateză în ceea ce-l priveşte. Pentru comparaţie, prezentăm câteva evoluţii 
fonetice bine atestate, care au dus la apariţia aceluiaşi complex sonor, /fulg/, în 
cuvinte ca răsfulg < rásfug < ras + foc „boală a oilor, caprelor etc.”, ori sufulg < 
sufulf < suvulf < suvulv < sovárf < scr. suhoverh „(bot.) Origanum vulgare”, forme 
datorate probabil etimologiei populare. 

Dacă *folcu, presupusa variantă fonetică a lui floc, ar fi stat la originea lui 
fulg, ea ar fi trebuit să supravieţuiască măcar izolat, în unele graiuri mai 
conservatoare, aşa cum s-au păstrat, de altminteri, floc şi fulg, împreună cu a acáfa 
alături de a agăța, clucă şi glucă alături de glugă, flotac şi flotoc alături de flotag şi 
flotog, pâlc alături de mai recentul pálg, (reg.) por alături de pur « lat. porrus 
„praz”, vitrec şi vitric alături de vitreg şi vitrig etc. Ipoteticul *folcu nu a lăsat însă 
nicio urmă. De aceea, suntem indreptátiti să credem că derivarea lui fulg din *folcu < 
lat. floccus nu poate avea o bază reală. 

Un argument în plus pentru înlăturarea definitivă a ipotezei derivării lui fulg 
din lat. floccus este acela că nu se cunosc cazuri de cuvinte moştenite din latină 
care să-şi fi păstrat în dacoromână vechea formă, fără metateză, alături de cea nouă, 
cu metateză. Existenţa unor variante fonetice de tipul rinichi — rărunchi etc. nu are 
nicio relevanţă în cazul nostru, ele nefiind rezultatul vreunei metateze. 

Soluţia veche germanică, propusă destul de confuz de G. Giuglea şi greşit 
înțeleasă de către Al. Ciorănescu, are totuşi meritul de a fi conturat mai limpede 
câmpul semantic şi genul proxim al cuvântului fulg: „lucru uşor, care zboară, aripi, 
pene, fulgi, puf”. Aceste înţelesuri se regăsesc în unele cuvinte vechi germanice 
care sunt foarte apropiate fonetic de românescul fulg: v. isl. fljūga şi v. germ. s. 
fliogan „a zbura”, v. germ. s. flug „zbor”, v. nord. flugr „zbor”, v. isl. fluga „muscă”, 
germ. m. s. viiigel „aripă”, v. isl. fugl si got. fugls „pasăre”. Împreună cu norv. dial. 
flugsa „fulg de zăpadă” si let. plauki „fulgi de zăpadă”, ele formează o familie de 


? Exemplele care urmează, precum şi clasificarea lor au fost preluate din lucrarea Limba 
română, vol. П, Rostirea, de Sextil Puşcariu, $ 89—92, p. 165—172, cu mici completări. 

cuvinte clar înrudite, cu origini expresive, cf. rad. 1.-e. *pleu-k- şi *pleuk- (Pokorny, 
IEW, 837). Totuşi, în ciuda asemănărilor observate, este evident cá dr. fulg nu 
poate să aibă o origine germanică, întrucât forma aromânească fulgu nu avea cum 
să fie împrumutată de la goții sau gepizii aflați la nordul Dunării. 

În această situaţie, e bine să ne amintim de cele spuse de Iorgu Iordan în anul 
1935 (BPh. II, p. 171): „Aşadar fleandură, fleantá, fleoancă, fleoarcă, fleoarta, 
flestenic, fleştură, fle(a)urá, cu variantele şi derivatele respective, au toate o 
singură origine, onomatopeicá. Elementele lor fonetice fundamentale sânt f şi /, 
care, fie unite într-un sunet de tranziție, ca în a fălfăi, fie sprijinite pe o vocală 
următoare, ca în seria aceasta din urmă, exprimă zgomotul făcut de aripile unei 
păsări (sau insecte) în zbor şi apoi pe acela al unei bucăţi de pânză expusă la bătaia 
vântului”. 

Făcând apel la sursele autohtone ale etimologiei româneşti, vom constata 
existența unor creații onomatopeice care au o structură fonetică relativ apropiată de 
cea a lui fulg: fufárnítá (reg.) „furtună în timpul iernii; vânt puternic care spulberă 
zăpada” (MDA 2, p. 477), din „*fu-f(u)-”, cu sufixul -(d)rnifá, cf. viforniță, cf. 
iernita, sau a fufula, verb atestat în Bucovina „a ninge lin, cu fulgi mari şi deşi” 
(DA, ПЛ, p. 184), care este derivat din aceeaşi secvenţă „* fu-fu-”, cu reduplicarea 
unui *fu care imită suflarea vântului ce împrăştie fulgii de zăpadă sau care redă 
sunetul produs de om când suflă fulgii unui puf de păpădie pentru a-i face să 
zboare. Acelaşi *fu imită zgomotul pe care îl face cineva care suflă peste un obiect, 
pentru a înlătura praful aşezat pe acesta. În MDA este atestată doar onomatopeea 
pfu „zgomotul produs de cineva când respira cu greutate”. 

Cum era de aşteptat, onomat. *fu- a fost lexicalizata şi în alte limbi, putând fi 
raportată la rad. 1.-e. *pfu-, *pu- „von der Schallvorstellung der aufgeblasenen Backen, 
aufblasen, aufgeblasen, angeschwollen, aufgebauscht" [,,reprezentarea onomatopeica а 
obrajilor umflati etc."], prin comparaţie, de exemplu, cu v. isl. fjük „vifor, viscol", 
fjüka „a mişca, a împrăştia ceva repede prin aer", fok ,,viscol” = 1.-е. *pu-g-, ori cu 
gr. púca „suflu”, poodo $1 slv. *puchati „a sufla”, *puchv ,puf" = i.-e. *pu-s- (Pokorny, 
IEW, p. 847-848). 

Cea de a doua onomatopee românească înrudită in mod sigur cu fulg este fal 
„cuvânt care imită zgomotul produs de fâlfâitul aripilor unei păsări”, cu verbul 
derivat а fálfái, al cărui înţeles s-a extins de la imaginea auditivă a mişcărilor 
aripilor păsărilor la imaginea vizuală caracteristică oricărei mişcări de „plutire” 
prin aer a entităţilor mărunte aflate în zbor sau în bătaia vântului. Fără îndoială, 
aceeaşi îmbinare de origine onomatopeică a consoanelor f, / + g, dar cu fl- urmat de 
o vocală, se poate regăsi în limbile germanice, în exemplele deja cunoscute: v. germ. s. 
flug „zbor”, norv. dial. flugsa „fulg de zăpadă” (Pokorny, IEW, p. 837), iar cu oarecare 
probabilitate, şi în alb. flug „swing”, „avânt, insufletire etc.” (VI. Orel, AED, p. 101), 
cu derivatul flugtar „sprinten, vioi, sprintar" (Topciu-Melonashi, p. 287), cuvinte 
albaneze considerate „creaţii elementare” de către Eqrem Çabej (St. gj., I, p. 192). 

Consoana finală, g, din fulg şi din celelalte exemple germanice sau albaneze 
este un formant care aparţine indo-europenei comune, prezent si în limba română, 
de exemplu în bulg(áre), cuvânt de origine probabil autohtonă, foarte asemănător 
cu fulg, deoarece a fost creat prin mijloace expresive relativ similare: « *bul- + -g- 
„obiect aproximativ sferic”, cf. lat. bulla „bulă (de aer), băşică, bumb”, cu unele 
corespondențe în domeniul romanic, care pornesc de la un substrat celtic: lat. bulga 
„sac”, fr. bouge „parte bombată a unui obiect” (< gall.) etc. (cf. DA). Acelaşi 
formant i.-e. -g- mai poate fi identificat in alte două cuvinte ale fondului nostru 
lexical preroman: bung(et) şi murg. 

Tema expresivă ful-, la care s-a adăugat formantul -g-, ar putea fi explicată 
cel mai simplu prin suprapunerea celor două onomatopee primare: fu- şi fál-, având 
în vedere suprapunerea reală a două imagini auditive şi vizuale consecutive: 
„suflarea” care răspândește fulgii şi „plutirea” sau „fâlfâirea” fulgilor prin aer. 

Alte explicaţii ar putea porni de la comparatia variantelor onomatopeice fur- 
Şi fár-, apropiate ca înțeles, prima fiind probabil mai veche, întrucât a dezvoltat 
derivatul expresiv furfur(e) (cf. alb. xurxull), ceea ce ne-ar permite să reconstruim 
о onomatopee dispărută din uz — *ful-, posibil identică semantic cu /4/-. Cu mai 
multă indreptátire, însă, am putea prefera ipoteza existenţei în substratul preroman 
târziu al limbii române a bazei expresive *f/g-, cu antecedente in indo-europeana 
comună. Sonanta silabică [1] s-a realizat ca -и/- in dacoromână şi aromână, ca 
urmare a unei tendințe moştenite din substrat, consolidată apoi prin influența 
permanentă a onomatopeelor *fu- şi *ful- (fál-). 

Ipoteza noastră subsidiară implică o întrebare cu un mai mare grad de 
generalitate: nu cumva vocala de sprijin din substratul preroman era -u-, spre 
deosebire de actualul -â-? Mai multe fapte vin să ne confirme această presupunere. 
În formaţiile onomatopeice aflate in uz, de exemplu, variantele cu u par să fie mai 
vechi decât cele cu â: a gunguri şi a gánguri < gu-gu-, a zburli şi a zbárli < z + brr + 
li etc. 

Vom mai observa cá patru dintre cuvintele atribuite fondului lexical 
preroman pot fi raportate la unele radicale indo-europene care contin sonante 
silabice: burtă şi bârtă, 1.-е. com. *ЪЛпа „sarcină”, cf. skr. bhytah ,,purtat” (Ivănescu, 
315, cf. Pokorny, 128, 130), Dumbul (atestat în anul 1221) si dâmb, 1.-e. dhmbh-(o-), 
cf. gr. róufoc „tumulus peste un mormânt” (Poghirc, 355, cf. Pokorny, 248—249), 
murg, amurg şi nu *márg, 1.-e. *mrgho- „crepuscul”, cf. alb. (i) murg(ét) „cenușiu 
închis, întunecat” (Slusanschi, 116), strungă şi nu *strângă, 1.-e. *strng- „strâns, 
strâmt”, cf. alb. shtrungé „strungă”, norv. strungen „strâns în stomac” etc. (Jokl St., 
89, cf. Pokorny, 1036-1037). În toate exemplele citate, vocala de sprijin cea mai 
veche este и, care îşi află astfel o perfectă justificare fonetică istorică şi în cazul 
cuvântului fulg. 

Mai trebuie spus că fulg ni se pare a fi, credem, cea mai eufonică, cea mai 
frumoasă creaţie lexicală expresivă autohtonă românească. 

II. STÂLPURI: *STÂLPURĂ, *STÂLP? 


Lat. *stirpulae < *stirpae, sg. *stirpa — stirps, cf. stipula 


În DLR, t. X/5, p. 1612, în articolul despre cuvântul stâlp, cu sensul de bază: 
„lemn lung şi gros, uneori cioplit, fixat în pământ pentru a susţine ceva”, mai 
întâlnim şi un alt sens, învechit şi regional, presupus că ar aparţine aceluiaşi stâlp 
care а fost împrumutat din v. sl. stlipu „gr. от], lat. columna" (Miklosich, Lex., 
p. 884), dar având genul neutru: „III. 1. ram” [sau „ramură, creangă”, n.n., P.B.], 
aşa cum rezultă din citatul: De smochin invatati-va pildă, iată când vor fi stálpurile 
lui tinere şi infrunzeaste să ştiţi că aproape iaste vara (N. Test., 1648, f. 59'/29). 

Suntem de părere că o soluție corectă ar trebui să pornească de la premisa că 
stâlpuri, din citatul de mai sus, este un plural feminin, la fel ca linguri, mături, 
scânduri, scorburi. De asemenea, credem că ar fi oportun să ne inspirăm din soluţiile 
mai vechi ale lui S. Puşcariu (EW, nr. 1645) sau I.-A. Candrea (CADE, p. 1206) cu 
privire la cuvântul înrudit stálpare, derivat de aceştia din formele reconstruite lat. 
pop. *stirpalis, respectiv *stirparia < lat. cl. stirps. 

Asadar, din substantivul feminin lat. stirps (cu variantele stirpes, stirpis) 
„3. ramură, lástar" (Guţu, p. 1156), posibil si sub influenţa paronimului stipula „pai 
[tijă] verde" (< stipes „2. ramură de copac”), sugerat de H. Tiktin (DRG, p. 1496), 
s-a format în latina dunăreană derivatul diminutival (devenit apoi sinonim): 
*stirpula, care a fost moştenit în română sub forma *stirpură, *stârpură, cu pluralul 
*stárpure. Prin disimilare regresivă s-a ajuns la pluralul stálpure, stâlpuri, cel atât 
de bine atestat în textele din secolul al XVI-lea. Apoi, singularul neutru refăcut 
*stâlp a dobândit, prin atracţie omonimică, noul plural masculin stâlpi, atestat în 
anul 1784: „їп mâna dreaptă stâlpi de busuoc риѕи-ті-аи” (cf. DLR). 

Din aceste motive, este evident că *stâlpură, deşi nu apare în DLR, şi *stálp? 
(pl. stâlpuri) cu sensul de „ramură” (< lat.) ar trebui să fie înregistrate şi discutate 
separat de stâlp! (pl. stâlpi) „pilon, par, reazem” (< v. sl.), în noul Dicţionar 
etimologic al limbii române. Astfel, *stálp? (pl. stâlpuri) se alătură celorlalte cazuri 
asemănătoare de omonime cu origini diferite, care nu pun niciun fel de probleme 
etimologice, de exemplu: cos, cosi şi coşuri „larvă, bubulita” < lat. cossis/ cossus 
„vierme al lemnului” si cos, coşuri „recipient din nuiele împletite” < sl. kosi „idem”; 
ras, râsuri „râset” < lat. risus „лает şi râs, râşi ,,linx” < sl. rysi ,4dem"; somn „starea 
celui care doarme” < lat. somnus „idem” şi somn, somni „un peşte” < sl. ѕотӣ „idem”. 

Reamintim că prima atestare a formei stálpuri se găseşte în Tetraevanghelul 
lui Coresi, datat 1560-1561 şi nu 1574, cum apare în DLR. Forma stálpure este 
atestată în Palia de la Orăştie, în anul 1582. În limba scrisă, cuvântul stâlpuri a 
dispărut din uz către sfârşitul secolului al XVIII-lea, din cauza conflictului 
semantic şi a concurenţei cu mai frecventul stâlp!. 

În ceea ce priveşte cuvântul stálpare „ramură înverzită”, atestat in sec. al 
XVI-lea împreună cu pl. stálpuri „ramuri”, la Coresi, este foarte puţin probabil ca 

el sá fie un derivat románesc dintr-un *stâlp? „ramură”, a cărui formă de singular 
nu este atestată în citatele selectate in DLR şi al cărui plural contaminat stâlpi apare 
abia spre sfârşitul secolului al XVIII-lea. 

Dacă stálpare este moştenit din lat. *stirpalis sau din lat. *stirparia (ambele 
ipoteze presupunând derivarea din lat. stirps) nu se poate stabili cu precizie, 
întrucât cele două soluţii sunt în egală măsură posibile. Fiind însă un amănunt lipsit 
de relevanţă, preferăm explicaţia dată de G. Pascu (Sufixele româneşti, p. 90), care 
ni se pare a fi cea mai bună: 

«Stálpare ,,crenguta care se tine în mână la sărbătoarea numită Stálpári [sau 
Florii, n.n., P.B.]”, stălpare, staupare „crenguţă” (Candrea) <  *stirpalis ori 
*stirparia « stirps „rejeton, surgeon, branche".» 

ETYMOLOGICAL AND LEXICAL NOTES 


(Abstract) 


I. The Romanian word fulg ‘snow-flake, fluff, down, feather, flock’ most probably is an 
autochtonous expressive formation of onomatopoeic origin: */7g-, related to a fufula (reg.) “to snow’, 
a fálfái “to flutter, to fly, to float’, cfr. Alb. flug ‘swing’, OGerm. flug “flying”, Norse (dial.) flugsa 


*snow-flake'. 


II. The antiquated and regional Romanian word stálpuri ‘branches’ is inherited from Vulg. 
Lat. (dim. pl.) *stirpulae, derivative of Lat. stirps ‘(3.) branch’, cfr. Lat. stipula ‘stalk’. 


Cuvinte-cheie: I. fulg, creaţii onomatopeice/ expresive, sonante silabice, vocale de sprijin. 
II. omonime româneşti: *stálp?, *stâlpură, pl. stâlpuri, cuvânt moştenit din latină; stálp!, pl. stâlpi, 


împrumut slav. 


Keywords: I. fulg, onomatopoeic/ expressive words, syllabic sonants, onomatopoeic helping 
vowels. II. Romanian homonyms: *stálp?, *stâlpură, pl. stálpuri, inherited word from Latin; stálp!, 


pl. stâlpi, Slavic loan. 

Adrian Chircu 


DESPRE FEL, „ÎN MULTE CHIPURI". OBSERVAŢII ASUPRA 
LEXICALIZĂRII ȘI GRAMATICALIZĂRII ADVERBIALE 
A UNUI SUBSTANTIV, ROMÂNESCUL FEL 


„Fel [...] apare în româneşte în compuse formate 
cu elemente lexicale vechi spre a traduce expresii ungureşti.” 
(Sextil Puşcariu)! 


In studiul nostru, ne propunem să urmărim îndeaproape comportamentul lexico- 
semantic şi cel morfosintactic al substantivului fel, care a cunoscut, de-a lungul 
veacurilor, o evoluţie interesantă”. 


1. Definiţiile de mai jos, de ordin teoretic, ne vor ajuta să circumscriem mai 
bine fenomenul în limba română şi vor constitui punctul de plecare al investigaţiei 
noastre. De asemenea, ne vor ajuta să înţelegem mai bine modul în care acest cuvânt a 
evoluat, specializându-se semantic şi/sau gramatical. 


2. Prezența acestui substantiv în limba română se datorează influenței limbii 
maghiare asupra limbii române şi face parte din primul val de cuvinte maghiare, 
dintre care amintim : oraş, chip, seamă, hotar, vamă, viclean etc. 

2.1. În al sáu Etymologisch-historisches Wörterbuch der ungarischen 
Elemente im Rumünischen, Lajos Tamas înregistrează termenul cu sensurile de 
“1. Art, Gattung: sorte, espèce; 2. Vólkerschaft, Volk: nation, peuple; 3. sexe; 4. Art, 
Art und Weise: maniere; 5. Nature: nature”, unele dintre acestea fiind atestate in 
primele texte româneşti. 

2.1.1. În discuţia de faţă interesează mai mult sensul pe care îl are cuvântul 
sub 4, şi anume ‘Art, Art und Weise: manière’. Prin urmare, avem in vedere 
valoarea modală a cuvântului şi glisarea substantivului în sfera adverbialului. În 
cazul acestui substantiv, asistăm, în funcţie de context, la un dublu proces: pe de o 
parte este vorba despre lexicalizare, pe de altă parte, de gramaticalizare. 


! Sextil Puşcariu, Limba română. Privire generală, vol. L, prefaţă de G. Istrate, note, biblio- 
grafie de Ilie Dan, Bucureşti, Editura Minerva, 1976, p. 310. 

? Pentru alte aspecte conexe, a se vedea Carmen Mirzea Vasile, Ce înseamnă adverb de mod ?, 
în Limba română, LVIII, nr. 2, 2009, p. 238—247. De asemenea, vezi şi studiul nostru Adrian Chircu, 
Despre mod, în „fel şi chip". Observaţii asupra gramaticalizárii adverbiale a unui substantiv, rom. 
chip, în Rodica Zafiu, Camelia Uşurelu, Helga Bogdan Oprea (eds.), Limba română. Ipostaze ale 
variaţiei lingvistice, vol. I (Gramatică şi fonologie. Lexic, semantică, terminologii. Istoria limbii 
române, dialectologie şi filologie), Bucureşti, Editura Universităţii din Bucureşti, 2011, p. 57-66. 

2.1.2. În ceea ce priveşte lexicalizarea, aceasta trebuie înţeleasă ca o modalitate 
„Drin care o sintagmă constituită din morfeme libere se transformă într-o sintagmă 
fixă comutabila’”. 

2.1.3. Cât despre gramaticalizare, aceasta priveşte „d'une part le processus 
d'apparition, de naissance, de nouvelles formes ou constructions dans les langues 
du monde, et d'autre part les régularités repérables dans ce processus (changement 
par étapes, affaiblissement du sens lexical et développement des valeurs 
grammaticales, processus métaphorique ou métonymique, etc.)”. 

2.2. În paginile DA (p. 91—92), regăsim cuvântul cu următoarele sensuri: “1. variat, 
felurit; II. specie, categorie, soiu, gen, neam, obicei, chef, poftă; III. mod, chip”. 
Întâlnim si in acest dicţionar evoluţia semantică a termenului, pe noi interesándu-ne, în 
special, ultima acceptiune. 

Ín legáturá cu acest element, particulá la origine, redactorii DA ne oferá o 
explicaţie importantă, şi anume: „cuvântul fel a intrat în limba noastră în anumite 
locuţiuni traduse din ungureşte, unde el se găseşte numai ca element de compoziţie, iar 
nu ca vorbă independentă. Abia mai târziu fel s-a desfăcut, în româneşte, din 
legăturile constante în care se afla devenind un substantiv abstract, cu înţelesul 
său propriu.” Dintre exemplele înregistrate în dicționar, amintim multe feluri de 
(sokféle), tot felul, toate felurile (mindenféle), de câte feluri (hányféle). 

2.3. Chiar şi autorii Lesiconului roma 'nescu-latinescu-ungurescu-nemţescu 
(Lexicon valahico-latino-hungarico-germanicum)” remarcă faptul că „tote aqueste 
exempluri quare s'au adusu in typu de adjectivu, se intrebuintiază si in locu de 
adverbiu, punendu in locu particelei de praepositia in a quarora insemnari, padendi 
canoanele quéle grammaticesci, néqui o greutate nu fi voru aduce: p. e. intr'aquesta 
feliu: taliter, hoc modo: ekképpen: auf diese Art; in multe feluri: multipliciter, 
multimode, varie: sok féle képpen...” 

2.4. Din cele prezentate, se poate observa cá, in limba románá, semnificatia 
termenului, in primele texte, este mai mult apropiatá de etimonul maghiar si 
dovedeşte cá avem de-a face cu o specializare a sa mai ales în limba română. 

2.5. În paginile primelor texte româneşti, am constatat că acest element 
lexical este relativ bine reprezentat în unele regiuni (de exemplu, Banat-Hunedoara: 
PO sau SA), dar şi că, uneori, nu apare deloc (Catehismul lui Coresi, în Pravila lui 
Coresi, Psaltirea Hurmuzaki, Codicele Voronetean, Manuscrisul de la Ieud, Pravila 
ritorului Lucaci, Prefete şi epiloguri din secolul al XVI-lea), ceea ce dovedeşte cá 
fel nu se detaşase încă de valoarea sa de particulă şi nu era simţit ca un element 
necesar în limbă: 


x Angela Bidu-Vránceanu et alii, Dicţionar de ştiinţe ale limbii, Bucureşti, Editura Nemira, 
2001, p. 288. 

^ Christiane Marchello-Nizia, Grammaticalisation et évolution des systémes grammaticaux, 
„Langue frangaise", nr. 130 (mai), 2001, p. 33. 

5 p. 213-214. 

(1) ,....de un fealiu amíndoo visurile lu faraon, si Domnezeu ce i-i voia sa 
facá aceaea au arátat lui faraon." (PO, Gn, 41/25, p. 110) 

(2) „...Și fn ceaea mai de sus ducea de toate fealiurile de bucate coapte lu 
faraon, şi păsările тапса den capul mieu den coşniţă.” (PO, Gn, 40/17, р. 108) 


Ín plus, ocurentele formei de plural sunt net superioare celei de singular (in 
SA, apare o dată la singular şi de 12 ori la plural, din care o dată articulat definit), 
ceea ce confirmá, asa cum se anticipa, cá avem de-a face cu calcuri dupá model 
maghiar şi prin urmare cu structuri lexicalizate ori gramaticalizate (la fel ca în 
maghiară, avem mai ales asocieri cantitative (kétféle képpen “în două feluri”, többféle 
‘de mai multe feluri”, sokféle ‘de multe feluri, multe feluri de’) şi demonstrative 
(ilyenféle ‘de felul acesta”, egyféle ‘de acelaşi fel’, olyanféle “de felul acela”), dar 
şi nehotărâte (annyiféle “atâtea feluri de’, hányféle ‘de câte feluri”); de pildă in 
SA, în ordine, de trei feliuri, în multe feliuri, de câte feliuri, ce feliuri, trei feliuri, 
ce feliuri, doao feliuri, trei feliuri, în multe feliuri, într-alte feliuri, a toate feliurile): 


(3) „Și tu bagă în corabie de tot fealiul de jigănii, den tot trupul cate doao.” 
(PO, Gn, 6/19, p. 30) 

(4) „...Аїипсї voru căuta de-l voru vede toți oamenii şi toate feliurile..." 
(CS’, 42v, 12-13, p. 264) 

(5) „...аи a altui credincios israilitean în care pohteşte izbăvire de trei 
feliuri de nevoi. " (SA, 13 v, p. 23) 

(6) ,,...plod în <im>paratia dracului iaste de toate fealurile de nedreptate şi 
strâmbătate.” (C, TE, 98v, p. 93) 


2.6. De-a lungul secolelor, asistăm la o evoluţie semantică, iar noul sens se 
întâlneşte cu cel al lui chip, un cuvânt autonom de origine maghiară, care cunoaşte 
în limba română o evoluţie la fel de interesantă. La un moment dat, fel apare chiar 
cu înțelesul lui chip ‘fata, înfăţişare”: 


(7) „Ei şi toate jigăniele după fealiul lu, toate vitele în fealiul lui, şi toate ce 
se trage pre pământ după fealiul lui, şi toate paserile după fealiul lui...” (PO, Gn, 
7/14, p. 32) 


2.7. Amándouá aceste cuvinte vor suplini lipsa unei particule modale (asa 
cum aveam în latină) şi se vor specializa pentru a exprima ideea de modalitate, 
făcând parte din structuri gramaticalizate, care nu permit combinaţii cu orice 
determinant de tip adjectival: 


6 Ladislau Balazs, Rom. fel şi chip, în „Studia Universitatis Babeş-Bolyai. Philologia”, anul 
XXIII, fasc. 1, 1988, p. 78, susţine că „româna a preluat numai pe -fele împreună cu valorile sale 
semantice rezultate din combinaţia magh. -féle cu pronume demonstrative, cu numerale şi pronume 
nehotărâte.” 

7 Este singura ocurentá din text. Tot o singurá formá, insá la singular, avem si in Cronica 
universalá a lui Mihail Moxa. 

(8) „Pentru aceea Scriptura Sfântă în multe locuri şi în multe chipuri ne 
dojăneşte/ pre răbdare de pace.” (SA, 24v, p. 34) 

(9) „Аза si асти, frații mei, în multe chipure grăiesc depre învăţătura 
dereaptă...” (C, TE, 45v, p. 61) 


2.8. Aceastá apropiere semanticá a celor douá cuvinte de origine maghiará va 
duce la aparitia unor structuri pleonastice, care dovedesc faptul cá specializarea lor 
ега la început, în limba română’. În textele vechi, nu sunt rare situaţiile in care 
avem sintagme de acest tip: 


(10) „Și intr-acesta chip eu pre dinsii socotindu-i şi de tot răul ferindu-i, oare 
în ce chip, în ce feliu şi cine ar fi acela ce ari de mine a să despărți vrea.” (DC, D, 
p. 36) 

(11) „Асти dară, pentru aceştia adevărat şi fără înşelăciune să-mi spui, în 
ce chip şi în ce feliu s-au petrecut?” (DC, D, p. 27) 


2.9. Alteori, din rațiuni de ordin stilistic, autorul valorifică ambele structuri, 
încercând să varieze textul şi să nu lase impresia de repetare, de folosire a aceleiaşi 
sintagme. Poate fi invocat aici şi rolul său de particulă întăritoare: 


(12) „Într-acesta chip dară omului rea şi cumplită te faci şi într-acesta feliu 
din bună rea, din dragă urâtă.” (DC, D, p. 52) 

(13) „...însă nici numele lor intr-alt feliu să mai mutase şi să mai schimbase, 
să le zică vlahi sau într-alt chip.” (CC, L, 56r, p. 183) 

(14) „În ce fealiu de chipu să numeaste beseareca sfintă?” (PP, 27v, p. 26) 


2.10. Intocmai se întâmplă şi în cazul mai vechiului cum, căruia, pentru a întări 
ideea de modalitate, i se asociază unul dintre aceste două cuvinte cu sens modal 
dobândit, ceea ce dovedeşte că termenii invocati fac parte din sfera modalului : 


(15) „De aicea învăţăm cum їп ce chip nu puse pre Hristos nimea mâna, 
derepce că nu era venit ceasul lui.” (C, TE, 46r, p. 61) 

(16) „Бага tu, nebunule, cum si în ce feliu si pentru ce mă urăşti?” (DC, D, 
р. 23) 

(17) ,Amice..., multumeste-te, zic, să-ți spui aci numai în ce chip, cum si ce 
fel imaginatiunea, sufletul şi mintea mea au putut...” (Odobescu III, 13/2) 


2.11. De asemenea, trebuie discutatá in acest studiu, si asocierea cu demon- 
strativul (de exemplu, astfel) si cea cu nehotárátul (de exemplu, alffel), la acestea 
adăugându-se şi alte sintagme în care îl întâlnim pe fel: defel, de fel, fel de fel, ce 
fel de etc.: 


(18) „...а doa gînd bun trebuie să pue, a treia cu fealiu de fealiu de fapte 
bune pre sine să găteaze.” (PP, 104v, p. 96) 
(19) „Unele era si mai mici; feluri de feluri de harmate.” (IN, L, p. 132) 


* În alte cazuri, s-au calchiat structuri maghiare (mindenféleképpen “în fel şi chip, în toate 
felurile de chipuri”). 

2.12. Din cele prezentate, reiese cá sintagmele cu adjective pronominale 
demonstrative, cantitative si nehotáráte reprezintá, de fapt, o preluare a unor modele 
maghiare prin separarea din structura primará a lui fel (din particulá devine 
substantiv autonom), pentru ca, apoi să se refacă, în limba română, structura inițială. 
De altfel, în unele texte, avem un număr important de sintagme care trimit la o 
posibilă sursă maghiară a acestora: 


(20) „Ce face a iubi pre priatincii nostri într-acest [astfel] fealiu de chipu ca 
şi pre noi.” (PP, 64v, p. 58) 

(21) „„Atuncea cînd pohteşte pentru ne rebdarea păcii pentru îndoiale au 
pentru alte? feliu [altfel] de ocă. ” (PP, 64v, p. 58) 


2.13. Asocierea lui fel cu determinanti adjectivali calificativi (într-un fel ciudat) 
este de dată relativ recentă şi reprezintă, probabil, fie o imitare a unui model deja 
prezent în limbă (în chip rău), fie o calchiere a unui model neologic (fr. d'une 
certaine maniere, d'une certaine facon): 


(22) ,,...si de să poate cu vreun chip spre prieteşug a să întoarce...” (DC, П, 
303v, p. 

(23) „Deci nu îmi permit acum să exagerez în vreun fel [...], pentru că 
arhivele sunt clar ordonate.” („Jurnalul National", 26 noiembrie 2010, nr. 5527, p. 7) 


3. Considerăm că interpretarea sintagmelor care conţin substantivul fel a 
ajutat la înțelegerea adecvată a mecanismelor lexicalizării şi gramaticalizării unor 
structuri prezente în limbă de mai bine de şase veacuri. Avem încă o dovadă că 
limba română a reuşit să compenseze pierderile din latină şi să-şi constituie în interiorul 
său o serie de structuri care au contribuit nu numai la nuantarea vocabularului, ci şi 
la stabilitatea sistemului, conferindu-i mai multă precizie. 

SUR LE MOT FEL, «DE MAINTES MANIÉRES». REMARQUES SUR LA LEXICALISATION ET 
SUR LA GRAMMATICALISATION ADVERBIALE D'UN SUBSTANTIF, ROUM. FEL 


(Résumé) 


Dans son intervention, l'auteur se propose de suivre attentivement les comportements lexical, 
sémantique et grammatical du substantif fel, qui a connu, au cours des siécles, une évolution trés 
intéressante. De simple lexéme à valeur autonome et relativement bien illustrée dans les textes roumains 
anciens, celui-ci s'est spécialisé et nous le retrouvons, de nos jours, dans la structure de quelques 
lexémes autonomes (defel ‘pas du tout’, altfel ‘autrement’, astfel “ainsi”), et dans celle de quelques 
syntagmes adverbiaux exprimant l'idée de modalité (într-un fel “d'une certaine manière’, în alt fel 
‘différemment’ , în nici un fel ‘aucunement’ etc.), qui ont, dans chacun de ces deux cas, un rôle 
fonctionnel bien déterminé. 

La grammaticalisation de ce mot a été facilitée, probablement, aussi par la possible présence 
en roumain, au commencement, d'un type de syntagmes qui a disparu, mais qui a dû étre refait. 

Les faits de langue analysés concernent autant l'ancien roumain que le roumain moderne, ce 
qui nous démontre que les lexémes ou les syntagmes qui ont dans leur structure le nom fel ont 
survécu tout au long de ces années. 


Cuvinte-cheie: fel, defel, altfel, astfel, in altfel, in nici un fel. 
Mots-clés: de maintes manières, pas du tout autrement, ainsi, differement, aucunement. 

TOPONIMIE 


Adrian Rezeanu 


OICONIMIE MARAMURESEANÁ 


1. Raportarea unei párti a formulelor denominative, caracteristice pentru satele 
románesti, la elementele limbii comune, care au stat la baza lor, rámáne o problemá 
dilematicá, abordatá secvential in lucrári lexicografice de toponimie!, dar care 
necesitá in continuare precizári, argumentári si individualizári. 

Pentru studiul pe care îl vom face, am luat spre analiză un număr restrâns de 
nume de sate maramureşene, în structura cărora apar entopice simple sau însoţite 
de alti determinanti. Scopul unei astfel de analize este marcat, pe de o parte, de 
necesitatea stabilirii unui statut semantic caracteristic al numelui propriu în raport 
cu acela al elementelor primare ale limbii, iar, pe de altă parte, de determinarea 
motivationalá şi de geneză care trebuie să însoţească toponimul pe parcursul evoluţiei 
sale într-o extensie derivationala diacronică”. 


2. Abordarea tradițională, uneori cu valenţe dialectale, a etimologiei unor 
toponime, care au la bază termeni geografici populari, de exemplu, priveşte 
structura semantică de suprafaţă a unui nume de loc intepenit la nivelul unui singur 
denotat. În acest caz, traiectul numelui comun, cu marcaje semantice generale, 
către un denotat primar şi unic, se realizează mecanic, numele propriu nou-creat 
preluând un câmp semantic nediferentiat. Ambiguitatea semantică apărută în cadrul 
acestui proces necesită prezenţa unor contexte identificatoare, atât pentru un 
polisemantism marcat lexicografic cât şi pentru microsensuri adiţionale la formula 
toponimică inițială. 

2.1. Ambiguitatea semantică la nivelul cuvintelor polisemantice, cu referire 
directă asupra elementelor comune ale limbii care reprezintă baza de formare a 


! Dicţionarul toponimic al Banatului, vol. I (A-B), IV (F-G), V (H-L), VI (M-N), TUT, 
1984, 1986, 1987, 1989; Dicţionar geografico-istoric si toponimic al judeţului Timiş, Timişoara, 
Editura Universităţii de Vest, 2007; Dicţionarul toponimic al României. Muntenia, vol. I (A-B), 
II (C-D), Ш (E-J), Bucureşti, Editura Academiei Române, 2005, 2007, 2009; Dicţionarul toponimic 
al României. Oltenia, vol. I- VII, Craiova, Editura Universitaria, 1993—2007; Dicţionarul toponimic al 
României. Transilvania, Judeţul Sălaj, Bucureşti, Editura Academiei Române, 2006; Dicţionarul toponimic 
al României. Transilvania. Valea Hăşdăţii, Bucureşti, Editura Academiei Române, 2006; Dicţionarul 
toponimic al României. Transilvania. Valea Serii, Bucureşti, Editura Academiei Române, 2010. 

? Vezi Adrian Rezeanu, Resemantizarea în toponimia urbană, în „Lucrările celui de al treilea 
Simpozion International de Lingvistică”, Bucuresti, 2010, p. 137-149; Idem, Geneză şi etimologie in 
toponimia urbană, în „Buletin ştiinţific”, Fascicula Filologie, Seria A, vol. XVII, Universitatea de 
Nord, Baia Mare, 2008, p. 89—103. 


LR, LXI, nr. 1, p. 61-71, Bucureşti, 2012 


62 Adrian Rezeanu 2 


toponimelor, creeazá perturbatii in clarificarea proceselor de etimologie si genezá 
toponimică”. Echivocul unei astfel de situaţii se repercuteazá asupra secventelor din 
lucrările lexicografice de nume proprii, în care soluţiile de etimologie pot intra pe 
un făgaş discutabil. 

Ambiguitatea semantică se amplifică la nivelul unei extensii toponimice 
derivationale* pe orizontală, când toponimul nou-format, ca formulă marcatoare a 
denotatului primar, glisează către denotate aflate în vecinatati topografice imediate. 

Concurența dintre ipostazele derivationale, în cadrul procesului de stabilire a 
preeminentei uneia sau a alteia, lasă loc unui arbitrar, greu de elucidat, fără modificări 
de substanță a statutului numelui propriu. 

2.2. Prima treaptă a dezambiguizării semantice a cuvintelor polisemantice, 
individualizate lexicografic sau nu, care constituie baza de formare a unor toponime, se 
poate concretiza printr-o analiză semicá sau componenţială”. 

2.2.1. Analiza semică sau componentialá priveşte relațiile din interiorul 
câmpurilor lexico-semantice® şi operează cu unităţi minimale de sens, de tip sem, 
sememul fiind o reuniune de seme selectabile şi operaţionale prin transferurile 
semantice realizate unidirectional către numele propriu. În lipsa unui inventar amplu de 
analize semice care să detalieze, în primul rând, raporturile dintre elementele 
lexicale primare ale limbii care stau la baza unor nume de locuri şi toponimele 
corespunzătoare”, se impun în dezambiguizarea semantică precizări de sens pentru 
fiecare analiză în parte. 

2.3. Analiza componentialá este marcată prioritar de definiţia lexicograficá a 
cuvintelor polisemantice, care, la rându-i, trebuie interpretată selectiv, prin indivi- 
dualizarea şi ierarhizarea semelor care trec sau nu către definițiile pluridimen- 
sionale ale numelui propriu. 

2.3.1. Analizând ansamblul semelor repartizate în paradigme lexico-semantice 
din cadrul microsecventei „raportul dintre înţelesul numelor de locuri şi cel al 
numelor comune corespunzătoare” se poate delimita o tipologie a lor. Categoriile 
semelor comune, pe de o parte, şi cele distinctive, pe de altă parte, identificate de 
Angela Bidu-Vránceanu?, aplicate la analiza semică a particularitatilor microsecventei 
generale de mai sus, pot constitui markeri în procesul de definire a sensului lexical. 


? Vezi Mihăilă Ecaterina, Despre geneza si functia numelor proprii, în LR, XXVII, 1978, nr. 3, 
p. 267-272. 

^ Acest proces este o prezenţă definitorie şi în toponimia urbană, când inlántuirea de denotate 
pe orizontală, dependente de câmpul semantic al toponimului initial, poate lua aspectul unor „arbori 
derivationali” cu ramificații multiple. 

? Pentru detalierea întregului proces, vezi Angela Bidu-Vrănceanu, Câmpuri lexicale din limba 
română. Probleme teoretice şi aplicaţii practice, Bucureşti, 2008, p. 37 şi urm. 

ё Angela Bidu-Vranceanu, Narcisa Foráscu, Modele de structurare semantică. Cu aplicaţii la 
limba română, Timişoara, 1984, p. 16, 17. 

7 Vezi Viorica Florea, Raportul dintre înţelesul numelor de locuri si cel al numelor comune 
corespunzătoare, în LR, XXIV, 1975, nr. 3, p. 215-220. 

* Vezi Angela Bidu-Vrănceanu, op. cit., p. 23, 24. 

De exemplu, în câmpul lexical al numelor de ape stătătoare, mlăştinoase, bahná, 
batac, bătag, bent, bolată, semu/ comun este „aprecierea netransparentei apei”. 
Acest tip de sem poate caracteriza definiţia semică. 

Dacă într-un semem de tipul accident de teren” + „depozit natural de apă” + 
„vegetaţie caracteristică bălții” + „proximitatea unei înălțimi”, înlocuim înălțimea 
cu o așezare numită Bahna, apare în loc de baltă un oiconim. Acest sem distinctiv, 
caracteristic numelui propriu, devine un marker diferentiator, determinant pentru 
un alt proces fundamental al toponimiei, acela al motivatiei. Într-o extensie 
derivationalá pe orizontală, semul distinctiv se încadrează într-un „joc al schimburilor”, 
adică preluarea sau eliminarea semelor distinctive alături de crearea altora, potrivit 
cu denotatele aflate în vecinátáti imediate. 

2.3.1.1. În legătură cu definiţia semică, în câmpul semantic al numelui 
propriu se produce o modelare semantică prin introducerea acestor seme distinctive 
față de elementul lexical comun corespunzător. 

Relaţia dintre numele propriu de loc, de exemplu, şi numele comun cores- 
punzător se individualizează în cadrul definiţiei semice printr-o modelare, dar şi o 
remodelare semantică. Aceste aspecte sunt condiționate de amploarea extensiei 
derivationale pe orizontală, când, în urma transferurilor semantice, „jocul de 
schimbare” a semelor distinctive este adaptat potrivit cu realitatea denotatelor din 
vecinátáti topografice imediate sau depărtate: 

a) semul preeminent va trece în câmpul lexico-semantic al numelui propriu, 
individualizándu-l; 

b) semul preeminent va trece in cámpul lexico-semantic al numelui propriu, 
ambiguizându-l; 

с) semul preeminent se estompează, iar câmpul semantic al numelui propriu 
va dezvolta un sem distinctiv, de „aşezare umană”, de exemplu. 

Ultima grupare de distribuție semică reprezintă punctul de plecare în analiza 
motivatiei toponimice. În cadrul acesteia, semul distinctiv „aşezare umană” va 
individualiza oiconimul în contextul seriei de seme, conditionándu-i motivația 
toponimică. 


3. Există o dinamică în circulația numelor de locuri în seria de denotate, 
situate in vecinatati imediate”. Prin acest „joc al schimbărilor” de seme de la o 
ipostază la alta, se distorsionează, de cele mai multe ori, statutul semantic al unui 
nume comun primar, ca bază de formare a numelui propriu de loc corespunzător. 

Prezenţa dizarmonică a semului distinctiv, de-a lungul extensiei derivationale, 
determină dezvoltarea unei aparente „realități paralele”, care poate conduce la 
perpetuarea unei stări de dezechilibru motivational. Când vad, ca entopic, denumeşte o 


? Conceptul toponimic de vecinătate imediată se concretizează în seria de poziționări ale 
ipostazelor derivationale dintr-o extensie faţă de formula marcatoare а denotatului primar. Vecindtatea 
imediată este aceea în care se situează prima ipostază rezultată din glisarea toponimului primar de-a 
lungul lanţului de extensie. 

asezare situatá la extremitatea unei extensii derivationale toponimice, de exemplu, 
semul preeminent al numelui comun se estompeazá, iar numele propriu corespunzátor 
îşi va dezvolta un sem distinctiv cu contur de halou semantic. În acest fel, par- 
ticularitátile semantice individualizatoare pentru fiecare ipostază în parte dintr-un 
lant derivational sunt marcate de carentele unui tranzit de extensie. 

3.1. „Haloul semantic" al ipostazelor derivationale toponimice fiind marcat 
dizarmonic în raport cu elementele comune primare ale limbii, simpla apropiere 
formală dintre segmentele lexicale aflate într-o aparentă interconditionare este 
dăunătoare. Cu convingerea că o construcție teoretică vetustă nu reprezintă întotdeauna 
un eşafod bun pentru un raționament nou, propunem o schemă de geneză şi 
evoluţie semantică şi motivationalá, marcată prin jocul gradual al schimburilor, 
estompărilor şi apariţiei de seme comune şi distinctive. 

3.1.1. Raționamentul, legat de geneza toponimiei în care transferurile semantice 
au fost implicate în procesele de marcare a statutului lexico-semantic al ipostazelor 
derivationale şi a sferei motivationale, a caracterizat orientarea generală a Dictio- 
narelor toponimice ale Olteniei şi Munteniei. În cadrul acestora, secvenţa finală a 
articolului-titlu, cea etimologică, a fost individualizată, respectând specificul unui 
dicționar de nume proprii, prin scheme grafice de interconditionare între microsensurile 
apărute în extensiile derivationale. 


4. Circulaţia numelui propriu într-un areal marcat de vecinátáti topografice 
aflate în relație de interconditionare se poate realiza prin extensii derivationale, în 
care numele propriu, egal formal cu sine însuşi, glisează de la un denotat la altul. 
Schema grafică în care sunt plasate aceste denotate poate fi configurată pe baza 
unor priorităţi de ordin formal cronologic, dar, mai ales, pe baza vecinátátilor 
topografice şi a microreperelor de pe traiectul derivational şi de destinație. 

Amploarea extensiilor derivationale atrage după sine diminuarea conţinutului 
semic iniţial, care se va realiza gradual pe măsura înaintării extensiei, dar şi 
amplificarea acestuia prin apariția de noi seme distinctive. 

4.1. La nivelul unei extensii derivationale, in care baza de pornire si de 
formare a numelui de loc este un nume comun corespunzător, există două tipuri de 
motivații, raportate, de fiecare dată, la ansamblul semnificativ individual de seme. 
Pe de o parte, motivaţia numelui de loc se realizează prin raportare la numele 
comun respectiv, iar, pe de altă parte, motivația reiese din raportarea permanentă şi 
graduală dintre ipostazele-nume proprii din extensia derivationalá pe orizontală. 
Analiza componentialá fiind aceea care stabileşte, printre altele, şi gradul de 
penetrare a semelor de la un nume comun corespunzător la numele propriu de loc 
nou-format, stabilirea motivatiei este o rezultantă a acesteia. 

4.1.1. Potrivit definiţiei lui Serensen'^, numele propriu reprezintă un ansamblu 
de constituenți semantici, fascicole sau trăsături distinctive!!, diferite fata de acelea 


10 Vezi Holger Steen Sørensen, The Meaning of Proper Names, Copenhaga, 1963, p. 67 şi urm. 
!! Vezi Viorica Florea, art. cit., p. 218. 

ale numelui comun corespunzător. Privit prin „conceperea intelesului ca ansamblu 
semnificativ"", raportul dintre înţelesul numelui comun si structura semantică a 
toponimului nu este de excludere, ci de interconditionare, anumite seme din 
ansamblul semnificativ general devin relevante pentru intelesul toponimului. Paralel cu 
acest proces, numele propriu ca nume individual, dezvoltá seme proprii sau 
distinctive, diferite de cele ale numelui comun corespunzátor". 

Punctul de plecare al rationamentului propus se concretizeazá in faptul cá 
numele propriu de loc are inteles, care este altul decát acela al numelui comun 
corespunzátor, acesta din urmá avánd insá locul lui, identificabil prin seme comune 
in ansamblul semnificativ al toponimului. 

4.2. Extrapolând aceste câteva idei la ansamblul mecanismului denominatiei 
aşezărilor umane, care, formal, au la bază un termen geografic comun sau entopic, 
putem stabili o realitate punctată semantic. 

Înţelesului numelui Baba (ca microtoponim, dar si ca nume al câtorva aşezări 
româneşti) îi este caracteristic un ansamblu semnificativ, care poate fi decriptat 
semantic astfel: „sat al comunei Coroieni — Mm”, „sat cu atestarea documentară 
cea mai veche”, „sat aşezat lângă o formă de teren numită Baba”, la rându-i cu 
geneză într-un entopic baba. Ultima semă din ansamblul semnificativ de mai sus 
arată faptul că virtuala vecinătate imediată cu Baba < baba „formă de teren” nu 
atestă faptul că satul are înţelesul microtoponimului, cu atât mai puţin al unui 
termen comun corespunzător". 

4.2.1. În situația de mai sus, blocarea unor direcții legate de o contaminare 
semantică din aproape in aproape se rezolvă teoretic prin acceptarea introducerii în 
raționament a noțiunii „vecinătate imediată”. Acest aspect nu elimină însă în totalitate 
posibilele perturbații cauzate de ipostaze toponimice din vecinátáti imediate 
neatestate, dar şi de dispariţia fizică a denotatului iniţial. Paradoxul construcției 
teoretice, în acest caz, rezultă din apropierea formală dintre două posibile marcaje 
identice dintr-o extensie derivationalá, dar cu statut semantic incompatibil. 

4.3. Grupa toponimelor compuse în care intră un termen geografic popular 
(raportat la o formă geografică) este reprezentativă pentru ceea ce putem numi 
„recuperarea şi stabilizarea unui statut semantic diferențiat pierdut”. Semnalám aici 
două microcategorii: îmbinarea structurală, în care alături de termenul entopic 


? Viorica Florea, art. cit., p. 216. 

ЇЗ Pentru detaliere, vezi şi Viorica Florea, Contribuţii la problema ínfelesului numelor proprii, 
în LR, XXIII, 1974, nr. 5, p. 403-408; Idem, Despre înțelesul numelor proprii, în CL, XVII, 1972, nr. 1, 
p. 169-77. 

14 CE, în acest sens, discuţiile interesante şi erudite ale academicianului Alexandru Surdu legate de 
oiconimul Baba ca şi de toponimul Babarunca, în care baba poate fi interpretat ca termen geografic 
comun, aflat în contaminare semantică cu rom babă, în Alexandru Surdu, Scheii Braşovului, capit. 
Toponimia cumană în sprijinul ipotezei lui V. Densusianu, Braşov, 2010, p. 293—300; pentru alte 
detalieri, cf. şi seria amplă de toponime Baba, întâlnite în Muntenia, în Dicţionarul toponimic al 
României. Muntenia, vol. I, Bucuresti, 2005, p. 213-215. 

apare un determinant comun, adjectival, de exemplu, si structura mai elaboratá in 
care aláturi de entopic apare un determinant toponimic individualizat topografic. 

4.3.1. Oiconimul Dealul Mare c. Coroieni — Mm, asociat cu toponimul 
Dealul Mare şi cu îmbinarea liberă dealul mare, îşi individualizează statutul 
semantic, fixat pe un singur sem „aşezare situată în posibila proximitate a unui 
deal”, al cărui nume, decriptat în cadrul celei de-a doua trepte de geneză, poate fi 
pus în legătură cu îmbinarea de doi termeni dealul + mare. 

4.3.2. Oiconimul Poiana Botizei с. Băiuț — Mm este asociat doar cu 
microtoponimul Poiana Botizei, la rându-i o îmbinare dintre alte două toponime 
distincte, antrenate în virtuale lanţuri derivationale. Semul distinctiv al oiconimului 
Poiana Botizei „aşezare dispusă în proximitatea unui reper local dominant” este 
rezultatul unei contaminári şi resemantizări in lant, în care vecinátáfile imediate pot 
fi cu greu identificate într-un raport de determinare directă. Schematic, relația apare 
în acest mod: 


© — oiconim 
o — toponim primar derivational 


(3X4) — ipostaze constitutive ale toponimului primar 


OO — ipostaze din extensii derivationale 


x» 


4.3.3. Pentru a evita „golirea semantică” şi blocarea relaţiilor la nivelul 
microcategoriei 4.3.2, propunem limitarea rationamentului la nivelul primelor două 
ipostaze derivationale. În acest fel, se poate cuantifica prin recuperare statutul 
semantic al fiecăreia dintre cele două ipostaze derivationale, acestea fiind singurele 
stabile formal. De la toponimul Poiana Botizei „poiană”, ca bază primară de 
derivație, au loc disocieri de structură formală şi de aici diferențieri semantice prin 
apariția de alte seme distinctive. 

4.3.3.1. Paradoxul acestei construcţii teoretice poate fi pus în legătură cu 
cantonarea rationamentelor etimologice tradiționale, prioritar la nivelul apropierilor 
formale, neglijându-se diminuarea şi repotentarea câmpurilor semantice ale ipostazelor 
dintr-o extensie toponimicá derivationalá. Implicarea vecinătăților imediate poate 
oferi soluţii viabile, dar condiţionate de amploarea extensiei care poate ajunge până 
la nivelul unor arbori derivationali. 

4.3.4. Solutiile etimologice sunt identificabile de la caz la caz. Pentru cele 
douá ipostaze derivationale admise (4.3.2), seria semelor comune poate reprezenta 
o cale de apropiere semanticá, dacá acestea nu sunt anihilate de semele distinctive. 

4.3.5. Schema propusá de noi, asimilatá unei extensii derivationale, care are 
ca punct de plecare un nume comun, toponimizat la nivelul primului denotat din 
serie, se va baza pe analiza componentialá si pe raportul de includere a semului 
numelui comun, ca o componentá semanticá, in ansamblul semnificativ al numelui 
de loc. 

4.3.5.1. Subliniem caracterul istoric al acestui raport şi redundanta multor 
definiții lexicografice, în raport cu alte noi caracteristici semantice distinctive. 

4.3.6. Oiconimul simplu, plasat într-o extensie derivationalá pe orizontală, cu 
punct de plecare într-un nume comun şi aflat în diferite poziții față de denotatul 
primar, poate fi încadrat în următoarele două scheme grafice. 


4.3.6.1. 
entopic oiconim 
С) © © — alte toponime 
4.3.6.2. 


toponim oiconim 


EC DC 


G) © © — ipostaze toponimice derivationale 


4.3.6.3. Decriptarea semantică si stabilirea gradului de transparență a semni- 
ficației oiconimului inclus în cele două scheme sunt condiționate de poziţiile tuturor 
ipostazelor din cadrul seriei vecinătăților imediate. Cert este faptul cá oiconimul 
plasat în vecinătatea imediată a toponimului primar (4.3.6.2) şi care a preluat 
semul comun seriei va avea un statut semantic mult mai clar. 

4.3.7. Oiconimul, rezultat al unei îmbinări, ca structură formală şi semantică 
sudată, cu statut identitar, poate fi individualizat prin alte două scheme grafice. 
Acestea, la rândul lor, sunt rezultatul unor extensii derivationale pe orizontală, cu 
determinări din aproape în aproape. 

4.3.7.1. 


©- toponim primar 


liberă) 
© — semnificație generală de „deal” 


© — oiconim (vecinătate imediată) 


dealul (5) (4) De alte toponime 


4.3.7.2. 


(îmbinare 
liberă) 


G) — hidronim 
(2) — oiconim 
Bc МОЕ ХМ ш 


4.3.7.3. De obicei, transferurile de nume si partial de sens, in care sunt 
implicate oiconime, se încadrează în formula prioritară, hidronim — oiconim; acest 
fapt se justifică şi prin preeminenta locației aşezării de-a lungul unui traiect 
hidrografic, în comparaţie cu alte locaţii. În cadrul schemei (4.3.7.1), semnificaţia 
generală de „deal” este incongruentá cu ipostaza oiconimicá (satul nu înseamnă 
deal). Alte toponime derivationale (ipostazele 4 şi 5) ca, de exemplu, Dealul Mare 
(cramă) dau Dealul Mare (pădure), preiau seme distinctive „pădurea situată pe 
suprafaţa Dealului Mare”, le transformă în seme comune, facilitând apropiere 
aparentă a genezei de semnificaţia generală de „deal”. Oiconimul din această schema 
va avea însă un statut semantic dispersat, formula sa marcatoare ajungând în final, 
de cele mai multe ori, o emblemă golită de conținut. 

Poziționarea oiconimului pe un traiect hidrografic (schema 4.3.7.2) inlesneste 
o decriptare semanticá mai evidentá si de aici o clarificare a etimologiei pe alte 
baze deductive. Oiconimul Izvorul Negru nu înseamnă „izvor”, dar izvorul poate 
deveni o cale de circulație magistrală în interiorul granițelor acceptate ale satului. 
Izvorul Negru poate deveni, într-o fază incipientă, parte de sat, acea parte legată 
intrinsec de traiectul hidrografic. Ulterior, prin contaminare, se produce o trans- 
gresare, determinând o restrângere sau lărgire a câmpului semantic. 

4.3.7.3.1. Stabilirea etimologiei pe baze semantico-deductive, într-o extensie 
toponimicá derivationalá, are loc, de la caz la caz, respectând logica poziționării 

verigilor din lanţul toponimic şi reducând la minimum posibilitatea sincopárii 
ipostazelor. Acest fapt presupune cercetár de teren amánuntite cumulate cu cele 
arhivistice si solutionarea, chiar si numai teoreticá, a omisiunilor. 


5. Categoria oiconimelor individualizate prin nume simple, identice formal cu 
un toponim primar si cu un entopic de genezá, este bine reprezentatá in spatiul 
maramureşean. Vom face referire la alte câteva exemple. 

5.1. Baba (sat) c. Coroieni — Mm, unde este exclusá o decriptare de naturá 
antroponimicá. Admitem un entopic initial baba, cu explicaţie antropomorfa, 
toponimizat si un transfer de nume cátre alte denotate. Cámpului semantic al 
toponimului primar Baba îi sunt proprii câteva seme distinctive: a) „formă de teren 
asemănătoare unei siluete umane”, b) „formă de teren aflată în vecinătatea unei 
aşezări X”; c) „formă de teren ca reper de hotar între proprietăţi”. Prin transgresare 
a toponimului, numele Baba s-a transferat către alte repere, sat, pădure, pârâu, 
deal etc. Reperul cu cea mai veche atestare (1357) şi posibil primul în această serie 
este satul. Formal şi logic, oiconimul trebuie pus direct în legătură cu toponimul 
primar, ca fiind vecinătatea imediată în interiorul căreia a penetrat semul distinctiv. 
2, care s-a transformat în sem comun „aşezare umană încorporatoare a toponimului 
primar sau plasată drept vecinătate imediată”. 

Relaţia de geneză este astfel între două nume proprii, cu sfere semantice 
dependente direct. 

5.2. Oiconimul Dumbrava or. Târgu Lăpuş — Mm este pus în legătură 
directă, de regulă, cu toponimul Dumbrava — dumbravă „pădure tânără şi nu 
prea deasă, care creşte în văi pe lângă râuri sau la şes, prin ext., pădure de stejar” 
(DLR). În diacronie, dumbrava înseamnă „silişte” (TR 1535, 1536) şi „laz” (TR 
1567)". 

Ín relatia de genezá, particularizatá de perechea Dumbrava (pádure) si 
Dumbrava (oiconim), oiconimul reprezintă vecinătatea imediată şi motivată 
printr-un sem comun cu pădurea. Alte virtuale ipostaze derivationale pierd semul 
comun şi motivaţia prin vecinătate. 

5.3. Fântânele, Groape, Izvoare, sate incluse în or. Târgu Lăpuş şi c. Cerneşti — 
Mm, sunt puse în conexiune semantică, de obicei, cu toponimele minore şi cu 
numele comune corespunzătoare. 

Luate fiecare în parte, oiconimele se pot manifesta ca toponime cu o 
semnificație proprie, autonomă fata de aceea a microtoponimelor şi a numelor 
comune corespunzătoare. Perisabilitatea acestora din urmă în lanţul de geneză 
toponimică, inexistenţa unor ipostaze derivationale intermediare, afiliate micro- 


P Vezi Dicţionarul elementelor rumánesti din documentele slavo-române (1374-1600), Bucuresti, 
1981, p. 72. 

toponimelor Fântânele, Groape, Izvoare — fântânea, groapă, izvor, indreptátesc 
afirmaţia legată de nonmotivatie şi arbitrar în posibile, dar neverosimile conexiuni 
semantice. 


6. Oiconimele rezultate din îmbinări, în care intră un entopic, toponimizat la 
nivelul primului denotat din extensiunea derivationalá (vezi 4.3.2; 4.3.3) sunt 
oricum mai dificil de încadrat în tipare etimologice precise. 

6.1. Formulele marcatoare ale satelor Vadul Izei şi Valea Stejarului c. Vadul 
Izei — Mm, pot fi cu greu admise ca provenind dintr-un transfer direct de seme prin 
intermediul vecinatatilor imediate. Semul distinctiv, caracteristic pentru locul concret 
pe care îl reprezintă vadul Izei este incongruent cu ansamblul semnificativ valabil 
pentru sat, după cum Valea Stejarului, cu posibile ocurente într-o extensie deri- 
vationalá, ajunge aproape golită semantic în formula marcatoare pentru sat. 

De aceea, apropierile formale arbitrare dintre diferitele formule marcatoare 
pentru denotate cu ansamblu semnificativ distinct, trebuie amendate printr-o analiză 
detaliată a tuturor virtualelor ipostaze derivationale de pe traiect, care pot asigura, 
în final, o schemă verosimilă pentru transferurile de seme distinctive. Astfel, 
oiconimele Vadul Izei şi Valea Stejarului incluse într-un lant de geneză toponimicá si 
decriptate din aproape în aproape, pot reprezenta şi ele exemple de nonmotivatie 
toponimică. 

6.2. Oiconimul Groşii Tiblesului c. Suciu de Sus — Mm este poate cel mai 
caracteristic pentru incongruenta elementelor de structură formală asociate cu 
semnificaţiile secvențiale şi de ansamblu. 

Termenul comun gros „butuc, buştean” (DTRM III 169), ca purtător al 
acestui sem distinctiv, nu s-a putut toponimiza în formula denotatului „aşezare”, 
fiindcă nu a avut ce să transmită motivational. Virtualele ipostaze intermediare 
dintr-o extensie derivationalá, intrate în câmpul semantic al termenului comun, au 
putut prelua un sem distinctiv şi l-au transmis în seria formată, dar care şi-a 
diminuat consistenţa. 

Oiconimul Groşii Tiblesului este o îmbinare de două toponime, cu statut 
semantic distinct în afara acestei asocieri formale. Grosii Tiblesului nu înseamnă 
»bustenii Tiblesului", ci asocierea dintre toponimul Grosii, cu o posibilă decriptare 
în denotatul „pădure” sau poate doar „o parte de pădure”, spre deosebire de Groşii 
Suciului, de exemplu + Tibles, toponimizat după un entopic tibles, ticlá, tiplă 
„vârf de munte”!€. 

Marca denominativă a s. Groşii Tiblesului este străină de semnificațiile 
primare ale toponimelor componente, care au avut, probabil, un traiect derivational 
distinct. În niciun caz nu putem vorbi de etimologia acestui oiconim, care nu este 


16 Vezi Stefan Vişovan, Toponimia Țării Lăpuşului, Baia Mare, 2008, p. 113, 246. 

rezultatul toponimizárii unor termeni comuni. Acest nume de sat, incadrat grafic 
riguros într-un lant de geneză toponimicá, poate fi asociat numai cu o diminuare 
gradată a câmpului semantic inițial, stabilindu-se, în acest fel, „trepte de geneză”. 


7. Din această analiză se pot desprinde câteva concluzii. 

Numele propriu de loc are un înţeles care este altul decât al numelui comun 
corespunzător, acesta din urmă, identificabil printr-un sem, se regăseşte încorporat 
în ansamblul semnificativ al toponimului. 

În cadrul unei extensii derivationale pe orizontală, numele propriu, corespunzător 
denotatului primar, glisează către alte denotate din lanţ, permiţând un „joc al 
schimburilor de seme", potrivit cu ipostazele nou-apárute în reţea. 

Stabilirea gradului de contaminare şi resemantizare în lanţul derivational este 
condiționată de noţiunea vecinătate imediată, cu menţiunea că plasarea toponimului 
primar în vecinătatea imediată a oiconimului îi va asigura acestuia un statut 
semantic mai clar. 

Într-o extensie toponimicá derivationalá, stabilirea etimologiei pe baze 
semantico-deductive este determinată de logica poziționării verigilor din lanţul 
toponimic. 


OÍCONYMIE DE MARAMUREŞ 


(Resume) 


E étude essaie d'aborder l'étymologie toponymique en base de l'analyse des sémes au cadre 
d'une extension dérivationelle. 

En base des échanges de sémes d'une hypostase toponymique à l'autre, on réalise un nouveau 
statut sémantique du nom propre qui se rapporte au nom commun correspondant. 


Cuvinte-cheie: sem distinctiv, ansamblu semnificativ, resemantizare, càmp semantic. 
Mots-clés: séme distinctif, ensemble significatif, résémantisation, champ sémantique. 


Institutul de Lingvistică „Iorgu Iordan-Al. Rosetti” 
Bucureşti, Calea 13 Septembrie nr. 13 


GRAMATICĂ 


Adina Dragomirescu, Alexandru Nicolae 


PASIVUL CU А VENI — TRADUCERE DIN ITALIANĂ 
SAU INOVAȚIE ROMANESCA? 


1. PRELIMINARII 


În română, ca şi în multe alte limbi, verbul a veni este polisemantic! şi are 
numeroase valori gramaticale’. În afară de sensul de bază, cel de mişcare/deplasare, 
a veni are, ca verb partial desemantizat (operator verbal, verb semilexical), mai 
multe valori: verb copulativ (El îmi vine cumnat), verb modal-aspectual, exprimând 
începutul iminent al unei acțiuni (Îmi vine să plâng) sau, în limba veche, deontic 
(Pentr-aceea şerbul tău le táne, păzându-le întregi, cum să vine’). Între acestea se 
află valoarea pasivă, de care ne vom ocupa în cele ce urmează şi care a beneficiat 
de oarecare atenţie în bibliografia românească, dar fără a primi o descriere completă. 

Construcţia este înregistrată ca existând în limba populară (în zona de sud) de 
Iorgu Iordan, menţionată de Maria Manoliu“ şi apoi discutată de Gabriela Pană 


! În DLR, serie noua, partea 1, litera V, V-veni, Editura Academiei Române, Bucureşti, verbului a 
veni îi sunt rezervate circa 45 de pagini. 

2 Bibliografia despre gramaticalizarea verbelor de mişcare / deplasare în limbile lumii este 
imensă. Între punctele de reper, menţionăm: Joan Bybee, Revere Perkins, William Pagliuca, The Evolution 
of Grammar. Tense, Aspect, and Modality in the Languages of the World, The University of Chicago Press, 
Chicago, Londra, 1994; Bernd Heine, Tania Kuteva, World Lexicon of Grammaticalization, Cambridge 
University Press, Cambridge, 2002; Paul J. Hopper, Elizabeth Closs Traugott, Grammaticalization, 
3" edition, Cambridge University Press, Cambridge, 2003; Laure Lansari, Les périphrases aller et be 
going to: métaphore et analyse contrastive, in: Martine Coene, Liliane Tasmowski (editori), On Space 
and Time in Language, Clusium, Cluj-Napoca, 2005, p. 243-267; Steve Nicolle, The Grammaticalization 
of Tense Markers: A Pragmatic Reanalysis, Cahiers Cronos, nr. 17, 2006, p. 47—65; Natalya I. 
Stolova, Expressing Time trought Space: A Comparative Diachronic Perspective on Romance 
Periphrastic Past and Future, în: Martine Coene, Liliane Tasmowski (editori), vol. cit., p. 193-207. 

? Vezi Adina Dragomirescu, Alexandru Nicolae, The multiple grammaticalization of Rom. veni 
'come', comunicare prezentată la The 44% Annual Meeting of the Societas Linguistica Europaea, 
8-11" September 2011, Logroño, Spania. 

^ Dosoftei, Psaltirea ín versuri 1673, editie criticá de N. A. Ursu, Cu un cuvánt-inainte de Înalt 
Prea Sfinţitul Iustin Moisescu Arhiepiscop al Iaşilor şi Mitropolit al Moldovei şi Sucevei, Iasi, 1974, 
p. 132. 

> Note sintactice, in SCL, I, nr. 2, 1950, p. 269—279. 

6 Gramatica comparată a limbilor romanice, Editura Didactică si Pedagogică, Bucuresti, 
1971, p. 204. 


LR, LXI, nr. 1, p. 73-108, Bucureşti, 2012 

Dindelegan’. Existenţa pasivului cu a veni în dialectul istroromán este consemnată 
de Tratatul de dialectologie? si comentată de Emanuela Timotin?. Al. Mares"? 
înregistrează existența pasivului cu a veni in Foletul novel, text tradus din limba 
italiană în secolul al XVIII-lea. Diversitea diacronicá şi teritorială a acestei forme 
de pasiv ne indreptateste să ne întrebăm dacă ne aflăm în fata unei singure 
construcții sau a unor construcţii paralele, dacă este vorba despre o traducere sau 
despre o creaţie pe teren românesc şi dacă valorile acestui tip de pasiv sunt aceleaşi 
în toate apariţiile. 


2. DE LA LATINĂ LA LIMBILE ROMANICE 


Pasivul cu a veni este atestat în latină, în contexte de tipul: si jumentum de via 
coactum veniet (Mulom., 158, apud Bourciez''); si equus de via coactus uenerit 
(Mulomedicina Chironis, cca 400 a.d., I, Ш, 157, apud Ernout, Meillet’). Ernout şi 
Meillet sugerează că punctul de pornire pentru apariția pasivului cu uenio, uenire 
în latină (ca si pentru gramaticalizarea acestui verb ca operator copulativ sau ca 
auxiliar de viitor, înregistrată încă din latină şi curentă in multe limbi romanice) îl 
reprezintă anumite colocatii de tipul: uenire in amicitiam, in calamitatem, in 
odium. 

Construcţia există si în câteva limbi romanice — italiană, spaniolă, sardá, 
unele varietăți retoromane". Dintre acestea însă, numai în italiană pasivul cu a veni 
reprezintă o construcție curentă, obişnuită: La minima infrazione puo venir punita 
(S. Pellico, Prig. 57, apud Bourciez'^), viene biasimato (apud Bourciez"), vengo 


7 Note asupra pasivului, in Elemente de gramatică. Dificultăţi, controverse, noi interpretări, 
Humanitas Educational, Bucuresti, 2003, p. 133-139; Construcții pasive şi construcţii impersonale, 
în: Valeria Guţu Romalo (coord.), Gramatica limbii române, vol. 2. Enunţul, Editura Academiei 
Române, 2008, p. 133-144. 

8 Tratat de dialectologie românească, Scrisul Românesc, Craiova, 1984. 

? Modalităţi de exprimare a pasivului în dialectele româneşti sud-dunărene, în SCL, LI, nr. 2, 
2000, p. 481—490. 
? Cine a fost loan Romanul, alias Fráncul, |, in LR, 1993, XLII, nr. 2, p. 81—90; II, în LR, 
1993, XLII, nr. 3, p. 117-122; Ш, în LR, 1993, XLII, nr. 4, p. 167-176; IV, in LR, 1993, XLII, nr. 5, 
p. 247—254. 
! Edouard Bourciez, Éléments de linguistique romane, quatriéme edition, Librairie C. Klincksieck, 
Paris, 1956, p. 268. 
? Alfred Ernout, Antoine Meillet, Dictionnaire étymologique de la langue latine. Histoire des 
mots, Tome II. Librairie C. Klincksieck, Paris, 1959, s.v. uenire. 
3 Vezi I. Fischer, Latina dunăreană, Editura Ştiinţifică şi Enciclopedică, Bucureşti, 1985, p. 121; 
Sanda Reinheimer Rîpeanu, Lingvistica romanică, All, Bucureşti, 2001, p. 305; Christian Lehmann, 
Thoughts on grammaticalization, second, revised edition, Seminar für Sprachwissenschaft der Universităt, 
Erfurt, 2002, p. 28; Anna Giacalone Ramat, Andrea Sansó, Venire 'come' as a passive auxiliary in 
Italian, comunicare prezentată la The 44" Annual Meeting of the Societas Linguistica Europaea, 
8-11" September 2011, Logroño, Spania. 

Op. cit., p. 537. 


3 Pasivul cu a veni 75 


lodato (apud Posner'^). Pasivul cu a veni există in multe limbi, din familii diferite: 
kurdă, kaşmiriană, marathi, latvian etc". 

Motivatia creării pasivului cu a veni este un subiect controversat. Maria 
Manoliu'® si Rebecca Posner”? susțin ideea cá pasivul cu a veni s-a creat din necesitatea 
de a adáuga pasivului prototipic, cel cu a fi, ideea de proces, nuanta dinamicá, 
uneori durativá, păstrată de la verbul de mişcare care s-a gramaticalizat ca operator 
pasiv. Anna Giacalone Ramat si Andrea Sansó adaugá faptul cá sensul pasiv al 
construcției se datorează orientării inerent pasive a participiului, responsabilă de 
reinterpretarea grupării a veni + participiu ca o construcție pasivă conținând informaţia 
„schimbare de stare”. 

Pasivul cu a veni din italiană a beneficiat de o atenție mai mare fata de 
structura paralelă din celelalte limbi. Giampaolo Salvi şi Lorenzo Renzi” arată că, 
în italiana veche, auxiliarul pasiv este întotdeauna essere, nu venire, aşa cum se 
întâmplă în italiana modernă, ceea ce exclude ipoteza moştenirii din latină. În 
italiana modernă, în construcţia venire + participiu, verbul venire are sensul 
‘diventare’: E allora gli cavalieri tutti vennoro smarriti [diventarono smarriti, si 
smarirono] (Tavola rotunda, cap. 93, p. 352, apud Salvi, Renzi?'). O datare mai 
precisă a construcției din italiană este oferită de Giacalone Ramat şi Sansó, in 
studiul citat, care arată că pasivul cu a veni din italiană a fost atestat pentru prima 
dată în texte dialectale nordice (din regiunea Veneţiei) din secolul al XIII-lea”. În 
varietatea toscană, care a stat la baza limbii italiene literare, pasivul cu a veni este 
atestat abia în secolele al XV-lea (la scriitori de alte origini) şi al XVI-lea (la 
scriitori de origine toscană), fiind, probabil, o copiere a modelului venetian. 

Valorile speciale ale pasivului cu a veni din italiana actuală sunt descrise de 
Martin Maiden şi Cecilia Robustelli?: diferenţa fata de pasivul cu a fi constă în 
faptul că pasivul cu a veni este explicit dinamic, exprimând ideea că subiectul intră 
într-o stare, suferă un proces sau este supus unei acţiuni regulate/repetate. Spre 
deosebire de La porta € aperta, enunţ a cărui citire oscilează între interpretarea 
statică („uşa e deschisă”) şi cea dinamică („uşa e/a fost deschisă de cineva”), La 
porta vienne aperta este un enunţ interpretabil ca „uşa a fost deschisă de cineva”. 


5 Ibidem. 

16 Rebecca Posner, The Romance Languages, Cambridge University Press, Cambridge, 1994, 
p. 180. 

17 Vezi Giacalone Ramat şi Sanso, op. cit. 

15 Op. cit., p. 204. 

P? Op. cit., p.180. 

? Grammatica dell italiano antico, vol. 1, Il Mulino, Bologna, 2010, p. 144. 

?! Op. cit., p. 146. 

» Primele texte scrise în limba italiană datează din secolul al X-lea. Faptul că între secolul al 
X-lea şi secolul al XIII-lea pasivul cu a veni nu este atestat în italiană este un argument împotriva 
ideii că structura ar fi moştenită din latină (sau, chiar dacă latina a fost un punct de plecare pentru 
această construcție, dezvoltările interne ulterioare din italiană au avut un rol decisiv pentru extinderea 
construcției). 

? A Reference Grammar of Modern Italian, second edition, Hodder Arnold, London, 2007 
[2000], p. 282—284. 


76 Adina Dragomirescu, Alexandru Nicolae 4 


Íntr-un exemplu de tipul Ne/ nostro albergo le lenzuola e gli asciugamani vengono 
cambiati quotidianamente, pasivul cu a veni sugereazá cá actiunea este repetatá 
zilnic. Această structură ar fi redată cel mai bine in română prin pasivul cu se (În 
hotelul nostru, se schimbă prosoapele în fiecare zi), însă ideea de acţiune repetată 
(sau citirea generică) este comună pasivului cu a veni din cele două limbi. 


3. PASIVUL CU A VENI ÎN ROMÂNĂ 


Aşa cum se ştie, româna are un pasiv cu a fi + participiu şi un pasiv cu se. Pe 
lângă acestea, distribuţia pasivului cu a veni + participiu este strict limitată. Totuşi, 
structura apare în trei registre diferite: in limba vorbită actuală din sudul țării (3.1), 
în dialectul istroromân (3.2.) şi în traduceri din limba italiană (3.3). 


3.1. Pasivul cu a veni în limba vorbită 


Existenţa unei forme de pasiv cu a veni în vorbirea populară şi familiară din 
unele regiuni ale țării (zona Buzăului, din sud-estul țării, zona Olteniei din sudul ţării) a 
fost semnalată de Iorgu Iordan, care, în studiul citat, înregistrează câteva exemple: 
Cratifa in care se coace cozonacul vine unsă cu unt sau cu grăsime, ca să nu se 
lipească de ea cozonacul; Partea asta a feţei de masă vine festonata; Firul vine 
bătut la margine; Celălalt bec vine slăbit; Grinda aceea vine aşezată aici. Pasivul 
cu a veni este atestat şi în texte literare apropiate de modelul folcloric: /n coaja 
prăjinei vin însemnate, deosebit de numărul oilor, gálefile... ce le ia de la stână 
fiecare propritar (Păcală, M. R. 144, în DLR, s.v. veni), Peste temeiuri vin culcate, 
pe axele de lungime, bârnele de brad (Păcală, M. R. 404, în DLR, s.v. veni). 

Iorgu Iordan a arătat cá nu e vorba despre un pasiv in sens strict, ci de o 
echivalență cu reflexiv-pasivul care, într-adevăr, poate fi folosit, paralel, pentru 
toate construcțiile de mai sus, diferența semantică nefiind extrem de mare: se unge; 
se festonează, se bate; se slabeste; se aşază; se însemnează, se culcă. 

Analiza exemplelor menţionate, precum şi faptul că echivalenta stabilită de 
Iorgu Iordan este între pasivul cu a veni şi cel cu se (nu cel cu a fi) ne permit să 
observăm că, spre deosebire de pasivul cu a fi, care este „neutru”, cel cu a veni 
încorporează o valoare suplimentară modală, mai precis (atenuat) deonticá sau 
aspectual-iterativă: vine unsă, festonată, slăbit etc. nu înseamnă „este unsă, festonată, 
slăbit”, ci „trebuie unsă, festonată, slăbit” sau „de obicei, se unge, se festonează, se 
slăbeşte”. De asemenea, în toate exemplele menţionate, pasivul cu a veni nu este 
însoţit de un complement de agent, ceea ce poate însemna că, la fel ca pasivul cu 
se, cel cu a veni preferă marginalizarea agentului, ceea ce favorizează citirile 
generice. Toate exemplele menționate mai sus au citire generică, cu execeptia 
unuia (Grinda aceea vine aşezată aici, in care citirea specifică se obține prin 
prezenţa elementelor deictice, aceea, aici). 


24 Valoarea modalá deontică (engl. necessive) a pasivului cu a veni din diverse limbi (italiană, 
română, marathi, hindi etc.) este discutată de Philippe Bourdin, When come and go, go necessive, 
comunicare prezentată la The 44^ Annual Meeting of the Societas Linguistica Europaea, 8-11" September 
2011, Logrofio, Spania. 

În ceea ce priveşte originea structurii pasive cu a veni, Iorgu Iordan crede cá 
aceasta a apărut în interiorul limbii române, iar punctul de plecare l-au constituit 
contextele de tipul Apa vine mare; Valurile veneau amenințătoare. Gabriela Pană 
Dindelegan? consideră că pasivul cu a veni a rezultat în urma unei substitutii 
sinonimice (a lui a fi), cele două verbe în discuţie, a fi şi a veni, intrând în relație de 
sinonimie şi în alte construcţii, de exemplu, în cea copulativá (El imi este văr vs El 
îmi vine văr). Pe lângă aceste explicaţii, care, cu siguranţă, pot fi avute în vedere, 
mai ales că utilizarea copulativă a verbului a veni în română este atestată anterior 
celei pasive, se poate aduce în discuţie şi gramaticalizarea independentă a structurii, 
având ca sursă exemple de tipul: De aceaia bucurându-se grăiia: ,, Blagoslovita 
vine împărăție părintelui nostru David, în numele Domnului”, ce se zice „йеп 
Dumnezeu”; Blagoslovit vine, în numele Domnului, împăratul izraililor (Coresi”€), 
în care verbul a veni este ambiguu, oscilând între interpretarea ca verb de mişcare 
şi cea ca operator pasiv. Acest tip de explicaţie discursivă (care atribuie contextului 
un rol important) este curentă în studiile despre gramaticalizare””: structura sintactică 
identică a combinațiilor [a veni + predicativ suplimentar exprimat prin participiu] 
şi [a veni + participiu pasiv] poate fi considerată esenţială pentru procesul de 
gramaticalizare. Se poate invoca aici şi o explicaţie lexicală”: verbele de mişcare 
(cum este şi a veni) sunt polisemantice, transcategoriale, plasându-se pe axa [timp — 
aspect — modalitate], fapt ce favorizează gramaticalizarea multiplă. Acest lucru se 
corelează cu faptul că, aşa cum am văzut mai sus, pasivul cu a veni aduce în plus 
față de cel cu a fi informaţie modală şi aspectuală. 

În ultima parte a acestei secțiuni, vom încerca să descriem mai precis tipul de 
informaţie pe care îl adaugă a veni structurii pasive, precum şi restricțiile pe care le 
are această construcţie. La indicativ prezent, un exemplu de tipul Cartea vine pusă 
în cutie este ambiguu între interpretarea pasiv-habituală sau deontică („Ое obicei, 
cartea este pusă în cutie” sau „Cartea trebuie pusă în cutie”) şi cea în care a veni îşi 
păstrează sensul de mişcare, iar participiul este predicativ suplimentar („Cartea 
vine fiind pusă într-o cutie”). La perfectul compus” însă, interpretarea pasivă nu 
este posibilă: Al cincilea cadou a venit pus pe boboci de trandafiri galbeni; Setul 
verde a venit aşezat într-o cutiuta de bijuterii (internet). În schimb, la imperfect, 
valoarea pasivă a structurii primează, verbul a veni pierzând posibilitatea de a fi 
interpretat ca verb de mişcare: La toate maşinile pe care le-am meşterit eu, rulmentul 
venea aşezat pe furca aceea, dar la mine părea că e exact invers; E vorba de 
stratul cel mai de sus al fundaţiei, cel peste care venea aşezat primul rând de 
cărămidă (internet). Aceste exemple conduc către ideea că valoarea deontică, 


?5 Op. cit., 2003, p. 137; 2008, p, 136-137. 

?6 Diaconul Coresi, Carte cu învățătură (1581), publicată de Sextil Puşcariu şi Alexie Procopovici, 
vol. I, Textul, Atelierele Grafice Socec & Co., Bucureşti, 1914, p. 105. 

27 Vezi Paul J. Hopper, Elizabeth Closs Traugott, op. cit., p. 87. 

28 Vezi Laure Lansari, op. cit., p. 245-246. 

20 restricţie de acelaşi tip a fost semnalată de Giacalone Ramat şi Sansó, op. cit., pentru 
pasivul cu a veni din italiană, care poate apărea numai la timpurile simple, la cele compuse fiind 
întotdeauna folosit pasivul cu a fi. 

iterativá ori habitualá a verbului a veni din structurile pasive este incompatibilă cu 
natura perfectivă a perfectului compus. În schimb, structurilor aspectual imperfective, 
deschise informational", care nu descriu deci evenimente încheiate, li se pot adăuga 
valorile suplimentare ale pasivului cu a veni. Combinarea valorii imperfective a 
imperfectului cu valoarea deontică sau iterativă a lui a veni creează efectul semantic de 
acțiune obişnuită, specific structurilor cu a veni pasiv la imperfect. In concluzie, 
pasivul cu a veni are următoarele caracteristici: este dinamic, deosebindu-se de cel 
cu a fi, care este static; valoarea deontică sau iterativă a pasivului cu a veni este 
mai puternică decât cea exprimată de pasivul cu se; este incompatibil cu valoarea 
aspectuală perfectiv. 


3.2. Pasivul cu a veni în istroromână 


Existenţa pasivului cu a veni a fost semnalată şi în dialectul istroromân, însă 
datele de care dispunem sunt incomplete. Emanuela Timotin”! a arătat că, regional, 
sunt folosite verbele a veni şi a rămâne în locul auxiliarului tipic de pasiv, a fi. 
Observatia se sprijină pe datele culese de dialectologul Mateo Bartoli, care a notat, 
în Jeiăni (un sat de istroromâni din Croaţia), ca formă de pasiv a verbului a ucide, 
construcţia perifrastică cu a veni (ie vire ucis), iar în Noselo (un sat de istroromâni 
din Croaţia, peninsula Istria), cu a rămâne (ie ramas-a ucis), ambele verbe de 
mişcare/localizare. O altă formă de pasiv cu a veni apare şi într-un text cules în 
1982, tot din Jeiăni (néca víre càgu yus)”. 

Cele douá localitáti nu au fost in contact direct cu limba italianá, deci e greu 
de sustinut cá aceste constructii sunt rezultatul influentei italiene. Se poate insá 
spune? cá este posibil ca, anterior anchetelor dialectale care au scos la iveală 
aceste exemple de pasiv cu a veni, construcţia să fi avut o răspândire mult mai 
mare. Acest lucru este susținut de faptul că pasivul cu a veni este atestat în partea 
de sud a teritoriului pe care se vorbeşte istroromâna, pentru care contactul direct cu 
limba italiană poate să explice apariția construcţiei. Chiar dacă e posibil ca italiana 
să fi fost una dintre sursele pasivului cu a veni din dialectul istroromân, influența 
străină nu poate fi singura sursă, mai ales că structura există şi în zonele 
neinfluentate de italiană. Deşi contextele pe care le avem sunt scurte, pasivul cu a 
veni din istroromână pare să semene mai degrabă cu cel din dacoromâna vorbită, 
decât cu cel din textele traduse ori culte, care copiază modelul italienesc. 


3.3. Pasivul cu a veni în traduceri din limba italiană 


Primele atestări ale pasivului cu a veni din română sunt în Foletul novel", un 
text care datează din 1693—1704, tradus din italiană de un nativ de la curtea lui 


30 În sensul de la Carlota S. Smith, The Parameter of Aspect, Kluwer, Dordrecht, 1991. 

?! Op. cit., p. 487. 

" Apud Richard Sârbu, Vasile Frăţilă, Dialectul istroromán, Amarcord, Timişoara, 1998, p. 66. 

3 Vezi Emanuela Timotin, op. cit., p. 488. 

3 Foletul novel. Calendariul lui Constantin Vodă Brâncoveanu, 1693—1704, ediție de Emil 
Vârtosu, Bucureşti, 1942. 

Constantin Bráncoveanul". Construcţia nu este deloc accidentală, având o frecvență 
mare în tot textul: Nişte corăbii negutatoresti, den partea ei vin arse; drept aceaia, 
primejduiaşte oarecine a să mufluzi (p. 7); Craiul Leşăscu, vine zábovit, cu nádejdi 
de putin lucru (p. 10); Craiul Frantozescu, va să doarmă, dară vine záticnit (p. 14); 
Un comendant, să să păzească de oamenii lui de casă, şi cel om mare stea cu grijă 
şi în măncări şi în băuturi, pentru că-i vine urzită otrava (p. 29); Nesaţiul unui lup, 
vine Stricat de un chibzuit coban (p. 35); Aşteptarea ceii curți, vine înşălată de un 
deşărt glas (р. 40); Un obrazu ostaş, vine răsplătit cu haină de prucurator (p. 41); 
Vine priimită, meargerea de nişte polcuri (p. 79); Armistitia (adecá contenirea 
armelor) vine hotărâtă (p. 85); Un om mare vine mazilit, de o curte mare (p. 85); 
Vin lepádate, nişte propoziții (p. 86); Vin rănduite nişte solii, cu cărți de priimire 
(p. 94); Carii, ca nişte robi ce sánt, unii dentr-ănşii oarecum să înpărechiază, ce cu 
paguba lor, pentru cá unii vinu închişi în temniţă, alții vin táiat (p. 94); Oameni, 
cu mare minte, pentru trebile lor, ce au lucrat, vin răsplătite cu cinste şi deregătorie 
(p. 98); Vine descoperită, o începătură de hicleşug, de un národ prost, înpotriva 
unor ministri (p. 100); De iute vant, vine răsipit, un pălcu de corabii (р. 108); 
Lucrările pe-ncet, a unui mare, de unii sant într-o nemica socotite, iară de alții vin 
sláviti, pentru bună urmare ce urmează (p. 112); Acei ostaş prea obraznici, vin 
pedepsit (p. 123); Să aceale expediţii, cu pripă norocită şi mai apoi în slăbănog, 
adecăte cu pas de furnică, vin urmate, puțină grije ne vor aduce (p. 128), Acei mai 
tainic gabineti, vin vádit, cu paguba a unui mare comendant (p. 131); Acel că 
înbrăca bine şi era ţinut un om mare, vine închis (р. 132); Un loc, supus a cui 
triplicita, negăndit vine năvălit (p. 134); Să însănătoşază un comendant, şi naltă 
cetate, de cumbarale, tunuri, sărutată vine (p. 135); Si, acel nalt turn, vine pus la 
pământ (p. 141); Locul nu prea tare, vine apucat negandit (p. 146); Să vorbeaste a 
să hotără o logodnă, dară vine turburată (p. 147); laste a ti să face milă de un 
norod, care vine băntuit de foc (p. 153). 

În secolul al XVIII-lea, singura atestare a pasivului cu a veni de care mai 
dispunem* este din Gramatica lui lenache Văcărescu, din 1797, care, aşa cum arată 
terminologia, a avut şi surse italieneşti: construzione sau alcătuire care dă Greci 
vine numită sintaxis (cf. it. viene chiamata). În articolul citat, Iorgu Iordan arată cá 


55 Pentru detalii, vezi Al. Mares, op. cit. 

36 Pasivul cu a veni lipseste din alte texte traduse din limba italiana in secolul al XVIII-lea, pe 
care le-am parcurs integral: Cartea de bucate — O lume intr-o carte de bucate, Manuscris din epoca 
brâncovenească, transcrierea textului, prefata si postfata de Ioana Constantinescu, Cu un studiu 
introductiv de Matei Cazacu, Editura Fundatiei Culturale Romane, Bucuresti, 1997; Diverse materie 
in lingua moldava — in Carlo Tavigliani, Alcuni manuscritti rumeni sconosciuti di missionari cattolici 
italiani in Moldava (sec. ХУШ), in Studi rumeni, IV, 1929—1930, Roma, 1930, р. 41—104; Manuscrisul de 
la Göttingen — Giuseppe Piccillo, // ms. Romeno Asch di Göttingen (sec. ХУШ), Travaux de linguistique et 
de littérature, XXV, 1, Strasbourg, 1987, p. 118-126; Viața lui Bertoldo. Un vechi manuscris 
románesc, studiu filologic, studiu lingvistic, editie de text si indice de cuvinte de Galaction Verebceanu, 
Chişinău, Museum, 2002; Filerot si Anthusa — La storia di Filerot e Anthusa. Istoria lui Filerot şi cu 
a Anthusei (ms. 1374 BAR — Bucarest), edizione critica, introduzione e traduzione a cura di Angela 
Tarantino. 

structura vine numită are aici sensul unui pasiv obişnuit, fiind perfect echivalentă 
semantic cu este numită. 

Mai târziu, construcții care imită modelul pasivului cu a veni din italiană apar 
în texte ştiinţifice ai căror autori au avut contact cu limba italiană: Câteva articlii 
de lege votaţi sub Carol abia acuma venirá sanctionati şi se codificara cu formalitatile 
usitate (Barițiu, P. A. I 362, în DLR, s.v. veni), Ciocul [cárligului]... este aici 
relativ mare şi vine aşezat ca la pripoane (Antipa, P 322, în DLR, s.v. veni), 
[Denumirea] ,, Rápile" vine pentru întâia oară pomenit în documente (Ghibánescu, 
S. I XXV 78, în DLR, s.v. veni). 

Pasivul cu a veni din exemplele influențate de modelul italienesc diferă de 
pasivul cu a veni din limba vorbită sub mai multe aspecte: este echivalent cu 
pasivul cu a fi, fără a adăuga enuntului valori modale sau aspectuale suplimentare; 
poate fi însoţit, ca şi pasivul prototipic, de complementul de agent exprimat prin 
substantiv sau pronume cu trăsătura uman (de un chibzuit coban, de un nărod 
prost, de alții, dă Greci) sau nonuman (de un deşărt glas, de o curte mare, de iute 
vănt, de cumbarale, tunuri, de foc); exemplele nu au, în general, citiri generice, ci 
specifice. Exemplele româneşti traduse din italiană nu par a avea puncte comune cu 
cele din italiana actuală. Este foarte probabil ca, în timp, pasivul cu a veni din 
italiană, care, la început, ar fi fost sinonim cu cel cu a fi, să se fi specializat 
semantic şi discursiv, cu valorile pe care le-am menționat mai sus. 


4. CONCLUZII 


Din descrierea de până aici rezultă că, în română, sunt atestate două tipuri de 
pasiv cu a veni, unul fiind rezultatul copierii prin traducere a modelului italienesc, 
iar celălalt, o creaţie internă a românei. Pasivul care apare în traducerile din limba 
italiană sau în texte aparţinând unor autori cunoscători ai italienei este o structură 
artificială, copiată cu valorile specifice limbii de origine (din momentul traducerii), 
care nu a influenţat şi, foarte probabil, nu va influenţa sintaxa şi semantica 
pasivului din română. În schimb, pasivul din dacoromâna vorbită, ca şi cel din 
istroromână, este o creaţie a limbii române (care, aşa cum am văzut, poate primi 
diverse explicaţii), cu valori specifice (în fiecare dintre limbile care şi-au creat un 
pasiv cu a veni, acesta s-a specializat pentru exprimarea anumitor valori): nici 
pasivul cu a fi, nici cel cu se nu puteau exprima valoarea deontică, habituală ori 
iterativă а pasivului cu a veni. Astfel, româna verifică generalizarea tipologică” 
conform căreia limbile tind să-şi creeze mai multe tipuri de pasiv, specializate 
sintactic şi semantic. 


37 Vezi Edward L. Keenan, Matthew S. Dryer, Passive in the world's languages, in: Timothy 
Schopen (ed.), Language typology and syntactic description, Second edition, vol. I. Clause Structure, 
Cambridge University Press, Cambridge, 2007, p. 333. 

THE PASSIVE WITH A VENI ‘COME’ — ITALIAN LOAN TRANSLATION 
OR DEVELOPMENT OF ROMANIAN? 


(Abstract) 


In this paper, the authors investigate the passive construction with a veni “come” in Romanian, 
which occurs in two different styles (in the oral, spoken language and in written, high-style texts), in 
two Romanian dialects (Daco-Romanian and Istro-Romanian), at different times, starting with the 
18% century. The hypothesis of this paper is twofold. In the first place, we show that, on the well-known 
paths of grammaticalization, in Romanian there independently emerged a veni passive construction 
with a supplementary modal value, which is found in the present-day spoken language. In the second 
place, in certain texts translated from Italian another a veni passive construction can be found, which 
is perfectly synonymous with the regular be passive. 


Cuvinte-cheie: pasiv, a veni, valori modale. 
Keywords: passive, come, modal values. 

NICI UN/NICI O VS NICIUN/NICIO ÎN FRAZEOLOGIE 


Limba română a conservat la nivel lexical numeroase structuri frazeologice 
(expresii, locuţiuni) care au ca elemente constitutive mult discutatele unităţi nici 
un/niciun, nici o/nicio. În acest articol, ne propunem să examinăm comportamentul 
lexemelor amintite, în funcție de particularitatile semantico-structurale ale construcțiilor 
în care apar. 

Conform noilor norme ortografice din DOOM?, elementele lexicale în discuţie se 
scriu, cel mai adesea, împreună (legat)!. Tot in DOOM’, se prezintă şi două situaţii 
în care aceste vocabule apar ortografiate separat: 

— când nici este adverb, iar un (0), articol nehotărât (cf. nu e prost şi nu e nici 
un om incult; nu e proastă şi nu e nici o persoană incultă); 

— când nici este conjunctie, iar un (o), numeral (cf. n-am nici un frate, nici 
mai multi; n-am nici o soră, nici mai multe). 

Faptele de limbă dovedesc însă că ar mai exista un caz când unităţile lexicale 
care fac obiectul de studiu al acestei cercetări s-ar scrie separat, şi anume când nici 


! Vezi: Vintilă-Rădulescu (2006), p. 14; vezi şi: Rădulescu Sala (2008), p. 540. 
? Vezi: DOOM”. 

este adverb, iar un/o, numeral cardinal. Acest aspect ne-a fost relevat in urma 
analizei unor îmbinări perifrastice româneşti in a căror structură se află un 
numeral’, Examinând astfel de construcţii, am constatat că, în majoritatea frazeo- 
logismelor constituite cu nici şi cu un/o, elementul un/o are valoare de numeral (în 
îmbinarea nici + un/o), şi nu de formant al adjectivului negativ niciun/nicio”. 
Dintre aceste unităţi frazeologice, vom urmări următoarele tipare: 


nici + un/o + element unitate monetară 

În limba română, acest tipar frazeologic este destul de productiv, ca urmare a 
rolului sporit al comerțului şi al unităților monetare în viata cotidiană. Spre exemplu: 

a nu avea (sau a rămâne fără) nici un ban (ori nici un pitac/nici un sfanf/nici 
o para/nici o lăscaie/nici о carboavă/nici o centimă/) (chior/<chioară> sau 
frant/<franta>) (în pungă ori în buzunar) = „a nu avea absolut nici un ban; a fi sărac”; 

а nu(-i mai) face (pielea) (sau a nu da, a nu plăti «pe cineva on pe ceva>) 
nici un ban (sau nici un sfanf/nici un zlot/nici o carboavá/nici o para/nici o láscaie) 
(chior/<chioara>, frânt/<frântă>, rău/<rea>) = „a nu avea nicio valoare”. 

În această categorie, se includ si unele frazeologisme al căror sens de „unitate 
monetară” este redat metonimic. De exemplu: 

a nu avea nici un cinci (în pungă ori în buzunar) = „a nu avea absolut nici un 
ban; a fi sărac”; 

a nu avea nici o chioară (în pungă ori în buzunar) = „a nu avea absolut nici 
un ban; a fi sărac”. 

După cum vedem, în ambele expresii, termenul care ar fi trebuit să desemneze 
unitatea monetară a cedat în faţa altui lexem cu care se află într-un raport de 
continuitate. Astfel, în prima îmbinare perifrastică, substantivul ban/pitac a fost 
suprimat, iar semnificaţia pe care o avea a fost preluată de numeralul cinci (cf. a nu 
avea nici un <ban de/pitac de> cinci). În cel de al doilea caz, vorbim de elipsa 
lexemului para/carboavă/lăscaie şi de transferarea sensului său asupra lexemului 
chioară (cf. a nu avea nici o <para/carboavă/lăscaie> chioară). 


nici + un/o + element cu conotaţie „valorică” 

În această categorie de frazeologisme, în calitate de elemente cu nuanță 
„valorică”, cel mai frecvent apar substantivele boabă, baraboi, buche. Spre exemplu: 

a nu avea nici o boabă (chioară) = „a nu avea nimic, în special, a nu avea 
bani; a fi sărac”; 


3 Vezi: Popuşoi. 

^ Menţionăm cá şi îmbinarea nici un/nici o are funcţie adjectivală, cu deosebirea că, faţă de 
formantul adjectival niciun/nicio, îmbinarea nici un/nici o nu realizează o unitate lexicală (figurând 
deci ca paralexem), ci doar una sintactică. (În susținerea acestei interpretări, a se vedea şi comportamentul 
structurilor cu nici + doi/două, trei etc., unde această grupare funcționează în bloc ca atribut 
adjectival, exprimat prin adverbul nici şi numeralul cardinal doi. Cf. Nu are nici doi bani.) În lucrările 
mai noi, se consideră însă că nici din secvenţa nici un/nici o este adjunct al numeralului un/o. Vezi: 
Rădulescu Sala (2008), p. 542. În continuare, pentru îmbinările constituite din adverbul nici + numeralul 
un/o, vom opera cu termenul secventá (vezi: Rádulescu Sala 2008), iar, pentru cazurile cánd elementele rici si 
un/o se prezintá ca formanti adjectivali, vom utiliza termenul adjectiv negativ sudat (cf. niciun/nicio). 

a nu auzi nici o boabă (frântă) = „a nu auzi nimic”; 

a nu şti nici o boabă de carte = „a fi analfabet”; 

a nu şti (sau a nu pricepe) nici o boabă (ori nici o buche/nici o iotă/nici o 
botă/nici o boacă) = „a nu şti (sau a nu pricepe) nimic”; 

a nu face nici un baraboi (ori nici o boabă/nici o ceapă degerată/nici o lulea 
de băgău) = „a nu avea valoare”; 

a nu face (ori a nu lua, a пи aduce) nici un capăt (sau nici un fir) de ata = 
„a nu face (ori a nu lua, a nu aduce) absolut nimic”. 

În expresiile de mai sus, elementele cu conotație „valorică” denumesc cantități 
infime, aidoma unităţilor monetare cu valoare mică. A se vedea, în acest plan, para- 
lelismul dintre expresiile a nu avea nici o para (chioară) şi a nu avea nici o boabă 
(chioară). Observăm că această cantitate nesemnificativă (din expresiile examinate 
in categoria de fata) este „sugerată” de mărimea obiectelor denumite prin substantivele 
boabá, baraboi, buche, iota, botă sau de alăturarea la unele lexeme a unor deter- 
minanti cu semnificaţie depreciativá (cf. ceapă degerată, lulea de bagau). 

Alteori însă, elementele cu conotaţie „valorică” fac trimitere la cantităţi mari 
sau chiar incomensurabile. De exemplu: a nu avea (sau a fi fără) nici un Dumnezeu 
(ori nici un sfânt) = a) „a fi necredincios"; b) „a nu tine cont de etică, de principii, 
în acţiunile sale”; c) (despre vorbe, lucruri) „a nu avea deloc sens”; d) (despre alimente, 
băuturi) „a nu avea deloc gust”. 


nici + un/o + element unitate de măsură” 

La nivelul expresiilor frazeologice, această structură este mai putin productivă şi 
se regăseşte în următoarele construcții: 

a nu avea nici un dram de... = „a nu avea deloc; a nu avea nimic”; 

nici o palmă de pământ = „nici o bucată de pământ”; 

a nu (mai) avea nici o picătură de sânge în obraz = „a fi palid”. 

În schimb, în sfera locutiunilor, tiparul examinat aici este destul de răspândit. 
În această categorie, analizăm acele locuţiuni adverbiale în a căror componență 
intră substantive care denumesc unități de măsură a timpului, a lungimii, a cantității, 
a spaţiului etc. Spre exemplu: 

nici un moment/nici o clipă/nici o secundă = „deloc; niciodată”; 

nici un pas = „deloc; nicidecum”; 

nici un strop (de)/nici un pic (de) = „deloc”; 

(fără) nici un pic de... = „lipsit cu totul de...”; 

în nici o parte = nicăieri”. 

În această structură, includem şi locutiunea adverbială cu nici un pref = 
„pentru nimic în lume”, unde lexemul pref face parte din clasa substantivelor care 
denumesc unităţi de măsură generice (exprimând atât o cantitate materială, cât şi 


5 Vezi şi: Rădulescu Sala (2008), p. 543. 

una imaterială). Tot în categoria unităților de măsură generice, se încadrează şi 
substantivul culoare din expresia de nici o culoare = „deloc”, unde lexemul 
menţionat indică, de fapt, „o măsură, o cantitate indefinită”€. 

Argumente pentru susţinerea valorii de numeral a elementelor un, o din 
frazeologismele analizate în cele trei categorii: 

a) Faptul că lexemele un, o apar pe lângă substantive care, prin natura lor, 
trimit la o relaţie numerică (vezi: unităţi monetare, unități de măsură, elemente cu 
conotaţie „valorică”) este de la sine înţeles că avem a face cu numerale cardinale, şi 
nu cu formanti ai adjectivului negativ sudat. Aşadar, componenta semantică are un 
rol definitoriu în delimitarea numeralului de alte clase morfologice. 

b) Calitatea de numeral a elementelor un, o este şi mai evidentă atunci când 
expresiile în discuţie sunt utilizate fără lexemul nici. Spre exemplu: a nu avea o 
para (ori o lăscaie/o carboavă/o centimă) (chioară sau frântă); a nu şti (sau a nu 
pricepe) o boabă (ori o buche/o iotă/o botă); a nu face (ori a nu lua, a nu aduce) 
un capăt (sau un fir) de aţă; a nu avea un dram de...; a nu (mai) avea o picătură 
de sânge în obraz; (fără) un pic de../un strop de... Prin urmare, odată ce în 
construcţiile cu elipsa lexemului nici, elementele un, o apar în calitate de numeral, 
atunci, şi în structurile cu elementul nici prezent, ele îşi păstrează valoarea de 
numeral. (Vezi: a nu avea nici o para; a nu şti nici o boabă; a nu face nici un 
capăt de ata; a nu avea nici un dram de...; a nu (mai) avea nici o picătură de 
sânge în obraz; (fără) nici un pic de../un strop de...) Am putea afirma deci cá 
secvențele nici un, nici o reprezintă corespondentele cantitative marcate negativ ale 
numeralelor un, o”. 

c) Faptul că (la nivel mental) putem stabili o corelație numerică, în urma 
căreia se poate spune a nu avea nici o para/nici o boabă, dar şi a nu avea nici două 
(nici trei/nici mai multe etc.) parale/boabe dovedeşte cá un si o sunt numerale 
cardinale. Aşadar, când un, o se opun altui numeral cardinal? (doi/două, trei etc.) 
sau unui numeral nehotărât (mai mulți, mai multe etc.), avem a face cu veritabile 
numerale, iar îmbinările examinate se vor scrie în două cuvinte (nici un, nici o). 

d) Faptul cá, în secvenţa nici un/nici o, putem intercala adverbele măcar” si 
cât adevereşte valoarea de numeral a lexemelor un, o. De exemplu: a nu avea nici 
măcar o para (ori nici măcar o lăscaie/nici măcar o carboavă/nici măcar o 
centimă) (chioară sau frântă); a nu şti (ori a nu pricepe) nici măcar o boabă (sau 


6 În îmbinările libere de cuvinte cu această tematică, secvenţa nici + un/o este însă destul de 
frecventă. Astfel, ea apare pe lângă substantive ce denumesc unități de măsură a: timpului (v. nici o 
oră, nici o zi, nici o săptămână, nici o lună, nici un an, nici un veac etc.); lungimii (v. nici un 
milimetru, nici un centimetru, nici un metru, nici un kilometru etc.); greutátii (v. nici un gram, nici un 
kilogram, nici o tonă etc.) s.a. 

7 „Într-un mod inexplicabil se ignoră faptul cá pe axa numerelor există si 0 (zero) căruia în 
vorbirea obişnuită (spre deosebire de limbajul matematic) îi corespunde negativul nici un, nici o." 
Vezi: Barbu (2003), p. 65. 

* Vezi: Avram (1997), p. 34-35. 

? Vezi şi: Rădulescu Sala (2008), p. 542-543. 

nici măcar o buche/nici măcar o iotă/nici măcar o botă); a nu face (ori a nu lua, a 
nu aduce) nici măcar un capăt (sau nici măcar un fir) de ata; a nu avea nici măcar 
un Sfânt; a nu avea nici măcar un dram de...; а nu (mai) avea nici măcar o 
picătură de sânge în obraz; nici măcar un moment/nici măcar o clipă; nici măcar 
un pas; nici măcar un strop (de)/nici măcar un pic (de); a nu face nici cât o ceapă 
degerată/nici cát un baraboi/nici cât о lulea de bagau'”. 

e) Faptul cá secvenţa nici un/nici o poate fi însoţită de adjectivul singur/ă 
confirmă încă o dată calitatea de numeral a lexemelor un, o. În astfel de structuri, 
cuantificatorul adjectival singur/ă are rolul de a întări (ori chiar de a dubla) valoarea 
cantitativă a numeralului cardinal. Spre exemplu: a nu avea nici o singură para 
(sau nici o singură lăscaie/nici o singură carboavă/nici o singură centimă); a nu 
şti (ori a nu pricepe) nici o singură boabá (ori nici o singură buche/nici o singură 
iotă/nici o singură botă); a nu face (sau a nu lua, a nu aduce) nici un singur capăt 
(ori nici un singur fir) de ata; a nu avea пісі un singur dram de... a nu (mai) avea 
nici o singură picătură de sânge în obraz; nici un Singur moment/nici o singură 
clipă; nici un Singur pas; nici un Singur strop (de). 

f) Faptul că secvența nici un/nici o poate fi precedată de adverbul absolut 
dovedeşte încă o dată calitatea de numeral a lexemelor un, o. Adverbul în discuţie 
funcționează, de asemenea, ca un cuantificator, accentuând natura de numeral 
cardinal a unităților lexicale analizate. Spre exemplu: a nu avea absolut nici o para 
(sau absolut nici o lăscaie/absolut nici o carboavă/absolut nici o centimă); a nu şti 
(ori a nu pricepe) absolut nici o boabă (ori absolut nici o buche/absolut nici o 
iotă/absolut nici o botă); a nu face (sau a nu lua, a nu aduce) absolut nici un capăt 
(ori absolut nici un fir) de ata; a nu avea absolut nici un dram de...; a nu (mai) 
avea absolut nici o picătură de sânge în obraz; absolut nici un moment/absolut 
nici o clipă; absolut nici un pas; absolut nici un strop (de). 

Toate aceste argumente (luate separat sau în ansamblu) scot în evidență 
calitatea de numeral a elementelor un, o, respectiv, pe cea de adverb a lexemului 
nici. Rationamentele prezentate înclină balanţa în favoarea naturii de numeral a 
unităţilor lexicale un, o chiar şi atunci când acestea ar putea fi tratate drept formanti 
ai adjectivului negativ sudat (vezi: cu nici <chiar> un pref; de nici <măcar> o culoare). 


Frazeologisme construite cu adjectiv negativ sudat 

Pe lângă frazeologismele care au în organizarea internă secvenţa nici 
(adverb) + un/o (numeral cardinal), se întâlnesc şi îmbinări perifrastice (în special 
locuţiuni adverbiale) în componenţa cărora elementele nici şi un/o se prezintă ca 
formanti ai adjectivului negativ sudat!!. Acest fenomen, credem, este justificat în 


10 Vezi: Barbu (2003), p. 67, menţionează că, în contextele în care nici nu formează o unitate 
lexicală cu un/o, între aceste două elemente se pot insera şi adverbele chiar şi cel puțin. (Pentru 
situaţia de aici, a se vedea: a nu avea nici chiar/cel putin o para; a nu face nici chiar/cel puţin un 
capăt de aţă; a nu avea nici chiar/cel putin un sfânt; a nu avea nici chiar/cel putin un dram de...; nici 
chiar/cel putin o clipă, nici chiar/cel putin un pas.) 

П Trebuie spus cá, din punct de vedere semantic, şi adjectivul negativ sudat are valoare 
cantitativă şi rol de cuantificator. Vezi: GALR (2005), vol. II, p. 713; Rădulescu Sala (2008). 

structurile in care elementele nici si un/o apar pe lángá un substantiv abstract", cu 
excepţia situaţiilor examinate mai sus. Spre exemplu: 

fără (nicio) noima'*/fara (niciun) sens = „fără judecată; prostesc; absurd”; 

fără (niciun) temei/fără (niciun) motiv/fără (nicio) pricină = „fără bază reală; 
neîntemeiat; nejustificat, nemotivat”; 

fără (niciun) prilej/fără (nicio) ocazie = „fără pretext”; 

fără (nicio) teremonie = „fără solemnitate; fără fast”; 

fără (nicio) vorbă = „fără să protesteze”; 

fără (nicio) frică = „cu curaj, neînfricat”; 

fără (nicio) supărare = „fără intristare; fără amărăciune”; 

a nu fi de (nicio) treabă = „a nu fi de folos; a fi inutil”. 

a nu fi de (niciun) ajutor = „a nu fi de folos; a fi inutil”. 

sub nicio formă/în niciun fel/in niciun chip/in niciun mod/in niciun caz!* = 
„nicidecum”; 

nicio mişcare! = „tăcere, linişte!” 

Si mai indreptatita este considerarea elementelor nici şi un/o ca formanti ai 
adjectivului negativ sudat in ocurenta unor substantive masive, definite prin 
trăsătura [+Nenumiarabil]. De exemplu: 

a nu face nicio brânză = „a nu face nimic; a nu fi de niciun folos”; 

a nu fi (de cineva) de nicio brânză (ori de nicio zeamă) = „a nu fi bun de nimic”. 

Din cele prezentate, reiese că, pe lângă substantivele abstracte şi pe lângă 
cele nenumárabile', elementele nici şi un/o pot fi tratate drept parti componente 


? Vezi: Rădulescu Sala (2008), p. 541, precizează că acest aspect este valabil doar dacă 
adjectivul negativ [sudat, n.n., C.P.] niciun/nicio are trăsătura [+ Suprimabil]. 

13 „Substantivele abstracte se folosesc mai ales la singular, ca entităţi nonnumărabile.” Vezi: 
GALR (2005), vol. IL, p. 376. 

14 În limbajul neingrijit, construcția din urmă circulă într-o altă topică, si anume *nici într-un 
caz. Credem că structura în discuţie poate fi explicată prin influența organizării interne a acestui 
frazeologism din alte limbi asupra românei. Limbile romanice se exclud, deoarece această construcție 
are în limbile menţionate aceeaşi structură ca în româna literară — în nici un caz (cf. fr. en aucun cas, 
sp. en ningun caso, it. in nessum caso, port. em nenhum caso). Această structură, cu prepozitia antepusá, se 
regáseste si in englezá, si in germaná (cf. engl. in no case, germ. in keinem Fall). Se pare insá cá 
frazeologismul *nici într-un caz este un calc de structură după o limbă slavă, unde particula nu (rom. 
nici) apare în poziţie iniţială, fiind urmată de prepozitie şi de substantiv (cf. rus. nu в коем случае, 
ucr. ні в якому разі, sb. ни y ком случаіу). De altfel, în româna din Basarabia (unde influența limbii 
ruse este extrem de puternică), îmbinarea perifrastică *nici într-un caz este foarte uzuală, chiar şi în 
rândul intelectualilor. În româna de peste Prut, tiparul *nici + prep. în + subst. se întâlneşte şi în alte 
structuri, de asemenea, după modelul limbii ruse (cf. *nici într-un fel pentru în niciun fel |v. rus. nu в 
каком виде]; *nici într-un chip pentru în niciun chip |V. rus. nu в коем образе]; *nici într-un mod 
pentru în niciun mod |v. rus. ни в коем способе]; *nici într-o țară pentru în nici o fară [v. rus. nu e 
какой стране]; *nici într-o lucrare pentru în nici o lucrare |v. rus. nu в какой работе} etc.). 

15 Vezi: Rădulescu Sala (2008), p. 540, menţionează că, în structurile cu substantiv nenumărabil, 
formantii adjectivali negativi pot fi substituiti prin adjectivul mare. (Pentru împrejurarea de fata, a se 
vedea a nu face mare brânză pentru a nu face nicio brânză. Această manifestare lexico-morfologică 
se poate răsfrânge, credem, şi asupra construcţiilor cu nominal abstract. Cf. a nu fi de mare treabă 
pentru a nu fi de nicio treabă; a nu fi de mare ajutor pentru a nu fi de niciun ajutor.) 

ale adjectivului negativ sudat, pe cánd, in preajma unui nominal cu trásátura 
[+Concret, +Numărabil], acestea pot fi analizate ca structuri analitice, constituite 
din adverb + numeral cardinal. 


Cazuri ambigue 

Adesea, când elementele nici şi un/o se află în ocurenta unui substantiv cu 
trăsătura [+Numarabil, +Abstract], apare posibilitatea unei duble interpretări. Este 
vorba de situaţiile ambigue, de situaţiile în care nu cunoaştem intenţiile vorbitorului. În 
aceste cazuri, lexemele nici şi un/o pot fi abordate, în acelaşi timp, fie ca elemente 
ale secventei nici + un/o, fie ca formanti ai adjectivului negatv (niciun/nicio) . 
Astfel, dacă accentul se pune pe elementul nici", acesta este perceput drept adverb, 
iar lexemul un/o, drept numeral cardinal. (Cf. fără nici un temei/fără nici un 
motiv/fără nici o pricină; fără nici un prilej/fără nici o ocazie; fără nici un 
sens/fără пісі o noimd; fără nici o vorbă; a nu fi de nici o treabă; a nu fi de nici un 
ajutor; in nici un chip/în nici ип mod/în nici un fel/sub nici o formă/în nici un caz; 
nici o miscare!)'* Dacă însă accentul este transferat asupra substantivului (evidențiind 
caracterul generic, global, al clasei de referință), atunci elementul nici figurează ca 
formant al adjectivului negativ. (Cf. fără niciun motiv; fără niciun prilej; fără 
niciun sens; fără nicio vorbă; în niciun chip/in niciun mod/in niciun fel/sub nicio 
formă/în niciun caz.) 

Drept dovadă cá, în construcţiile de mai sus, elementul un/o (de pe lângă un 
substantiv numărabil şi abstract) poate funcţiona şi ca numeral cardinal, iar lexemul 
nici, ca adverb, ne servesc următoarele argumente: 

a) Natura de numeral a lexemului un/o se păstrează şi în construcţiile cu 
elipsa vocabulei nici (cf. fără un motiv; fără o ocazie; fără un sens; fără o vorbă). 

b) Valoarea numerică a unităţii lexicale un/o iese în evidență dacă (la nivel 
mental) stabilim o corelație cantitativă, în urma căreia putem spune (fără) nici un 
motiv, (fără) nici un sens, (fără) nici o vorbă, dar şi (fără) nici mai multe motive, 
(fără) nici mai multe sensuri, (fără) nici mai multe vorbe. 

c) Calitatea de numeral a elementului un/o este confirmată şi de posibilitatea 
intercalării în secvenţa nici un/nici o a adverbelor măcar, chiar, cel putin (cf. 
<fara> nici măcar/chiar/cel putin un motiv; <fără> nici mácar/chiar/cel putin o 
ocazie; <fără> nici mácar/chiar/cel puţin un sens; <fără> nici mácar/chiar/cel 
putin o vorbă; în nici măcar/chiar/cel putin un mod; sub nici mácar/chiar/cel putin o 
formă; nici mácar/chiar/cel putin o mişcare!). 


16 Substantivele numărabile (mai ales concrete, dar si abstracte) reprezintă contexte comune, 
în care sunt admise atât adjectivele negative [sudate, n.n., C.P.], cât şi secvențele nici + numeral... Alegerea 
uneia sau a alteia din cele două posibilități depinde de ceea ce vrem să spunem.” Vezi: Rădulescu 
Sala (2008), p. 543. 

17 Vezi şi: Barbu (2003), р. 67. 

18 Unii autori consideră însă că, în îmbinările alcătuite din nici + numeral, „accentul frastic 
cade pe numeral..., [secvențele] fiind marcate şi de o intonatie ascendentă”. Vezi: Rădulescu Sala 
(2008), p. 542; vezi şi p. 544. 

d) Trásátura de numeral cardinal a lexemului un/o se accentuează când 
secvența nici un/nici o este urmată de adjectivul singur/ă (cf. <fără> пісі un 
singur motiv; <fără> nici un Singur sens; <fără> nici o singură vorbă; în nici un 
singur mod; nici o singură mişcare!). 

e) Natura de numeral a lexemului un/o este şi mai evidentă când secvenţa nici 
un/nici o este precedată de adverbul absolut (cf. absolut <fără> nici un motiv; 
absolut <fără> nici o ocazie, absolut <fără> пісі un sens; absolut <fără> nici o 
vorbă; absolut în nici un mod; absolut sub nici o formă; absolut nici o mişcare)”. 

Credem cá, si în situaţiile in care elementele un/o, nici de pe lângă un 
substantiv cu trăsătura [+Numărabil, +Abstract] apar într-un şir numeric, este 
indreptatita scrierea separată a acestor lexeme. Spre exemplu: Nu s-a făcut încă 
nimic în politică practic. Nici o adunare comună a deputaților, nici o şedinţă 
recentă, nici o destăinuire din partea Guvernului”. Prin urmare, când elementele 
discutate fac parte dintr-o enumerare, avem a face cu secvenţa nici + un/o, unde 
un/o este numeral, iar lexemul nici, adverb. 

Pentru evitarea echivocului din enunturile cu elementele nici, un/o de pe 
lángá un substantiv numárabil si abstract, recomandám ca, in cazul cánd se 
intentioneazá scoaterea in relief a naturii numerice a elementului un/o, sá se apeleze la 
adverbele măcar, chiar, cel puțin sau la adjectivul singur/d ori la adverbul absolut. 

În lucrările recente de specialitate, se menţionează că adjectivul negativ 
niciun/nicio (adică adjectivul negativ sudat) „realizează o negare generică, globală, 
a categoriei exprimate prin substantivul centru”?”!. Credem că negarea globală, 
generică, se realizează şi în unele îmbinări perifrastice pe care, din raționamente 
semantico-structurale, le-am clasat la tipare construite din adverbul nici + 
numeralul un/o. Astfel, deşi elementele nici şi un din expresia nu are nici un ban 
pot fi interpretate ca exprimând o ,negatie generică” (= nu are bani sau nu are 
deloc bani), trăsătura semantico-structurală a acesteia de a face parte din tiparul cu 
unități monetare, dar şi argumentele prezentate mai sus, ne-au determinat să o 
considerăm ca fiind organizată cu adverbul nici + numeralul un, şi nu cu adjectivul 
negativ sudat niciun. 


Concluzii 
Aspectele analizate în acest articol dovedesc că tratarea construcţiilor cu 
elementele nici un/niciun, nici o/nicio (fie că acestea se găsesc în îmbinări perifrastice, 


19 În construcţii prepozitionale, adverbul absolut se poate pozitiona atât înaintea prepozitiei (ca 
mai sus), cât şi după aceasta (cf. fără absolut nici un тойу; fără absolut nici o ocazie; fără absolut 
nici un sens; fără absolut nici o vorbă, în absolut nici un mod; sub absolut nici o formă). 

20 Vezi: T. Maiorescu, în Studii şi documente literare, vol. III, p. 182, ediţie îngrijită de LE. 
Toroutiu, Editura Institutul de Arte Grafice „Bucovina”, Bucureşti, 1932. 

2! Vezi: GALR (2005), vol. II, p. 713; vezi şi: in enunturile cu adjectiv negativ sudat 
niciun/nicio, „se realizează o negare globală a clasei de referință, clasă care contine mai multe 
elemente ... (cf. covrigul ăsta n-a costat niciun leu; azi n-am mâncat nicio portocalá.)", pe când, in 
enunturile cu secvenţa nici un/o, „se evidențiază faptul că negația vizează o clasă de referință cu un 
singur element, care se exprimă prin numeralul ce desemnează unitatea... (cf. covrigul ăsta n-a costat 
nici un leu; azi n-am mâncat nici o portocalá.)". Rădulescu Sala (2008), р. 544. 

fie cá fac parte din alte tipuri de organizári sintactice) reprezintá un fenomen 
complex, care trebuie examinat cu multă atenţie. În identificarea unei manifestări 
sau a alteia, se va lua în consideraţie natura semantică a elementului substantival, 
capacităţile combinatorii ale acestor lexeme în cadrul unei structuri, dar şi anumite 
relații extralingvistice (care tin de corelatiile la nivel mental şi de accentul frastic 
din situații concrete). Astfel, când, din punct de vedere semantic, substantivul din 
construcțiile în discuţie face parte din clasa unităţilor monetare, a unităţilor de 
măsură sau a elementelor cu conotaţie „valorică”, atunci lexemul nici are rol de 
adverb, iar elementul un/o, de numeral cardinal. Pe de altă parte, dacă nominalul 
din structurile examinate are trăsătura [+Concret, +Numărabil], atunci enunţul se 
construieşte cu adverbul nici şi cu numeralul cardinal un/o. De asemenea, posibilitatea 
suprimării lexemului nici din tiparele analizate conferă acestuia valoare adverbială, 
iar elementului un/o, statut de numeral cardinal. Când (la nivel mental) lui un/o din 
structurile cu nici i se pot opune numeralele doi, trei, mai mulți (mai multe), atunci, 
la fel, lexemul nici are funcţie adverbială, iar un/o, de numeral cardinal. Odată ce, 
în secvenţa nici un/nici o, se pot intercala adverbele măcar, cát, chiar, cel putin, se 
justifică din nou interpretarea lui nici ca având rol de adverb si a lexemului un/o, de 
numeral. De asemenea, dacá secventa nici un/nici o poate fi urmatá de adjectivul 
singur/d, atunci avem un argument concludent pentru a considera lexemul rici 
drept adverb, iar unităţile un, o, drept numerale. Capacitatea secventel nici un/nici 
o de a se organiza cu adverbul absolut este iarăşi un indiciu cá lexemul un/o 
functioneazá ca numeral cardinal. Din cele mentionate aici, conchidem cá valoarea 
numericá a secventelor nici un, nici o reiese din calitatea de numeral a lexemelor 
un, o. 

Când însă elementul substantival din aceste construcţii se caracterizează prin 
trăsătura [+Abstract, +Nenumărabil], atunci tiparul are toate premisele să se organizeze 
cu adjectivul negativ sudat niciun/nicio. Uneori însă, când elementele nici şi un/o 
apar în ocurenta unui substantiv abstract, dar numărabil, acestea pot fi considerate 
ca făcând parte fie din secvenţa adverb + numeral, fie din componenţa adjectivului 
negativ sudat. În asemenea situații ambigue, prevalează intenția vorbitorului/ 
scriitorului. 

Prin urmare, în tratarea structurilor cu elementele nici şi un/o, se impune o 
examinare minuțioasă şi în ansamblu a fenomenului. 

NICI UN/NICI O VS NICIUN/NICIO IN PHRASEOLOGY 


(Abstract) 


The issues dealt with in this article prove that the treatment of elements including nici 
un/niciun, nici o/nicio ‘no/none’ (either in periphrastic combinations, or part of other syntactic 
organisations) is a complex phenomenon, to be carefully examined. In identifying the occurrence of 
either of the above-presented situations, due care shall be taken with regard to the semantic feature of 
the noun, the combination availabilities of these lexemes within a structure, as well as certain extra- 
linguistic relations (connected to the mental level and the phrase stress in actual utterances). Thus, 
when semantically the noun from these constructions is part of units of currency, measure or have 
value-plus connotation, then the lexeme nici ‘no’ functions as an adverb, whereas un/o ‘a’ is a cardinal 
numeral. On the other hand, if the noun from the analysed structures has the feature [+Concrete, 
+Countable], then the sentence is built with the adverb nici ‘no’ and the cardinal numeral un/o ‘a’. 
Also, the possibility to delete nici ‘no’ from the analysed patterns grants it an adverbial value, 
whereas the element un/o ‘a’ is considered a cardinal numeral. When (mentally) un/o ‘a’ from 
structures including nici ‘no’ is interchangeable with such numerals as doi, trei, mai multi (mai multe) 
“two, three, more’, then nici ‘no’ is again adverbial, and un/o ‘a’ is a cardinal numeral. Since inside 
the sequence nici ип/пісі o adverbs like măcar, cât, chiar, cel puțin “at least, as (much), even’ may be 
inserted, it is again a proof that nici ‘no’ is an adverb and un/o ‘a’ is a numeral. Also, if the 
construction nici un/nici o may be followed by the adjective singur/ă “single”, then we have a cogent 
reason to consider that nici is an adverb, and un, o are numerals. The possibility for nici un/nici o to 
combine with the adverb absolut *absolutely' is again a clue that un/o is a cardinal numeral. From the 
above, we conclude that the numeric value of nici un, nici o is a result of the numeral quality of un, o. 

However, when the noun from these constructions is characterised by such features as [- Abstract, 
+Uncountable], the pattern has all the chances to be organised as a welded negative adjective 
niciun/nicio. Sometimes however, when nici and un/o occur in the presence of an abstract, but 
countable, noun, they may be considered as being part of the sequence adverb + numeral, or from the 
structure of welded negative adjective. In such ambiguous situations, it is the intention of the 
speaker/writer that prevails. 

As such, in treating structures with nici and un/o, a thorough and general examination of the 
phenomenon is required. 


Cuvinte-cheie: adverb, numeral, context, secventá, adjectiv negativ sudat. 
Keywords: adverb, numeral, context, sequence, welded negative adjective. 

Dana-Luminita Teleoacă 


MORFOSINTAXA TEXTULUI BIBLIC ACTUAL: 
EVANGHELIA DUPĂ MATEI 


1. PRECIZĂRI PRELIMINARE 


Lucrarea de fata se înscrie în linia preocupărilor noastre consacrate studiului 
limbii textelor bisericeşti actuale!, propunându-şi prezentarea în paralel a trei versiuni 
biblice: Biblia sau Sfânta Scriptură, 1988 (BOY, Biblia sau Sfânta Scriptura a 
Vechiului şi Noului Testament, 1980 (BI, biblie tipărită la Ierusalim”), respectiv Biblia 
sau Sfânta Scriptura. Vechiul şi Noul Testament, 1990 (BP)*. 

La fel ca şi în cazul unor studii anterioare”, catalogarea unui fapt de limbă 
drept “arhaic” s-a realizat prin luarea ca punct de reper a nivelului cult, literar al 
românei actuale. Dacă o anumită formă se utilizează astăzi în limba populară sau 
regională, aceasta a fost luată în considerație, în sensul că a fost inclusă în 
inventarul particularitatilor definitorii pentru limba textului bisericesc, nivelul 
nostru de referință nefiind limba populară sau regională, ci româna literară. De 


! A se vedea Dana-Luminita Teleoacă, Limbajul bisericesc actual între tradiție şi inovaţie, 
Bucureşti, Editura Academiei Române, 2008; id., Aspecte morfosintactice în textul catihetic actual, în 
Lucrările celui de al doilea Simpozion International de Lingvistică, Bucureşti [28-29 noiembrie 
2008], 2009, 489-501; id., Discursul religios catihetic, o abordare din perspectiva teoriei comunicării, în 
Lucrările celui de al doilea Simpozion International de Lingvistică, Bucureşti [20-21 noiembrie 
2009], 2010, 171—179; id., Observaţii asupra vocabularului a două texte contemporane de rugăciune, 
comunicare la cel de-al patrulea Simpozion Internaţional de Lingvistică, Bucureşti, 5-6 noiembrie 
2010; id., Arhaic şi popular în textul actual al rugăciunii, comunicare la cel de-al 10-lea Colocviu 
Internațional al Catedrei de Limba română (Limba română: ipostaze ale variaţiei lingvistice), Bucureşti, 
3-4 decembrie 2010. 

? Versiune care reproduce de fapt editia din 1982. 

? Desi lipsită de orice indicație de validare din partea unei autorităţi ortodoxe (tipicul „tipărit/ă 
cu bincuvântarea” urmat de numele unui arhiereu şi de menţionarea demnitátilor lui) şi prezentând 
indiciile editării de către o societate protestantă, Biblia de la Ierusalim promovează un cod relevant 
pentru o puternică tendință de înscriere în tradiția literaturii ortodoxe de limbă română, prin predilectia 
vădită pentru arhaism. Însă, propensiunea pentru arhaic este împinsă, din păcate, într-o serie de 
situaţii lingvistice, până dincolo de caracteristicile autentice ale vechiului scris bisericesc românesc. 
Tocmai această deliberată opțiune pentru arhaism ne-a determinat să includem în comparație acest 
text, ca o modalitate de delimitare între diverse trepte de traditionalism lingvistic. 

š Ediția din 1990 reprezintă o nouă ediție revizuită care a folosit ca text traducerea D. Cornilescu din 
anul 1921, inclusiv traducerea după original din anul 1932; s-au folosit de asemenea Noul Testament 
şi Psalmii, traducerea G. Cornilescu, T. Popescu si E. Constantinescu, tipărită în anul 1949 (cf. Notă). 
Scopul acestei revizii a fost acela de a apropia cât mai mult traducerea existentă de „manuscrisele 
originale”, „într-o formă corectă şi adaptată evoluției limbii române moderne [s.n., D.-L.T.]” (cf. ibid.). 

5 A se vedea, de exemplu, Teleoacá 2009; id., 2010b. 

asemenea, au constituit obiectul nostru de studiu şi o serie de fenomene lingvistice 
care, fără a fi definite drept “arhaice”, “populare” sau “regionale”, reprezintă 
particularități absente din varianta laică a românei literare actuale, varianta laică, 
constituindu-se deci în „mărci lingvistice” relevante pentru identitatea textului 
bisericesc“. 

Textul neotestamentar ales spre investigaţie, Evanghelia după Matei, a fost 
fixat în forma sa actuală pentru o comunitate creştină iudaică din Palestina, 
probabil după distrugerea Ierusalimului (anul 70 d.Hr.). Construit ca un manual 
didactic”, textul cuprinde 28 de capitole şi se împarte în trei mari parti: partea I 
(capit. 1-4, 11) descrie evenimentele dinaintea activității publice a lui Hristos 
(genealogia lui 11505, naşterea Sa, unele fapte în legătura cu ea, Botezul şi ispitirea 
în pustiu); partea a П-а (capit. 5-10, 12 — 18), în care se descrie activitatea publica 
a Mântuitorului în Galileea şi partea a III-a (capit. 19—28), care prezintă activitatea 
lui lisus în drum spre Ierusalim, intrarea solemnă în cetatea sfântă, patimile, 
moartea şi învierea Sa. Evanghelistul Matei nu expune — aşa cum a putut rezulta şi 
din structurarea pe capitole menţionată mai sus — viaţa şi faptele Mântuitorului în 
mod cronologic, ci le grupează în pericope compacte după analogiile dintre ele. 
Fiecare secţiune include o parte narativă urmată de un discurs interpretativ. Se 
pare că această evanghelie nu a fost cunoscută decât în limba greacă, deşi o veche 
tradiție îi atribuie o primă formă în limba aramaică. Se consideră in general cá 
Evanghelia după Matei dezvoltă şi adaptează Evanghelia lui Marcu, sprijinindu-se 
pe o importantă culegere de cuvinte rostite de Hristos (utilizată, de asemenea, de 
Luca), dar şi pe alte surse, orale sau scrise, care îi sunt proprii. 


2. MORFOLOGIE: 


2.1. Substantivul 


Forme arhaice de gen (feminin pentru neutru): roada’/rod: „Faceţi, deci, 
roadă vrednica de pocăință” (BO, BP 3:8) // BI: pl. roade; „orice pom care nu face 
roadá buna va fi taiat si aruncat in foc" (BI 3:10; cf. si BI, BO); pustie (forma 


^ 


etimologică, cf. sl. pustinja, conservată astăzi popular, cf. DLR 1984)/pustiu: „In 
zilele acelea, a venit loan Botezătorul şi propováduia in pustia Iudeii” (BO, BI 3:1; 
cf. si BP); forme arhaice de plural’: greseale/greseli: „Că de veţi ierta oamenilor 


5 În literatura religioasă (inclusiv cea actuală) se constată o tendință de creare a unui cod 
specific, în care nu regăsim neapărat fenomene propriu-zis arhaice (arhaico-populare), dar care, în 
mod evident, reprezintă rezultatul unei intenţii arhaizante. 

7 Textul mai este cunoscut şi ca Evanghelia cuvântărilor, evanghelistul punând accent pe 
învățăturile Mântuitorului, care se desprind din cuvântările Sale (www .crestinortodox.ro/diverse/evanghe). 

* În abordarea noastră, o serie de aspecte morfosintactice vor figura la partea de vorbire pentru 
care discutăm un aspect lingvistic sau altul (de exemplu, cazul la Substantiv, Regimul sintactic 
verbal la Verb etc.). 

? Formă care începuse să dispară în perioada 1640-1780 (ILRLV 1997:147). 

10 Plurale arhaice reintegrate morfologic în limba literară actuală. 

gresealele lor...” (BO 6:14) // BP, BI: greșeli; boale''/boli: „şi a purtat boalele 
noastre” (BI 8:17) // BO, BP: bolile; colibi/colibe: „Doamne, [...], dacă vrei, am să 
fac aici trei colibi” (BI 17:4) // BO, BP: colibe; ciumi/ciume: ,,...vor fi cutremure de 
pământ, foamete si ciumi” (BI 24:7) // BO: sg. ciumă”; alte arhaisme morfologice: 
potrivnic , subst. (arh.) „adversar”: „Pune-te de acord de îndată cu potrivnicul tau, 
cât timp eşti cu el pe drum...” (BP 5:25); utilizarea articulată (enclitic) a unor 
substantive precedate de prepozitii, dar care nu prezintă nicio determinare (în 
general, nume de divinităţi şi reprezentanți ai acesteia pe pământ, dar nu 
exclusiv"): »..Cüci aşa este scris de proorocul” (BO 2:5; cf. si BI, BP); „După ce 
au ascultat pe împăratul” (BI 2:9); „Atunci Iisus a fost dus de Duhul în pustiu ca să 
fie ispitit de către diavolul” (BO 4:1; cf. şi BP, BI); „Dar viticultorii, când au văzut 
pe fiul, au zis între ei:...” (BP 21:38; cf. şi BI, BO); „Şi de se va auzi aceasta la 
dregătorul, noi îl vom îndupleca” (BO 28:14)"; utilizarea substantivului fără 
articol proclitic (în poziția OD): „Ea va naşte Fiu...” (BO 1:21) // BP, BI: un 
Fiu; „Şi iată glas din ceruri zicand:...” (BO 3:17) // BP, BI: un glas; „Cine va lăsa 
pe femeia sa, să-i dea carte de despărțire” (BO 5:31) // BI: o carte de despărțire; 
BP: o scrisoare de despărțire, „Şi nimeni nu putea să-l răspundă cuvânt (BO 
22:46) // BP, BI: un cuvânt; utilizarea substantivului fără articol hotărât 
enclitic: „Nu poate pom bun să facă roade rele, nici pom rău să facă roade bune” 
(ВО 7:18)'° // ВР, BI: pomul; dativul posesiv într-o structură arhaicá-populará (în 
asociere cu vb. a avea): „Acela [= Isus Hristos, n.n., D.-L.T.] Îşi are lopata în 
mână” (BP, BI 3:12); dativul adnominal: ,,... darul pe care l-a rânduit Moise, spre 
mărturie lor” (BO 8:4) // BP, BI: „ca mărturie pentru ei”, „егі de-a dreapta Mea, 
până ce voi pune pe vrăjmaşii Tăi aşternut picioarelor Tale” (BO 22:44) // BP: 
»... până voi pune pe vrajmasii Tai sub picioarele Tale?"; BI: „...până voi pune pe 
vrăjmaşii Tăi supt picioarele Tale?”; forme arhaice/arhaico-populare de vocativ: 
fatarnice: „Făţarnice, scoate întâi bârna din ochiul tău...” (BO 7:5) // BP, BI: 
fütarnicule; satano (vocativ satană < sl. satana): „Piei, satano!” (BO 4:10; cf. si 
BI) // BP: Satan (fr. satan); „Mergi înapoia Mea, satano! Sminteală Îmi eşti!” (BO 
16:23; cf. şi BI) // BP: Satan; structuri genitivale arhaizante (genitiv cu valoare 
locativă): „Luaţi seama la crinii câmpului cum cresc...” (BO 6:28) // BP, BI: 
„crinii de ре câmp”, „Betleemul Iudeii” (BO 2:1) // BP, BI: „Betleemul din 


! Formă conservată în limba populară (cf. Mă bagi în boale). 

? În BP este utilizat neol. epidemie. 

> În româna literară actuală, utilizat ca adjectiv (cf. situaţie ~, destin ~ etc.). 

^ Este vorba şi de termeni laici desemnând personaje bine individualizate în contextul biblic 
respectiv. Situaţia a fost semnalată de noi şi pentru textul rugăciunii: pe vamesul, (ca) pe tálharul etc. 
(cf. Teleoacă 2010b). 

5 În celelalte două versiuni mesajul este structurat altfel: „Şi dacă va ajunge aceasta la urechile 
dregătorului...” (BI 28:14); „Şi dacă va ajunge lucrul acesta la urechile guvernatorului...” (BP 
28:14). 


6 Nearticularea poate constitui aici un argument al vechimii constructiei respective (cf. GA 
2005 (1):322—323, care admite această explicaţie pentru utilizarea nearticulatá a unor nume prezente 
in unitáti paremiologice, dar si in alte tipuri de creatii folclorice). 

Iudeea... "; structuri arhaice cu acuzativ locativ (al provenientei) (identificarea unei 
persoane prin referire la spațiul geografic în care aceasta se situează): ,,...L-au dus 
şi L-au predat guvernatorului Pilat din Pont" (BP 27:2; cf. si BI) // BO: Pontiu 
Pilat; forme arhaice-etimologice de G-D: Pastelor (= G—D (pl.) Paste < lat. (pl.) 
Paschae) — pentru Paştilor (sau Paştelui): „La fiecare praznic al Pastelor, 
dregătorul avea obicei să sloboadă norodului un întemnițat” (BI 27:15) // BP, BO: 
Paştilor; nume proprii geografice articulate proclitic la G-D, la fel ca numele 
de persoană (masculine): „pământul lui Israel” (BO 2:20); „ţara lui Israel” (BP, 
BI), „... cetăţile lui Israel” (BO 10:23; cf. şi BI, BP); morfemul de Ac. pe apare si 
cu alte substantive decât cele care desemnează strict un nume de persoaná'": 
„... învățând (Isus, m.m. D.-L.T.) pe popor în sinagogile lor...” (BP 9:35); 
»... învățând pe norod...” (BI) // BO: ,,... propovăduind Evanghelia împărăției şi 
vindecând toată boala şi toată neputinta în popor”; „El va mântui pe poporul Său...” 
(BP 1:21; cf. şi BI) // BO: „EI va mântui poporul Său...” ş.a. 


2.2. Adjectivul 
2.2.1. Adjectivul calificativ 


Superlativul cu prea-: „Acesta este Fiul Meu prea iubit în care Îmi găsesc 
plăcerea Mea” (BI 17:5; cf. şi BP, cu ortografierea preaiubit) // BO: „Acesta este 
Fiul Meu Cel iubit în care am binevoit”. 


2.2.2. Adjectivul pronominal 


Adjectivul nehotărât tot „orice”: „tot pomul care nu face roadă bună se taie 
şi se aruncă în foc” (BO 3:10) // BI, BP: „orice pom care...”; „Şi a străbătut lisus 
toată Galileea, [...], tămăduind toată boala şi toată neputinta în popor” (BO 4:23) // 
BP, BI: orice; ,... mormintele cele văruite care pe din afară [sic!] se arată 
frumoase, înăuntru însă sunt pline de oase de morti şi de toată necurátia" (BO 
23:27) // BP, BI: orice fel de; 

Adjectivul posesiv: exprimarea redundantă a posesiei": „Dacă iertati 
oamenilor greşelile lor, şi Tatăl vostru cel ceresc vă va ierta greșelile voastre” (BI, 
BP 6:14); „Acesta este Fiul Meu prea iubit în care Îmi găsesc plăcerea Mea” (BI 
17:5)'%; tipare arhaice cu adjectiv posesiv, utilizat în locul unui clitic — dativ 


17 În textele traduse, apariția lui p(r)e înaintea acuzativului cu funcţie de obiect direct exprimat 
printr-un nume de lucru, ar reprezenta o dovadă a nesigurantei şi a dezorientării traducătorului în 
folosirea acestei prepozitii-morfem (Densusianu, HLR, II, 37, ap. Sintaxa 2007:121—122). 

15 Structura respectivă este percepută drept emfaticá de un vorbitor al românei actuale; in 
textul bisericesc însă, la fel ca în limba veche, construcţia cu posesiv dublu exprimat (intern = 
adnominal şi extern = adverbal) reprezintă o structură gramaticală, iar nu una emfatică (Dindelegan 
2009:181). Studiile de istorie a limbii române au evidenţiat o atenuare a semnificației posesive a 
adjectivului pronominal posesiv în româna veche (v., de ex., Sovar 2010:161—162), aspect care ar fi 
făcut posibilă utilizarea în acelaşi context şi a cliticului, de altfel singurul „păstrat” de româna literară 
actuală în construcții care exprimă ideea de „proprietate inalienabilă” (cf. Vasilescu 2010:262). 

19 Cf. si structurile pleonastice generate de coocurenta pronumelui personal cu cel reflexiv: 
„Luna nu-şi va mai da lumina ei” (BP, BI 24:29) // BO: ,,... luna nu va mai da lumina ei”. 

posesiv (o similitudine, la nivelul etapei arhaice a limbii române, cu alte idiomuri 
romanice actuale): „... unge capul tău şi fata ta o spală” (BO 6:17) // BP, BI: 
.unge-fi сарш şi spald-ti fata"; tipare populare-familiare (structura “substantiv — 
adjectiv posesiv”): ,.... şi a luat la el pe nevastá-sa..." (BI 1:24; cf. şi ibid., 27:19). 


2.3. Pronumele 


Pronumele personal şi reflexiv”: a. exprimarea redundantă a pronumelui 
personal subiect 1: „Doamne, bine este să fim noi aici” (BO 17:4) // BI, BP: 
„Doamne, este bine să fim aici”; „Atunci ostaşii dregátorului, ducând ei pe 11505 in 
pretoriu, au adunat în jurul Lui toată cohorta” (BO 27:27), b. exprimarea 
redundantă a pronumelui personal/reflexiv OD/OI: „Atunci s-au dus fariseii şi au 
ținut sfat ca să-L prindă pe El în cuvânt” (BO 22:15) // BI: ,,...sa prindă pe Isus cu 
vorba”; BP: „...să-L prindă prin cuvintele Lui”, „Deci, de vă vor zice vouă: “lată 
este în pustie”, să nu ieşiţi” (BO 24:26) // ВІ, BP: „Deci, dacă vă vor Zice:...”; 
„Cine se va înălța pe sine se va smeri; şi cine se va smeri pe sine se va înălța” (BO 
23:12) ş.a. Alte exemple sunt relevante pentru aşa-numitele „construcţii pronominale 
pleonastice”?”. Astfel de construcţii apar izolat în Biblia de Іа Ierusalim [cf. „Caută 
de te împacă-te de grab [sic !] cu pârâşul tău...” (BI 5:25)], fiind relativ frecvente 
în româna veche, unde reluarea pleonastică a formei pronominale atone după verb 
contribuie, la fel ca şi chiasmul, la realizarea cadentei, dar mai ales a echilibrului?; 

Pronumele semiindependent ce/ (apare frecvent in BO, la fel ca şi în alte 
texte bisericesti^^): „faptele voastre cele bune” (BO 5:16) // BP, BI: „faptele voastre 
drepte”; „Tatăl vostru cel ceresc” (BO, BI, BP 5:48); „Tatăl vostru Cel din ceruri” 
(BO 6:1) // BI, BP: „Tatăl vostru care este în ceruri”; „poarta cea strâmtă...” (BO, 
BP, BI 7:13); „oile cele pierdute ale casei lui Israel” (BO 10:6) // BP, BI: „oile 
pierdute” ş.a. 


2.4. Verbul 
2.4.1. Regimul sintactic 


Regim prepozitional distinct de cel din româna literară actuală: ,,Fericiti 
cei ce flămânzesc şi ínseteazá de dreptate” (BO 5:6) // BP, BI: inseteazd/insetati 


ma 


20 Aspectele pe care le discutăm susțin ideea unei „dramatizări” în textul evanghelic (realizată 
şi prin numirea explicită a „personajelor” implicate in „naraţiune”) sau subliniază un adevăr 
apoftegmatic din perspectivă creştină. 

?! Gramaticile actuale descriptive şi normative consideră neexprimarea subiectului o opțiune 
nemarcată a uzului şi atrag atenţia asupra caracterului greşit, superfluu al exprimării subiectului 
prin pronume personal în alte situaţii decât cele de emfază sau de contrast discursiv (Vasilescu 
2010:264). 

22 Cf. Istrate 1956:395-398. 

2 V, Chivu 2000:91. 

De exemplu, în textul catihetic (cf. Teleoacă 2009:491; Teleoacă 2010a:176) şi în cel al 
rugăciunii (cf. Teleoacă 2010b), unde, la fel ca şi în textul biblic, aceste structuri au relevanţă gramaticală, 
caracterul lor emfatic-individualizator putându-se susține exclusiv din perspectiva românei literare actuale 
(GA 2005 (1):246). Ca şi în cazul construcţiilor cu exprimarea redundantă a posesiei, este vorba despre 
o „expresivitate involuntară”, expresivitate actualizată prin prisma românei literare actuale. 

după; ,,...atunci cei ce vor fi in Iudeea să fugă la munţi” (ВІ 24:16; cf. şi BP) // BO: 
„Să fugă în munţi”; „Voi toti vd veți sminti întru Mine...” (BO 26:31) // BP, BI: 
„... toţi veți găsi în Mine pricină de poticnire"; regim datival în locul celui 
prepozitional”®: ,„... ca s'o pună supt obroc, că o pun în sfeşnic, si luminează 
tuturor celor din casă...” (BI 5:15; cf. şi BO, BP), „... asemăna-se-va bărbatului 
înțelept” (BO 7:24; cf. şi ibid., 18:23) // BP, BI: a se asemăna cu; regim prepozitional 
(iar nu datival, ca în româna literară actuală): ,,... stăpânul viei a zis către” 
îngrijitorul său:...” (BO 20:8; cf. şi ibid., 25:8, 26:1) // BI, BP: a zis + D; „După ce 
а isprávit de dat învățături la” cei 12 ucenici ai Săi...” (BI 11:1) // BO, BP: a da 
învățături + D; verbe tranzitive construite cu dativul””: ,.... cercetaţi cu de-amănuntul 
despre Prunc şi, dacă i уен afla, vestiti-mi şi mie...” (BO 2:8) P». ŞI Tatăl tău 
care vede în ascuns ffi va răsplăti Пе” (BO, BI 6:4; cf. şi BP); „....şi atunci [Fiul 
Omului, n.n., D.-L.T.] va răsplăti fiecăruia după faptele lui” (BP 16:27; cf. şi BO, 
BI), „Doamne, de câte ori va greşi fata de mine fratele meu şi-i vei ierta lui?” (BO 
18:21) // BP, BI: a ierta + Ac.; „... să-şi ia crucea şi să-mi urmeze Mie" (BO 16:24; 
cf. si ibid., 19:28) // BP, BI: a urma + Ac.; „Te-am văzut flămând, [...] si nu Ti-am 
slujit?” (BO, BP, BI 25:44); verbe tranzitive utilizate prepozitional: a cerceta 
despre „a se informa cu privire la”: ,,... cercetafi cu de-amánuntul despre Prunc şi, 
dacă Îl veţi afla, vestiti-mi si mie...” (BO 2:8; cf. şi BP, BI); verbe tranzitive 
utilizate reflexiv” şi prepozitional: a se atinge de ceva/cineva // a atinge ceva/pe 
cineva: „Şi iată, o femeie care de doisprezece ani avea o hemoragie, a venit pe 
dinapoi şi s-a atins de poala hainei Lui” (BP 9:20; cf. şi BO, BI); verbe tranzitive 
utilizate „absolut”: „Iar, pe când mâncau, lisus, luând pâine şi binecuvântând, a 
frânt...” (BO 26:26; cf. şi BI, BP); verbe construite prepozitional (iar nu propo- 
zitional): a se strádui dupá/a se strădui să”: „Că după toate astea se străduiesc 
neamurile” (BO 6:32) // BP: „Pe toate acestea păgânii le caută” (cf. şi Bl); a 


25 O utilizare tipic bisericească (cf. a se sminti întru cineva [de regulă, în lisus] „a se indoi de 
cineva, a se dezice, a renega pe cineva”), cu primele atestări in Noul Testament de la Bálgrad, 1648 
(cf. Corpus electronic). 

26 Unele dintre aceste complemente indirecte sunt generate de verbe cu regim de dativ, ca în 
limba veche slavá (ILRLV 1997:174; v. si Sala 1997:190, care vorbeste in astfel de situatii despre 
calcuri sintactice). Cf. si infra, verbe tranzitive construite cu dativul. 

27 Structură sintactică regăsibilă astăzi în registrul dialectal (ardelenesc). 

28 Astăzi, în exprimarea familiară (/ literar: a învăța pe cineva). 

? fn româna veche complementul indirect cunoştea o frecvență mai mare şi o distribuţie mai 
largă decât în limba actuală, această poziţie sintactică putând fi generată şi de verbe care mai târziu 
cer acuzativul-complement direct (ILRLV 1997:152). 

30 În celelalte două versiuni: a da de ştire. 

3! Frecvența construcțiilor reflexive (în româna veche şi nu numai) a fost pusă de multi 
specialişti (a se vedea, de ex., Bourciez 1946:268; Graur 1960:124; Rosetti 1968:366—367) pe seama 
influenţei slave, in timp ce alții au făcut responsabil de acest aspect substratul, mai exact „baza 
psihică tracicá şi dacică” (Ivănescu 1980: 229—230). Utilizarea reflexivá în locul celei active/pasive 
poate ilustra însă şi o tendință populară (Vendryes 1948:1-20; Avram 1992:249-260), identificată 
şi în alte limbi romanice (Sala 1997:175). V. şi infra, pasivul reflexiv, respectiv verbe utilizate 
reflexiv dinamic. 

3 Prepozitional, în varianta literară laică, cu prep. pentru, spre + infinitiv. 

Я Ae ; З fy 5983 : a te A 
binevoi în cineva/a binevoi să: „Acesta este Fiul Meu Cel iubit in care am 
binevoit” (BO 17:5) // BI: „... în care Imi găsesc plăcerea Mea"; BP: ,,... în care 
Imi găsesc desfătarea”. 


2.4.2. Alte aspecte 


Conjugarea: arhaisme morfologice: a. verbe care în limba literară 
actuală sunt de conj. I, în textul bisericesc sunt de conj. a IV-a, la fel ca în limba 
veche: a curăți/a curăța: „Pentru cá voi curdfiti partea de afară a paharului şi a 
blidului...” (BI 23:25; cf. şi BP) // BO: curăţaţi; b. forme arhaice etimologice de 
conj. a Il-a: a ținea (lat. tenere)/a tine: ,,... sau va ţinea la unul şi va nesocoti pe 
celalt” (BI 6:24) // BP, BO: a fine; a rămânea (lat. remanere)/a rămâne: „Adevărat 
vá spun cá nu va rămânea aici piatră, pe piatră, care să nu fie dărâmată” (BI 24:2) 
// BO, BP: a rámáne; timpul: viitorul cu conjunctivul (constructie arhaicá), la 
diateza activă, dar si în structuri mai complexe (pasive): „... cine v-a arătat să 
fugiți de mânia ce va să fie?" (BO 1990 3:7) // BP: „mânia care vine?"; BI: „mânia 
viitoare”; „Căci Fiul Omului va să vină întru slava Tatălui Său, cu îngerii Săi” (BO 
16:27) // BP: „va veni”; ВІ: „are să vină”, ,,... Fiul Omului va să fie dat în mâinile 
oamenilor” (BO 17:22) // BP, BI: „trebuie sa fie dar”, viitorul popular cu 
auxiliarul a avea: „Irod are să caute Pruncul са să-l ucidă” (BO, BI 2:13) // 
BP: ,,... va căuta..”; forme slabe de indicativ prezent”: „... morții înviază şi 
săracilor li se binevesteşte” (BO 11:5; cf. şi BI) // BP: „morţii sunt înviați”; 
diateza: reflexivul cu valoare pasivă (pasivul reflexiv, structură care poate 
reprezenta un calc după aoristul grecesc*%): „Iar botezânde-se Isus...” (BO 3:16) // 
BI: „De îndată ce a fost botezat...”, BP: „Şi Isus, fiind botezat...”; ,,Fericiti cei 
milostivi, că aceia se vor тїїнї” (BO 5:7) // BP: „...căci ei vor găsi milă”, BI: 
ys Căci ei vor avea parte de milă”, verbe utilizate reflexiv dinamic: a se 
cobori (pogori)/a cobori: „Duhul lui Dumnezeu s-a văzut pogorându-se ca un 
porumbel” (BO 3:16; cf. şi ВІ, BP, varianta a se cobori); „Şi coborándu-Se El din 
munte...” (BO 8:1; cf. şi BI, BP); „Dacă eşti Fiul lui Dumnezeu, coboară-Te de pe 
cruce!” (BO 27:40; cf. şi BP; BI: a se pogori); a se sui/a sui: „S-a suit în munte” 
(BO 5:1; cf. şi BP, BI); modul: forme flexionare regionale de indicativ 
prezent: blestemă — regional (Muntenia) pentru blesteamá; este o formă rezultată, 
probabil, din blastemá, prin asimilare vocalică regresivă: ,,... binecuvintati pe cei 
ce vá blestemă...” (BO, BP 5:44); forme pseudoarhaice de indicativ prezent: 
blastamă/blesteamă (în realitate, forma etimologică de indic. pz. pers. a Ш-а pl. 
este blastemá < lat. blastimat, iar nu blastamă): ,,... binecuvintati pe cei ce vá 


33 De fapt, construcţia sintactică aparte se asociază cu o semnificaţie sui-generis în limbajul 
religios, anume „a-şi găsi plăcerea/desfătarea” (cf. expresiile verbale corespunzătoare din celelalte 
două versiuni biblice). 

34 Structură relativ frecventă în limba textelor bisericeşti vechi, în special în cazanii. Într-o 
serie de situaţii, construcțiile de acest gen au fost puse pe seama originalului grecesc (Arvinte 1998: 
XLVII; Zamfir 2007:222). 

55 Este şi aceasta o caracteristică a limbii textelor vechi (v. Densusianu 1961:110). 

°° СЕ Arvinte 1998:XXXIX. 

blastamă...” (BI 5:44) // BO, BP: vá blestema; forme verbale iotacizate de 
imperativ: piei (arh., pop.): „Piei, satano!” (BO 4:10) // BP, BI: „Pleacă”; 
conjunctivul (cu valoare imperativă) fără morfemul să“, particularitate 
de asemenea arhaică: ,,... facá-fi-se după credinţa ta” (BI, BP 8:13); „... fie tie după 
cum ai crezut” (BO 8:13); „Şi dacă este casa aceea vrednicá, vină pacea voastră 
peste ea...” (BO 10:13); forme arhaice de conj. pz.: să se blastăme (< lat. 
blastimet), de fapt, o formă intermediară între forma etimologică (să se blasteme) şi 
cea actuală, impusă de rostirea dură a grupului consonantic st: „Atunci el a început 
să se blastăme şi să se jure...” (BI 26:74) // BP: să se blesteme; BO: infin. a se 
blestema; fenomene fonetice (a binecuvânta: propagarea alomorfului cu -in- în 
contexte fonetice improprii, mai exact în poziţie tare): ,,... binecuvintafi pe cei ce vá 
blestemă...” (BO 5:44; cf. şi BI). “Transformarea” respectivă apare in mod justificat 
(în contexte proprii pentru palatalizare) în alte texte bisericeşti actuale, de exemplu 
în rugăciuni (cf. binecuvintezi, binecuvintează etc.), aşa cum am avut ocazia să 
constatăm în studii anterioare, unde am arătat că fenomenul fonetic amintit reprezintă o 
particularitate arhaică, situația din româna literară actuală caracterizându-se prin 
uniformizarea conjugării, în sensul extinderii vocalei centrale (â) şi în contextele 
favorabile palatalizării“*; dublete sinonimice livreşti: a voi pentru a vrea: „Deci, 
tot ce voifi să vă facă vouă oamenii...” (BO, BP, BI 7:12); „Dacă voiește cineva să 
vină după Mine..." (BP, BI 16:24); „De aceea, asemănatu-s-a împărăţia cerurilor 
omului împărat care a voit să se socotească cu slugile sale” (BO 18:23); „Şi a 
trimis pe slugile sale ca să cheme pe cei poftiti la nuntă, dar ei n-au voit să vină” 
(BO 22:3) ş.a.; a şedea/a sta: ,,... şi după ce a şezut jos” (BI 5:1); „... a văzut [Isus, 
n.n., D.-L.T.| un om care şedea la vamă” (BO 9:9); ,.... șezând la vamă” (BI 9:9) s.a. 


2.5. Adverbul 


Au „oare” arhaic interogativ (în interogatii retorice negative, la fel ca in 
limba veche”): „Аи nu fac şi vameşii acelaşi lucru?” (BO 5:46); „Аи nu este 
sufletul mai mult decât hrana...?” (ibid., 6:24); „Аи nu se vând două vrăbii pe un 
ban?" (ibid., 10:29); foarte utilizat singur“: ye S-a mâniat [Irod, n.n., D.-L.T.] 
foarte...” (BO 2:16) // BP, BI: „... s-a mâniat foarte tare...”; ,,... s-au spăimântat 
foarte” (ibid, 17:6) // BP, BI: ,,... foarte tare"; „Şi ei s-au întristat foarte” (ibid., 


37 În româna actuală conjunctivul fără să apare în construcții vechi, fixate, „împietrite”, de 
obicei în propoziţii exclamative [cf. Fie ce-o fil, Ferească Dumnezeu! sau într-o structură uzuală [cf. 
În sfârşit, fie cum spui tu!], precum şi în limbajul ştiinţific, strict specializat, al matematicii [сЁ Fie a, 
b, c vârfurile unui triunghi isoscel...] sau al logicii [сЁ Fie a, f două expresii ale logicii propozitiilor...]) 
(v. GA 2005 (1):384). 

38 V. Teleoacă 2010b, unde am consemnat exemple ca: ,,...Care binecuvintezi pe copii...” (Rug. 
2004:65); ,,Binecuvinteaza, părinte...” (ibid., 170) s.a. 

° V. Sintaxa 2007:279. 

? Densusianu 1961:248 atribuia aceastá utilizare a adverbului foarte „fie folosirii sale cu 
sensul ‘mult’, ceea ce îi permitea să fie plasat şi după verb, fie construcţiilor slave în care 22/0 este 
pus după verb”. 

17:23) // BP, BI: foarte mult; ,,... [ucenicii, n.n., D.-L.T.] s-au uimit foarte...” (BO 
19:25) // BI, BP: „Ucenicii, [...], au rămas uimifi de tot..."; ,,... încât dregátorul se 
mira foarte” (BO 27:14) // BP, BI: „se mira foarte mult” ş.a. 


3. SINTAXĂ 


3.1. Sintaxa propoziției 


Complemente necircumstantiale: neanticiparea OD/OI (inclusiv in 
situaţii în care apare morfemul de Ac. pe)": „... si a luat la el pe logodnica lui..." 
(BO 1:24; cf. şi BI, BP); „lar ei [magii, s.n., D.-L.T.], ascultând pe rege...” (BO 
2:9; cf. şi BP, BD; „„... au văzut pe Prunc...” (BO 2:11) // BI: „... au văzut Pruncul...” 
(cf. şi BP); ,,... îngerul Domnului se arată in vis /ui Iosif...” (BO 2:13; cf. şi BP, BI); 
„Căci adevărat zic vouă” (BO 5:18) // BI, BP: „vă spun...”; „Cine va lăsa pe femeia 
sa, să-i dea carte de despărţire” (BO 5:31; cf. şi BI) // BP: „Oricine îşi va lăsa 
sofia..."; „... ierta-va şi vouă Tatăl vostru cel ceresc (BO 6:14) // BP, ВІ: ,,... şi tatăl 
vostru cel ceresc vă va ierta greşelile voastre” ş.a.; neanticiparea OD, absenţa 
morfemului de Ac. pe, un fapt de limbă datorat, se pare, influenței originalului”: „Ilie 
într-adevăr va veni si va așeza la loc toate” (BO 17:11) / BP: „... va restabili toate 
lucrurile”, BI: ,...sd aşeze din nou toate lucrurile” ş.a., complemente 
circumstantiale: circumstantialul de scop: construit cu prep. spre (+ substantiv/ 
infinitiv lung sau scurt): ».. Va botez [vorbele lui Ioan Botezătorul, n.n., D.-L.T.] 
cu apă spre pocăință” (BO 3:11; cf. şi BP, BD); „Căci ea, turnánd mirul acesta pe 
trupul Meu, a făcut-o spre îngroparea mea" (BO 26:12) // BI: ,,... în vederea 
pregătirii Mele pentru îngropare” (cf. şi BP) s.a; circumstantialul de 
exceptie: introdus prin loc. prep. (în) afară (numai) de/pentru pricină/cauză de 
(arh.) „cu excepţia situației în саге”: „Ci oricine va lăsa pe femeia sa, în afară de 
pricină de desfrânare...” (BO 5:32; BI: afară numai de pricină de; BP: afară 
numai pentru cauză de^; cf. şi ibid., 19:9); circumstantialul de mod: exprimat 
printr-o perifrază compusă din prep. cu + subst., în locul adverbului corespunzător 
semantic“: cu amar ,amarnic": „Și [Petru, n.n., D.-L.T.] a ieşit afară şi a plâns cu 
amar" (BI, BP 26:75; cf. şi BO) ş.a. 


4l Un fapt lingvistic arhaic, datorat, în epoca de început a scrisului românesc, de cele mai 
multe ori, ,,insistentei traducătorilor de a urmări îndeaproape originalul slav sau unguresc” 
(Densusianu 1961:248; v. şi ILRLV 1997:152; Sintaxa 2007:120). Nu trebuie exclusă însă nici 
posibilitatea explicării acestui fenomen prin perpetuarea unei trăsături specifice perioadei vechi a 
limbii române populare (Sintaxa 2007:141). 

4? Cf. Sintaxa 2007:119. 

? Aspect care reprezintă continuarea unei situaţii din limba textelor din sec. al XVI-lea, în 
special nordice (ILRLV 1997:156; Sintaxa 2007:162). Structura apare foarte frecvent şi în catehism 
(Teleoacă 2009:497), respectiv în rugăciuni (Teleoacă 2010b). 

44 Structură forțată, artificială şi hibridă (prin asocierea unor elemente vechi si neologice). 

V Situaţie frecvent întâlnită în limba veche, atestată şi de alte texte bisericeşti (v. Teleoacá 
2008:42). 

3.2. Sintaxa frazei 


Propozitia concluzivá: drept aceea“ (arh., livr.) ,,deci”; deci; dar (arh., 
рор.): „Drept aceea, privegheati că nu ştiţi ziua, nici ceasul cand vine Fiul Omului” 
(BO 25:13) // BP: deci; BI: dar; „Rugaţi dar pe Domnul secerişului...” (BI 9:38) // 
BO, BP: deci; propoziţia interogativă: pentru ce? (pop.-fam.) „de ce?”: „Pentru 
ce faceţi supărare femeii?” (BO 26:10) // BP, BI: de ce?; propoziţii principale 
introduse prin de (arh., pop.) „şi: „A venit [Isus, n.n., D.-L.T.] de a locuit in 
Capernaum” (BO 4:13; cf. şi BD" // BP: ,,... a venit sd locuiascá..."; „Iuda a 
aruncat argintii în templu şi s'a dus de s'a spânzurat” (ВІ 27:5) // BP: ,,... s-a dus şi 
s-a spânzurat”; completiva directă: de (pop.)/dacă: „Te jur pe Dumnezeul cel viu, 
să ne spui nouă de eşti Tu Hristosul” (BO 26:63) // BP, BI: dacă; subordonata 
cauzală: cá (pop.) „căci“: „Pocăiţi-vă că s-a apropiat împărăţia cerurilor...” (BO 
3:2; cf. şi ibid., 4:6; 5:3) // BP, BI: căci; subordonata concesiva: măcar cá? (arh., 
pop.) „deşi”: ,,... $i, măcar cá ati văzut lucrul acesta, nu v-aţi cait după aceea са să-l 
credeți” (BP, BI 21:32); „Dar n'au găsit niciuna [mărturie mincinoasá, n.n., 
D.-L.T.], măcar că s'au infatisat multi martori mincinosi” (BI 26:60) // BO, BP: desi; 
subordonata conditionalá: de (arh., pop.) / dacă: „Deci, de vá vor zice vouă: lată 
este în pustie, să nu ieşiţi...” (BO 24:26; cf. si ibid., 24:43) // BI, BP: dacă; „Dar de 
este un rob rău, care zice în inima lui:..." (BI 24:48) // BO, BP: dacă ş.a. 


3.3. Alte aspecte 
3.3.1. Elemente de relaţie 


Prepozitia: prepozitii utilizate redundant în interiorul unor 
perifraze verbale (în unele situaţii de acest gen, OD „devine” complement 
instrumental): a zice cu cuvântul: ,,... ci numai zi cu cuvântul...” (BO 8:8); a fi cu 
dreptul”: „... şi ce va fi cu dreptul, vă voi da” (BO 20:4; cf. si BI); prepozitii 
distincte de cele utilizate in romána literará actualá, in interiorul unor 
locuţiuni: a-şi pune de gând: „şi-a pus de gând [losif, n.n., D.-L.T.]” (BI 1:19); din 
început (arh.): „Pentru învârtoşarea inimii voastre, v-a dat voie Moise să lăsaţi pe 
femeile voastre, dar din început nu a fost aşa” (BO 19:8); până în sfârşit (arh.): 
„lar cel ce va răbda până în sfârşit, acela se va mântui” (BO 10:22); prepozitii 


45 Locutiune foarte frecventá in romána veche, indeosebi in texte ardelenesti $1 bánátene din 
sec. al XVI-lea — al XVII-lea (ILRLV 1997:156; Sintaxa 2007:159). În literatura bisericească actuală, 
drept aceea este utilizată cu generozitate în textul catehismului (cf. Teleoacă 2009:497) şi, în egală 
măsură, în cel al rugăciunii (cf. Teleoacă 2010b). 

“7 De şi cu nuanță de subordonată finală: a venit (са) să locuiască. 

48 O serie de exemple de acest gen sunt oferite si de catehismul ortodox (v. Teleoacă 2009:498). 

49 Acest tip de subordonată, introdusă prin măcar că/să/de, este una dintre cele mai frecvente 
şi mai răspândite în sec. al XVI-lea (ILRLV 1997:170). Elementul de relație menționat apare foarte 
frecvent în textul catihetic ortodox (Teleoacă 2009:498). În rugăciuni am înregistrat varianta măcar 
de (Teleoacă 2010b). 

50 Probabil, si sub influenţa expresiei impersonale a fi cu dreptate „a fi drept”. 

în structuri arhaice: de-a (arh.) „la”: de-a dreapta/stânga”!: „Zi ca să sada 
aceşti doi fii ai mei, unul de-a dreapta şi altul de-a stânga Ta” (BO 20:21; cf. şi 
ibid., 22:44, 25:41); prepozitii arhaice: íntru /in: „... şi întru adevăr înveţi 
calea lui Dumnezeu [...] pentru cá nu cauti la fata oamenilor” (BO 22:16; cf. şi 
ibid., 23:39; 25:31) // BP, BI: în; conjunctia: şi enumerativ/narativ?: „Atunci 
a ieşit la el Ierusalimul si toată Iudeea şi toată imprejurimea Iordanului” (BO 3:5); 
„Şi a căzut ploaia şi au venit râurile mari şi au suflat vânturile şi au izbit in casa 
aceea şi a căzut” (BO 7:27) ş.a.; pronumele relativ care variabil“: „Isus a văzut 
doi frati [...], cari aruncau o mreajá in mare” ( BI 4:18; cf. şi ibid., 7:11; 9:27 s.a.). 


3.3.2. Construcţii intensive” 


Sunt structuri de origine cultă, prezente în versiunea latină a Bibliei”: a. 
complementul intern: „Și văzând ei steaua, s-au bucurat cu bucurie mare foarte...” 
(BO 2:10) // BP: „.. s-au bucurat nespus de mult’; BI: ,... n-au mai putut de 
bucurie”; „După ce au cântat o cântare de laudă, au ieşit spre Muntele Măslinilor” 
(BP 26:30; cf. si BI) // BO: „Şi după се au cântat laude...”; b. parigmenonul””: 
„Au luat cei treizeci de arginti, prețul celui prețuit...” (BI, BP, BO 27:9). 


3.4. Topica" 


Complementele necircumstantiale si circumstantiale: antepuse, de regulă 
(in special in BO), verbului regent: „Acesta neputintele noastre a luat şi bolile 
noastre le-a purtat” (BO 8:17; cf. şi ibid., 26:10); „... pe altă cale s-au dus în tara 


51 În limba actuală, cu ocurente în structuri adverbiale, precum: de-a lungul/latul, de-a 
curmezişul, de-a berbeleacul, de-a șoarecele şi pisica etc. 

? Prepozitie discutată recent de Neculai-Stănică 2010:105-112, autoare care urmăreşte 
distribuţia acestui element de relaţie în texte religioase catolice actuale (romano-catolice şi greco- 
catolice). Dacă în limbajul ştiinţific (mai exact în textul filosofic românesc) s-a produs o terminologizare a 
acestei prepozitii [care poate fi considerată singura ,,prepozitie — termen” [sic!] din limba română, în 
acest sens autoarea trimițând la sintagma lui Constantin Noica, anume „devenirea întru ființă”), în 
scrisul bisericesc românesc, prepozitia menţionată constituie „un element de continuitate lingvistică” 
(107). Utilizată mai rar în textul de cult romano-catolic, fata de cel unit şi, in special, fata de cel 
ortodox, întru se menține, se pare, mai ales, cu sens final, instrumental şi de relaţie. Această 
prepozitie se constituie ca „element distinctiv al scrierilor religioase actuale" nu numai prin frecvența 
sa ridicată, ci şi prin distribuţie, precum şi prin marcarea unor sensuri tipice. 

53 Exemple furnizate exclusiv de BO; în celelalte versiuni coordonarea se realizează prin 
juxtapunere, si „intervenind” în fata ultimului element al coordonării respective. 

54 În limba veche, formele variabile caracterizează textele nordice (ILRLV 1997:129). 

55 În comparaţie cu textul rugăciunii (v. Teleoacá 2010b), textul evanghelic contine un număr 
relativ mic de astfel de structuri intensive. Mult mai frecvente în româna veche (cf. Frâncu 2009:180, 
357), structuri de acest gen se regăsesc în număr impresionant în textele folclorice (a se vedea, de 
exemplu, Mărgărit 2010:76—77). 

°° Cf. Morcov 2003:65. 

57 Fapt de limbă constând în reluarea într-o unitate sintactică a unor parti de vorbire cu aceeaşi 
rădăcină. 

58 Cele mai multe dintre aspectele incluse în această secţiune reflectă particularități ale limbii 
române vechi, unele fiind expresia interferenţei dintre două sisteme (în speță, roman — slav). 

lor...” (BO 2:12); „Şi oricine a lăsat case sau frati înmulțit va lua înapoi” (BO 19:29); 
subiectul şi subiectiva: a. plasarea subiectului după predicat şi, eventual, după alte 
parti (secundare) de propoziţie, în construcţii active: „Atunci a ieşit la el 
Ierusalimul şi toată Iudeea şi toată imprejurimea Iordanului” (BO 3:5); b. în structuri 
pasiv-reflexive, uneori, subiectul este „tematizat”: „Glas în Rama s-a auzit...” (BO 
2:18); c. plasarea subiectivei după verbul regent: „Venind ei în Capernaum, s-au 
apropiat de Petru cei ce strâng darea (pentru Templu) şi i-au zis:..” (BO 17:24); 
numele predicativ: antepus verbului copulativ (inclusiv în structuri verbale 
impersonale): ,,... bine este să fim noi aici” (BO 17:4); ,,... bolnav am fost şi M-ati 
cercetat” (BO 25:36) s.a.; 

structurile cu apozitie: substantivul desemnând ,,functia” urmează după 
numele propriu (tipar arhaic): ,...ca să se împlinească ce s-a zis prin Isaia 
proorocul” (BO 4:14); 

cliticul: a. la imperativ este antepus formei verbale respective (în 
structurile cu chiasm?? şi nu numai): „Bucuraţi-vă si vă veseliti" (BO, BI 5:12); 
„---taie-o $1 o aruncă de la tine” (BO 5:30); „... unge capul tău si fata ta o spală” 
(BO 6:17); b. la conjunctiv [structuri fără să, cu valoare de imperativ], în schimb, 
cliticul este postpus fata de forma verbală respectivă: ,,facd-fi-se după credința ta" 
(BI, BP 8:13); 

auxiliarul: a. la diateza pasivă este postpus fata de participiu: „... aruncá-Te 
că scris este...” (BO 4:6) // BP, BI: „aruncă-Te jos căci este scris”, b. la viitor, 
auxiliarul a voi este postpus infinitivului: „Că de veţi ierta oamenilor greşealele lor, 
ierta-va şi vouă Tatăl vostru cel ceresc (BO 6:14) // BP, BI: ,,... şi tatăl vostru cel 
ceresc vă va ierta greşelile voastre”; 

morfemul de superlativ foarte — plasat după adjectivul calificat (fapt de 
limbă izolat): ,,... s-au bucurat cu bucurie mare foarte...” (BO 2:10). 


4. CONSIDERAȚII FINALE 


Textul ortodox (BO) se dovedeşte a fi cel mai conservator la nivel lingvistic, 
la polul opus situându-se textul protestant“, realitate care nu surprinde având în 
vedere inclusiv faptul că revizia versiunii protestante s-a realizat în scopul declarat 
(cf. Notă) al apropierii cât mai mult de „manuscrisele originale”, dar „într-o formă 
corectă şi adaptată evoluţiei limbii române moderne [s.n., D.-L.T.]". Pe de 
altă parte, trebuie să avem în vedere dogmatismul marcat, bine cunoscut, al textului 
bisericesc ortodox, în general. Pentru textul evanghelic inclus în Biblia de la 


59 Un procedeu stilistic curent (pentru realizarea simetriei) în textele biblice greceşti, trecut şi-n 
cele slavone şi, apoi, în cele româneşti (ILRLV 1997:172). Pe de altă parte, nu trebuie ignorată nici 
influența sintaxei populare româneşti: o serie de forme inversate sunt relevante şi pentru epoca veche 
a limbii române, când fraza nu putea începe cu un cuvânt aton (ibid.). 

60 În studii anterioare am avut ocazia să demonstrăm caracterul marcat conservator (la nivel 
lingvistic) al textului bisericesc ortodox, comparativ cu cel de cult crestin catolic (a se vedea studiile 
noastre consacrate textului catihetic si celui de rugáciune). 

Ierusalim am constatat coexistenta a numeroase fenomene lingvistice arhaice 
(câteva inedite, comparativ cu ВО!) cu inovaţii similare celor din BP. 

Astfel, faptele lingvistice consemnate exclusiv pentru BO sunt numeroase, 
unele dintre acestea caracterizându-se şi printr-un grad ridicat de recurenţă în textul 
ortodox: utilizarea substantivului fără articol proclitic/enclitic, ceea ce dă exprimării un 
caracter (relativ) sententios; dativul adnominal (fapt de limbă izolat), structuri 
genitivale arhaizante preferate unor structuri prepozitionale (cf. crinii câmpului); 
tipare arhaice cu adjectivul posesiv; viitorul cu conjunctivul; preferința pentru 
pasivul reflexiv, căruia îi corespund în BP şi în BI structuri active sau/şi pasive; 
adverbe interogative arhaice: au „oare”, fapt de limbă cu o recurenţă deosebită în 
BO; adv. foarte utilizat singur, fără mult, în asociere cu o multitudine de verbe (cf. 
a se mânia, a se spăimânta, a se întrista, a se mira, a se înfricoşa...);, prepozitii în 
structuri arhaice: de-a (Ла) — de-a stánga/dreapta; introducerea unor propoziţii prin 
conectori specifici românei vechi (cf. concluzivul drept aceea; câteva apariţii) ş.a. 

În comparaţie cu inventarul acestora, faptele (arhaice) de limbă prezente 
exclusiv în BI sunt în număr mai mic: tipare populare cu adjectivul posesiv (cf. 
nevastă-sa), forme arhaice etimologice de conj. a Il-a (cf. a tinea, a rămânea, 
forme generalizate), utilizarea variabilă a pron. relat. care, aspect de asemenea 
generalizat în BI sau unele fapte de limbă izolate (cf., de exemplu, forme arhaice 
de conjunctiv prezent). 

Alte particularităţi, fără a defini în mod exclusiv limba textului ortodox (BO), 
apar aici cu o frecvență mai mare (uneori, generalizat) față de BI şi BP, aspect care 
sustine şi el caracterul puternic conservator al celui dintâi text: utilizarea adjectivului 
pronominal nehotărât tot cu semnificația „orice”; pronumele semiindependent cel; 
regim prepozitional si datival al verbului distinct de cel din româna literară actuală; 
verbe tranzitive construite cu dativul; conjunctivul fără morfemul să cu valoare de 
imperativ; dublete (verbale) sinonimice livresti: a voi pentru a vrea; prepozitii 
utilizate redundant în interiorul unor unităţi frazeologice; prepozitii arhaice: întru 
(ín) — aproape generalizat in BO; şi enumerativ/narativ; complementul circumstantial 
de scop format cu prep. spre — aspect aproape generalizat în BO (/BI, BP: în 
alternanță cu locutiunea în vederea); neanticiparea OD/OI; subordonata conditionalá: 
conj. de apare aproape constant în BO (în BI foarte rar, iar în BP deloc); topica 
nefirească (prin raportare la româna literară actuală) caracterizează îndeosebi BO: 
antepunerea subiectului (în structurile active), respectiv a subiectivei în raport cu 
predicatul; antepunerea numelui predicativ fata de verbul copulativ; postpunerea 
auxiliarului față de participiu/infinitiv; antepunerea complementelor circumstantiale şi 
necircumstantiale față de verbul regent (/BP, BI: cazuri izolate); antepunerea 
cliticului formei verbale (inclusiv în structurile cu chiasm) — frecvent în BO, izolat 
şi în BI. 

Particularitátile evidenţiate de cercetarea noastră reprezintă fapte lingvistice 
care diferenţiază limba textului religios actual (în speță, biblic) de varianta actuală 
literară laică, fiind în cea mai mare parte fenomene arhaice, în unele cazuri, 


8! Cf. infra. 

conservate la nivel popular/regional. Cum s-a putut constata, este vorba despre 
aspecte care apar (foarte) frecvent, uneori chiar generalizat (intr-un text sau altul 
sau simultan în toate cele trei versiuni luate spre investigaţie), dar şi despre fenomene 
sporadice, apariţii izolate, mai puţin relevante în a contura identitatea lingvistică a 
textului biblic, în speţă neotestamentar evanghelic. 

Pentru a stabili „nivelul de arhaicitate” al acestui tip de text bisericesc, în cele 
ce urmează vom proceda la o sumară privire comparativă a limbii textului biblic cu 
limba textului de rugăciune, respectiv a celui catihetic?^. Comparatia noastră 
vizează variantele ortodoxe ale textelor bisericeşti menţionate, stadiul actual al 
cercetărilor noastre nepermitándu-ne realizarea unei astfel de paralele cât priveşte 
textele de cult catolic, respectiv protestant. 

Textul biblic (neotestamentar evanghelic) este mai puţin arhaic 
(la nivel morfosintactic) comparativ cu textul rugăciunii. Argu- 
mentele noastre sunt furnizate nu numai de numărul mai mare de particularități 
arhaice/diferentiatoare în raport cu varianta literară laică (actuală), identificabile in 
textele de rugăciune, ci şi de relevanta respectivelor fapte de limbă: este vorba 
despre fenomene cu un grad sporit de recurenţă şi/sau de fapte caracterizând 
exclusiv etapa arhaică de evoluţie a limbii române (fără conservări la nivel 
popular-regional). Vom menţiona câteva dintre aceste particularități consemnate de 
noi în textul ortodox al rugăciunii creştine actuale, cu mențiunea că acest aspect se 
cuvine a fi nuanfat. Astfel, o serie de aspecte lingvistice catalogate drept arhaice/ 
arhaico-populare, ocurente în rugăciune, sunt „impuse ” de însăşi natura specifică 
a acestui tip de text bisericesc. Făcând această afirmaţie, avem în vedere caracterul 
marcat retoric al textului de rugăciune, un text în care elementului „calificativ- 
descriptiv” îi revine un rol însemnat, în opoziţie cu textul evanghelic, text narativ- 
dramatic prin excelenţă”. În lumina celor spuse, este clar de ce rugăciunea, iar nu 
textul biblic, era susceptibilá de a reprezenta cadrul adecvat de apariție a unor 
structuri arhaice, precum: „Sfintă Învierea lui Hristos” vs Sfânta Înviere a lui Hristos, 
„Adevăratul Dumnezeul nostru”, „sfântului locaşului acestuia”, ,nevrednicilor 
robilor tăi” ş.a., mai exact, structuri în care se păstrează articolul enclitic la 
substantiv în condiţiile antepunerii unui atribut adjectival şi ale postpunerii unui alt 
atribut (este vorba despre aşa-numitele „grupări nominale polidefinite”, specifice 
pentru sec. al XVI-lea — al XVIII-lea, cf. Croitor 2009). Acelaşi aspect este susținut 
şi de bogata reprezentare a structurilor superlative în textul rugăciunii; ne referim, 
mai exact, la realizarea superlativului absolut şi cu alte mărci (arhaice, populare) pe 
care nu le-am găsit în textul biblic. Astfel, pe lângă prea-, apar şi alte morfeme: 
mult, cu totul, atot, de tot, de asemenea, derivatele negative şi numeroase structuri 
genitivale cu valoare superlativă. Caracterul puternic conservator al limbii rugăciunii 


62 Beneficiind de concluziile unor cercetări anterioare in care ne-am ocupat de textul de 
învăţătură creştină, respectiv de cel al rugăciunii (cf. Teleoacă 2009; id., 2010b). 

63 Textul evanghelic este circumscris, în cadrul bogatei literaturi bisericeşti, alături de Psaltire, 
scrierilor cu caracter beletristic (a se vedea, de exemplu, Chivu 2000:33). 

creştine este evidenţiat şi de alte particularităţi, de exemplu: structurile arhaice cu 
exprimarea redundantá a genitivului (prep. a + desinenţa de С); substantive 
singularia tantum cu formá de plural, la fel ca in limba veche (cf. sángiuri); 
pronumele de întărire — în textul de rugăciune bine reprezentat la pers. a Il-a sg.; 
negatia simplă. 

Insistám putin asupra dislocárii, cu exemple numeroase si nuantate furnizate 
de textul rugáciunii, un fenomen lingvistic neconsemnat insá de noi pentru textul 
biblic. Este un aspect oarecum paradoxal, dat fiind faptul cá rugáciunea reprezintá 
textul religios cel mai popular, in sensul de „accesibil”. Aspectul menţionat se 
cuvine a fi inteles si in relatie cu retorica specificá textului de rugáciune. Astfel, 
pe de o parte, avem un stil (mai) elaborat (şi în sensul de emfatic), care şi-a creat şi 
vehiculează o arta a retoricii, pe de altă parte, în Evanghelii narațiunea este cea 
care vorbeşte şi argumentează. Se admite în general că Evanghelia după Matei 
este, în contextul celor patru evanghelii, textul în care povestirea propriu-zisă este 
lăsată în plan secund, în prim-plan situându-se cuvântările şi predicile lui lisus 
[este aşa-numita Evanghelie a cuvântărilor]. Însă, acestea din urmă „îşi trag seva" 
tocmai din pilde/parabole, care presupun cel mai adesea o narratio, o pars epica, o 
istorioară cu personaje, ,,actiune", menite să susţină un adevăr apoftegmatic. Desi 
elemente de narratio intrevin şi în textul rugăciunii, acestea nu reprezintă nici pe 
departe centrul de greutate al acestui tip de text, care îşi ia forța persuasivă din 
retorica invocatiei. Multe dislocari pot fi văzute ca „digresiuni”: apozitia cu rol 
calificativ; vocativul; digresiunea „explicativă, argumentativá", concretizată în plan 
sintactic printr-un circumstantial de cauză ş.a. Pentru textul biblic, în speţă pentru 
cel evanghelic, se poate admite un stil (relativ) transparent, în care naraţiunea, 
scenele dramatice şi secvențele apoftegmatice (pildele pe baza cărora sunt formulate 
sentintele) sunt clar distribuite şi exprimate în capitole (purtând titluri/subtitluri) şi 
versete. „Digresiunea” ia aici forma parabolelor [cum se afirmă în Matei 13:3, 
BO, „Toate acestea le-a vorbit lisus mulțimilor în pilde, şi fără pilde nu le grăia 
nimic”, prin urmare discursul este condiționat si realizat parabolic/alegoric], 
transmise într-o manieră plastică, accesibilă pentru toate tipurile de cititori/ 
ascultători, la fel şi preceptele, formulate într-un stil neutru, în enunturi sintetice 
lipsite de emfază. 

Un argument în plus este furnizat şi de faptele morfosintactice prezente în 
ambele tipuri de texte bisericeşti, dar cu o frecvenţă mică în Evanghelia dupa 
Matei: forme arhaice (etimologice) de vocativ în -e (explicabile, ca şi alte parti- 
cularitáti arhaice menționate anterior, şi prin natura textului de rugăciune, un text al 
invocatiel); dativul adnominal; verbe cu regim prepozitional distinct de cel din 
romána literará actualá, respectiv verbe utilizate cu regim datival (in locul celui 
prepozitional); constructiile intensive, chiasmul s.a. 

Statistic vorbind, numărul particularitatilor™ absente/(mai) slab reprezentate 
în textul catihetic, dar cu (numeroase) ocurente în textul biblic este mai mare fata 


6 Este vorba despre particularități arhaico-populare, dar si de fapte lingvistice inedite, care 
individualizează textul bisericesc fata de varianta literară laică (actuală). 

de al celor semnalate pentru textul catihetic, dar absente/(mai) slab reprezentate in 
textul biblic?, ceea ce echivaleazá cu a admite o arhaicitate mai marcatá a limbii 
textului biblic comparativ cu cel de învăţătură creştină“): structuri genitivale 
arhaizante (genitiv cu valoare locativă); nume proprii geografice articulate proclitic 
la G-D, la fel ca numele de persoane (masculine), iar nu enclitic; exprimarea 
redundantă a posesiei; tipare arhaice cu dativ posesiv; tipare populare-familiare 
(substantiv — adjectiv posesiv); construcţii pronominale pleonastice; viitorul cu 
conjunctivul; utilizarea adv. foarte singur, fapt de limbă aproape generalizat în BO; 
cât priveşte sintaxa, fenomenul cel mai particularizator pentru textul biblic este 
reprezentat de topicá, mai exact de poziţia nefirească (prin raportare la româna 
literară) a diferitelor parti de propoziţie, dar şi cea a cliticelor, a auxiliarelor etc. 

În concluzie, textul biblic actual (de cult ortodox) se poate plasa, din punctul 
de vedere al conservatorismului lingvistic (aspectul morfosintactic), între textul 
rugăciunii şi cel de învăţătură creştină. Observatia nu trebuie absolutizată, ci 
limitată la textul biblic reprezentat de Evanghelii, şi în special de Evanghelia după 
Matei, text întemeiat, după cum se ştie, pe multe citate din Vechiul Testament 
(îndeosebi din Psalmi“), aspect ce trebuie luat în consideraţie pentru o eventuală 
explicaţie a conservatorismului lingvistic mai marcat al acestei evanghelii față de 
celelalte incluse in Noul Testament. Lucrurile se impun a fi nuantate şi cât priveşte 
alte tipuri de texte ale Sfintei Scripturi, de exemplu Psalmii, care, fără îndoială, 
trebuie să reflecte o limbă şi mai arhaică, în virtutea hieratismului acesteia. Vom 
avea ocazia să argumentăm această afirmație cu material faptic adecvat într-un 
studiu separat, care va fi consacrat limbii Psa/milor. 


BIBLIOGRAFIE 
IZVOARE 

BO = Biblia sau Sfânta Scriptură (tipărită sub îndrumarea şi cu purtarea de grijă a 
Prea Fericitului Părinte Teoctist, Patriarhul B.O.R., cu aprobarea Sf. Sinod), 
Bucureşti, Editura Institutului Biblic şi de Misiune al B.O.R., 1988. 

BI = Biblia sau Sfânta Scriptură a Vechiului şi Noului Testament, Ierusalim, Societatea 
Biblică, 1980. 

BP = Biblia sau Sfânta Scriptură. Vechiul şi Noul Testament, GBV, 1990 (ed. I: 
1989). 

Corpus electronic = Corpus electronic de texte româneşti (proiect în curs la Institutul de Lingvistică 


„Iorgu Iordan — Al. Rosetti”). 


65 A se vedea, de exemplu, unele forme arhaice de plural (cf. sângiuri), pronumele de întărire 
sau un inventar mai bogat al verbelor cu regim prepozitional distinct (fata de cel din româna literară), 
respectiv al celor cu regim datival. 

66 Aspect care nu surprinde câtuşi de putin: catehismul este un manual, deci un text cu funcție 
didactică, în ultimă instanţă... un text ştiinţific. 

67 Din cele 283 citate din Vechiul Testament pe care le întâlnim în Noul Testament, 116 sunt 
luate din psalmi (cf. Gombos, Psalmii). 


35 


Morfosintaxa Evangheliei după Matei 107 


STUDII ŞI ARTICOLE 


Anania 2009 


Arvinte 1998 
Avram 1992 


Bourciez 1946 
Chivu 1997 
Chivu 2000 


Densusianu 1961 


Dindelegan 2009 
Frâncu 2009 

GA 2005 (I-II) 
Gombos, Psalmii 
Graur 1960 

ILRLV 1997 

Istrate 1956 
Ivánescu 1980 
Márgárit 2009 
Morcov 2003 
Neculai-Stănică 2009 
Rosetti 1968 

Sala 1997 
Saramandu, Nevaci, 


Radu (ed.) 2009 


Saramandu, Nevaci, 
Radu (eds.) 2010 


Î.P.S. Bartolomeu Valeriu Anania, „Biblia lui Şerban”, monument de 
limbă teologică şi literară românească, în Text şi discurs religios, nr. 
1/2009 (Lucrările Conferinţei Nationale Text si discurs religios, Ediţia L, 
Iaşi, 5-6 dec. 2008), Editura Universităţii „Alexandru Ioan Cuza”, Iasi, 
2009, 25-35. 


= Vasile Arvinte, în Biblia de la 1688, vol. І, laşi. 


Mioara Avram, Consideraţii asupra situației limbii române ín Republica 
Moldova, în LR, XLI, 249-260. 

E. Bourciez, Éléments de linguistique romane, Paris, Librairie C. Klincksieck 
(ed. IV). 

Gheorghe Chivu, Civilizație şi cultură. Consideraţii asupra limbajului 
bisericesc actual, Bucureşti, Editura Academiei Române. 

Gh. Chivu, Limba română, de la primele texte până la sfársitul secolului al 
XVIII-lea. Variantele stilistice, Univers Enciclopedic, Bucureşti. 

Ovid Densusianu, Jstoria limbii române [ediţie îngrijită şi traducere în 
limba română de J. Byck], vol. II, Secolul al XVI-lea, Bucureşti, Editura 
Ştiinţifică. 

Gabriela Pană Dindelegan, Din nou despre dativul posesiv din grupul 
verbal. Observaţii asupra limbii române vechi, în LR, LVII, nr. 2, 173-182. 
Constantin Frâncu, Gramatica limbii române vechi (1521—1780), laşi, 
Casa Editorială Demiurg. 

Gramatica limbii române, 1, Cuvântul, Bucureşti, Editura Academiei 
Române; II, Enunţul, Bucureşti, Editura Academiei Române. 

Stelian Gombos, Psalmii veterotestamentari, ap. www.crestinortodox.ro/.../ 
cartea-psalmilor-spiritualitatea-ortodoxa-121200.html). 

Al. Graur, Studii de lingvistică generală. Variantă nouă, Bucureşti, Editura 
Academiei Române. 

Istoria limbii române literare. Epoca veche (1532-1780) [coord.: Ion 
Ghetie], Bucureşti, Editura Academiei Române. 

Gavril Istrate, Construcţii pronominale pleonastice, în „Analele ştiinţifice 
ale Universităţii Al. Ioan Cuza din Iasi” (serie nouă), Secţiunea Ш. Ştiinţe 
sociale, Tom II, fasc. 12, 395—398. 

G. Ivănescu, Istoria limbii române, laşi, Editura Junimea. 

Sintaxa limbii române în secolele al XVI-lea — al XVIII-lea [coord.: 

Şovar 2010 = Georgiana-Andreea Sovar, Observaţii pe marginea flexiunii cazuale a 
numelor de rudenie în limba română veche, in Saramandu, Nevaci, 
Radu (eds.) 2010, 161—170. 


Teleoacă 2008 = Dana-Luminita Teleoacá, Limbajul bisericesc actual între tradiție şi 
inovație, Bucureşti, Editura Academiei Române. 

Teleoacă 2009 = Dana-Luminita Teleoacá, Aspecte morfosintactice în textul catihetic 
actual, în Saramandu, Nevaci, Radu (ed.) 2009, 489—501. 

Teleoacă 2010a = Dana-Luminita Teleoacă, Discursul religios catihetic, o abordare din 
perspectiva teoriei comunicării, în Saramandu, Nevaci, Radu (ed.) 2010, 
171-179. 

Teleoacă 2010b = Dana-Luminita, Arhaic şi popular ín textul actual al rugăciunii, 


comunicare la Al 10-lea Colocviu International al Catedrei de Limba 
română (Limba română: ipostaze ale variaţiei lingvistice), Bucureşti, 

sujet, in BSL, XLIV, 1—20. 

Zamfir 2005 = Dana-Mihaela-Zamfir, Morfologia verbului în dacoromána veche 
(secolele al XVI-lea — al XVII-lea), Bucureşti, Editura Academiei Române. 

Zamfir 2007 = Dana-Mihaela Zamfir, Morfologia verbului în dacoromâna veche 
(secolele al XVI-lea — al XVII-lea), П, Bucureşti, Editura Academiei 
Române. 

DICŢIONARE 


DLR:1984 = Dicţionarul limbii române. Litera P |presin—puzzolnă] 1984, Tom VIII, Partea a 5-а. 


ASPECTS DE LA MORPHOSYNTAXE DANS LE TEXTE BIBLIQUE ACTUEL: 
L'ÉVANGILE SELON MATHIEU 


(Résumé) 


Tout en prenant en considération (comme corpus de travail) un nombre de trois versions 
bibliques, qui circulent à l'époque actuelle (à savoir, une version de culte orthodoxe, une autre — 
protestante et la troisiéme — un texte paru à Jérusalem), notre recherche se propose d'établir, à travers 
un approche comparatif, le degré d'archaicité du texte ecclésiastique actuel, sa définition par rapport 
au niveau laique de la langue littéraire contemporaine. On a également poursuivi la place occupée par 
le texte biblique (dans une perspective linguistique, plus exactement morphosyntaxique) dans 
l'ensemble de la riche littérature religieuse, spécialement par rapport au texte catichétique et celui de 
la priére chrétienne (orthodoxe). 


Cuvinte-cheie: bisericesc, biblic, actual, comparativ, arhaic. 
Mots-clé: ecclésiastique, biblique, actuel, comparatif, archaïque. 

RECENZII ŞI NOTE BIBLIOGRAFICE 


Leastvita sau Scara raiului de Ioan Scărarul. Ediţie jubiliară dedicată Sfântului Ierarh Varlaam, 
Mitropolitul Moldovei, autorul traducerii. Ediţie, notă asupra ediţiei şi glosar de Oana Panaite. 
Prefatá şi revizuirea transcrierii interpretative de Eugen Munteanu. Tipărită cu binecuvântarea 
I.P.S. Daniel, Mitropolitul Moldovei şi Bucovinei, Locţiitor de Patriarh al Bisericii Ortodoxe 


Române, Trinitas, laşi, 2007, 361 p. 


Ediţia aduce în circuitul ştiinţific prima 
traducere în limba română a Leastvifei lui Ioan 
Sinaitul, scriere de asceză monahală, întreprinsă 
de Varlaam, viitor mitropolit al Moldovei, pe 
când era călugăr la Mănăstirea Secu, la o dată 
cuprinsă în intervalul 1602 — 1613. Efectuată din 
slavonă şi întemeiată pe versiunea cu scolii a lui 
Maximos Margunios, traducerea s-a difuzat prin 
mai multe copii manuscrise, dintre care cea mai 
veche se păstrează în ms. rom. 5419 (fost ms. 
6024) al Bibliotecii Academiei Române, datând 
din prima jumătate a secolului al XVII-lea. 

Prefaţa, semnată de Eugen Munteanu, care a 
asigurat şi revizia transcrierii întreprinse de 
Oana Panaite, îl introduce pe cititor în contextul 
istorico-cultural şi religios al epocii, evidențiind 
cu precădere rolul lui Varlaam la întărirea orto- 
doxismului şi la răspândirea pentru prima dată în 
Moldova, prin intermediul tiparului, a cărții 
religioase traduse în limba română. 

În Nota asupra ediţiei se oferă descrierea 
ms. rom. 5419, ales ca text de bază, se discută 
problemele legate de datarea traducerii şi de 
stabilirea originalului slavon, preluându-se, în 
general, rezultatele avansate de Pandele Olteanu 
şi Florentina Zgraon, şi se trec în revistă alte 
traduceri româneşti ale Scării, efectuate din 
slavonă şi greacă din secolul al XVIII-lea şi până 
în prezent. 

Din aceeaşi secțiune a ediției aflăm că textul 
a fost reprodus în transcriere fonetică interpretativă. 
Felul cum sunt interpretate o bună parte a 
grafiilor discutate, unele dintre ele încadrate în 
rândul grafülor greşite (haplografii, dittografii 
etc.), dovedeşte din partea editoarei surprinzătoare 
lacune de informare. Grafiile STál s RW T]s PAW 
transcrise, potrivit „interpretării morfologice”, 


LR, LXI, nr. 1, p. 109-125, Bucuresti, 2012 


derept-aceaia, pentr-aceaia (vezi p. 36), trebuiau 
reproduse derept-acea, pentr-acea (pentru inter- 
pretarea din urmă, vezi Ovid Densusianu, 
Histoire de la langue roumaine, Tome II, Paris, 
1938, p. 261, Crestomatia limbii románe vechi, 
Volumul I 1521-1639, Bucuresti, 1994, p. 105, 
131, 142, 161, 178; Varlaam, Cazania, 1643. Editie 
de J. Byck, Bucuresti, p. 333/10, 334/26, 342/19, 
353/29, 362/19, 404/24, 495/28 etc.). Pentru 
grafia | 2 &dforma de plural nearticulatá), se 
specifică cá „paiericului i s-a atribuit valoarea 
«zero»”, întrucât „r are un caracter dur" (р. 36), 
dar in transcriere grafia respectivă a fost 
reprodusă sub forma ocări (p. 105; cf. şi p. 156). 
În exemple de tipul ЫР (28°) pentru să să, Ф 1 
(202") pentru buni si алом X (ЗҮ) pentru răsăpirea, 
incluse in categoria haplografilor (p. 37), nu 
avem a face cu omiterea accidentalá a lui w(primul 
exemplu), X (al doilea exemplu) si W(al treilea 
exemplu), ci cu aplicarea unui procedeu uzitat în 
suprascriere (vezi Documente si însemnări româneşti 
din secolul al XVI-lea, Bucureşti, 1979, p. 74—75, 
sub. 4.b.). În U^(142") pentru fost, (р. 129") 
pentu post şi "]XZx (218") pentru postnic, tilda 
tine locul lui C (ibidem, p. 77). Grafia PSYpentru 
аай (vezi PSA ^а A 157, р. 279") nu poate fi 
consideratá o haplografie, cátá vreme paiericul 
notează aici pe d, valoare pe care acest semn 
grafic o are şi în alte texte vechi româneşti (vezi 
Crestomatia limbii române vechi, Volumul I, 
p. 47). Un fonetism dialectal este reprezentat de 
grafia DXX (p. 246") pentru sfii, care trebuia, prin 
urmare, transcrisă sii (vezi DLR, s.v. sfii). Nu 
are ce căuta în categoria dittografiilor grafia P 
S^PeP (93°), care nu poate fi echivalată a doa 

(vezi p. 38), ci trebuie cititá precum este scrisá: 
a doara (vezi Ovid Densusianu, op. cit., Tome 
II, p. 251). Multe dintre exemplele incluse în 
categoria confuzii de slove (p. 39) conservă 
fonetisme vechi si forme dialectale: Andi Zw 
(186^), cu Tla finalul lui căci, păstrează fonetismul 
etimologic, întâlnit şi în Cazania lui Varlaam 
(ed. J. Byck, p. 358/28); in X ЖМ (p. 85°), 
avem a face cu asimilarea ze — i > i — i; bw UQ 
(40°) reflectă anticiparea vocalei labiale, ca si in 
coiufu (ambele exemple atestate in Cazania lui 
Varlaam; vezi Ion Ghetie, in LR, 1980, nr. 2, 
р. 212); în forma verbală /ий (198'), ă > o, prin 
acomodare vocalicá; în AN (35') pentru căci 
inregistrám un fonetism moldovenesc: c > $; grafia 
i Swaw(s T (78°) atestă, de asemenea, o variantă 
viabilă (vezi DLR s.v. zgâria). Toate aceste 
exemple au fost emendate în mod tacit şi transcrise 
sub formele actuale ale cuvintelor respective: 
sfii, a doa, căci că, ieşitul, să aibu, luă, căci că, 
zgârâiate. 

Vom spune câteva cuvinte şi în legătură cu 
reproducerea textului. Colationarea a trei porțiuni 
de dimensiuni reduse din cuprinsul acestuia cu 
textul corespunzător din ms. rom. 5419 (f. 1-3", 
106'—108', 167'-175") evidenţiază numeroase 
greşeli de transcriere comise de editoare. Unele, 
notate de noi între paranteze ascuţite, pot fi 
încadrate in categoria omisiuni: „oare in 
săhăstrie <şi-i nevoiaşte> spre viiata cea dumne- 
záiascá" (p. 47), „о am «si» pus mainte” (p. 50), 
„neclătită întru<-n> chip" (p. 155), „să aibă 
neştine nedeajde <de> mântuirea aceştia” (p. 229), 
„atunci <li> să arătă în vis" (p. 223), ,,deade<-i> 
hârtiia” (p. 235). Am înregistrat şi două exemple 
aparţinând categoriei plusuri, pe care le-am notat 
cu italice: „mândria lumiei şi filosofia /umiei 
iaste împărţită” (p. 52), „căci că vrum să him 
mai mari” (p. 230). Mult mai numeroase sunt 
însă lectiunile greşite, pe care le prezentăm in 
ordinea înregistrării lor : besearicei (p. 47) în loc 
de besearecei (QIMaIqIX 17/16), varurilor (p. 48) 
în loc de valuriloru (HVM | av 2'/31), adică (p. 49) 
in loc de adecá (PSTZw 2/19), Raith (p. 50, 51) 
in loc de Rait (Pex 2'/38, 3'/4), şi le (hráneaste; 
p. 51) in loc de şi-l (| XX 3'/8), Thola (p. 52) in 
loc de Tola (0/[P3"/13), pururi (p. 52) în loc de 
pururea (_ мамар 3°/14), stă însă (p. 52) în loc de 
stânsă (kct ok 3/29), o aruncă ín foc neştine 


! Trimiterile se fac la numerotatia filelor din 
manuscris stabilitá de editoare. 


(p. 155) in loc de o aruncă nestine în foc (“Pal A 
ПХТ o UZ 106'/18-19), ce ni l-au facut 
(p. 155) în loc de ce ne-au făcut (GT ]\/ Ut A 
106'/22), aşea (neputinţă; p. 155) în loc de acea 
(F9W107711), mai blând (p. 156) în loc de mai 
blândă (V В Qw|Sw 107/27), celor desăvârşit 
(p. 156) în loc de celor desdvarsite (OIL “x 
STi вам Х 108'/8-9), andesine (р. 157) în loc 
de ande sine (PIBIDAT 108"/11), zavisti (p. 157) 
în loc de zavisti<i> (i ВЕЖБ X 108'/22—23), aşea 
şi (p. 227) in loc de ageasi (В W 169'/5), Vadzuiu 
(p. 228) în loc de Audziiu (PV u 169'/22), 
Miruirile (p. 229) în loc de Biruirile (Q&9vXeX T 
170°/9), bunătăţile (p. 230) in loc de bunătăți 
(Q]t s АХ 1717/34), înstreinat (2 exemple, p. 
230) în loc de astreinat (А AIP 171"/26, 28), 
căci cá (2 exemple, p. 234) in loc de căci să (AW 
bw 1747/9, 2л bw 1747/12), (ce simt...) miseli (p. 
234) in loc de misei (\ X Т 1747/7), de-aproapelui 
(р. 235) în loc de de-aproapele (SWa'P TT 
175'/29), nu a fost ieşit (p. 235) în loc de n-au 
fost ieşit (]'v Uts x TI Жх 175"/40). În câteva 
situaţii inregistrám interpretări diferite pentru 
grafii identice: | Zt 6106/31, 107'/25) transcris 
ocar (р. 155) si ocări (р. 156), T's (1067/25) 
transcris Pentr-acea (p. 155), даг Т5 d&dW(107/28) 
transcris Pentr-aceaia (p. 156), o^ фќ (1727/38, 
1727/38-172"/1) transcris (simt) imponcis (р. 
230) şi (stau) în pomcis (p. 230). Câteva observații 
se pot face în legătură cu scrierea câtorva 
cuvinte a căror pronunțare legată, fără pauză, se 
marchează prin cratimă. Ne referim la grafiile 
50! X аю! Xreproduse d-inşi (p. 228), pr-inşi 
(p. 228), care, potrivit foneticii istorice, trebuiau 
scrise di-nsi, pri-nşi. Cratima lipseşte însă in 
deacii („după aceea” în contextul respectiv, p. 
228) şi în mai marelui (p. 228), exemple care 
trebuiau reproduse de-acii, respectiv mai-marelui. 

Modernizarea pe alocuri a limbii şi greşelile 
strecurate în reproducerea textului fac ca această 
ediție jubiliară, apărută la 350 de ani de la 
moartea mitropolitului Varlaam, să nu poată fi 
privită ca o reuşită filologică. 

Învățăturile lui Neagoe Basarab către fiul său Theodosie. [I] Versiunea românească de la Curtea 
de Argeş. Ediţie îngrijită, prefață, note şi comentarii de Dan Zamfirescu, membru al Academiei 
Oamenilor de Ştiinţă din România. Traducerea fragmentelor păstrate din originalul slavon de 
Gheorghe Mihăilă, membru al Academiei Române, Editura Roza Vânturilor, Bucureşti, 2010, 


554 p. 


Întemeiată in bună parte pe ediţia pe care 
aceiaşi autori au publicat-o cu concursul Floricái 
Moisil în 1970, ediţia de față cuprinde următoarele 
secțiuni: Prefatá, semnată de Dan Zamfirescu (p. 
І-ХХІ), reproducerea textelor româneşti (Învă- 
țăturile lui Neagoe Basarab cătră fiul său 
Teodosie, p. 1—298, Cuvânt de învăţătură al 
bunului creştin domn Neagoe voivod, domnul 
Ungrovlahi<i>i, cătră 2 slugi..., p. 299-308 şi 
Altă învăţătură asemene cestiialalte, p. 309-310)’, 
Traducerea fragmentelor slavone păstrate din 
originalul slavon de G. Mihăilă (p. 310-402), 
Note şi comentarii pe marginea textelor româneşti, 
alcătuite de Dan Zamfirescu (p. 403—496) si 
reproducerea, in traducere, a douá scrieri parenetice 
(Ale împăratului Vasile Macedoneanul capitole 
povatuitoare pentru fiul sáu Leon, tradusă de 
Nicolae-Serban Tanaşoca, p. 497—525, şi, respectiv, 
Învățătura lui Vladimir Monomahul către fiii săi, 
versiune românească din germană de G. Popa- 
Lisseanu, revăzută după originalul rus de G. Mihăilă, 
p. 526-544, traducerea din urmă fiind însoțită de 
o postfață aparţinând lui Dan Zamfirescu, 
p. 544—552). 

Faţă de ediţia anterioară, actuala ediţie prezintă 
câteva deosebiri. Unele dintre acestea privesc 
reproducerea textelor româneşti. Pentru a delimita 
părţile originale de cele împrumutate din diverse 
surse religioase, cele din urmă au fost reproduse 
cu caractere italice. Totodată, pentru a evidentia 
unele nuclee tematice, acestea au fost subtitrate 
de editor; atât subtitlurile, cát şi numele autorilor 
ale căror lucrări au fost puse la contribuţie s-au 
reprodus între paranteze drepte; de exemplu: 
[Pilda celor trei prieteni] (p. 119), [Simeon 
Monahul] (p. 254). Din păcate, opţiunea din 
urmă a dus la eliminarea posibilității de a urmări 
intervenţiile editorului în stabilirea textului de 
bază, intervenţii care în ediţia din 1970 fuseseră 
încadrate tot între paranteze drepte. Or, în noua 
ediție, asupra acestor intervenţii, care se referă, 
de regulă, la completarea lacunelor şi corectarea 
greşelilor, nu se mai atrage atenţia în niciun fel. 


? Pentru ultimele două scrieri, vezi articolul 
nostru din actualul număr al revistei, р. 16-26. 


O altă deosebire între cele două ediţii constă 
în renunțarea la aparatul critic din subsolul 
paginii (ed. 1970), locul lui fiind preluat acum de 
secţiunea Note si comentarii. Aceasta cuprinde 
informaţii de ordin istorico-literare: precizarea 
surselor şi a felului în care au fost utilizate, 
consemnarea interpolărilor datorate traducătorului 
sau copiştilor, semnalarea intervențiilor autorului 
etc. S-a renunţat, în schimb, la înregistrarea 
variantelor din manuscrisele consultate în vederea 
completării omisiunilor şi a îndreptării greşelilor, 
variante consemnate în ediţia din 1970. În 
consecință, pentru a putea aprecia modul în care 
au fost reproduse cele trei texte româneşti 
semnalate, urmează să ne adresăm tot primei 
ediții. Nu putem, în schimb, să nu remarcăm 
atenţia acordată în ediţia de faţă comentariilor pe 
marginea izvoarelor utilizate, dintre care unele 
au fost identificate chiar de Dan Zamfirescu. 
Calitatea foarte bună a majorității comentariilor 
este umbrită de unele aprecieri de felul: „Cuvinte 
adăugate de Neagoe” (nota 57, p. 413), „Acest 
cuvânt (Ab Rx n.n., AL Mareş) se dovedeşte 
format de Neagoe în cuprinsul slavonei 
româneşti” (nota 36 b, p. 432), „domnul român 
se arată a fi primul nostru moralist” (nota 195, 
p. 467) etc. Facem această remarcă, întrucât 
problema autorului Învățăturilor este încă contro- 
versată; vezi N.A. Ursu, Când şi de cine a putut 
fi inițiată elaborarea Învăţăturilor lui Neagoe 
Basarab către fiul său Teodosie?, în volumul 
autorului Contribuţii la istoria literaturii române, 
Iaşi, 1997, p. 7-21. 

În rândul deosebirilor dintre cele două ediţii, 
putem consemna şi renunţarea la Glosar, care în 
ediţia din 1970 fusese alcătuit de G. Mihăilă. În 
noua ediție, sensul unora dintre cuvintele întâlnite 
în texte a fost înregistrat în Note şi comentarii. 

În sfârşit, ca pe o noutate a ediției examinate 
remarcăm publicarea traducerilor celor două 
texte parenetice semnalate mai sus, primul 
provenind din spațiul bizantin, al doilea din 
spaţiul ruso-kievean, care permit familiarizarea 
cititorului cu două scrieri medievale formative, 
de asemenea cu tematică moral-religioasă. 

Fárá a fi avut posibilitatea de a confrunta 
transcrierea textului românesc al Învățăturilor cu 
cel al manuscrisului ales ca text de bază (ms. 109 
al Bibliotecii Filialei Cluj a Academiei Române), 
vom face totuşi câteva observaţii pe marginea 
reproducerii lui în noua ediţie. Diftongul ga, în 
cuvinte de tipul ОЄЛХАм [W T, AMX care în ediţia 
din 1970 a fost reprodus prin é, apare acum 
echivalat prin e: cele (p. 2), tunerec (p. 1), în 
veci (p. 2) etc. La inițială de silabă, Ta fost redat 
prin e, şi nu prin ie, cum ar fi fost de aşteptat, în 
muere (p. 50), nevoe (p. 3), pricestuesti (p. 10) 
etc. Litera g, în scrierea numelor proprii, a fost 
reprodusă prin th: Navuthei (p. 48, 49), Tharth 
(p. 57), Theodosie (p. 1) etc., deşi în cadrul 
transcrierii fonetice interpretative exemplele res- 
pective trebuiau scrise cu ¢. Nu se justifică, de 
asemenea, scrierea cu doi i a numelui Jisus 
(p. 73, 129, 146 etc.), această inovaţie grafică 
nefiind atestată în textele din secolul al XVII-lea. În 
schimb, în exemple de felul „domnul Ungrovlahii" 
(p. 299), „fii sfinți” (p. 309) etc., i trebuia 
restabilit: Ungrovlahi<i>i, fi<i>i. Numele propriu 
Adar (p. 52), deformat prin asimilare grafică, 
trebuia reprodus sub forma Ader, care mai apare 
de două ori pe pagina respectivă. Lectiunea gin- 
ghirese (p. 27) este greşită (vezi nota 13, p. 405), 
ea datorându-se confundarii lui q cu į (cf. ms. 
rom. 3488, p. 18: ФХІМХӘЛЮТТ); trebuia, prin 
urmare, corectată cinghirese. Greşită este şi forma 
hrisolatac (p. 149), cu c final, căci în manuscrisele 
care servesc ca „martori” pentru textul de bază 
înregistrăm grafiile gaXyT PS P (ms. rom. 3488, 
f. 96") si ТРУ Pax (ms. rom. 3572, f. 165%), 
cu r în finală, ca în versiunea originală slavonă: 
gabTPc^wx (ed. G. Mihăilă, 1996, p. 42). Tot 
prin raportare la situaţia din manuscrisele 
„martori” trebuia îndreptat pasajul „Decii mi vă 
zic, fetii miei...” (p. 305) în „Decii mi vá paziti, 
fetii miei ...” (cf. ms. rom. 1069, f. 110" si ms. 
rom. 2714, f. 105"). Neindicatá se dovedeste 
intervenţia editorului în pasajul „Pasă si rádicá 
oltariul lui Dumnezeu în ariia arăturei lui Ornei, 
feciorul lui Esei” (p. 34), al cărui final „feciorul 
lui Esei” a fost reconstituit după textul biblic 
(II Regi 24, v. 16; cf. ed. din 1970, p. 148, nota 6), 
ignorándu-se complet tradiția manuscrisá: „unde 
arase feciorii lui Iesii (Ielisei)"; cf. ms. rom. 3488, 
f. 22", ms. rom. 3572, f. 43“. 

Câteva observaţii vizând secţiunea Note si 
comentarii vor fi consemnate în ordinea parcurgerii 
lor: 


— nota 9, p. 404: în reproducerea pasajului 
adăugat de traducător s-au strecurat numeroase 
greşeli: sferă în loc de stea, de o latură de 
aceasta în loc de o laturi de aceste (cf. ed. din 
1970, p. 140, nota 2); 

— nota 13, p. 405: Ghinghirese trebuia reprodus 
ginghirese; 

— nota 91, p. 415: sensul „armăsarul” atribuit 
cuvântului máscoiul (p. 91) este greşit, sensul 
corect fiind „catâr”; 

— nota 118, p. 421: „slavonul moyka” trebuia 
reprodus moka; 

— nota 140, p. 424: cuvântului crăvi (reprodus 
greşit cravi) i s-a atribuit sensul „se va umfla 
până va crăpa”, deşi în pasajul respectiv are 
sensul „a se întări”, înregistrat, de altfel, în 
Glosarul primei ediţii (p. 419); 

— nota 21, p. 431: (Z^^& y ]XRX din pasajul 
slavon reprodus nu se traduce „cu scut”, ci „ca 
ostaşii” (vezi şi recenzia lui Mircea Voiculescu 
în „Revista arhivelor”, XXXV, 1973, nr. 4, 
p. 681); în aceeaşi notă se vorbeşte despre 
„traducerea de la Arges” а Învățăturilor, pentru 
ca în nota 41, p. 433 să ni se spună că 
„traducătorul... desigur trăia şi lucra la Mânăstirea 
Argeşului”, afirmaţii prin nimic susținute; 

— nota 146, p. 456: sensul „a se elibera, a se 
lepăda” atribuit verbului indeletnici („Şi asa, 
întâi să te îndeletniceşti de mânie şi de lene, că 
omul cel mânios şi cel lenevos nicio dreptate nu 
va face săracului”, p. 221) nu a mai fost atestat 
până în prezent; nu ar fi exclus ca în acest citat 
să avem a face cu omisiunea negatiel ne: să nu te 
indeletnicesti; 

— nota 203, p. 469: in legáturá cu comen- 
tariul despre traducerea sl. CW X „pustiu” prin în 
deşărt (p. 256), atragem atenţia că aceeaşi echi- 
valare apare şi în prima traducere românească a 
Psaltirii, ps. 7, v. 5 (vezi L-A. Candrea, Psaltirea 
Scheiand comparatá cu celelalte Psaltiri din sec. 
XVI şi XVII traduse din slavoneşte, Bucureşti, 
vol. II, 1916, p.9); 

—nota 223, p. 478: referitor la legenda 
sângelui lui Isus scurs pe capatana lui Adam, de 
a cărei sursă se interesează Dan Zamfirescu, 
menţionăm că un ecou al legendei se regăseşte în 
Întrebări şi răspunsuri, versiunea slavonă (Ivan 
Franko, Алокрифи и легенди з украйських 
рукописів, Tom. ТУ, Львов, 1906, p. 427): TSP 
eHY^RXiWV[u, СА ^ Р [55 X аф X 
d IPSXex Zetex ew Ju. TSP а 51]х QV Mex 

Юм XST Za'ex Хер. cB. P. | ° ]"XTVCând 
au săpat in pământ, au aflat un craniu si 
spărgându-l si sádind (= fixând) în el crucea, 
când a fost străpuns Domnul, a căzut sânge şi 
apă, <si> a curs sub picioarele lui"; în aceeaşi 
notă, în legătură cu descoperirea semnificației 
literelor а ar fi trebuit să fie menţionaţi M.N. 
Trutá şi C. Georgescu-Munteanu, care în acelaşi 
an, 1943, au furnizat explicația corectă, plecând 
de la articolul bulgarului I. Gosev (pentru detalii, 
vezi articolul nostru publicat în „Studii şi 
materiale de istorie medie”, vol. XXV, 2007, 
p. 172; c£. p. 175 şi 177); 

— nota 225, p. 479: in privinta cifrei 4603, 
prin care traducátorul a completat lacuna origi- 
nalului slavon (e vorba de durata şederii lui 
Adam in iad, p. 269), cáreia in versiunea greacá 
îi corespunde cifra 5506, avem de făcut 
următoarea observaţie: prima cifră este corectă, 
întrucât dacă scădem din 5533 cei 930 de ani, cât 
a trăit Adam, obţinem exact 4603. A doua cifră, 
5506, este evident greşită, dar în mod curios ea 
se apropie de cifra 5536, atribuită într-o versiune 
din Întrebări si răspunsuri şederii lui Adam în 
iad (vezi Al. Ciorănescu, în Cercetări literare, I, 
Bucureşti, 1934, p. 76). 

Ne vom referi, în final, şi la traducerea 
textului slavon, întreprinsă de G. Mihăilă. Forma 
pe care а îmbrăcat-o această traducere în ediția 
din 1970 a fost uşor revizuită în ediţia din 1996, 
în urma observațiilor făcute de Mircea Voiculescu 
în recenzia indicată mai sus. Astfel, traducerea 


„sol între robi”, evident greşită (ed. 1970, 
p. 361), pentru ема WQ |PP a devenit în ed. din 
1996 „gol în zdrente", formă pe care o regăsim şi 
în noua ediție (p. 320); cf. Mircea Voiculescu, 
op. cit., p. 681). Au rămas totuşi nemodificate o 
serie de traduceri greşite, sesizate în recenzia 
amintită, dintre care unele supărătoare. Pentru 
economia expunerii ne limităm la două exemple: 
1) pasajul TGPB/SW P]Ps & Til i PZ]x]Wlx) 
kt SXCX ] X T SPa’eT ай SPCX este tradus in noua 
ediție „dacă judeci la masă, nu este lege să 
judeci, nici să imparti daruri” (p. 338), desi 
traducerea corectă glăsuieşte altfel: „Când şezi la 
masă, lege nu-i a judeca (= nu se cade a judeca), 
nici daruri a împărţi” (ibidem), 2) pasajul _“D{Ft 
Zw ВАҲ\ ), Xy T Eog | IWQ, tradus în actuala 
ediție „vă trimit la corturile acelor sfinți” (p. 321), 
trebuia transpus „vă trimit la umbrele (duhurile) 
acelor sfinți” (ibidem). 

În concluzie, ediția de față poate primi о notă 
bună pentru notele şi comentariile conținute, ca şi 
pentru publicarea traducerilor din scrierile lui 
Vasile Macedoneanul şi Vladimir Monomahul. 
Ea necesită, în schimb, unele îmbunătăţiri sub 
raportul reproducerii textelor româneşti. 


ALEXANDRU MARES 
Institutul de Lingvistică „Iorgu Iordan — Al. Rosetti” 
Bucureşti, Calea 13 Septembrie nr. 13 


ANDREI ESANU (coord.), Dinastia Cantemireştilor. Secolele XVII-XVIII, Editura Stiinta, Chişinău, 


2008, 604 p. 


Cercetarea operei lui Dimitrie Cantemir a 
cunoscut câteva momente fundamentale. Exegeti 
precum Ştefan Ciobanu sau P.P. Panaitescu au 
adus date noi, care nu pot fi omise de niciun 
cantemirolog. Aniversarea a 300 de ani de la 
naşterea savantului moldovean a prilejuit susţinerea 
unei serii de comunicări şi tipărirea unor volume 
şi numere de revistă care au marcat cursul cer- 
cetării operei lui Cantemir. Un asemenea moment 
important considerăm că are loc odată cu apariția 


3 Cifrá care rezultă din 5500 de ani, scurşi de 
la facerea lumii până la naşterea Mântuitorului 
(potrivit computului alexandrin), + 33 de ani, 
durata vieții lui Isus. 


volumului colectiv Dinastia Cantemireştilor. 
Secolele XVII-XVIII, coordonat de cercetătorul 
Andrei Eşanu. Colectivul de autori reuneşte 
specialişti ai Academiei de Ştiinţe a Moldovei, 
dar şi câţiva cercetători ieşeni: lon Druta, 
Haralambie Corbu, Demir Dragnev, Ştefan 
S. Gorovei, Constantin Rezachevici, Gheorghe 
Bobână, Paul Páltánea, Victor Tvircun, Sorin 
Iftimi, Dumitru Grama, Victor Ghilas, Victor 
Cirimpei, Silviu Andrieş-Tabac, Valentina Eşanu. 

Cartea este rezultatul unui proiect început în 
2006, finanțat de Guvernul Republicii Moldova, 
şi, după spusele coordonatorului, „poartă un 
caracter de cercetare-sinteză şi reprezintă o primă 
experienţă de acest gen în ştiinţa istorică din 
Republica Moldova” (p. 12). 

Importanţa acestui volum impresionant se 
datorează multitudinii aspectelor tratate şi calității 
documentării. Accesul la arhivele ruseşti, alături 
de cunoaşterea excelentă a limbii ruse, fac din 
cercetătorii Institutului Filologic de la Chişinău 
actori indispensabili în prezentarea vieţii si in 
cercetarea operei lui Dimitrie Cantemir. Din acest 
motiv, lucrarea umple anumite goluri documentare, 
mai ales referitoare la aspectele biografice. 

Titlul cărţii, Dinastia Cantemireştilor, poate 
părea uşor exagerat, în condiţiile în care tronul 
Moldovei a fost ocupat doar de reprezentanţii a 
două generații Cantemir. Dar rudenia s-a tradus 
nu numai în plan politic, ci, mai ales, în plan 
intelectual. Din acest motiv, volumul nu se ocupă 
doar de domnitorii cunoscuţi — Constantin şi 
Dimitrie Cantemir —, ci dedică un spațiu important 
tuturor copiilor lui Dimitrie, soțiilor savantului, 
fratelui Antioh şi descendenților lui şi, poate mai 
important, cercetează, într-un prim capitol, obârşia 
acestei familii, acordându-i o atenţie specială 
domnitorului Constantin. Acest prim capitol, 
apartinandu-i lui Ştefan Gorovei, este sintetizat 
într-o anexă, un arbore genealogic schiţat de 
Andrei şi Valentina Eşanu, care ilustrează grafic 
rezultatele cercetării. Urmează biografia lui 
Antioh, fratele lui Dimitrie, reconstituită pe baza 
documentelor din epocă de Demir Dragnev. 
Studiile dedicate vieții şi operei lui Dimitrie 
Cantemir ocupă cea mai mare parte a volumului, 
trei capitole consistente. Sotilor Eşanu le mai 
aparține un studiu referitor la doamnele şi 
descendenții principelui. Dintre copii, Antioh 
este tratat separat, într-un capitol cu mai mulți 
autori. În oglindă cu primul capitol se aşază 
ultimul, în care stemele Cantemireştilor, element 
de unitate a familiei şi de recunoaştere socială, 
sunt analizate de Silviu Andrieş-Tabac. 

Cele trei capitole dedicate lui Dimitrie 
Cantemir abordează personalitatea complexă a 
acestuia din mai multe perspective. Studiul 
biografic, sistematizat de soții Eşanu, constituie 
prima schiță biografică publicată după lucrarea 
lui P.P. Panaitescu din 1958, deşi cercetările în 
acest domeniu au fost numeroase. Viaţa savantului 
este reconstituită din cronicile epocii, din propriile 
scrieri, dar şi din documente mai puţin cunoscute, 


precum cele descoperite de istoricul Victor 
Tvircun, care pun, de pildă, într-o lumină nouă 
relaţiile lui Cantemir cu Brâncoveanu şi rolul lui 
Toma Cantacuzino. Sederea în Rusia este descrisă 
conform unor surse greu accesibile cercetătorului 
român. În această parte, autorii încearcă să 
stabilească locul lui Cantemir la curtea lui Petru 
cel Mare. Se pare că cercetările anterioare, 
precum biografia lui P.P. Panaitescu, au exagerat, 
totuşi, rolul pe care principele moldovean l-ar fi 
avut, cel puţin la începutul exilului rusesc. 
Astfel, deşi tratatul de la Lutk stipula faptul cá 
domnul va fi autoritatea supremă peste moldovenii 
veniţi cu el în exil, Petru anulează, în 1714, o 
condamnare a unor români judecaţi de Dimitrie 
Cantemir. Mai mult, aflăm din acest capitol 
despre tratativele secrete purtate cu reprezentanții 
puterilor occidentale în Rusia. Astfel, în 1715 
Cantemir ar fi avut o întrevedere cu reprezentantul 
austriecilor, pe care 1-а rugat să-l ajute să fugă în 
Transilvania şi apoi la Viena, promitándu-i în 
schimb ridicarea Moldovei împotriva turcilor şi 
ataşarea principatului la coroana austriacă 
(p. 234). Putem conchide că, în această perioadă, 
Cantemir a fost un fel de prizonier de lux al 
ţarului. Abia după încheierea Războiului nordic, 
prin alianța cu familia Trubetkoi din 1720, 
principele revine în sferele înalte ale puterii. 

Analiza operei lui Dimitrie Cantemir separă 
în capitole diferite două ipostaze ale principelui: 
omul de ştiinţă şi omul de cultură. Astfel, secţiunea 
numită Dimitrie Cantemir — om de ştiinţă se 
deschide cu un studiu al soților Eşanu asupra 
raporturilor dintre savantul moldovean şi Academia 
din Berlin, aşezate în contextul mai larg al 
deschiderii Rusiei spre ştiinţa occidentală. Petru 
I a adus la curtea sa mai multi savanți din alte 
tari, mai ales din Prusia, şi, la sfatul lui Leibniz, 
a pus bazele unei academii de ştiinţe. Admiterea 
ca membru în forul ştiinţific berlinez a avut, 
pentru Cantemir, rolul unui catalizator, consideră 
autorii. Scrierile dedicate Moldovei sau Imperiului 
Otoman erau planificate de savantul moldovean 
de multă vreme, iar îndemnurile Academiei din 
Berlin nu au făcut decât să grăbească redactarea 
lor. Interesante, dar greu de dovedit sunt şi 
ipotezele privind soarta manuscriselor cantemiriene. 
O copie a Descrierii Moldovei s-ar fi efectuat la 
Berlin şi manuscrisul i-ar fi fost trimis înapoi lui 
Antioh Cantemir, înainte de 1730. 

În aceeaşi secţiune, opera istoriografică a lui 
Dimitrie Cantemir este plasată în contextul 
istoriografiei române: autorii subliniază mereu 

continuitatea cu şcoala cronicarilor moldoveni. 
În acest capitol despre omul de ştiinţă Dimitrie 
Cantemir lipseşte o discuţie a metodelor ştiinţifice 
aplicate în tratate, atenţia autorilor concen- 
trându-se asupra identificării surselor, operaţiune 
necesară şi anevoioasă. Discutarea operei geografice, 
efectuată într-un alt subcapitol, întâmpină 
dificultăți şi mai mari în identificarea surselor, 
întrucât aici savantul român nu a inclus referințe 
exacte, ca în Hronic. Analiza hărților desenate de 
Dimitrie Cantemir este minuțioasă, iar raportarea la 
hărțile epocii pune în evidenţă rafinamentul şi 
precizia cartograficá de care a dat dovadă 
principele moldav. Opera filosofică este analizată 
nu doar prin prisma tratatelor filosofice, ci şi cu 
referire la scrierile literare (Istoria ieroglifică şi 
Panegiricul lui Petru cel Mare). Partea finală a 
acestui capitol priveşte realitățile istorice care se 
pot desprinde din operele ştiinţifice — date 
referitoare la sistemul politic şi administrativ, la 
obiceiurile populare, la dreptul moldovenesc 
(Dumitru C. Grama, Victor Cirimpei). 

Capitolul Dimitrie Cantemir — om de cultură 
analizează opera principelui din perspectivă 
artistică, fiind supuse examenului critic scrierile 
româneşti (analiză efectuată de Haralambie Corbu). 
Un spaţiu amplu este dedicat scrierilor muzicale, 
puţin analizate în spaţiul românesc (Victor Ghilaş). 
Capitolul se încheie cu o analiză a influențelor 
culturale care se întâlnesc în opera domnitorului, 
de la admiraţia pentru Antichitate până la ştiinţa 
iezuită, de la filosofia flamandă la arta orientală. 
Din acest punct de vedere, enciclopedistul Dimitrie 
Cantemir se dovedește incredibil de actual, ca 
om „global”, reunind idei şi tendinţe din toate 
colţurile lumii cunoscute. 

Dintre urmaşii principelui moldav, singurul 
căruia îi este dedicat un capitol întreg este 
Antioh Cantemir, revendicat mai ales de cultura 


rusă ca deschizător al poeziei moderne. Profesorii 
lui şi amprenta tatălui au format un nou personaj 
cultural polivalent, traducător al cronicarului 
Manasses, ambasador al Rusiei la Londra şi apoi 
la Paris, pătruns de lecturile iluministe. Satirele 
lui au fost citite de generația paşoptistă. Munca 
de propagare a operei tatălui sáu a adus Istoria 
Imperiului Otoman in atentia oamenilor de stiintá 
europeni. Traseul manuscriselor este refácut din 
documente de epocá din arhivele frantuzesti si 
engleze, dar si din cele rusesti, majoritatea deja 
cunoscute, autorii prezentând toate ipotezele emise 
în legătură cu copiile scrierilor cantemiriene. 

Dinastia Cantemirestilor: secolele XVII-XVIII 
constituie o operă de referință care trebuie luată 
în seamă de orice exeget al operei lui Dimitrie 
Cantemir. Condeiul narativ al autorilor facilitează 
lectura, iar accentelor panegirice li se contrapun 
pagini de literatura ştiinţifică bogat documentată. 
Autorii mărturisesc în prefață faptul că nu au 
putut atinge toate aspectele dorite, totuşi volumul 
rezultat impresionează prin multitudinea datelor şi 
a abordărilor. Dacă în unele capitole, precum cel 
referitor la instituţiile politice din Moldova, se 
mai simt unele reminiscente din vremea „luptei 
de clasă”, altele, precum capitolele biografice, 
aduc noutăți, operează chiar demitizări. Docu- 
mentarea serioasă, mergând la cercetarea arhivelor, 
la identificarea surselor, uneori chiar şi cercetările 
de teren au dus la rezultate interesante, grupate 
într-un volum masiv, interesant, plăcut la lectură 
şi, în orice caz, indispensabil din lecturile oricărui 
cantemirolog. 


MONICA VASILEANU 
Institutul de Lingvistică „Iorgu Iordan — Al. Rosetti” 
Bucureşti, Calea 13 Septembrie nr. 13 


EUGEN MUNTEANU, Un caz de inconsecventa ortografică cu motivaţie confesională: Jisus 
H(ch)ristos, Bucureşti, Editura Academiei Române, 2008, 16 p. (Conferinţele Academiei 
Române. Ciclul Limba română şi relaţiile ei cu istoria şi cultura românilor) 


În prezenta lucrare, Eugen Munteanu aduce 
in fata celor interesaţi o importantă problemă 
ortografică, care nu a fost încă reglementată în 
mod clar prin nicio normă bine definită, nici 
măcar de către autorii DOOM-ului. Sunt aduse, 
astfel, în discuţie numeroasele variante ale orto- 
grafierii numelui Mântuitorului, cel mai important 


antroponim creştin (p. 5). Autorul îşi începe 
expunerea prin semnalarea inconsecventei existente, 
în prezent, în lumea editorială. Prezintă, astfel, 
mai multe exemple de cărți apărute la pres- 
tigioase edituri din România, cum sunt, de pildă, 
Polirom şi Humanitas, din care se relevă mai 
multe opțiuni ortografice, preferate de redactorii 


116 LR, vol. LXI, nr. 1, 2012 8 


respectivelor edituri. S-a constatat, astfel, cá in 
cărțile orientate către mediile ortodoxe este 
preferată forma Jisus Hristos, în cele neutre din 
punct de vedere confesional, s-a optat pentru 
forma Isus Hristos, în timp ce pentru textele unor 
intelectuali de formaţie umanistă a fost preferată 
forma Jisus Christos. 

În continuare, Eugen Munteanu tratează 
ortografierea numelui sfânt în scrierile principalelor 
confesiuni sau culte creştine, ajungând la 
concluzia că există trei variante ortografice şi de 
pronunțare principale. Prima dintre acestea, aşa- 
numita variantă „tradițional-ortodoxă”, este aceea a 
formei Jisus Hristos, fiind justificată de principiul 
tradiției şi impusă în tipăriturile oficiale ale 
Bisericii Ortodoxe Române. Cea de-a doua opțiune 
este aceea ,,fonetic-analogica” sau ,,pragmatica” 
de Jisus Cristos, fiind preferată de catolici şi 
având la bază principiul fonematic al ortografiei 
româneşti actuale. A treia opțiune este cea savant 
etimologizantá de Jisus Christos, utilizată, îndeosebi, 
de filologii clasici, care au în vedere etimonul 
grecesc originar (p. 7). 

Autorul prezintă, pe scurt, evoluţia în limba 
română a antroponimului în cauză, începând de 
la variantele greceşti, latine şi slavone ale acestuia. 
Concluzia sa este aceea că s-a optat pentru 
ortografierea sub forma de Jisus, dat fiind faptul 
că, „în conştiinţa traducătorilor sau revizorilor 
români ai textului biblic, se manifestă constant 
convingerea că numele sacru al figurii centrale a 
creştinismului ar trebui ortografiat în mod diferit 
de omonimele sale din Vechiul Testament” (p. 9). 
Raportarea la scrierile lingvistilor nu aduce 
foarte multe explicaţii, întrucât, atât în lucrările 
lui Ovid Densusianu, cât şi în cele ale lui Al. 
Rosetti sau, mai recent, Gh. Ivănescu, nu este 
tranşată această situaţie, întâlnindu-se şi aici 
numeroase variante, de felul: Jisus Hristos, Isus 
Hristos, l(i)sus Hristos, forme care reflectă 
„fenomene de adaptare fonetică de la forma 
(medio- sau neo-)greceascá la cea slavonă” (p. 10). 
Autorul face referire, totodată, şi la onomastica 
românească, foarte bogată în nume derivate de la 
numele Mântuitorului, de tipul: Cârstea, Cărstea, 
Cárstian, Cristea, la care s-au adăugat, pe filieră 
slavă, variantele Hristea, Hristian, iar, ca variante 
moderne, culte, numele Cristian, Cristiana, 
preluate din limbile occidentale. 

Supunând analizei modul în care se reflectă 
acest important antroponim în diverse texte 
bisericeşti, de la începuturile scrisului în limba 


română până în prezent, cercetătorul ajunge la 
constatarea cá forma /(1)5иѕ Hristos „impusă în 
uz în secolele anterioare, în epoca slavonismului 
cultural, se generalizase deja la începutul secolului 
al XVI-lea, eliminând, total şi definitiv, eventuale 
reflexe ale formei moştenite (dar neatestate), 
"Gézu sau Jézu "Crist(u) sau “Crist(u)” (p. 11-12). 
Afirmatia nu este, insá, conformá cu realitatea, 
intrucát primele texte in care apare grafia cu doi 
yl aparţin secolului al XVIII-lea, fiind determinate 
de influenţa rusă. Se subliniază faptul că tradiția 
ortodoxă românească presupune „un consens 
foarte stabil” în privinţa scrierii şi pronunțării cu 
„h” (Hristos), dar şi „fluctuaţii”, cu privire la 
scrierea (rostirea) cu un singur „1” sau cu doi ,,1” 
(lisus). Generalizarea scrierii cu doi ,,1” şi ,,h” 
este atestată şi într-una din ultimele cărți tipărite 
în grafie chirilică, un Liturghier, tipărit la laşi, în 
1868. 

Forma Jisus Hristos s-a impus irevocabil în 
scrierile bisericeşti ortodoxe, după adoptarea 
definitivă, în 1904, de către Academie, a 
prevalentei principiului fonetic în ortografia 
românească. În scrierile laice, însă, precum şi în 
tipăriturile altor confesiuni, variantele au continuat 
să apară, situaţiile de inconsecventá şi nesiguranță 
ortografică fiind tot mai frecvente. Autorul 
atrage atenția, în mod justificat, asupra absenței 
oricăror indicații cu privire la scrierea celui mai 
important nume creştin, atât din Îndreptarul 
ortografic, ortoepic si de punctuație (ed. I, 
1953), cât şi din DOOM (Dicționarul ortografic, 
ortoepic şi morfologic al limbii române, ed. |, 
1989). 

În finalul lucrării, autorul admite faptul că 
este dificil de găsit o soluţie ortografică simplă şi 
unitară, care să fie unanim acceptată. Pentru 
adoptarea unei asemenea soluții, ar trebui luate 
în considerare patru criterii, şi anume criteriul 
fonetic, criteriul etimologic, criteriul tradiţiei şi 
criteriul simbolic (-confesional). În concluzie, se 
propune fie adoptarea formei Jisus Hristos, dat 
fiind faptul că ar satisface criteriul etimologic şi 
pe cel al tradiţiei, deoarece această formă redă 
etimonul greco-slav, fie adoptarea formei Jsus 
Cristos, deoarece respectă criteriul fonetic, varianta 
Iisus Christos fiind, însă, o transliterare а unui 
nume străin, fără a avea o justificare credibilă. 


MIHAELA MOLDOVEANU 
Institutul de Lingvistică „Iorgu lordan — Al. Rosetti” 
Bucureşti, Calea 13 Septembrie nr. 13 

MIHAELA POPESCU, Aspecte ale citárii in presa scrisá románeascá, Editura Renaissance, 


Bucuresti, 2009, 167 p. 


În lucrarea de față autoarea isi propune, asa 
cum precizează în Introducere (p. 5), „selectarea, 
clasificarea, descrierea şi evaluarea din punct de 
vedere semantic, pragmatic şi stilistic a diferitelor 
forme de citare întâlnite în presa românească”. 

În afară de introducere şi încheiere, cartea 
Mihaelei Popescu cuprinde zece capitole în care 
sunt detaliate diferite aspecte care privesc citarea, 
precum şi o listă bibliografică. 

Odată cu structura citatelor (secventá-cadru, 
secvenţă inserată, element-suport şi o sursă căreia i 
se atribuie secvenţa inserată) şi cu descrierea 
elementelor caracteristice acestora, autoarea ana- 
lizează efectele pe care articolele de presă care 
folosesc citatul le au în formarea opiniei publice. 
Acest obiectiv presupune şi observarea atitudinii 
jurnalistului în legătură cu citatul prezent în 
articolul de presă — adeziunea sau distantarea 
fata de opinia sursei citate, modalitatea citării — 
„onestă” sau „invocată”, felul în care citatul 
credibilizează sau decredibilizează informaţia 
din articol etc. 

Autoarea îmbină perspectiva teoretică — 
construită pe baza bibliografiei specifice pentru 
română şi franceză — cu cea aplicativă. Noţiunile 
teoretice sunt întotdeauna ilustrate cu exemple 
preluate din publicaţii de mare tiraj, excluzându-se 
tabloidele şi publicațiile pamfletare. Exemplele 
extrase ilustrează vorbirea directă sau indirectă. 

În capitolul al II-lea (p. 23-41), autoarea 
descrie funcţiile pe care le îndeplinesc citatele în 
textul jurnalistic: comunicativă, stilistică, inter- 
textuală şi compozitionala. 

Funcția  comunicativă asigură progresul 
informaţiei, permite exprimarea opiniei sursei şi 
asigură informarea cititorului. 

Funcţia expresivă (stilistică) este activată 
prin ,schimbul" de voci pe care îl implică 
folosirea citatului, contribuind totodată la dina- 
mizarea textului. Citatele mizează în mod indirect 
pe mecanisme ca ironia, dublată uneori de 
metaforă. Autoarea atrage atenţia şi asupra unor 
abateri voite de la normele limbii literare. Altă 
figură folosită este aluzia; în unele articole, se 
recurge la aluzie şi, de asemenea, se foloseşte 
citarea directă, mijloc prin care se produce 
decredibilizarea şi descalificarea sursei. 

Aşa cum arată autoarea, citatele reprezintă 
cea mai simplă cale către intertextualitate — în 
forma neprelucrată, când se redă întocmai discursul 


sursei, sau în formă modificată, când se 
păstrează doar ideea susținută de sursă, redată 
însă într-o formă care nu mai are legătură cu 
forma originară. 

Citatele folosite în presă îndeplinesc o funcție 
inerent pragmatică, prin apelul la citat, jurnaliştii 
urmăresc persuadarea receptorului, atragerea 
acestuia de partea lor, precum şi modelarea 
opiniei sale cu privire la tema prezentată. Sub- 
ordonată funcției pragmatice este funcția de 
empatizare, activată prin folosirea fie de către 
sursă, fie de către jurnalist a unui limbaj colocvial, 
a elementelor de ironie şi umor. 

Diferitele valori subordonate funcției prag- 
matice sunt cuprinse în capitolul al III-lea 
(p. 42-66): credibilizarea, autentificarea, autoritatea, 
valoarea explicativă şi cea argumentativă. 
Credibilitatea discursului jurnalistic depinde 
parțial de credibilitatea sursei, dar şi de modalitatea 
de citare folosită. De exemplu, citarea unei 
informaţii puse la dispoziţie de o mare agenţie de 
presă prezintă o garantie a veridicitatii faptelor 
expuse. Autentificarea citatelor se realizează 
prin folosirea semnelor citării (a ghilimelelor), 
procedeu prin care se confirmă că un mesaj 
aparţine unei anumite surse. Funcţia de autoritate 
se activează atunci când se redă un mesaj al unei 
personalităţi, al unei persoane publice aflate într-o 
poziţie importantă. Citatul are funcție explicativă 
când dezvoltă informaţia prezentată deja de 
jurnalist prin detalii clarificatoare; această funcție 
este introdusă deseori de verbul-suport a explica. 
Citatul argumentativ se construieşte pe baza 
strategiilor argumentative convergente sau diver- 
gente. Argumentarea convergentă are la bază 
citarea mai multor surse care au o opinie comună 
cu privire la fenomenul discutat. Puterea de 
convingere a discursului în care se foloseşte acest 
tip de argumentare este direct proporţională cu 
numărul surselor citate. În argumentarea divergentă 
se foloseşte citarea unor surse care îşi exprimă 
păreri opuse cu referire la tema propusă în 
articol. Acest tip de argumentare mizează pe 
capacitatea sursei de a directiona şi a forma 
opinia cititorilor şi mai puţin pe aportul jur- 
nalistului din această direcţie. 

În capitolul al IV-lea (p. 67-76) sunt 
prezentate procedeele prin care informațiile 
dintr-o publicaţie pot fi subliniate sau, dimpotrivă, 
minimizate. 

Informatile se pot evidentia in cadrul 
articolului şi/sau al publicaţiei în care apar prin 
diferite mijloace paralingvistice; pagina pe care 
sunt plasate (prima şi ultima pagină ale unui 
articol sunt cele mai citite), poziționarea în 
cadrul articolului (colţul din drepta, sus este 
„privilegiat”), lungimea (care, pentru pentru o 
receptare optimă, trebuie să fie adaptată la 
importanţa ştirii) sunt elemente care joacă un rol 
semnificativ în „captarea” atenţiei cititorului. 

Poziționarea citatelor în cuprinsul unui 
articol este, de asemenea, un aspect important în 
ce priveşte reacţia cititorului. Citatele plasate în 
titlu au drept efect „agățarea” atenţiei cititorului, 
pentru ca acesta să fie tentat să continue citirea 
articolului. Citatele din subtitlu au funcţia de a 
introduce elemente in plus față de informaţia 
deja cuprinsă în titlu. Prin progresia graduală a 
informaţiei, cititorul este implicit „captat” în 
procesul parcurgerii articolului. Plasarea citatului la 
finalul articolului are funcție rezumativá sau 
concluzivă şi constituie, deseori, o garanţie a 
autenticității evenimentelor relatate. 

Evidenţierea citatelor se face prin mijloace 
paralingvistice: încadrarea acestora în casete sau 
scrierea cu corp de literă mai mare sunt elemente 
responsabile de impactul asupra cititorului. 
Citatele evidențiate astfel pot îndeplini funcție 
rezumativă (exprimată uneori prin verbul-suport 
a rezuma) sau concluzivă (exprimată prin verbele 
a conchide, a concluziona). Citatele incitante redau 
exclamatii, prefatate frecvent de un intertitlu 
scris cu majuscule. 

Ín capitolul al V-lea (p. 77—86) sunt analizate 
formele de citare directá. Un discurs citat poate 
fi reprodus într-un articol în formă completă, 
selectiv sau rezumativ. Citatele reproduse integral 
au adesea funcție argumentativă. Reproducerea 
selectivă este, în multe cazuri, o modalitate a 
jurnalistului de a se distanţa de opinia sursei sau 
de a-i surprinde anumite particularități de ex- 
primare. Reproducerea rezumativă are rol de 
sinteză a opiniilor sursei. 

Alte două modalităţi de citare sunt citatul în 
citat, strategie care sporeşte autenticitatea discursului 
primei surse citate, dezvoltând totodată o funcţie 
stilistică, şi colajul de citate, folosit deopotrivă 
pentru evitarea monotoniei în discurs şi pentru 
fixarea unor informații în mintea cititorului. 

În capitolul al VI-lea (p. 87-98) autoarea se 
opreşte asupra unei forme de citare „atipice”, 
hibride, situate între citarea directă şi citarea 


indirectă. Această formă este descrisă prin formula: 
[secvenţă inserată] + [,] + [(verb dicendi) 
secventá-cadru]. Mihaela Popescu descrie ase- 
mănările şi deosebirile față de citarea în vorbire 
directă. Ca asemănare, observă relaţia identică 
dintre secvența inserată şi secventa-cadru (indepen- 
dente în ambele situaţii). Ca deosebire, se 
remarcă topica fixă (finală) a secventei-cadru din 
forma de citare atipică. Forma de citare „atipică” 
se diferenţiază de citarea în vorbire indirectă, 
fiindcă în cazul celei din urmă secventa-cadru 
are poziţie iniţială. O altă particularitate care 
distinge citarea „atipică” de vorbirea directă şi o 
apropie de vorbirea indirectă este absenţa 
ghilimelelor. 

Pornind de la douá exemple concrete, in 
capitolul al VII-lea (p. 99—106) se analizeazá 
mijloacele prin care, în formele de citare „atipică”, 
se produce „amestecul vocilor” (vocea sursei şi 
vocea emitátorului). Autoarea atrage atenția 
asupra cumulului de mărci ale vorbirii directe şi 
indirecte, remarcând dificultatea separării clare a 
secventelor care aparţin sursei de cele care 
aparţin emitátorului. 

În capitolul al VIII-lea (p. 107-122) sunt 
descrise formele de citare în titlu. Autoarea 
semnalează că, de regulă, titlurile nu cuprind 
citate în vorbire indirectă, ca urmare a sintaxei 
lor mai elaborate, mai greoie. 

Nivelul neutru al citării în titlu este denumit 
de Mihaela Popescu citat real (autentic) $1 
îndeplineşte condițiile citării oneste: este reluat 
integral în cadrul articolului de presă; aparţine 
sursei menţionate în text; este semnalat prin 
ghilimele. Cea de-a doua formă de citare în titlu 
la care face referire Mihaela Popescu este citatul 
neonest (aproximativ) — nu apare ca atare în 
textul articolului, fiind modificat de jurnalist 
prin adăugarea sau suprimarea unor informații 
care sunt sau nu prezente în discursul originar al 
sursei. Citatul inexistent, a treia formă de citare 
în titlu, nu se regăseşte în textul propriu-zis al 
articolului. Acest „fals citat” este o formă de 
parafrazare a discursului sursei şi, din punctul de 
vedere al enuntarii, aparține jurnalistului. 

În capitolul al IX-lea (p. 123-135) autoarea 
face un inventar al elementelor-suport care 
precedă secvenţa inserată ca citat într-un articol 
de presă şi analizează selecția modurilor şi a 
timpurilor verbale din secventa-suport (indicativul 
perfect compus si, mai rar, conditionalul). Ín 
afara verbelor dicendi (a zis, a afirmat etc.), in 

poziția elementului-suport pot apărea verbe- 
substitut (s-a mirat, s-a plâns, a zámbit, a chicotit 
etc.), structuri propozitionale minimale (răspunsul 
oferit este), prepozitii sau locuţiuni (conform, 
potrivit etc.), structuri substantivale (vorba lui, 
vorba aceea etc.). 

În capitolul al X-lea (p. 136-160), atenţia 
autoarei se îndreaptă către diferite aspecte care 
privesc menţionarea sursei. Propune câteva 
clasificări ale surselor: după criterii numerice (în 
funcţie de care se identifică citarea unei surse 
unice o singură dată, citarea aceleiaşi surse de 
mai multe ori şi citarea in lant — a mai multor 
surse care trimit una la cealaltá) sau semantice 
(sursa reprezentatá printr-un grup de persoane, 
sursa desemnatá printr-un nume la plural etc.). 
Sursa poate fi specificată in diferite moduri: 
sursa exactă (căreia i se menționează numele sau 
acesta este recuperabil contextual); sursa perso- 
nalizată (prin menţionarea numelui şi a funcției 
pe саге o ocupă); sursa nepersonalizată (menționarea 
sursei doar prin precizarea funcției pe care o are 
aceasta sau a apartenenţei la o comunitate); sursa 
protejată, căreia i se ascunde identitatea din 
anumite motive; sursa inexistentă, semnalată în 
text prin formule evazive ca se pare, din câte se 


ştie etc. În articolele cu caracter pamfletar sau 
ironic, sursa poate fi indicată şi prin diferite 
procedee stilistice — denumiri paralele, porecle, 
metafore, glosări etc. 

În secțiunea de consideraţii finale autoarea 
accentuează ideea existenţei unor forme de citare 
care se diferenţiază de tipurile consacrate, fiind 
greu integrate într-o categorie anume, dat fiind 
că prezintă caracteristici mixte. Totodată, reia 
sintetic ideile dezvoltate pe parcursul analizei, 
subliniind faptul că manifestarea subiectivitátii 
jurnalistului, intruziunea sa în citare prin modifi- 
carea acesteia în anumite grade reprezintă, în 
majoritatea cazurilor, o adaptare la cerințele genului, 
şi nu un act cu intenții reprobabile. 

Lucrarea Mihaelei Popescu reprezintă o 
contribuție importantă în analiza mijloacelor 
citării din presa scrisă. Valoarea acesteia constă 
în special în natura „aplicativă” a descrierii, dat 
fiind că autoarea porneşte de la exemple concrete şi 
dezvoltă partea teoretică în funcţie de situaţiile 
întâlnite. 


IRINA NICULA 
Institutul de Lingvistică „Iorgu Iordan — Al. Rosetti” 
Bucureşti, Calea 13 Septembrie nr. 13 


MARIUS SALA, 101 cuvinte moştenite, împrumutate şi create, Bucureşti, Editura Humanitas, 


2010, 250 p. 


„Carte frumoasă, cinste cui te-a scris” 


Pe domnul academician Marius Sala“ l-am 
cunoscut în anul 1968, la Congresul internaţional al 
romanistilor de la Bucureşti, la care fusesem 
delegat ca reprezentant al studentilor filologi 
timişoreni. Mi-l amintesc foarte bine — i-am fost 
prezentat de profesorul Gheorghe Ivănescu; era 
un tânăr dezinvolt, amabil, săritor, gata să rezolve 
orice problemă, căci era organizatorul acestui 


^ Text transmis după cuvântul lui I. Funeriu, 
cu ocazia lansării la Universitatea „Aurel Vlaicu” 
din Arad a cărții 101 cuvinte moştenite împrumutate 
şi create, de acad. Marius Sala. Cititorul e prevenit 
că textul conține formulări orale, mici imper- 
fectiuni, unele benigne, formule de captatio si 
cáteva picanterii verbale asupra cárora nu s-a 
intervenit pentru menţinerea autenticităţii origi- 
nalului. Honni soit qui mal y pense! 


mare colocviu international. ЇЇ admiram si, într-un 
fel benign, îl invidiam văzând cu câtă naturalete 
se mişca printre somitátile lingvisticii mondiale 
de atunci: de la autohtonii Alexandru Rosetti şi 
Iorgu Iordan, până la suedezul Alf Lombard sau 
germanul Gerhard Rohlfs. 

Au trecut câteva bune decenii până când 
ne-am reîntâlnit. Între timp devenise academician 
român, dupa ce fusese ales membru al mai 
multor academii din lumea romanică a Europei 

şi a Americii Latine (Spania, Mexic, Uruguay, 
Peru), urma să ne vedem într-o împrejurare 
oficială şi-mi făceam tot felul de griji protocolare, 
cutreierat de spaime în fata unei asemenea cărți 
de vizită. Cu un farmec aparte, printr-o simplă 
strângere de mână, un zâmbet cuceritor şi un 
cuvânt cald de întâmpinare Domnia Sa a topit 
gheaţa risipind într-o clipă toate temerile mele. 
După nici un minut vorbeam ca doi prieteni 
vechi care nu s-au mai văzut de ani de zile... 
Cuvântul academician e asociat in mentalul 
colectiv cu un om sobru, distant, inabordabil de 
care numai cu greu te poti apropia şi cu care, în 
niciun caz nu poti sta la o sueta în fata unei 
cafele, ca să nu mai vorbim de bere, vin şi 
celelalte esențe mai putin ortodoxe. Domnul 
Marius Sala este însă un academieian atipic, care 
nu refuză nimic din ceea ce oferă viaţa, de la o 
„palincă de prună din Pâncota cea albă”, cum 
zice Eminescu, până la o bine afumată şuncă de 
la Şagul arădean, de la o anecdotă cu sau fără 
perdea, până la o discuţie erudită sau o polemică 
savantă; l-am văzut chiar dansând tangouri 
argentiniene — si o făcea cu artă coregraficá de 
invidiat — şi la câte altele am mai fost martor..., 
dar mă opresc aici, fiindcă e şi doamna Marina 
de față. Greu de găsit un altul căruia să i se 
potrivească mai bine cuvintele lui Terentius: 
homo sum et nihil a me humani alienum puto. 

Pe pagina de gardă a cărții 701 cuvinte 
moştenite, împrumutate şi create, domnul acade- 
mician mi-a scris următoarea dedicație: „Lui 
Ionel Funeriu, o ofertă de lectură la o cafea”. 
Semnificația adâncă a dedicatiei am inteles-o abia 
după lectura primelor 10-15 pagini. Căci autorul 
a făcut un efort intelectual demn de toată stima 
noastră, de a ocoli terminologia doctissimă, fri- 
giditatea tonului şi morga artificială cu care 
multi scientifiques iti taie apetitul de lectură şi te 
aruncă mai degrabă în braţele lui Hypnos decât 
în lumea mirifică a ştiinţei. Prin practicarea unui 
stil simplu şi direct, adeseori cald, profesorul 
umanizează ştiinţa făcând-o plăcută şi accesibilă 
şi ne conduce astfel tutelar (tu duca, tu signore e 
tu maestro) în istoria milenară a cuvintelor 
folosindu-se de cel mai natural ton cu putință, 
fără a face însă nici cea mai neînsemnată concesie 
popularității ieftine. 

Cartea aceasta deschide, la Editura Humanitas, 
colecția „Viaţa cuvintelor”, titlu care aminteşte 
de celebra lucrare a lui Arsene Darmesteter, La 


vie des mots. Autorul procedează în consecință şi 
eliberează cuvintelor certificate de naştere cerce- 
tându-le etimologia directă şi indirectă, ne in- 
formează dacă au rude (în tara sau în străinătate), le 
emite viză de călătorie de la o regiune geografică 
la alta, uneori cu bilet dus-întors — precum fenisul 
de la Roland Garros (fr. tenez) la Wimbledon (engl. 
tennis) si retur (fr. tennis) — ne vorbeşte apoi 
despre disparitia cuvintelor eliberándu-le certificate 
de deces, nu inainte de a ne informa asupra 
maladiei de care sufereau ele inainte de a se 
prápádi. Toate acestea coboránd in istoria a zeci 
de cuvinte româneşti. Căci numai astfel autorul 
le recuperează concretetea lor inițială, pierdută 
din ignoranță sau amnezie. Procedând în felul 
acesta, Marius Sala înviorează cuvântul în con- 
ştiinţa vorbitorilor actuali, făcându-l să vietuiascá 
altcum, mai sensibil şi uneori mai frumos. 
Domnia Sa devine astfel „un donator de sânge la 
spitalul cuvintelor, mântuitor şi nu mânuitor al 
lor” cum zicea Blaga despre artiştii cuvântului, 
poeţii. E ciudat cât de puţine lucruri ştim despre 
cuvintele pe care le utilizăm zilnic. Citind această 
carte mi-am pus întrebarea firească: „oare câţi 
dintre intelectuali (pe lingvişti îi exclud, nu pe 
toti însă) s-au gândit că iarmaroc se înrudeşte cu 
miercuri, că mercurul are aceiaşi strămoşi cu 
mercenar, că marketingul însuşi, termen atât de 
la modă azi, se raportează istoric la acelaşi zeu, 
al... comerțului, Mercur, că însuşi politicosul 
merci e din aceeaşi familie cu marfă, cá 
Mercedesul in care circulă nemţii e rudă — mai 
îndepărtată, e drept, dar rudă totuşi — cu capra, 
vaca sau cu boul autohton, cărora, pe româneşte, 
li se mai spune şi... marhă, că, în sfârşit, „Robinson 
Crusoe pe insula-i singuratică şi Napoleon la 
Sfânta Elena au fost, la vremea lor, şi în sensul 
cel mai «propriu» al cuvântului, izolați (lat. 
isola), adică relegati pe o insulă” (cum observa 
un alt magistru al nostru, G.I. Toháneanu, despre 
care am scris cándva in registru asemánátor). 
Interesant e cá vastitatea cunostintelor nu e 
nicicând exhibatá de autor, el nu vrea să te 
striveascá prin cunostintele sale din varii domenii, 
dar o face uneori, malgré lui, şi aceasta pentru cá 
etimologia necesitá informatii intinse din varii 
domenii, lingvistice in primul ránd, dar si culturale, 
istorice, mitologice sau arheologice etc. 
Mărturisesc cá nu sunt un cineget al erorilor, 
cum am faima de a fi, dar le-am vânat totuşi 
intrigat cumva de preciziunea explicatiilor şi 
exactitatea informațiilor. Mi-am zis: „nu se poate, 
orice întreprindere umană e un opus imperfectum, 

trebuie să găsesc totuşi ceva, o rană acolo” şi 
eram pregătit s-o bandajez. Nu vă ascund că am 
trăit un moment de, n-aş zice satisfacţie, ci de 
bucurie intelectuală, când am citit articolul 
despre pasăre, fiindcă eram sigur că dețin o 
informaţie numai de mine ştiută. Ni se explică, 
în acel articol, că pasăre din lat. passer a pierdut 
în limba română sensul originar „vrabie” pe 
care-l avea în latină. Citind aceasta, eram gata să 
vin cu amendamentul că sensul originar s-a 
conservat totuşi în unele graiuri şi să-i furnizez 
informatia-soc (credeam eu!) cá în localitatea 
mea natală vrăbiei i se zice, ca în latineste, 
pasăre, ceea ce, bănuiam eu, domnul academician 
n-avea de unde s-o ştie. Naivă şi pripită constatare! 
Cinci-şase rânduri mai jos citesc: „în unele 
regiuni din Transilvania, pasăre păstreză sensul 
de «vrabie»!!! Cu alte cuvinte, că tot veni vorba 
de păsări, domnul academician „mi-a cam luat 
piuitul”, aşa încât, până la urmă, spiritul meu 
critic a trebuit să se rezume la observarea 
câtorva — şi acelea puţine — erori tipografice pe 
care i le-am furnizat telefonic, făcând în felul 
acesta dovada că i-am citit atent cartea. 

Un atât de vast subiect nu poate fi epuizat 
într-o singură carte. Spirit realist, autorul nici 
nu-şi propune acest lucru. Prin felul cum este 
redactată, cartea aceasta rămâne o operă deschisă, 
în sensul pe care i l-a dat Umberto Eco în 
celebra-i lucrare Opera aperta. Ce vreau să spun 
prin asta? Anume că domnul academician nu-ți 
tine captiv gândul, ci, cu generozitatea carac- 
teristică marilor spirite, (1-1 eliberează oferindu-ti 
cheia magică pentru seiful în care stau ferecate 
secretele ştiinţei. Şi încă mai mult, te invită 
discret, cu o artă pe care puţini o deţin, să mergi 
mai departe, pe cont propriu, să continui să sapi 
până „dai de stele-n apă”, vorba poetului. La un 
moment dat, analizează reflexele în plan romanic 
ale latinescului cartus, catta, observând ca doar 
româna l-a abandonat în favoarea lui pisică 
(popular máfá) Cuvântul a fost însă conservat 
prin valoarea lui metaforică în substantivul căfuşă, 
termen ce reține doar asemănarea cu ghearele 
pisicii. Te întrebi imediat dacă nu cumva onomato- 
peicul cdf, cu varianta cdf, cu care se alungă la 


tara pisicile, n-are legătură cu lat. сайа. Putin 
probabil, desigur, căci fonetic e greu de explicat, 
dar însuşi faptul că te pune pe gânduri e 
important. Comentariile „deschise” ale autorului 
m-au îndemnat şi pe mine, de mai multe ori, să-i 
prelungesc gândul ori să-l asociez cu alte lecturi 
anterioare. lată, la p. 221, autorul vorbeşte despre 
capacitatea românei de a crea cuvinte noi. Există 
unele sufixe latinești, precum -e//us, la feminin -е//а, 
transmise prin intermediul unor cuvinte care le 
(il) conţineau precum cdfel, degețel. Acest sufix 
diminutival, devenit -е//е, ataşat în franceză 
substantivului dent, le-a dat francezilor posibilitatea 
să denumească horbota... dantelle (,,dintisor”), 
ceea ce de la ei a ajuns în româneşte dantelă, 
fără însă a mai fi simțit de români drept diminutiv, 
căci altfel cum ar fi putut apărea... danteluta? 
Nici cu augmentativele nu-i de glumit, câtă 
vreme îşi pierd „identitatea derivativă” aidoma 
diminutivelor: într-adevăr, crescând în dimensiuni, 
butea a devenit butoi, pentru ca mai târziu, 
reducându-şi-le din nou, să nu mai revină „la 
matcă” (bute), ci pur şi simplu să devină... butoiaş! 
Ca să nu mai vorbim de fanii pugilatului care, 
citind aceste note, se vor gândi, încurajați de 
cartea maestrului, la onomastica „nonacam- 
pionului” mondial Lucian Bute. Tot în prelungirea 
acestor considerații de natură lexicală, cititorul ar 
mai putea observa, când comentează basmul lui 
Creangă, Soacra cu trei nurori, reflectarea în 
plan lingvistic a repugnantei seculare a nurorilor 
față de soacră, dezgust acid versificat lapidar in 
folclorul românesc (,Soacrá, soacrá / Poamá 
acră”) şi, încă mai departe, că în limbajul popular 
soacra e singura legătură familială care nu cunoaşte 
diminutivarea duioasá (fráfior, surioară, verișor), 
spre deosebire de limbajul urban, mai ipocrit 
poate, care se foloseşte — ironic sau perfid, după 
caz — de sufixul neologic -ela: socrela. 

Multe ar mai fi de spus despre această carte 
şi despre autorul ei, dar, cum orice istorisire 
trebuie să-şi afle odată şi odată sfârşitul, închei 
cuvântul meu, nu înainte de a pronunța îndemnul 
fratern: Oameni buni, citiți această carte si veţi 
trăi sentimentul uimitor că vă redescoperifi 
propria limbă! 


DANA-MELANIA BĂDIC, Dicţionar-erată. Invitaţie la reflecţie, Deva, Editura Emia, 2010, 139 p. 


Volumul intitulat Dicfionar-erată. Invitaţie 
la reflecţie este o noutate bine-venită în peisajul 


publicistic şi ştiinţific românesc şi se cuvine a fi 
salutată în consecință. 

Împărţită în trei secțiuni majore, Dicționar- 
erată I, II şi III, lucrarea propune: 

e în primul capitol, trei serii de observații 
legate de 1) natura cuvântului, în sfera mai 
cuprinzătoare a duhului ziditor; 2) prezenţa sau 
de absenţa, de cele mai multe ori vinovate, ale 
unor anumiţi termeni din dicționarele româneşti 
de uz curent; 3) necesitatea acceptării unor unități 
frazeologice neglijate în cuprinsul amintitelor 
lucrări lexicografice; 

e în al doilea capitol, trei serii de observații 
legate de 1) antroponimele româneşti cu etimon 
ebraic; 2) antroponimele biblice fără corespondent 
în limba română; 3) toponimele ebraice; 


^ Text transcris după cuvântul lui I. Funeriu 
cu ocazia lansării, la Universitatea „Aurel Vlaicu” 
din Arad, a cărții 101 cuvinte moştenite, împrumutate 
şi create, autor acad. Marius Sala. 

e în al treilea capitol, o privire critică asupra 
Politetii în exprimare şi a normelor (absurde 
ale) UE. 

Înainte însă de a ne referi strict la conţinutul 
lucrării de fata, este absolut necesar să amintim 
că autoarea se numără printre foarte puținii biblisti 
poligloti din România (ebraică, greacă, latină) 
care beneficiază, simultan, de experienţă lexico- 
grafică în domeniul limbii române. 

De aici, cu siguranţă, derivă cele două linii 
de forță ale Dictionarului-erata: pledoaria explicită 
în favoarea cunoaşterii limbilor de origine ale 
versiunilor textului biblic şi buna situare a spiritului 
critic faţă de încercările lexicografice pe care 
autoarea le-a avut în vedere. 

Premisa primului capitol, care ţine loc de 
prefață generală a volumului, propune un program 
erudit de definire a cuvântului, în orizontul 
deschis al semnificației lui biblice şi filozofice 
antice. Este, aceasta, prima invitație măcar la o 
mai adâncă meditaţie, dacă nu chiar la o schimbare 
de perspectivă asupra exerciţiului lexicografic 
autohton de astăzi, ameninţat de un duh de 
încremenire în vechi ritualuri si suficientá 
vinovată. Regásim în rigoarea argumentării 
autoarei gândul limpede şi decis al pledoariei lui 
Gorgias din Leontinoi în favoarea „puternicului 
stăpân”, cuvântul, pe care însă o anumită 
comoditate lexicografică pare să îl dezarmeze în 
mod sistematic. 

Exemplele se înşiră alfabetic în al doilea 
subcapitol. Autoarea constată, cu fiecare cuvânt 


asupra căruia se opreşte, diverse tipuri de 
neajunsuri în tratamentul lexicografic actual. 
Într-o primă categorie se aşază cuvinte importante 
din limbajul religios, absente însă în dicționarele 
noastre, în speță din DEX: este cazul lui alef 
(deşi dicţionare importante precum Larousse sau 
Webster îl menţionează), antimis, copia, panaghie 
(deşi sinonimul acestuia, engolpion, figurează). 
În cazul altor cuvinte prezente în DEX lipsesc 
sensurile lor cheie din domeniul religios: astfel 
domniile, tronurile şi puterile sunt lipsite de 
explicaţiile referitoare la ierharhiile cereşti pe 
care le denumesc. În cazul altor autorităţi angelice 
(serafimi, heruvimi) se semnalează grave confuzii 
de situare a categoriilor ontologice, deşi o simplă 
consultare a marelui dicționar Robert ar fi lămurit 
lucrurile. O a treia clasă de erori se datorează 
imputinárii, până la pierderea semnificației, a 
unor definiţii. Astfel, de pildă, anatema păstrează 
în DEX doar sensul de „osândire”, „ostracizare”, 
pe când din definiţia cuvântului amin lipseşte 
nuanţa de proclamare a adevărului, uzuală în 
textele biblice din limba română. La fel, axion 
este definit absolut insuficient ca „imn bisericesc”, 
ignorándu-se complet contextul liturgic în care 
aceste imnuri se intonează. În fine, o ultimă 
categorie de stângăcii ale DEX constau în trun- 
chierea explicatiilor de tip istoric din anumite 
definiții: astfel, lipsite de indicație istorică, termeni 
precum liturghie, prapuri, botez, evanghelie, 
cruce, catapeteasmă riscă să îşi piardă corecta 
aşezare în contextul istoric al creştinismului şi să 
devină, din punct de vedere etimologic, opace, 
deşi, în mod, evident, nu este cazul. Poate cele 
mai savuroase observații sunt cele referitoare la 
edulcorările antropomorfizante din definiția DEX a 
îngerului (la fel de sensibile precum definiția 
demitizantă dată aceleiaşi entităţi supranaturale 
de către un teolog relativ cunoscut din spaţiul 
protestant, şi anume „liliac metafizic”). De neuitat 
sunt şi reticentele corecte politic ale autorilor 
DEX fata de Sfântul Duh, citat între ghilimele în 
cadrul definiției termenului filioque: deşi delicatetea 
o împiedică pe autoare să asume aici intran- 
sigenta îngerului, credem cá in acest caz avem 
de-a face cu reminiscente de lexicografie stalinistă, 
încă indelebile din „spiritele” unor truditori din 
domeniu. De asemenea, autoarea propune intro- 
ducerea în dicționarele noastre a unor termeni 
curenți în mediile academice de specialitate, 
precum hanuchia, menora, zohar, şofar etc. 

Al treilea subcapitol este dedicat unităților 
frazeologice demne de a fi inserate în corpul 
dictionarelor explicative ale limbii române, fapt 
esențial, sub primul termen-cheie al expresiei. 
Sunt luate în discuţie o serie de sintagme celebre 
precum Cel vechi de zile, Mielul lui Dumezeu, 
Osana, Talita kumi, Maran Atha, Nimic nou sub 
soare, Eli, Eli, Lama Sabahtani, Femeie, iată fiul 
tău etc. Încântătoare prin precizia explicatiilor 
lingvistice, istorice şi religioase, fiecare din unitățile 
frazeologice cuprinse în această secțiune se 
constituie ca articole ştiinţifice de sine stătătoare, 
mici monografii care epuizează subiectul tratat. 
În spiritul bunei aşezări critice din celelalte 
capitole ale lucrării, unei expresii precum sărac 
de varii reflexe marxistoide, i se redă aici dem- 
nitatea evanghelică, în urma unei demonstraţii logice. 

Al doilea capitol mare al lucrării este dedicat 
studierii aparte a antroponimelor cu etimon 
ebraic. O listă de nume purtate de persoanje 
biblice de prim rang, cele mai multe preluate şi 
adoptate de limba română, este un excelent prilej 
pentru o demonstraţie, am zice amicală, de erudiție 
lingvistică, biblistică şi onomastică. Lista cuprinde 
ceva mai puţin de cincizeci de nume. Explicatiile 
se raportează de cele mai multe ori critic fata de 
soluţii naive sau eronate propuse de surse 
lexicografice româneşti (vezi de pildă articolul 
Solomon sau Barabas). În mod subtil, numele 
sunt grupate după criteriul contextului biblic în 


care apar (patriarhi, profeti, apostoli, femei, regi, 
fii...). Acelaşi tip de explicaţii plurivalente 
însoțesc şi articolele dedicate unor toponime 
faimoase din Biblie, ştacheta aprecierii critice 
rămânând foarte ridicată. 

În fine, ultimul capitol al volumului este o 
subtilă invitaţie la revizitarea politetii aflate în 
mare primejdie în sfera cuvântului (şi nu numai). 
Titlul capitolului este în mod vădit polemic o 
privire critică asupra (Politefii în exprimare şi a 
normelor (absurde) ale UE), însă fără să mobilizeze 
contondente politice. Trecând in mod foarte 
limpede în revistă sistemul pronumelor de politeţe 
româneşti, cu nuanțele si gradatiile sale intra- 
ductibile, autoarea comentează cu fler, cu umor, 
dar, in ultimă instanță, cu deferentá de nepot 
binecrescut, un ghid uitat de vorbire elevată, 
publicat în România celei de-a doua jumătăți a 
secolului al XIX-lea. 

Ca în cazul celorlalte capitole, stilul autoarei 
este de o claritate şi de o ţinută ştiinţifică irepro- 
şabilă, beneficiind totodată de o căldură ironică 
fără egal şi de repere precise ale spiritului. Biblio- 
grafia consultată este variată şi vastă, dovedind 
cu asupra de măsură nivelul profund de cunoaştere 
şi curiozitatea intelectuală vie ale autoarei. 


ŞTEFAN COLCERIU 
Institutul de Lingvistică „Iorgu lordan-Al. Rosetti” 
Bucureşti, Calea 13 Septembrie nr. 13 


LAURENTIA DASCĂLU JINGA (coord.), Româna vorbită actuală (ROVA). Corpus si studii, 


Editura Academiei Române, Bucureşti 2011 


Volumul Româna vorbită actuală (ROVA). 
Corpus si studii, coordonat de Laurentia Dascălu- 
Jinga, are meritul de a muta studiul limbii 
románe in imediatul ei sincronic, gest asumat 
programatic în succintul Cuvânt-înainte al lucrării. 
Ideea că „pentru descrierea completă a unei 
limbi este nevoie de datele oferite de limba 
vorbită la nivel nedialectal”, deşi de la sine 
înțeleasă, a început să fie aplicată în mod sistematic 
relativ recent în lingvistica românească. 

Urmând totuşi consacratelor lucrări CORV 
(2002), IVLRA (2002), Verba volant (2004), IV II 
(2007), ROVA este alcátuitá din douá sectiuni 
fundamentale: prima este un corpus impresionant 
de texte care atestí diverse niveluri de limbá 
románá vorbitá (p. 7-188), iar cea de a doua 


reprezintá o colectie de sapte articole stiintifice, 
care se exercitá asupra materialului din prima 
parte a volumului (p.189—354). 

Corpusul contine treizeci si douá de texte din 
totalul de patruzeci şi opt care alcătuiesc aşa- 
numita arhivă specializată „CORV2” (texte de 
română vorbită înregistrate în perioada 17 no- 
iembrie 2008 şi 6 noiembrie 2010), ea însăşi 
parte componentă a Arhivei Fonogramice a 
Limbii Române. Prima secţiune a acestei arhive, 
„CORV1”, alcătuită din 67 de texte înregistrate 
în perioada 1993—2001, făcuse obiectul volumului 
publicat în 2002 (CORV). Textele din volumul 
de față sunt împărţite în trei registre, formal, 
semiformal şi informal, la care se adaugă o 
subsectiune intitulată Limba română , transmisă”. 


124 LR, vol. LXI, nr. 1, 2012 16 


Astfel, în registrul formal (p. 12-20) sunt incluse 
texte inregistrate in timpul unor comunicári 
ştiinţifice (СОКУ 87b; 88a ), discursuri solemne 
(CORV 90), predici (CORV 104). Sectiunea 
dedicatá registrului semiformal (p. ) contine texte 
ale unor discutii inregistrate in timpul unor 
sedinte de lucru (CORV 68; 70i; 74; 109a ), al 
unui examen de doctorat (CORV 95), al unei 
conversatii private in cadru institutional (CORV 
100), al unei vizite la medic (CORV 101). 
Registrul informal, secțiunea cea mai vastă a 
corpusului, cuprinde texte ale unor conversatii 
private intre subiecti din varii categorii sociale 
(coafeze, manichiuriste CORV 72; 84; menajere 
CORV 78; 79; 81; 97; 102; studenti CORV 80; 85; 
111; medici, electricieni CORV 86; arhitecţi 
CORV 89; pensionari CORV 111; 112; lingvişti 
96; economişti 103; doctoranzi 107; filologi 110 
etc.). Minisectiunea Limba română „transmisă” 
conţine transcrierea a două înregistrări a unor 
emisiuni de televiziune (CORV 113; 82). 

Pe lângă varietatea de contexte şi apartenente 
sociale ale subiecţilor, remarcabilă este şi metoda 
de transcriere a textelor, pe care coordonatoarea 
şi-a propus-o cât mai accesibilă. Astfel, s-a păstrat 
o notație apropiată de ortografia oficială, cu 
câteva „derogări” impuse de necesitatea de a 
surprinde cât mai multe fenomene caracteristice 
limbii vorbite actuale. Normele de transcriere 
ocupă doar trei pagini, in subcapitolul liminar al 
lucrării (p. 8-10). 

Partea a doua a volumului, dedicatá studiilor 
lingvistice bazate pe materialul amintit, cuprinde 
trei articole de gramaticá si patru de pragmaticá. 

Astfel, Mihaela Gheorghe se ocupá de Relativele 
non-standard (p. 191—201), cu scopul de a 
inventaria particularitatile sintactice şi pragmatice 
ale construcțiilor relative din limba română 
vorbită. Folosind ca surse materiale din CORV, 
IVLRA, C2004 şi ROVA, autoarea se opreşte 
asupra a două serii de fenomene specifice, anume 
joncţiunea relativă şi organizarea de ansamblu a 
relativei. Un loc cu totul special îl joacă în 
ansamblul articolului observarea tendinţelor de 
invariabilizare a conectorului şi utilizarea unor 
tipare reduse. 

Andreea Dinică scrie despre Aspecte ale 
utilizării locufiunilor indefinite în limba română 
vorbită, în speţă asupra a trei tipare cine ştie 
ce/cine/cui/care/unde/când/cum, nu ştiu ce/cine/ 
cui/care/unde/când/cum, te miri ce/cine/cui/care/ 
unde/cánd/cum (р. 202—223). După un scurt 


istoric al problemei în lingvistica românească, 
prezentat în Preliminarii, autoarea se ocupă de 
Structura şi sensul construcțiilor amintite şi apoi 
de utilizarea lor în româna vorbită. Ceea ce face 
demersul autoarei de-a dreptul cuceritor este 
comparatia constantă a datelor furnizate de 
cercetarea similară a lui Sandfeld şi Olsen din 
1936, întreprinse pe româna literară de la 
sfârşitul secolului al XIX-lea şi începutul secolul 
al XX-lea, cu datele puse la dispoziție de 
corpusul de texte din prima parte a volumului de 
faţă. Mai mult, utilizând cadrul tipologic propus 
de Haspelmath 1997 [sb + şti neg + pron./adv. 
relativ], autoarea constată că structurile româneşti 
respectă modelul derivational universal, cu 
excepția construcției fe miri ce/cine/cui/care/ 
unde/când/cum, explicabilă printr-un sens arhaic 
al verbului a se mira „a nu şti, a se întreba”. 

Irina Nicula tratează despre Utilizárile verbului 
a vedea în româna vorbită (p. 224—233), pro- 
punându-și să analizeze structura semantico- 
sintactică a verbului de peceptie amintit şi să 
urmărească „legătura dintre tipurile de comple- 
mentare (numărul si natura constituentilor 
selectați şi sensurile exprimate” (p. 224). Astfel, 
oprindu-se sistematic asupra utilizărilor „absolute” 
primească două argumente şi să intre în structuri 
ternare, autoarea ajunge la concluzia că, în 
funcţie de structurile sintactice la care participă, 
a vedea glisează dinspre domeniul percepţiei 
pure spre alte domenii, de regulă socio-intelective, 
mecanism de gândire lingvistică universal. 

În a doua secţiune, dedicată chestiunilor de 
pragmatică, Andra Vasilescu propune un studiu 
vast, intitulat Interacțiunea medic-pacient. Repere 
teoretice şi studiu de caz (p. 244—274). Plecând, 
pe de o parte, de la constatarea că relaţia dintre 
medic şi pacient a fost tratată, în alte culturi, din 
perspective ştiinţifice şi metodologice variate 
(medical, sociologic, pragmalingvistic), şi pe de 
altă parte, că respectiva interacţiune nu a fost 
discutată din punct de vedere pragmalingvistic în 
spațiul ştiinţific românesc, autoarea propune o 
cercetare amănunțită a dinamicii relationale amintite. 
Astfel, Andra Vasilescu situează interacţiunea 
medicală pe o poziţie intermediară pe conti- 
nuumul comunicării interpersonale. Aceasta se 
desfăşoară pe două niveluri, unul al de suprafață, 
în care exercitate resursele comunicative ale 
participanților, şi altul, de adâncime, constituit 
din structurile informaţionale specifice lumii 

medicale. Tendinţa generală in timpul interacțiunii 
medic-pacient este ca medicul să realizeze 
conversia informaţiei negociate cu pacientul în 
informatie medicală. Pe parcursul consultatiei, 
medicul tinde să îşi consolideze autoritatea, în 
acord cu un anumit graf de acceptare sau în ciuda 
unei posibile rezistențe din partea pacientului. 
Scopul pragmatic al consultatiei este ca medicul 
să îl inițieze pe pacient în problemele lui medicale. 

Ariadna Ştefănescu vorbeşte depre Marcatorii 
discursivi ín narațiunea conversafionalá: ип 
studiu de caz (p. 275-306) Autoarea constatá cá 
„marcatorii discursivi se organizează în constelații 
în jurul fiecărei subsecvente". În jurul fiecărei 
constelații există aglomerări şi „suite armonice” 
de marcatori discursivi, a căror distribuţie 
cunoaşte o organizare aparte, decelabilă într-un 
studiu de caz. Astfel, in constelatiile de început 
al naraţiunii interactionale, predomină marcatorii 
discursivi care organizează spaţiul discursiv 
intersubiectiv, în cele de mijloc, marcatorii se 
grupează mai ales în spaţiul narativ propriu-zis, 
iar in constelatiile de finale, aceştia revin in 
spşiul discursiv intersubiectiv. 

Margareta Manu Magda se ocupă de Pre- 
zentarea ca act. Aspecte lingvistice în româna 
vorbită actuală (p. 307—331). Constatând cá, în 
lucrările de lingvistică românească, termenul de 
prezentativi desemnează, în mod restrâns, elemente 
aparţinând clasei interjectiel, autoarea propune o 
lărgire a spectrului în cauză cu indici prezentativi 
alocutivi şi nonalocutivi. De asemenea, Margareta 
Manu Magda propune noi criterii de clasificare a 
mărcilor lingvistice. Privit din perspectivă romanică, 
sistemul românesc de prezentare permite gramati- 
calizarea parțială a prezentării alocutive prin 
interjectii specifice, dar are şi o serie de mijloace 
de prezentare nongramaticalizate, precum con- 
structiile existențiale, interogative, impersonale si 
prozodice. 


Coordonatoarea volumului, Laurentia Dascălu 
Jinga, încheie a doua secţiune dedicată studiilor 
de pragmatică, cu articolul De la enunț minimal 
la marcă discursivă: mă rog (p. 332-354). 
Autoarea se ocupă în subcapitolul liminar de 
evoluția semantică a expresiei mă rog, de la 
verbul plin la vidarea totalá a expresiei. Apoi 
analizeazá expresia desemnatizatá din punct de 
vedere pragmatic, la nivel interactional si 
metadiscursiv. Marcá specificá limbii románe, 
má rog are numeroase valori si functii discursive, 
pe care autoarea nu şi-a propus să le epuizeze in 
acest studiu. Dintre acestea, prevalente sunt cele 
de tip metalingvistic, „care vădesc preocuparea 
locutorului fatá de propirul mesaj si fatá de 
cantitatea de informatie pe care o transmite" 
(p. 353). De asemenea, má rog functioneazá ca 
atenuator al forței ilocutionare, având un loc 
aparte in rándul strategiilor de politete. Expresie 
a impreciziei, a vagului, a aproximárii, má rog 
are, in mod fundamental, dupá párerea autoarei, 
rolul de a rupe a discursului, in mod provizoriu 
(ca intrerupere) sau nonprovizoriu (ca sistare). 
Ceea ce uimeste la expresia extrem de frecventá 
în limba română mă rog este tocmai poli- 
funcţionalitatea ei discursivă, fapt care, translatat 
în psihologia comportamentală, ar intra în 
halucinantul univers al complexului lui Proteu. 

Volumul se încheie cu o bibliografie vastă, 
întinsă pe zece pagini (p. 356—365) şi două 
anexe (1. Convenții de transcriere a textelor 
orale în culegerile anterioare de română vorbită 
şi 2. Componenţa arhivei „CORV2”, p. 367—378). 

ANDREI ESANU (coord.), Neamul Cantemirestilor: bibliografie, Chisinau, Editura Pontos, 2010, 
387 p. 


Multitudinea studiilor dedicate lui Dimitrie Cantemir il pune in dificultate pe cantemirologul 
zilelor noastre. Încercării de a învinge dificultatea de a cunoaşte tot ce s-a scris despre viata si opera 
savantului moldovean îi răspunde recenta bibliografie cuprinsă în volumul Neamul Cantemirestilor: 
bibliografie, apărut sub egida Academiei de Ştiinţe a Republicii Moldova. 

După cum reiese şi din titlu, bibliografia cuprinde şi titluri de lucrări referitoare la alti membri 
cunoscuţi ai familiei: Antioh Cantemir, fratele domnitorului, Maria şi Antioh, copiii savantului 
moldovean, completate cu studii referitoare la obârşia familiei. Bineînţeles, cea mai mare atenție îi 
este acordată lui Dimitrie Cantemir. Pentru fiecare operă a sa există o enumerare a edițiilor, urmată de 
lista studiilor critice dedicate. Autorii volumului cuprind într-un subcapitol şi ediţiile electronice, 
necesare cercetătorului actual. Ultimul capitol este dedicat familiei Cantemireştilor în întregul ei, 
mentionándu-se urmele lumeşti ale acesteia (necropole, blazoane) şi operele de artă dedicate lor, 
opere literare, dar şi cinematografice, muzicale sau plastice. 

Această bibliografie recentă şi, prin alcătuirea ei, uşor de folosit cuprinde titluri apărute atât în 
România, cât şi în Occident, în Rusia sau în Republica Moldova, volumul devenind astfel un 
instrument indispensabil unei bune documentări în orice cercetare asupra Cantemireştilor. 


ANDREI ESANU, VALENTINA ESANU, Moştenirea culturală a Cantemirestilor, Chişinău, 
Editura Pontos, 2010, 212 p. 


Volumul Moştenirea culturală a Cantemirestilor reuneşte mai multe studii ale cercetătorilor 
moldoveni Andrei şi Valentina Eşanu, studii care aduc elemente noi referitoare nu doar la opera lui 
Dimitrie Cantemir, ci şi la descendenţii acestuia, Antioh şi Maria. Astfel, cuprinsul volumului 
reuneşte contribuții importante ale celor doi cercetători, precum repertoriul scrierilor lui Dimitrie 
Cantemir (manuscrise şi ediţii princeps) şi prima traducere în limba română a ineditului panegiric din 
1719, rostit de Antioh, dar redactat de tatăl său. De altfel, aceasta este şi cea mai importantă 
contribuţie a volumului, întrucât schitarea profilului intelectual al savantului moldovean nu poate fi 
efectuată fără parcurgerea tuturor textelor redactate de acesta. 

Alte studii referitoare la activitatea principelui atestă valorizarea unui material documentar mai 
greu accesibil cercetătorilor români. Receptarea operei Descriptio Moldaviae este evaluată pe baza 
traducerilor în limbile germană, română şi rusă în capitolul „Receptarea Descrierii Moldovei de 
Dimitrie Cantemir în cultura europeană”. Corespondenta lui Dimitrie Cantemir oferă detalii despre 
relaţiile politice din sud-estul Europei din perioada respectivă („Dimitrie Cantemir şi Sud-Estul 
Europei după Campania de pe Prut”), iar o serie de surse ale operelor cantemireşti sunt identificate în 
capitolul numit „Universul cărții la Dimitrie Cantemir”. Ultimele studii ale volumului contin detalii 
biografice referitoare la Antioh şi Maria, copiii principelui. 

Volumul se dovedeşte util prin varietatea tematică şi, mai ales, prin documentarea bogată care 
a stat la baza studiilor. 


MONICA VASILEANU 


Institutul de Lingvistică „Iorgu Iordan — Al. Rosetti” 
Bucureşti, Calea 13 Septembrie nr. 13 

CRONICĂ 


SIMPOZIONUL INTERNAȚIONAL „GRIGORE BOSTAN — 70. 
PROBLEME ACTUALE DE FILOLOGIE ROMANA”, 
CERNAUTI, 10-12 OCTOMBRIE 2011 


În perioada 10-12 octombrie 2011 oraşul Cernăuţi a fost gazda Simpozionului 
Internaţional „Grigore Bostan — 70. Probleme actuale de filologie română”, manifestare 
consacrată memoriei poetului, prozatorului, folcloristului si filologului Grigore 
Bostan, membru de onoare din străinătate al Academiei Române, de la a cărui 
naştere s-au împlinit 70 de ani. O reuniune ştiinţifică şi... mai mult decât atât: o 
întâlnire într-un spațiu românesc în care sentimentul istoriei, mai pregnant decât în 
alte spatii, se converteste in sentiment cultural si în care conştiinţa civică se 
actualizează spontan, dincolo de orice trăire patetică şi patriotică de suprafață, în 
care ‘autenticul’ îşi proclamă dreptul la existenţă, la afirmare, pentru cá este o 
necesitate imperioasa... 

Evenimentul, subventionat de Guvernul României, a avut loc cu sprijinul 
Departamentului pentru românii de pretutindeni, prin implicarea următoarelor 
instituții: Universitatea Naţională Yuriy Fedkovych din Cernăuţi, Catedra de Filologie 
Română şi Clasică, Centrul de Filologie comparată „Grigore Bostan”, Societatea de 
cultură românească „Mihai Eminescu”. 

Cei mai mulți participanţi [cu excepţia Ucrainei, Universitatea Naţională din 
Cernăuţi |] au venit din Republica Moldova, în special de la Chişinău. Din România, 
bine reprezentate au fost judeţele din Moldova: Suceava, laşi şi Botoşani. Ardealul 
şi-a anunțat prezenţa la această manifestare prin reprezentanţi de la Cluj-Napoca şi 
de la Sibiu. Alături de Bucureşti şi de Craiova s-au reunit la Cernăuţi şi alte spaţii 
lingvistico-culturale: Serbia (Universitatea din Novi Sad); Lituania (Universitatea 
din Vilnius), Noua Zeelandă (Universitatea din Auckland) şi Statele Unite ale 
Americii (Universitatea din California). 

Prima zi (11 octombrie) a fost consacrată în exclusivitate conferinţelor în plen. 

În conferinţa Filologia română la Universitatea din Cernăuţi: file din istorie, 
Gh. Jernovei (Cernăuţi, Universitatea Naţională), a definit cele patru etape din 
zbuciumata istorie a ținutului bucovinean [austro-ungară (1875—1918); românească 
(1919-1940); sovietică (1940—1941; 1944—1991) şi ucraineană (dupa 1991)], insistând 
asupra momentului „Aron Pumnul”, de numele căruia se leagă, după cum se stie, 
prima catedră de predare a limbii şi literaturii române în Bucovina (anul 1849). 

Rolul ce-i revine limbii române, ca limbă a unui stat membru, în adaptarea şi 
în integrarea vorbitorilor într-un spațiu plurilingv, multicultural a fost evidenţiat în 
comunicarea Sandei Maria Ardeleanu (Suceava), Funcționarea limbii române si 
politica lingvistică în UE. 

Un sector pe nedrept minimizat şi chiar ignorat (printr-o eroare de ordin 
teoretic şi metodologic, pe considerentul cá traducerile, în calitatea lor de acte 
creatoare de limbă de rang secundar, în raport cu textele scrise „originale”, nu pot 
constitui o bază de referință pentru studiul limbilor vii), anume studiul textului 
biblic, se cuvine a fi pus în drepturile ce-i revin. Este aspectul asupra căruia a atras 
atenţia Eugen Munteanu (laşi), în conferința Utilitatea studiilor biblice pentru 
înțelegerea dinamicii evolutive a limbii române. 

Alte prelegeri au supus atenţiei următoarele teme: limbajul presei; problema 
convertirii literaturii — în regimurile totalitare — în instrument de slujire a noilor 
ideologii şi politici; rolul unor societăți din sec. al XIX-lea în promovarea idealului 
de integrare europeană; problema variaţiei lingvistice şi a felului în care acest 
aspect este abordat în programele de studiere a limbii române ş.a. 

Comunicările propriu-zise (12 octombrie) s-au circumscris următoarelor trei 
secțiuni: 1. Evoluția procesului literar românesc: orientări culturale şi estetice; 
2. Limba română şi problemele studierii ei şi 3. Paralelisme şi relaţii culturale 
româno-ucrainene. 

Secţiunea de limbă s-a desfăşurat sub semnul unei relative varietăţi tematice, 
în care studiului didactic i-a revenit un loc importanti. Dincolo de acest tip de 
abordare, „şi-au făcut loc” şi studiile de gramatică, de lexicologie (influenţa 
engleză în vocabularul informaticii, terminologia economică) şi de sociolingvisticá, 
de cultivare a limbii române, studiul textului biblic, cercetarea onomastică sau 
limbajul presei. 

În cele ce urmează dorim să facem câteva observaţii asupra limbii române 
„literare” (aşa cum este oglindită aceasta in comunicările simpozionului), dincolo 
de granițele României actuale (în speță, în Republica Moldova, respectiv la 
Cernăuţi). Am grupat faptele de limbă excerptate în trei categorii, după cum 
urmează: 

a. Exemple relevante foarte probabil pentru dezvoltarea într-un mediu 
multilingvistic, multietnic: variafionism, în loc de variație (în sintagma 
variafionism lingvistic), termen creat sub influența limbii ruse (conferinţă, 
Chişinău), omisiunea unui substantiv, într-un context în care în limba română se 
impune repetarea sa: „Aplicarea unor metode în procesul de predare a limbii 
române ca străină [ca limbă străină, n.n, D.-L.T.] vorbitorilor de limbă 
ucraineană” (titlul unei comunicări susținute de un participant de la Cernăuţi); 
lingual pentru... lingvistic (în sintagma semn lingual, cf. Semnul lingual: între 


! Comunicările au urmărit problema predării limbii române ca limbă străină vorbitorilor de 
limbă ucraineană/engleză/polonă. Alte studii au avut în vedere procesul invers, anume predarea unei 
limbi străine studenţilor de limbă română. Un tip aparte de cercetări cu caracter didactic a fost 
reprezentat de studiile consacrate fenomenelor socio-lingvistice şi reflectării acestora în programele 
şcolare. 

motivat şi arbitrar, comunicare Bălţi), despre care nu ştim in ce măsură este 
expresia unei traduceri în mediu rusesc cu un eventual... corespondent în această 
limbă (sau, pur şi simplu, reprezintă o improprietate semantică) şi nici ce şanse are 
să se impună în limba standard; neordinar pentru nefiresc (în sintagma topica 
neordinară, Chişinău); topica artificială, neconformă spiritului limbii române: 
„Încă din cele mai vechi timpuri prin importanţa şi rolul jucat în existenţa şi 
funcționalitatea societăţii, s-a impus sistemul economic” (rezumat, Chisinau) ş.a”. 

b. Exemple care reflectă unele particularităţi regionale (în speță, moldoveneşti) 
şi arhaice. Menţionăm în acest sens utilizarea invariabilă a articolului a (cf. 
„valorile spirituale a multor popoare” (Cernăuţi) // ale multor popoare sau a multe 
popoare) sau apelul la unele forme verbale arhaice-etimologice: de exemplu, 
verbul a rămâne este utilizat cu formă de conj. a II-a (cf. a rămânea, Cernăuţi). 

c. Greşeli propriu-zise de limbă, care nu pot... „beneficia” de niciuna dintre 
explicaţiile de mai sus. Unele sunt expresie a pedanteriei lingvistice, responsabilă 
adesea, la rândul ei, de improprietatea semantică a termenilor: cf. funcționalitatea 
societății / funcţionarea (rezumat, Chişinău). Am mai consemnat: utilizarea prep. 
printre cu... singularul: ,... disciplina Limba română dispare printre hățişul 
noţiunilor din alte domenii” (rezumat, Chişinău); apelul la termeni incompatibili cu 
exprimarea elevată, cu atât mai mult cu cât studiul respectiv combate el însuşi astfel 
de „atitudini” lingvistice: „toată lumea vorbeşte infect" (Chisinau); ortografierea si 
pronunțarea incorectă a unor anglicisme, de exemplu, puzzle [pron. pazăl, cf. 
DOOM?], scris şi citit pazel (cf. ,,... stereotipuri care fac parte din pazelul discursului 
politic...", rezumat, Chişinău), extinderea utilizării unor termeni „tehnici” şi la alte 
contexte (de exemplu, contextul lingvistic sau cel al teoriei şi criticii literare): cf. 
detalizare^ pentru detaliere (rezumat, Cernăuţi)” ş.a. 

Fenomenele lingvistice consemnate la a. reprezintă aspecte fireşti, 
inevitabile, ce se produc în general în spaţiile multietnice, multilingve, 
multiculturale, atunci când are loc contactul între două/mai multe limbi/culturi. 
„Normalitatea” se impune a fi acceptată şi cât priveşte cea de a doua categorie, b., 
este firesc ca o populație separată politic de patria-mamă, pierzând contactul cu 
„centrul”, să conserve stadii arhaice şi regionale din evoluţia limbii respective. 
Sunt, prin urmare, fapte de limbă ce conturează profilul unui idiom desprins, în 
anumite circumstanţe politico-istorice, de „trupul-mamă” şi forțat să se dezvolte... 
enclavic într-un mediu cultural-lingvistic distinct. 


2 În acelaşi registru se înscriu şi titlurile pompoase, artificiale, „greoaie”, cf. „Aportul 
imaginarului lingvistic la constituirea structurilor cu elemente de intensificare în limbajul presei” 
(Chişinău). 

? Este, de altfel, o problemă frecvent semnalată în bibliografia de specialitate şi cât îi priveşte 
pe vorbitorii de limbă română din România (cf. intentionalitate [stilistică] pentru intenție etc.]. 

^ Termen specific, de exemplu, limbajului economic sau celui al arhitecturii. 

5 Este, de altfel, un fenomen foarte bine reprezentat si la noi (cf. atestările de pe Net). 

Asupra faptelor inventariate la c. nu mai insistám, precizám doar că şi fata de 
astfel de aspecte trebuie sá fim oarecum ingáduitori, in orice caz mai concesivi 
decât am fi pentru acelaşi tip de erori „comise” de către vorbitorii români din 
România, contextul politic, cultural, lingvistic, în care se dezvoltă româna în afara 
graniţelor politice ale ţării noastre, fiind cel care dictează această atitudine. 


DANA-LUMINITA TELEOACĂ 
Institutul de Lingvistică „Iorgu Iordan — Al. Rosetti” 
Bucureşti, Calea 13 Septembrie nr. 13 
danielateleoaca@gmail.com 


NECROLOG 


STEFAN MUNTEANU 
(1920-2012) 


În urmă cu doi ani, la împlinirea vârstei de 90 de ani am scris despre Stefan 
Munteanu un articol intitulat Un domn al lingvisticii româneşti. Astăzi când 
domnul ne-a părăsit, pun la dispoziţia cititorilor gândurile pe care le-am aşternut 
cu acel prilej. 

„L-am cunoscut personal pe profesorul Ştefan Munteanu relativ târziu, deşi 
drumurile mele la Timişoara erau destul de frecvente, în urmă cu câţiva ani. 
Aceasta nu înseamnă că nu mă întâlnisem, cu multă vreme înainte, cu lucrările sale. 
Pe prima dintre ele, Stil şi expresivitate poetică (1972), distinsă cu Premiul 
„B.P. Hasdeu” al Academiei Române, am citit-o la Bucureşti. Amator fiind eu de 
noutăți bibliografice, l-am întâlnit apoi, încă din 1976, în calitatea sa de redactor 
responsabil la „Analele Universităţii din Timişoara. Seria ştiinţe filologice” (a 
condus revista până în 1985). În plus, colaboratorii şi foştii săi elevi, pe care îi 
întâlneam cu diverse ocazii, vorbeau mereu despre el cu deosebită căldură. 

Mi-a plăcut întotdeauna să definesc oamenii nu numai după ce au scris, ci şi 
după cum vorbesc. Aveam să aflu chiar de la el că este un produs al şcolii 
lingvistice ieşene; vorbea cu mult respect şi afecţiune despre Th. Simenschy, 
maestrul său, cel de la care a învăţat rigoarea studiilor clasice, dar şi despre alți 
reprezentanți ai acestei şcoli: G. Călinescu, lordu Iordan, G. Ivănescu (cu ultimul 
şi-a pregătit teza de doctorat, Probleme ale cercetării stilistice, cu privire specială 
la expresia poetică). De la început mi-a atras atenţia seriozitatea cu care s-a 
apropiat de domeniile sale preferate, stilistica şi lingvistica generală; cursul său, 
Lingvistica generală. Istoria doctrinelor lingvistice (1973) mi-a amintit de cartea 
maestrului meu, Iorgu Iordan, Introducere în studiul limbilor romanice. Evoluţia şi 
starea actuală a lingvisticii romanice (1932). Seriozitatea sa se îmbina armonios cu 
consecventa, dar şi cu discretia. Am avut ocazia să mi se dezvăluie aceste calităţi 
ale distinsului profesor Munteanu în cele câteva discuţii peripatetice purtate prin 
parcurile timişorene, în timpul cărora îl surprindeam uneori şi zâmbind... serios. 
Retrăiam senzațiile resimtite în tinerețe, în cursul discuţiilor purtate cu maestrul 
meu, Iorgu Iordan. pe scurt, îl consider un domn al lingvisticii româneşti. 

Am fost întotdeauna sensibil la relatările de călătorie, mai ales dacă sunt 
scrise cu pasiune şi talent. Scrisori vieneze (1992), reluată şi amplificată sub titlul 
Scrisori din Vindobonna (2002), este o carte scrisă de un bucovinean receptiv fata 
de cultura înaltă, care a avut şansa să stea patru ani în fosta capitală imperială, 
predând limba română la ilustra universitate vieneză (1974—1978). 

M-am apucat sá scriu despre Stefan Munteanu cu sentimentul de regret cá nu 
m-am putut bucura de privilegiul de a fi stat mai mult in preajma lui, ca sá profit de 
sabiduría sa". 

Acum, când nu mai este printre noi, mi-ar plăcea să-l ştiu refugiat in 
panteonul spiritelor distinse. 

MARIUS SALA 


Institutul de Lingvistică „Iorgu Iordan — Al. Rosetti” 
Bucureşti, Calea 13 Septembrie nr. 13 

514, büris 209, 212, páham 507, viesoles 
512, viesula 518, víesulas 515, visulys 518. 


MACEDONEANĂ: bod 61, bronka 64, 65, вие 
511, 513, виеж 511, 513, vikati 65, viSka 61, 
65, zvaka 65, Zlebina 65, katnik 61, 65, 
koren 62, 65, cvaka 65, nem 66, nepce 61, 
65, prikaZe 66, prikaZuva (se) 66, trivlivi 66, 
usna 64, 65. 


MAGHIARÁ: alkotoni 527, veszkódni 511, 512, 
*veszkólni 511, 512, vinni 511, 512, visz 
512, viszkol- 511, 512, zabola 64. 

MOESO-GOTICÁ: alhs 527, taujan 527. 

219, bucá 60, buti 60, tioale 63, tioliu 63, 
cumat 62, cuvintedzu 66, dinte 61, dzindzie 
63, 65, falcă 63, falti 63, gráiesc 66, grescu 
66, gură 59, h'iavro 219, i 206, kale 219, 
kele 220, Keró 219, lilitse 219, lok 219, 
máseauá 61, 63, 64, minte 219, moduo 219, 
nare 219, nikisescu 219, pitrek 219, prindu 
219, sámar 61, săuc 199, saugu 19, soc 199, 
sug 199, suug 199, tornu 152, ter 61, vatom 
219, yatrie 219, zburáscu 66. 

a 169, 170, 171, 172, a- 527, -a 165, abat 
198, abate 198, ablá* 200, ablişoară 200, 
aboare 209, abor 197, 211, abore 197, 211, 
abulo* 208, abur 193, 194, 195, 197, 198, 
199, 200, 201, 202, 203, 204, 205, 206, 207, 
208, 209, 210, 211, (~ de vicol) 205, 206, 
abura 198, 199, 202, 211, aburá 202, abürc 
199, 212, aburca 199, Aburca 212, abure 
194, 197, 198, 211, áburea 198, aburealá 
203, aburel 203, 204, aburi 199, 200, 202, 
211, aburii 198, 199, aburile* 198, aburu 
193, aburs 193, acáta 506, PS t 540, acea 
171, acel 171, МЇ x 538, ad-bolo* 210, 
Р5ТелЕҢ5 ) 538, afirm (eu ~) 548, afirma 
547, agarlác 241, agáta 506, agiunge 71, 
agiuns 71, agiutoriu 71, agust 155, ai 169, 
170, 171, aiurile 239, ajunsu (au ~) 96, al 
168, 169, 170, 171, alb 206, albie 200, 
albişoară 200, albo 29, 30, alcătui 527, alde 
169, 170, aldi 170, ale 170, 171, alei 171, 
Alfresco (restaurant) 501, ali 168, alor 171, 
alt(ul) 164, amănuntul 73, amáruntul 73, 
amánatu 268, Ana Hotels SA 501, 504, 
Ancuta (restaurant) 501, ande 169, 170, 
Andy Hotels 501, 504, ane 169, Angelique 
(restaurant) 501, Angelo Airporthotel 501, 
504, angherie 241, aprinzá 96, Arabănăşască 
27, arăta 510, arătare 510, Pawcwex 538, 


arátos 510, arbure 197, arc 29, arco 29, 30, 
ardz 239, -are 209, 212, Argesul 27, argint 
219, Argis 29, Artin Artinian (incáltáminte) 
501, Arvăteasacă 27, astrucară 125, -at 64, 
atârna 527, PRXRx()Sv DI 538, au 199, 
Aubert (restaurant) 501, aud 548, audză 71, 
audzi 71, aur 199, auzá 96, averea 119, avui 
199, avut 199, avuia 119, awolo* 194, 208, 
210, 211, ăi 171, 171, al 171, 172, al 172, 
ălei 171, álor 171, álui 171, -ài 166. 

babá 198, 219, Bacául 28, bale 64, Banca 


Spirii 499, PeQvy A xw 535, Pav P, хәм 


535, barbii 28, Bariera Dobrotesei 500, bariş 
222, batgiocurá 71, Bácánia La Blumer & H. 
Heilpern 501, bága 507, 508, 509, 510, 519, 
QU ЖХРа 531, MA Tf X535, MCAD) 537, 
bărâgată* 506, bărbat 506, QveGR 538, 540, 
Оле? X 535, bărugată* 506, wa Хр 531, 
QARx 538, Becg 31, Beciul 27, Qoulv 31, 
belegatá 505, 506, Belgradu 27, belirá 125, 
berat 241, berágatá 505, Bere La Luther 501, 
beregatá 505, 506, beregáu 505, 506, bere- 
gheatá 505, 506, beregus 505, 506, berigatá 
505, Beserabiea 101, besericei 73, besericii 
73, biftuire 228, biricata* 506, biricuatá 505, 
birighiatá 505, 506, Biserica Amzei 498, 
(^ Antim) 498, (~ Báláceanului) 499, 503, 
(^ Bárbátescu Nou) 498, 500, (~ Bárbátescu 
Vechi) 498, (~ Coltei) 498, (~ Hagiului) 498, 
(^ Herăscului) 498, (~ Mavrogheni) 498, 
(^ Mánciulestilor) 498, (— Pitar Mosu) 500, 
(^ Sf. Dimitire (Biserica de Jurământ)) 499, 
503, (~ Sf. Elefterie) 502, (~ Sf. Gheorghe 
Nou) 494, (~ Sf. Gheorghe Vechi) 494, 
(~ Sf. Ше Gorgani) 500, (~ Sf. Spiridon 
Nou) 495, (~ Sf. Spiridon Nou) 503, 
(~ Sfânta Ecaterina) 494, (~ Sfântul Elefterie) 
494, (— Sfântul Ioan Mosi) 495, (~ Sfântul 
Nicolae Jicnita) 495, (— Sfântul Nicolae 
Şelari) 495, (~ Sfinţii Împărați Constantin şi 
Elena) 494, (— Spirea din Deal) 499, (— Şerban 
Vodă) 494, Bistriza 29, boare 195, 209, 212, 
bobârnac 524, 525, bolbora 202, bolborăi 
202, bolbura 202, Boldesti 274, Bosniii 27, 
Botesti 274, bot 99, Botulescu 99, brazdá 
219, GanSuRILw536, Ga W TLP537, GAL w TW 
537, brostan 197, Broşteni 274, (Balta ~) 
274, (Biserica ~) 274, (Groapa ~) 274, 
(Mahalaua ~) 274, (Plasa ~) 274, (Uliţa ~) 
274, bruscan 197, bruscălan 197, brustan 
197, brustur 197, brusture 197, brusturi 197, 

bu* 209, 212, bua 209, 212, bucá 59, 60, 
Bucur 275, 276, 277, 278, (Biserica lui ~) 
278, bucura (a se —) 264, Bucura 275, 
Bucureşti 28, 274, 275, 276, 277, 278, 
(Hotel ~) 276, bucuresti 277, buft 227, buiac 
120, buiurultá 241, bulbura 202, Bulgáreascá 
27, ӨЛЕ 538, burá 209, 212, burduf 509, 
burduşi 509, bürec 199, 212, buric 212, 506, 
burica 199, 212, buricat 506, buricol 31, 
QvaXA[v 31, burie 209, burst* 197, buzat 
64, buzatá 64, buzá 63, Buzáu 28. 

: cadzá 71, cafea 6, caglia 29, cahfea 6, cahve 
6, caine 29, Calabeus 210, Calea Filaret 493, 
502, (~ Serban Vodă) 494, caligraf 120, 
camas 29, camas 28, ZP|cPaX 532, cap 153, 
capriol 29, 30, capul 31, ZP v[v 31, care 164, 
carea 164, carele 164, carii 164, Carol 241, 
Carolos 241, Caropol (brutárie) 501, Casa 
Axerio 500, (~ Bucur) 501, (~ Victor) 501, 
(~ Vulcan) 500, Casele Bălăceanului 499, 
cádzuti 71, ZW wcj ар 540, AN Vex 538, 
căprioară 29, căra (a se ~) 526, 527, cárábáni 
(a se ~) 526, 527, carabus 199, cărăuş 199, 
cătană 239, Алса 538, 540, Catelesti 535, 
câine 28, Câmpean 530, 2х% p] 529, 530, 
534, Cámpia Filaret 493, Z«]S) 540, Cánde 
534, ZdST 537, 24d SIDA([) 537, cântar 
532, Cârlani 532, Cârlig 532, Cârligătura 
530, 531, Zea XWwcvaX 530, cârmă 525, 
Сата 532, Хах TI If X535, х XASs) (Pv 
~) 538, Zx€5 ) 538, cât 510, Z«s T 538, АХ 
540, ce 527, cea 171, 172, cei 172, cel 171, 
172, cela 172, celei 172, cerbi 29, qleu[v 31, 
Cernetu 27, cerul 29, Cerul 31, Cetatea Albă 
28, ZIRI T x—535, chiept 124, Chilia 28, 
Z| Pav 30, chivernisi 239, cincispredzeace 
71, cincizes 28, ZXJST 534, q'Z«d p 530, 
a za XI 530, 534, Za X530, 534, Ciocirlie 
530, 531, ХЭЛ XT 531, qZan T 531, Ха T 
531, 537, ciolan 63, Ciorogurla 29, cireşe 29, 
cirige 29, 30, Cişmeaua Mavrogheni 498, 
cizme 124, cleşte 219, clin 217, 219, clopot 
219, clucă 506, Clusul 29, co- 157, 158, 159, 
160, 161, coai 28, coajă 217, 218, 219, 220, 
221, 222, 224, 225, (— de vacă) 217, (a fi 
tare de ~) 218, (a întări din ~) 218, (a o lua 

coasă 219, ZQ#W531, ZQ [T 531, cobaltai 
158, cobori 157, 158, 159, cocárja 160, 

cocârni 161, Z SaX dla] wRX ^a 29, Codrii 
Grozávestilor 496, cofârşti 160, 161, coflesci* 
160, coflesi 160, 161, cofleşti 160, coflosnitá 
161, cogi 221, cohálti 161, coj 219, cojan 
217, 221, 222, 223, 224, 225, cóji 221, 225, 
(^ de cap) 218, (~ pe cineva în bătăi) 221, 
coji 217, 218, 220, 221, cojit,-ă 2221, cojoc 
219, colt 62, Coltea 498, comânji 157, 160, 
161, con- 157, Confectii La Rudy 501, 
Constructii Emilio Paolo Taverna 500, 503, 
coplesi 160, 161, corespondentiie 239, cositá 
219, cos 219, 221, cosciug 124, cosi 221, 
cotángi 161, Cotmana 27, Cotnar 28, 31, 

(Cartierul ~) 276, (Codrul lor) 276, (Dealul 
~lor) 276, (Drumul ~lor) 276, (Grădina de 
Vară —) 276, (Mănăstirea ~) 276, (Mosia 
~lor) 276, (Palatul ~) 276, (Parcul ~) 276, 
(Podul ~lor) 276, cotroci 161, cotropi 158, 
159, 160, covârni 158, 161, covârşi 157, 
158, 160, Cracovul 27, cram 515, Zaw P]X 
532, ZaN XX cvæ 531, ZM Xwcd aw 531, 
537, ZaNcvaN 531, Za Х№лсүар 533, 
536, Za XX cvaX 531, ZaN А/ЕР 532, Zaw] P 
532, 537, ZaNxW 537, Zankcp 537, ZaNxX 
537, creadzá 71, credzute 71, crezu 96, crier 

(~ Spirii) 499, 5125) 538, Decebal 

205, 206, Dumái 114, dumnedzáiesc 71, 

Fântâna Filaret 493, 502, Fântânele 530, 
UxtcxIWT 530, 533, 537, Fántánite 530, 
UxtcxPRT 530, 534, Uxdcxep[T 530, 
Ux4cxa WTA ) 530, UxdoxaN X 530, 535, 
Ux4cX3NT 530, farsi 7, Feribaşă 113, feşnic 
8, feştilă 7, fi 6, (va —) 73, fiastru 75, fickior 
29, fie 75, fiere 30, 31, UpaW30, 31, Filaret 

532, Fránceascá 27, Frâncu 532, ШМА 

Geamără 535, geamân 535, Gedeon Richter 
(chimicale) 501, genu(n)chi 29, genuche 97, 
genuchi 96, 97, gheb 198, ghereb(e)atá 505, 

Imbra 198, imu 206, ХА t 538, inzelegere 

268, îngenuchia 96, 97, înhierbântat 124, 

J: J. W. Mariot (hotel) 501, jale 219, jalobá 239, 


jar 219, jácui 239, y wy xp 29, jártávnic 267, 
yxtGca 538, jicol 512, jicoli 512, jiculi 
512, joc 96, y ^ TRETE 536, y ^ "cRcTeXp 
536, yancwe]XZ 5, yancew 5, yancex 5, 

jucare 28, y vSWAX T 29, judecat (au ~) 96, 

judeţ 28, y A wcRcW536, y & t cRXQX 536, 

june cent 29, jvaiter 8. 

: Kamenic 29, kas 29, Kiorul 30, Kiscinovul 

29, Kodri Ciarnaungilor 29, Konzelman & 

Moesner 501, Kroia 113, Kudezile 29. 

: -Ja 518, La Berbecu 500, La Bistriteanu, 
restaurant 500, La Bostenaru, báuturi spirtoase 
500, La Coprita, bodegá 500, La Fratii Blum, 
pielărie 500, La Fraţii Santalena 500, La 
Lazár 500, La Leonida, comert auto 500, La 
Matei Hercovici, háinárie 500, La Misu, 
furnituri, croitorie 500, La Mititica, comert 
cáciuli 500, La Mott & Fiii 500, La Pincu 
Iosif, manufactură 500, La Pincu Iosif, 
manufactură 503, La Pitigoi 500, La Radu 
(Rubin Sapira), hăinărie 500, La Rudy (Iosef 
Schwartz), confectii 500, La Vlaicu, coloniale 
500, La Marcel Marcusohn, galanterie, manu- 
facturá 500, laor 197, laore 197, lapovitá 219, 
[Pevax 538, laur 63, 197, laure 197, Lazăr 
Pitigon (coloniale) 501, lămâi 28, [x«BX 
538, -le 197, -lea 164, leac 219, leage 30, 
lege 30, Leşască 27, leturghie 73, -li 166, -li 
518, limbá 61, 194, [X Qv536, 540, [XX )Cx 
538, (vârful) limbii 61, limpí 524, linchi 524, 
[X]Qv 535, lipi 219, lipscani 496, liturghie 
73, Liturghier 127, Locateli (manufactură) 
501, 503, logodnă 73, logodnita 73, lopată 
219, -lu 166, 167, 168, lua (а ~ ştiinţă) 241, 
[vt 540, -lui 166, 167, 168, lui 468, [Wx 
538, [DA X (it 538, luncă 219, [v]aw 205, 
[voaw205. 

: mace 29, mahala 497, 498, 499, Mahalaua 
503, (~ Amza) 498, (— Antim) 498, (~ Bălă- 
ceanului) 499, (~ Bárbátescu) 498, (~ Barbatescu 
Nou) 500, (~ Coltei) 498, (~ Dealul Spirii) 
499, (~ Dobrotesei) 500, (~ Domnească) 
497, (~ Grozávestilor) 496, (~ hagiului) 498, 
(^ Heráscului) 498, (~ Mavrogheni) 498, 
(^ Mánciulestilor) 498, (~ Pitar Mosu) 500, 
(^ Sf. Dimitrie) 499, (— Sf. Gheorghe Nou) 
494, (~ Sf. Gheorghe Vechi) 495, (~ Sf. Ше) 
500, (~ Sf. Ioan Mosi) 495, (~ Sf. Ionică) 
499, (~ Sf. Ionocá-Moldoveni) 499, (~ Sf. 
Nicolae) 499, (— Sf. Spiridon Nou )495, 503, 


(~ Sfânta Ecaterina) 494, (~ Sfântul Elefterie) 
494, (~ Sfântul Nicolae Selari) 495, (~ Spirii) 
499, (~ Serban Vodă) 494, (~ Vlădica 
Veche) 500, (~ Vlădichii) 500, (~ Vlădichii 
sub Mitropolie) 500, mai 91, Malaesky 98, 
Maleisky 98, manină 103, Manufactura 
Rosenberg 500, \ P]! FRX531, 533, 535, mare 
519, Marea Albă 27, (~ Neagră) 27, margá 
(să ~) 71, margine 239, marmură 27, martor 
197, martore 197, martur 197, marture 197, 
mascel 29, 30, 31, mascor 197, mascru 197, 
mascur 197, mascure 197, | Fx VPa£ 535, 
maşel<e> 30, mazărea 198, VtqTDqW T 
540, máciucá 64, Vt qua 536, \ Ww 30, 
VwjSalf X 532, \ wjSaX 531, \ MSaxoX]w 
532, 533, \ WYP 537, \ м]`КСМ[Р 537, 
\ WwOVaXCaau 538, măsea(uă) 61, 63, 64, 
\ WANT 30, 31, măsele 29, Mástacánul 535, 
Másteacárul 535, măşcat 64, mătuşea 75, 
mâine 96, máinele 96, | ХЯР 538, Mândrea 
530, 531, V x3SaW 529, 530, 533, 537, 
Mándresti 532, VxjSaX 530, 533, 537, 
Mândrici 532, \ х45әХ|\ 530, \ x4SaX x 
537, V x1SaX]£ 530, Mándzati 530, 531, 
Mándzul 530, 531, V x€BcvXc^ax(O 538, 
V xdi PRX 530, 533, \ xF vl 530, V XY МР 
530, 533, 537, V XF M x 529, 530, 536, meargă 
(sá —) 71, meargem 71, merge 510, Meridian 
Agop & Comp (cafea) 501, Mesteacánul 
535, Mezeluri La Fratii Pesaru 501, miazázi 
28, migmá 103, mijlocirea (prin ~) 240, 
VX'u[P 531, 534, V Хім 529, Moara 
Assan 500, (~ Grozávestilor) 496, moasea 
75, Mobilă Laurenţiu Lengel 500, (- La 
Nathan Hirsch) 501, mocan 221, 222, 223, 
224, Mociornita (chimicale) 501, molastiná 
103, monckare 29, monti 29, 30, Monti 
Rumegnieskij 29, Morile Vládichii 500, 
Moscului 27, moş 219, muierei 73, muierii 
73, multumi 548, mulz 29, muna 29, muncá 
219, munci 220, V Box 538, Muntele 
Călăţii 27, Munţii Rumánesti 27, Mustand şi 
Fiii 501. 


N: ЈРА i w 29, naranc 29, 30, naranci 30, nas 


219, nasul 31, ]Fov[v 31, Nathan Hirsch & 
Fiii 501, năpastă 269, JWX/CT 538, neam 73, 
206, 207, neamure 206, ЈУ vax 538, Necopoe 
35, negro 29, |IWa 538, negură 195, 
Nemteascá 27, nepriiatin 239, nescádzut 71, 
ITU! XP 538, neste 173, nestine 73, 


Indice de cuvinte 155 


nevastă 219, nevoie 219, ]XZkcx-538, nigro 
29, 30, niscare 73, nistor 173, Nistru 27, 
niste 173, nohai 240, nou 495, numi 548, 
nuste 173. 

: 0173, j А T]X538, Obârşia 532, obârşie 532, 
oblet 200, oborî 157, obraz 219, j QW XQ) 
532, j QW T 532, 533, јФх T 532, 
j QW X532, QW и 532, 533, ocghiu 29, 
31, “Zu 31, Octoih 31, Odriiu 27, oltariu 
267, omusor 61, opari 219, opto 30, oras 29, 
orassul 29, Orassul Flori 29, Oraşu Negru 
27, j P vi U^uX29, oratie 241, j d! ВЛ м 
536, j ах P537, j ag 31, Orhei 31. 


P: Pafa 255, pagubă 198, Panificatie Gagel 500, 


paráu 535, Рә РФ 532, 535, Paz P 
532, 535, PAH PQO 532, _PaZA POST 532, 
_Ра7ЕР 532, 535, Pag 538, patrida 241, 
patro 30, pă- 159, WARS) 538, páharul 124, 
pământ 219, w X])S x 540, pănat 60, x]w 
540, WcleP531,_x€)cTeP530, 533, wicIdr 
537, _XI+CTAT 530, 533, 534, СІР 537, 
_XICTO 530, párat 60, _waX])cT 540, 
_MEVLv 31, Раса 255, pâine 28, pântece 125, 
530, 531, páráu 532, párcálab 532, párgar 
532, pârleaz 219, párloagá 219, Pensiunea 
Danacris SRL 501, per 31, Pernatoiu 113, 
perre 29, pestit 268, petic 219, TcXa 534, 
Petroliera Coconea 500, piardzá 71, Piaţa Sf. 
Ionică 499, picere(le) 97, _ p[W30, 31, pielle 
29, 30, 31, piept 31, T Sv 31, piersic 31, 
_ (4330, 31, Piltman Leila si Riyo (par- 
fumerie) 501, _])cToP 531, 534, XIcIqr 
537, Pisc 535, pisicá 28, pita 125, plaz 219, 
pláti 219, pleca 508, 510, pleosti 160, Ploaie 
273, ploiesti 273, Ploieşti 273, PT 30, 
Poarta de Sier 28, (~ de Hieru) 27, pobori* 
157, Podul Grozávesti 496, (— Şerban Vodă) 
494, pofalá 6, 7, "UN X]- 6, pofti 4, pogori 
160, ^V'axar 538, pohálti 161, pohfalá 6, 7, 
pohfăli 6, 7, pohfălisi 7, pohfalos 6, pohvălenie 
7, Хелд x6, Poiana Joița 494, ^y laXx-— 
532, Pojorâta 532, pomană 219, pomânji 
161, pome 30, poment 29, pontice 29, Popasul 
La Prepeleac 501, porni 526, porunci 548, 
posluşească 71, potângi 161, Poteca Joița 
494, potromoci 161, povâmi 158, 161, 
pozvolenie 240, praf 4, prag 219, Prahova 
27, aNZ[RQ 532, 533, 534, anA PR 534, 
537, anA RX 532, ал Р 532, 534, 
aA PORK 532, anA RET 532, 534, 


_anW RQI 532, али PY 532, 533, али RP 
532, _anPaX 532, _aAWWPEX~532, p(r)e 88, 
pregiurul 71, preot 124, 126, prespre 73, 
preste 73, pretoriu 119, preut 124, preutie 
124, prevence 207, Proava 27, procopsi 241, 
Produse chimice Mociornita 500, Prologariu 
116, promite 547, 548, propune 548, prunc 
73, pucinel 29, vcTax 538. 


R: Rabdator 31, Radu 276, aPSd [Р _ ХӨР 535, 


raia 240, rană 219, ranichi 29, rares 119, 
razza 29, ră- 152, răbdare 268, aACbvs “GU 
31, ráintoarná* 152, ráni 219, ránichi 28, 
rásárire 152, rásipi 119, [алу w]C X537, răs- 
pundentie 239, rásuflare 200, 208, ráschira 
119, ам X29, rátoarná* 152, rátorná* 152, 
ахі- 2/6] x 537, Râmnic 28, râpă 532, Râşcov 
537, râşni 219, râşniţă 219, ax€«c) 530, Rat 
530, ахд 538, re- 152, Reni 28, Restaurantul 
La Francesca 501, (- La Gogosaru) 501, 
Rimnicul 29, ах w 537, aX X 532, 534, Ris 
29, rocosi 240, rod 207, roibá 196, Roma 27, 
Romanul 28, rucodealie 119, rudá 207, ruga 
548, aA x]W3/w540, rumeni (a se ~) 202. 


S: s- 157, Sacâş 534, IPZ- 537, [EP]Z- P 537, 


samă ( о ~ de vreme) 240, РРО 31, sámána 
124, sămânță 206, 207, bx] Cx 540, sări 510, 
bv, qX 536, săvârşască 71, săvârşescă 71, 
săvârşi 158, biextQ! X 538, brea Xcv(O 
540, sâmbur 197, sâmbure 197, (611540, 
sángur 124, Sárbeascá 27, Sârbescul 532, 
Sârbi 532, Sárbul 530, 531, КСР 530, 
BAGO 538, schei 29, 31, schimb 219, 
Schimpel Mathias (manufacturá) 501, scoate 
(a ~ aburi pe gură) 208, scobori 157, 158, 
scorbură 510, screme 157, scrob 199, Scrob 
212, scufunda 157, scuipi 124, scump 219, 
scurrima 207, scuza 548, searbăd 200, seder 
31, sementie 73, sengie 29, Serafim 250, 
Seraij 31, sfadă 5, 6, sfat 6, 7, 124, 126, sfăt 
7, sfătui 548, sfânt 7, 126, BX(Q! T] P538, 
540, sfârşi 7, 157, 158, sfeşnic 7, 8, sfeştanie 
7, Sfinţii Apostoli 493, sfulgera 7, sicriu 
125, Silivestru 255, simbure 197, sită 219, 
slab 219, Slam-Râmnic 27, slobod 198, 
slujiască (să ~) 96, slujnicei 73, slujnicii 73, 
Smil 28, soarte 114, soc 199, socoti (cu den 
socoteală socotind) 240, soim 29, soldur 29, 
soma 241, spasenie 124, b wcFa/V536, spânatec 
119, Spirtoase La Torina 501, Spitalul Coltei 
498, b am} NT 30, 31, spreme* 157, sprijeni 

U: -u 163, 164, ucid 219, udricani 496, —ules* 


240, sprincene 31, EBAQIDAW[) 532, 534, 
ba 532, 533, bewQX 532, 533, Әл (D) 
531, 537, imQ [P 531, 533, БМО/Р 531, 
mQ ) 531, staur 199, hcwW Pow 533, 
Stángaciul 532, bew x]w([) 540, Stârminoasa 
532, stárpi (а ~ din rădăcină) 523, ts WT 30, 
31, stelle 29, 30, 31, sterp 523, Strada Amzei 
498, (~ Dealul Spirii) 499, (~ Gabroveni) 
496, (~ Galvani Tei) 495, (~ Heliade Între 
Vii) 495, (~ Sf. Ionică) 499, (~ Sfântul 
Constantin) 494, bowl R% 532, bew] Pomi P 
532, бвсалдлсм(с) (Pv ~) 540, străin 510, 
Ica Ф 531, 533, braxi- Ф 529, 530, 537, 
bean QV533, beax+ QW530, 533, Era X] EP 
532, 533, Strámba 530, 531, Strámtura 532, 
strein 73, striin 73, саҳ QV531, саҳ Ох 
531, 534, bcaX cvax-532, 534, strişte 114, 
strungáreatá 62, 63, Suburbia Bărbătescu 
Nou 500, (~ Dobroteasa) 500, (~ Sf. Ше) 
500, (~ Vládica) 500, (~ Vlădichii) 499, 
suburbie 499, suburbiu 499, Suburbiul Pitar 
Mosu 500, sudui 125, suflare 205, 208, 212, 
suflet 205, sugera 548, sumbur 197, b/s w 
(j ~) 29, sută 219, bePSt 5, svadá 6, svat 6, 
124, bePc 5, svánt 8, 124, svesnic 8. 

: şadză 71, şapte 28, şase 28, | МБ\ЛАТ 30, 31, 
| 2X30, 31, seapte 75, seasea 75, | ТОЙТ X 
536, Semet 28, sfaiter 8, şodâlcăi 160, 
| “aW[P) 537, şovâlcăi 160, sovárca 160, 
şovârcăi 160, şovârnog 160, şovrânti 160, 
Spanii 27, svaiter 8. 

: taor 197, taore 197, cRcw(O 538, „Tatăl 
nostru" 244, taur 197, taure 197, tá- 159, 
161, Tábácária Carnela 500, см 540, 
tămădui 73, târg 532, Târgovişte 28, Târgu 
Frumos 532, târle 222, teatrum 120, Telezon 
29, CA X])Sv\ t 540, Temişoara 27, Terasa 
Furnizoru 500, Tergouiscte 29, Ternaua 29, 
Textile Filderman 500, Tighina 28, timp 
219, Tisa 27, titul 241, toarnă* 152, c^Fct 
540, tocmală 71, tocmaste 71, tocmealá 71, 
tocmeaste 71, tocmi 527, torná* 152, Tranzit 
(Travel) Airporthotel 504, treizeş 28, Trezkeul 
29, trimit 219, trup 219, turbur 199, turbura 
199, turna 152, Turnul Coltei 498, Tutoka 
29, S vs j eP29. 


Т: RPEP gj ae RVAw 29, Tarigradu 27, tapi 124, 


RwextT 538, tárm(ur) 201, Tesátoria Jaquard 
500, (~ La Renida) 501, (~ Safianu) 500. 


194, 197, uleu 97, Ulita Báláceanului 499, 
(~ Biserica Amzei) 498, (~ Biserica Antim) 
498, (— Coltei) 498, (~ Doboroteasa) 500, 
(^ Sf. Dimitrie) 499, (— Sf. Gheorghe Nou) 
494, (~ Sf. Gheorghe Vechi) 494, 495, 
(~Sf. Ioan Mosi) 495, (~ Sf. Spiridon Nou) 
494, 495, 503, (— Sfánta Ecaterina) 494, 
(^ Sfántul Elefterie) 494, (— Sfántul Nicolae 
Selari) 495, (— Sfântul Nicolae Tei) 495, 
(^ Spirii) 499, (— Şerban Vodă) 494, -(ul) 
162, 163, -ulu 162, un 173, una 173, Ungu- 
reascá 27, unii 173, unuia 173, urca 199, -ure 
197, -uri 60, d XP ~) 538, vaxeu]T 538, 
М(О\ t 538, d à T x(bw-) 538, d ах+ 537. 


V: vaglie 29, Valea Joița 494, vácái 516, văd 


548, vádzut 71, vălfă 7, várucatá* 506, vătaf 
238, vâgăi 516, vâgăli 517, vâgâi 517, vâgâli 
517, vâj 518, vâjâi 513, Vâlcana 27, Vâlcea 
537, vâlf* 7, vâlfă 7, vâlhfă* 7, vâlhv 7, 
vâlhvă 7, vâlhvul 7, vâlv* 7, vâlvă 7, vânt 
205, var 513, vârf 4, 513, varh 513, (cu ~) 
157, 158, vârn 513, ex€«Gc^b538, уйгу 513, 
vâscă 516, vâscări 516, vâsgăi 516, vasc! 
516, vâşca 516, vâşcăi 516, vâşcări 516, 
vâşcol 512, 516, vâşgăi 516, veară 75, vechi 
495, vechil 240, vederat 240, Venetiia 27, 
€l]Xă 538, verigatá 505, 506, verigă 506, 
vicá (a face ~) 514, vicol 511, 512, 513, 515, 
516, 517, 518, 519, vicola 512, vicolesc 511, 
vicoleste 512, vicoli 511, 512, 515, 517, 518, 
519, vicolie 511, vicolit 512, vicoliturá 512, 
vicolos 511, vicor* 515, vicul 512, vierzure 
197, viezine 197, viezire 197, viezuná 197, 
viezune 197, viezur 197, viezurá 197, viezure 
197, viezurele 198, vifol 513, 515, vifor 4, 7, 
511, 513, 515, 517, viforá 515, viforât 517, 
vihola 511, vihor 513, 515, Viile Filaret 493, 
vij-* 518, vijelesc 511, vijeli 518, vijelie 
511, 512, 513, vijoli 518, vior 513, 515, 
viore 515, viscára* 514, viscoalá 511, 512, 
viscol 511, 512, 513, 515, 516, 517, 518, 
519, viscolá 512, viscolesc 511, viscoli 511, 
512, 513, 515, 518, 519, viscolie 511, 512, 
viscolit 517, viscolos 511, viscor 512, viscor 
513, 514, viscora* 514, viscura* 514, 519, 
vişcol 512, 516, viscoli 512, vişgăi 516, 
vivor 7, 513, 515, 49X537, vjj* 518, Vlad 
(~ din Mălăieşti) 99, (~ Mălăiescu) 99, 
Vladul (~ Botulescul de Mălăieşti) 99, 

(^ Mălăescul) 99, (~ Malaieski) 98, d wcP 
537, vngie 29, voiu 1 206, volbura 202, 
vorbá 66, vorbesc 66, vorbi 66, vraf 4, 
vráciui 73, eR])dX]) 532, 535, eaR])cPIP 
532, 535, eal ]) 532, eaw] oP] P 532, 534, 
eaw|qP|f£[ 532, Vrancea 535, Vráncean(ul) 
532, vrea 119, vreme 219, vultor 197, vultur 
197, vulture 197, vuscá 516. 

X: Xixi 29. 

Z: Zaharoase Danielian 500, Zara Greciaska 29, 
(~ Orkazascka) 29, (~ Spagni) 29, zăbală 64, 
zăbale 64, záduf 4, zăpadă 96, 199, zăpădi 
199, Zârna 532, zbor 66, Бога 212, i Wax]- ) 
538, zeace 28, zgaibá 197, zgandari 526, 
Zibiul 29, Ziul 29, i aw] EP 532, zudez 29, 
zvâc! 516, zvâcâi 516, zvânt 8, zvecui 228, 
zvicui 228. 


Istrorománá: buca 60, cutnac 61, dinte 61, ceru 
(~ de gură) 60, (~ de ura) 60, ganei 66, 
ganes 66, gura 59, (nebo de ~) 60, gure 59, 
láloca 63, tornu 152, ZinZire 63, 65. 


Meglenoromână: amutos 65, angľit 65, antsileg 
219, arzint 219, altaiés 65, áltiiescu 65, 
ámpártátor 63, ámpárti 61, ámplitíri 219, án- 
65, ángádias 485, ánmulteste 65, ántreb 65, 
ántru 485, ánvártíri 219, babá 219, -biná 63, 
bod 61, bodu (~ di gărtlan) 61, brazdă 219, 
brumki 64, 65, bucá 60, budzá 64, buzá 64, 
65, buzi (mar ~) 64, buzos 64, -că 62, cátni 
62, cátnic 61, 62, 65, cátnit 62, cátnu 62, 
clátnic 62, clesti 219, clin 62, 219, clingati 
62, 219, clóput 219, clotnic 62, coájá 219, 
cóásá 219, cojoc 219, coren 62, corin 62, 65, 
corini 62, cos 219, cotnic 61, 62, 65, cotnit 
62, спе] 219, cuărin 62, cuárini 62, cumat 
62, cuorin 62, cusítá 219, dăgăres 66, dint 
61, dintá 61, dinte 61, dinti 61, drum 219, 
-eatá 63, 65, falcá 62, 63, 64, falki 63, fatá 
63, fati 63, fálci 63, 64, fálcos 63, fát 63, 
floari 219, folt 63, fost 486, friguri 219, frik 
219, gárdu 219, -gá 62, gárnutá 64, gárnuti 
64, gărşiri 219, gárgóri 219, gártlan 61, 65, 
-$i 62, gingijó3, gleznă 219, gol 219, 
gráclan (ámpártátorlu di la ~) 61, grátlánicu 
61, 65, gréblá 219, gréndi 219, guníri 219, 
gurá 59, 60, 64, 65, (— di fántoná) 60, (— di 
oalá) 60, (— di rázboi) 60, (— di tufec) 60, 
(~ di vali) 60, (nepte de la ~) 61, (sámaru di 


la —) 61, -ici 61, 65, ín 484, izvór 219, 
izvórcá 219, jal’ 219, jar 219, jálbin 63, 
jalbina 63, 65, jlabin 63, jlábiná 63, jlabinli 
63, jvácálés 65, kuotnik 62, kuotnit 62, laf 
65, 66, lapuvítá 219, láfes 65, 66, lec 219, 
lige 64, lighiá 64, lighiăli 64, limbă (vrásca 
di ~) 61, (vrául di ~) 61, limbă 61, 64, limbi 
61, ling 65, lipiri 219, lóncá 219, lupata 219, 
mastic 65, maécat 64, măčcată 64, máncá 
219, 220, mănciri 219, 220, măncu 65, 
máseauá 61, 62, moia 485, топса 219, 220, 
mos&eo 62, mo&eüá 62, moş 219, mut, -ă 66, 
nas 219, nábuzos 64, neam,-á 66, nepte 64, 
niveástá 219, nivol'á 219, -Ki 62, petic 219, 
parleaz 219, párlóg 219, peátic 219, pimint 
219, plaz 219, plătiri 219, prag 219, preplestit 
64, pricájos 66, pumeáná 219, pupáríri 219, 
rad (mi ~) 65, rod (mi ~) 65, rosti 60, ruăst 
60, 64, ruăsti 60, ruost 60, 64, (sámaru di ~) 
61, ruosti 60, rână 219, răniri 219, răşniri 
219, rágnitá 219, rost 60, rostur 60, sámar 
61, 65, scámpu 219, scomp 219, scuk 65, 
scup 65, scupiés 65, sitá 219, skimp 219, 
slab 219, skup 65, spun 65, stráb 63, strábietá 
63, 65, strágá 62, 65, strági 62, strig 65, 
strungá 62, 65, strungi 62, strunt 63, sugfit 
65, sütá 219, stráb 65, strábá 63, strábet 63, 
strábietá 63, tac 65, ter 61, timp 219, -tor 61, 
65, torn 152, trimet 219, trivlif 66, trup 219, 
tusos (mi ~) 65, ubráz 219, usná 64, 65, usni 
64, (mătcati ~) 64, utsit 219, veári 484, 485, 
486, vicáiés 65, vink 219, vráu 65, vrou 65, 
vrăşca 65, vreámi 219, zburás 66, zburos 66, 
zeblin 63. 


RETOROMANA: frer 153. 


RUSĂ: burán 209, burja 209, vihorü 511, 513, 
dumat 114, dumovatyj 114, kokositi 221, 
korma 525, obdumyvat 114, poboltatí 158, 
poversiti 157, pogodite 158, pomazati 157, 
преть 211. 


SARBO-CROATA: berikat 505, bura 209, vijarica 
511, vika 511, 513, 514, 517, víkati 514, 
517, visak 514, viska 511, 513, 514, 517, 
vihor 511, 513, 515, 517, kőža 217, kositi 
221, krma 525, povijati 158, povf&iti 157, 
pomazati 157, fiska 514, hvala 206, hiska 514. 


SARDĂ: bocàre 508, bogare 508, 510. 

SLAVĂ: badati 507, bogată 510, bogi 508, 


Bogü 510, bukati 514, burja 209, valiti 217, 

véti* 515, vija 511, vijalica 511, vihrü 511, 

vihürü 513, 517, 518, viti 511, d'weP 7, 

vrühü 61, 65, 513, vrăsiti 157, vükati* 514, 

vy-* 514, СкеР\ xX 538, Qd: 538, Qw 
537, eX T XP] ]P^ 534, a T MPI] ^T 534, 

SAXTA X 534, S|W/Cx-538, S*SVERCX 269, 

Sow 203, (~ Qrat]w 203, 204, 205, Әла] 7] ХҮ 
(~ Svo 203, duhü 208, dvoriba 66, XQ P(]T 
~) 534, МӘР (]T ~) 534, grajati 66, iskati 

513, isko 513, iskă 513, Xd! ВХ 270, 

MW! T] F 269, 270, ishoditi 513, €~206, 

yA HX TB, x~534, zapadü 517, ka- 158, 

klinü 62, 217, ko- 158, 159, koboriti* 158, 

Zy P17, kozani 224, kotropati* 159, 160, 

kotü 62, kov'răiti* 158, 160, kruma 525, kă- 

157, ZH] w caw 532, Zan P325, AMA P* 

525, \ X~ 534, \ 574 Рх хә 537, 

\ 7jHaexeu 538, | d Sx] "268, na- 64, ]P Hxx 
269, JR xg 534, oboriti 157, 158, “Bg 534, 

para 211, PeP208, 209, Pax-208, po- 157, 

158, 159, 161, poboriti 157, pohvala 157, 

pohvaliti 157, pomazati 157, ^ wt[{cX 
268, _Ъ\{КСХ 265, "tewyST]XT 537, 

_“texay ST]XT 537, ^ceaw SIXT 537, préjeti* 

211, аб Wee 537, XXX 268, 

 aWEPeIxX537, aWptcxp 537, аР5^ р 

264, radosti 276, al Sw 207, а<НУР/` 537, 

samarü 61, Lepcxex 538, čeljusti 63, 

ПМ “EP 531, (~ Т\Р) 535, бхе%сх 
538, ška- 158, ško- 158, Р 537, 538, bd 

538, ЫХ 534, bdx- 534, svéstilo 7, 

Sovyrkati* 160, Sovyrniti 160, sü- 157, 

süborü 66, CWAN XCX 527, CTX 534, c^tx- 
534, сәмј Өх x 537, сах T]4 268, 

tropati 159, hvala 5, d bey 534. 


SLOVACÁ: krma 525. 


SLOVENĂ: birikata 505, kóZa 217, viskati 514, 


517. 


SPANIOLÁ: a 468, 469, aburar 201, Ambron 
210, baga 507, Calle de San Pablo 497, (~ de 
San Roman) 497, (— de San Vicente Ferrer) 
497, (~ de Santa Clara) 497, (~ de Santo 
Toma) 497, (~ San Louis) 497, (~ San Nicolas) 
497, (~ Santa Ana) 497, (~ Santa Clara) 497, 
Carrera de San Francisco 497, fraire 153, 
Gran Via de San Francisco 497, Iglesia de 
San Louis 497, (~ de San Pablo) 497, (~ de 
San Roman) 497, (~ de San Vicente Ferrer) 
497, (~ de Santa Clara) 497, (~ de Santo Toma) 
497, (~ San Francisco el Grande) 497, (~ San 
Francisco el Grande) 497, (~ San Nicolas) 
497, (~ Santa Ana) 497, (~ Santa Clara) 497, 
llegar 508, 510, Plaza de San Roman 497, 
(~ San Francisco) 497, salir 510, tornar 152. 


SUEDEZA: vessla 516, vicka 516, 519, vifta 
516, vika 516, 519, visk 515, viska 516, 519, 
vispa 516. 


TURCA: cek arabayi 526, 527, cida 113, laf 65, 
66, mahalle 497. 


TRACA: aba 194, avol- 194, avul- 194. 


UCRAINEANĂ: буран 515, буря 515, vestatisja 
516, віхало 515, віхола 511, 513, 515, 518, 
viholiti 518, Buck 514, вискати 514, вихати 
515, вихола 514, 515, вихолити 515, вихолка 
515, вихор 513, 515, вихорити(ся) 513, 
vihteliti 511, вияти 515, гивтати 227, 
завірюха 515, замёт 515, завія 515, замести 
515, замёта 515, заметіль 515, заметільнища 
515, замитати 515, ковтати 227, кожа 217, 
намёт 515, мемёлища 515, мести 515, 
метёлищя 515, метіль 515, метільник 515, 
метіня 515, мітла 515, poversiti 157, pomazati 
157, хуа 515, хуртёлищя 515, хуртовина 
515. 


WALLONÁ: abur 201, baguer 509, 510. 

